
NOTĂ INTRODUCTIV 


La Întoarcerea mea în Statele Unite, acum câteva luni, după 
extraordinarele serii de aventuri prin Mările Sudului și prin alte 
părți, pe care vi le voi povesti în paginile următoare, întâmplarea a 
făcut ca, la Richmond, în Virginia, să nimeresc in compania mai 
multor domni, care s-au arătat foarte interesaţi de tot ce avea 
legătură cu locurile pe care le vizitasem și care m-au îndemnat 
stăruitor să mă gândesc că sunt dator să îi prezint publicului 
povestea mea. Cu toate acestea, aveam mai multe motive să mă 
împotrivesc a le da ascultare — unele dintre ele, de natură strict 
personală, care nu mă priveau decât pe mine, iar celelalte, de altă 
natură. Unul dintre considerentele reţinerii mele era faptul că 
mare parte din timpul în care fusesem plecat nu ținusem niciun fel 
de jurnal, așadar mă temeam că n-am să fiu în stare să aştern pe 
hârtie, din memorie, o relatare atât de amănunțită și de bine 
închegată a întâmplărilor lor încât să semene cu realitatea lor efec- 
tivă, ci doar una care avea să conţină numai fireasca și inevitabila 
exagerare, către care suntem cu toții înclinați, atunci când vine 
vorba să descriem evenimente cu o puternică înrâurire asupra 
facultăților noastre imaginative. 

Un alt motiv era că întâmplările pe care trebuia să le povestesc 
fuseseră într-atât de ieșite din comun încât, nesusținute, din 
păcate, decât de afirmaţiile mele (și de mărturiile unui singur indi- 
vid, dar și acesta pe jumătate indian), nu mă puteam aștepta să fiu 
crezut decât poate doar de către familia mea și de către acei pri- 
eteni care avuseseră ocazia, de-a lungul vieții, să se convingă că 
spun adevărul — după toate probabilitățile, publicul larg urma să 
vadă în relatările mele mai degrabă niște născociri neruşinate sau 
ingenioase. Mai presus de toate, neîncrederea în talentul meu de 
scriitor era una dintre principalele cauze care mă împiedicau să 
cedez imboldurilor sfătuitorilor mei. 

Printre acei gentlemeni din Virginia care își exprimau cel mai 
viu interes față de povestirea mea, îndeosebi față de partea care se 
referea la Oceanul Antarctic, se număra și domnul Poe, pe atunci 

redactor la „Southern Literary Messenger”, revista lunară a 
domnului Thomas W. White din Richmond. El mă îndemna, mai 
insistent decât ceilalţi, să pregătesc neîntârziat o relatare completă 
despre tot ceca cc văzusem și suferisem, să mă încred în perspi- 
cacitatea și în bunul simţ al publicului, subliniind, pe bună drep- 
tate, că, oricât de necizelată va fi cartea, din punctul de vedere 
al talentului meu de autor, tocmai stângăcia, dacă avea să existe 
vreuna, îi va da nai mari șanse să fie receptată ca adevărată. 

În polida acestei perspective, nu m-am putut hotări să fac pre- 
cum îmi sugcrasc. Mai târziu (văzând el că nu misc un deget), 
mi-a propus să-i dau voic să schițeze, cu cuvintele sale, o istorisire 
a primei părți din aventurile mele, pe baza celor ce îi povestisem 
cu, pe care s-o publice în „Southern Messenger”, prezenfând-o 
drept o fictiune. Cu această variantă, nemaivăzând vreun neajuns, 
am fost de acord, cerându-i doar să nu pomenească numele meu 
tel, Asa-zisa ficțiune a apărut în două numere consecutive ale 
revistei „Messenger”, din ianuarie și februarie (1837), si, pentru a 
intari impresia de creaţie imaginară, în dreptul articolelor respec- 
live a fost trecut numele domnului Poe. 

Modul în care publicul a reacționat la acest șireilic m-a convins, 
în cele din urmă, să încep să fac o selecţie riguroasă în vederea 
publicării integrale a aventurilor cu pricina, căci am descoperit că, 
în ciuda aerului de plăsmuire a imaginaţiei cu care fusese, atât 


de ingenios, invăluită bucata mea de povestire apărută în . 


„Messenger” (fără să se denatureze sau să se ciuntească vreuna 
dintre întâmplări), publicul n-a fost nicidecum dispus s-o privească 
drept o născocire, iar pe adresa domnului Poe au venit mai multe 
scrisori, exprimând clar convingerea contrară. Astfel, am ajuns la 
concluzia că faptele din povestirea mea se dovedeau a ñ de-o 
asemenea natură încât purtau în ele însele destule mărturii despre 
autenticitatea lor şi, prin urmare, că nu aveam de ce să-mi fac griji 
in privinta lipsei mele de credit în ochii publicului. 

Acest exposé o dată întocmit, se va observa, de la prima privire, 
cât din cele ce urmează aș putea să-mi revendic ca datorându-se 
condeiului meu; trebnie să se înțeleagă, de asemenea, că niciunul 

dintre faptele prezentate în aceste câteva pagini de început, scrise 
de domnul Poe, nu a fost denaturat. Cred că nu mai este nevoie să 
indic, nici măcar pentru acei cititori cărora nu le-a picat sub ochi 
„Messengeru!”, unde se termină partea domniei sale și unde 
începe a mea — deosebirea de stil se va simți imediat. 


A G. Pym 

Capitolul I 


Mă numesc Arthur Gordon Pym. Tatăl meu era un negustor 
respectabil al docurilor din Nantucket, unde m-am născut. Bunicul 
din partea mamei fusese un avocat cu multă experiență. Avusese 
noroc în toate și câștigase destul de bine cu pachetele de acțiuni 
de la Edgarton New Bank, cum i se spunea odinioară. Mulțumită 
acestora, dar și prin alte mijloace, reușise să intre în posesia unei 
sume de bani frumușele. Cred că mă îndrăgea mai mult decât pe 
oricine altcineva pe lumea asta și mă aşteptam. să-i moștenesc, la 
moartea sa, cea mai mare parte din avere. Când am împlinit vârsta 
de șase ani, el m-a trimis la școala bătrânului domn Ricketts — un 
gentleman care avea numai o mână și multe alte ciudăţenii — bine 
cunoscut aproape oricui a vizitat vreodată New Bradford. Am 
rămas la școala sa până am împlinit șaisprezece ani, când am 
părâsit-o pentru a intra la institutul domnului E. Ronald, situat sus, 
pe deal. Aici m-am împrietenit cu fiul domnului Barnard, un 
căpitan de vas care, de obicei, făcea curse pentru Lloyd and 
Vredenburgh — domnul Barnard era, de asemenea, foarte bine 
cunoscut în New Bredford și avea, fără îndoială, multe rubedenii 
în Edgarton. Fiul său se numea Augustus și era cu aproape doi ani 
mai mare decât mine. Fusese o dată la vânătoare de balene cu tatăl 
său, pe vasul John Donaldson, și îmi vorbea necontenit despre 
aventurile sale din Pacificul de Sud. Când ieșeam de la școală, 
obișnuiam să trec pe la el, unde rămâneam toată ziua, uneori și 
peste noapte. Dormeam în același pat, iar el avea darul să mă țină 
treaz până se crăpa de ziuă, povestindu-mi întruna despre 
băștinașii de pe Insula Tinian și de prin alte locuri pe care le 
vizitase în călătoriile sale. În cele din urmă, firește că am prins gust 
pentru povestirile sale și, încetul cu încetul, o arzătoare dorință de 
a călători pe mare a pus stăpânire pe mine. Am închiriat, pentru 
vreo șaptezeci și cinci de dolari, o barcă cu pânze, pe nume Ariel. 
Aceasta avea o semipunte sau teugă și velatură de cuter — i-am 
uitat tonajul, dar știu sigur că putea să ducă lesne zece persoane. 
Cu barca aceasta porneam, de regulă, în cele mai nesăbuite 

incursiuni cu putință — acum, când mă gândesc la ele, mi se pare 
minunea minunilor că mai sunt astăzi în viață. 

Vă voi povesti una dintre aceste isprăvi, în loc de introducere la 
o altă povestire, mai lungă și mult mai importantă. Intr-o seară s-a 
ținut o petrecere la familia Barnard și, spre sfârșit, amândoi, atât 
Augustus cât și eu, ne abțiguiserăm zdravăn. După cum aveam obi- 
ceiul în astfel de situaţii, am preferat să dorm la el în loc să mai bat 
drumul până acasă. El a adormit, după cum mi s-a părut, foarte 
liniștit (era aproape ora unu noaptea când s-a spart petrecerea), 
fără să mai aducă vorba despre subiectul său favorit. Să fi trecut 
vreo jumătate de oră de când ne vârâserăm în pat și eram gata să 
ațipesc și eu, când Augustus o dată s-a sculat și-a slobozit o 
înjurătură crâncenă, declarând că n-o să se ducă el la culcare pen- 
tru niciun Arthur Pym din lume, tocmai acum, când bătea o briză 
mai mult decât superbă dinspre sud-vest. N-am mai fost atât de 
uluit ca în momentul acela niciodată în viața mea, neînțelegând ce 
voia să facă și gândindu-mă că băuse atâtea vinuri și lichioruri de 
nu mai ştia de el. Augustus a continuat să turuie, surprinzător de 
coerent, zicându-mi că știa că eu îl credeam cherchelit, deși el era 
mai treaz ca oricând. Dar, a adăugat, era doar plictisit de ideea de 
a mai lâncezi în pat pe o asemenea noapte, atât de frumoasă, așa 
că se hotărâse să se ridice, să se îmbrace și să dea o raită cu barca 
în larg. Mi-ar fi greu să spun ce m-a apucat, dar, de-abia îi ieșiseră 
aceste cuvinte din gură, că am simțit un fior de cea mai mare 
nerăbdare și plăcere, iar ideea lui nebunească mi s-a părut unul 
dintre cele mai îmbietoare şi mai bine chibzuite lucruri din lume. 
Sufla un vânt ca de vijelie, iar vremea era foarte rece — fiind 
octombrie, târziu. Cu toate acestea, am sărit din pat, într-un soi de 
frenezie, şi i-am declarat că și eu eram aproape la fel de curajos, la 
fel de plictisit de-a mai lâncezi în pat și la fel de gata pentru orice 
distracție sau năzbâtie ca oricare Augustus Barnard din 
Nantucket. l 

Fără să mai pierdem vremea, ne-am îmbrăcat și ne-am repezit 
în port, la barcă. Aceasta era legată la vechiul chei părăsit, în 
curtea fabricii de cherestea de la Pankey & Co., unde se izbea 

puternic de buștenii necojiți. Augustus a sărit înăuntrul ei și s-a 
apucat s-o golească de apă, căci se umpluse cam pe jumătate. O 
dată terminată această operațiune, am înălțat focul și vela mare, 
le-am întins bine și am pornit aţă în larg. 

Vântul, după cum spuneam, sufla înghețat dinspre sud-vest. 
Noaptea era foarte senină și rece. Augustus apucase cârma, iar eu 
mă postasem lângă catarg, pe puntea de deasupra cabinelor. 
Goneam înainte cu mare viteză — niciunul dintre noi nu mai 
scosese o vorbă de când pierduserăm din vedere docurile. L-am 
întrebat pe tovarășul meu încotro ne îndreptam și cam pe la ce oră 
era de părere că ne vom întoarce. El a început să fluiere și, după 
vreo câteva minute, mi-a zis, bățos: 

— Eu unul mă duc în larg; tu poţi să te duci înapoi acasă, dacă 
aşa găsești de cuviință. 

Întorcându-mi ochii către el, mi-am dat deodată seama că, în 
ciuda aerului său de nepăsare, era foarte agitat. ÎI puteam vedea 
limpede, în lumina lunii — cu obrazul mai alb ca marmura și cu 
mâinile tremurându-i atât de tare încât abia le mai putea ţine pe 
mânerul cârmei. M-am gândit că nu era chiar în regulă și m-a 
cuprins o veritabilă îngrijorare. La vremea aceea, știam prea 
puține despre cum se manevrează o barcă, așadar, în momentul 
respectiv, depindeam aproape în întregime de priceperea într-ale 
navigației a prietenului meu. Vântul, de asemenea, se întețise 
brusc, de îndată ce ieșiserăm dincolo de adăpostul țărmului — 
totuși, mi-era rușine să-mi trădez teama și, pentru încă vreo 
jumătate de oră, am păstrat tăcerea îndârijit. Însă n-am rezistat mai 
mult și i-am vorbit iarăși lui Augustus, spunându-i că ar fi mai bine 
să ne întoarcem. Ca și mai înainte, s-a scurs aproape un minut 
până să-mi răspundă, timp în care părea să nu dea nicio atenție 
propunerii mele. 

— Cât de curând, zise el în cele din urmă. E timp destul... vom 
fi cât de curând acasă! 

Deși mă așteptasem la un astfel de răspuns, mai era ceva în 
tonul cu care rostise aceste cuvinte care mă umplu cu un senti- 
ment de groază de nedescris. M-am uitat din nou, cu luare-aminte, 

la interlocutorul meu. Buzele îi erau livide, iar genunchii îi tremu- 
rau atât de puternic, ciocnindu-se unul de celălalt, încât abia de se 
mai ținea pe picioare. 

— Pentru numele lui Dumnezeu, Augustus! am strigat eu, 
de-acum speriat de-a binelea. Ce-i cu tine? Ce s-a întâmplat? Ce 
vrei să faci? 

— S-a întâmplat?! se bâlbâi el, parcă buimăcit cu totul, dând 
drumul cârmei în aceeași clipă și prăbușindu-se cu fața în jos, pe 
fundul bărcii. S-a întâmplat... Păi, nu s-a întâmplat... nimic... 
mergem acasă... tu n-n-nu vezi? 

Am priceput atunci, într-o străfulgerare, întregul adevăr. M-am 
repezit la el și l-am ridicat. Era beat — beat criță — de nu mai 
putea nici sta în picioare, nici vorbi, nici auzi. Ochii îi deveniseră 
sticloși, iar, de îndată ce i-am dat drumul, spre marea mea dispe- 
rare, s-a rostogolit ca un butuc în apa din santină, de unde îl ridi- 
casem. Era limpede că, la petrecere, băuse mai mult decât 
bănuisem eu, iar purtarea sa, când ne duseserăm la culcare, fuse- 
se rezultatul unei foarte profunde beţii — o beție care, ca și ne- 
bunia, îi îngăduie adesea victimei să imite, la prima vedere, 
purtarea cuiva aflat în deplinătatea facultăților. Cu toate acestea, 
aerul rece al nopții își făcuse efectul obișnuit — energia sa mintală 
începuse să cedeze sub influenţa lui, iar percepția, desigur con- 
fuză, pe care o avusese în acel moment despre periculoasa situație 
în care ne găseam nu făcuse decât să grăbească producerea 
catastrofei. Acum își pierduse cu desăvârșire simțurile și, după 
toate probabilitățile, așa avea să rămână încă multe alte ceasuri. 

Este greu să-și imagineze cineva cât eram de îngrozit. Aburii 
vinului băut mai devreme mi se risipiseră, lăsându-mă deopotrivă 
slăbit și nehotărât. Știam, în plus, că nu eram în stare să manevrez 
barca și că vântul sălbatic și fluxul puternic ne mânau grăbit spre 
pieire. Furtuna se aduna, evident, în spatele nostru; nu aveam nici 
busolă, nici provizii și era limpede că, dacă păstram actuala 
direcție, aveam să pierdem uscatul din vedere înainte de a se lumi- 
na de ziuă. Aceste” gânduri și o mulțime de altele la fel de 
înfricoşătoare mi-au fulgerat prin minte cu o iuțeală uluitoare și, 

pentru câteva momente, m-au paralizat, de n-am mai putut schița 
niciun gest. Barca zbura pe apă cu o viteză nemaipomenită, — 
drept în bătaia vântului — de vreme ce nu-i slăbiserăm nici focul, 
nici vela mare — înaintând. cu prova afundată complet în spumă. 
Mare minune că nu s-a răsturnat — căci Augustus lăsase cârma în 
voia sorții, după cum am spus mai sus, iar eu eram prea zăpăcit ca 
să-mi treacă prin cap s-o preiau. Totuși, printr-un noroc chior, 
barca s-a ţinut bine și, treptat, mi-am mai venit și eu, cât de cât, în 
fire. Însă vântul continua să se întețească amenințător și, ori de 
câte ori ne ridicam într-un salt înainte, venea câte un val din spate, 
prăvălindu-se asupra noastră și potopindu-ne cu apă. Eram, la rân- 
dul meu, atât de amortit în fiecare fibră a trupului încât nu mai 
simțeam aproape nimic. Într-un târziu, am luat o hotărâre dispe- 
rată: am dat fuga la vela mare și am coborât-o. După cum era de 


asteptat, a zburat peste prova şi, îngreunându-se de la apă, a tras 
după ea, cât ai clipi, și catargul peste bord. Tocmai acest accident 
nea salvat de la picirea imediată. Numai cu focul, puteam acum 


inainta sub vânt, luând apă multă, când și când, de la valurile care 
se năpusteau peste punte, dar barem înlăturaserăm primejdia unei 
morți imediate. Am înșfăcat cârma, respirând ceva mai ușurat, 
convins că mai aveam încă sorți de scăpare. Augustus zăcea mai 
departe fără simtire pe fundul bărcii; și, cum în prezent era în peri- 
col să se înece din clipă în clipă (apa crescând de aproape un 
picior! în locul unde căzuse), m-am căznit să-l salt puţin mai sus și 
să-l fixez în poziția șezând, trecându-i o sfoară în jurul pieptului și 
legând-o de un inel de pe puntea cabinelor. După ce am aranjat ast- 
fel lucrurile, cât am putut eu mai bine în halul în care eram, rebe- 
git de frig și tulburat, m-am lăsat în voia Domnului și mi-am pus în 
cap să îndur orice ar fi să se întâmple, cu tot curajul. 

Abia luasem această hotărâre când, deodată, un strigăt sau un 
țipăt, puternic și prelung, ca și când ar fi țâșnit din gâtlejurile a o 
mie de diavoli, păru să sfâșie tot văzduhul. N-am să uit toată viața 
mea crâncena agonie a groazei pe care am trăit-o în acel moment. 


1 Unitate de măsură pentru lungime, 1 picior = 12 inci = 30,5 cm. (N. tr.) 


Am înșfăcat cârma, respirând ceva mai ușurat, convins că mai aveam încă 
sorți de scăpare. Augustus zăcea mai departe fără simţire pe fundul bărcii... 


Părul mi s-a ridicat măciucă în vârful capului, îmi simțeam sângele 
înghețându-mi în vine, inima îmi încetase brusc să mai bată și, fără 
să ridic nici măcar o dată ochii să aflu ce mă băgase în sperieți, 
m-am prăbușit, cu capul înainte și lipsit de simțiri, peste trupul 
tovarășului meu leșinat. 

Când mi-am revenit, m-am trezit în cabina unei baleniere, 
Pinguin, care se îndrepta spre Nantucket. Mai multe persoane 
stăteau aplecate deasupra mea, iar Augustus, mai palid ca 
moartea, îmi încălzea de zor mâinile. Văzând că deschisesem 
ochii, a izbucnit într-o serie de exclamații de recunoștință și 
bucurie, care au stârnit, din partea oamenilor cu înfățișare aspră, 
care se aflau de față, deopotrivă râsete și lacrimi. Neîntârziat, mi 
s-a dezvăluit misterul faptului că încă mai eram în viață. Fuseserăm 
scufundați de baleniera care, îndreptându-se către Nantucket, 
mergea cu vântul strâns în toate pânzele pe care se încumetaseră 
să le ridice și, prin urmare, venea aproape perpendicular pe 
direcția noastră. Câţiva oameni erau de cart la prova, dar nu ne-au 
zărit barca decât atunci când era prea târziu să mai evite ciocnirea 
— strigătele lor de avertizare, în clipa în care ne văzuseră, fuseseră 
cele care mă înspăimântaseră pe mine de moarte. Uriașa corabie, 
mi s-a spus, a trecut apoi cât ai clipi peste noi, cu aceeași ușurință 
cu care ar fi trecut și barca noastră peste un fulg, fără să se simtă 
vreo tresărire cum că ar fi întâlnit un obstacol în înaintarea sa. 
Niciun glas nu se auzise de pe puntea vasului victimă — abia de se 
deslușise un pârâit, topit imediat în mugetul vântului și-al mării, în 
momentul în care firava noastră barcă, înainte de a fi înghițită de 
ape, se hârșâise de chila distrugătoarei sale — dar atâta tot. 
Gândind că barca noastră (care, dacă vă amintiţi, nu mai avea 
catarg) era pur și simplu o carcasă veche, lăsată în părăsire fiindcă 
nu mai folosea nimănui, căpitanul (căpitan E. T. V. Block, din New 
London) voia să-și vadă de drum, fără să-și mai bată capul cu ea. 
Spre norocul nostru, doi dintre mateloţii de cart s-au jurat că 
zăriseră pe cineva la cârma bărcii scufundate și susțineau că acela 
mai putea încă fi salvat. S-a iscat astfel o ceartă cu Block, care și-a 
ieșit din fire și, la un moment dat, a spus că „nu era treaba lui să 


ferească mereu orice coajă de ou, că vasul său n-o să îşi schimbe 
turnul ca să caute toate fleacurile de soiul ăsta și că, dacă fusese 
elneva scufundat, nu era vina nimănui altcuiva decât a victimei 
Innâşi, așa că n-avea decât să se înece și să se ducă la dracu” — sau 
0 expresie asemănătoare. La acestea, Henderson, secundul, a 
protestat în gura mare, indignat la culme, ca și restul echipajului, 
de vorbele căpitanului care vădeau o asemenea cruzime. Văzân- 
du-ne sprijinit de marinari, el a vorbit răspicat, spunându-i căpitanu- 
lul că îl socotea bun de ștreang și declarându-i că nu îi va asculta 
ordinele, chiar dacă avea să-l spânzure odată ce vor pune piciorul 
pe uscat. Apoi, îmbrâncindu-l pe Block (care se făcuse alb ca varul 
și tăcuse mâlc), s-a repezit la pupa, apucând cârma și poruncind, 
cu voce tunătoare: 

— Banda sub vânt! 

Atunci, oamenii au dat fuga la posturile lor, iar vasul a fost virat 
cu dibăcie. Toate acestea au durat cam cinci minute, drept pentru 
carc, în momentul acela, nimeni nu mai credea că ar fi fost cu 
putință să mai salveze pe cineva — admițând că fusese cineva la 
bordul bărcii. Totuși, după cum și cititorul își poate da seama, atât 
Augustus cât și eu am fost pescuiţi; iar salvarea noastră pare să fi 
fost una dintre acele întâmplări norocoase, aproape miraculoase, 
pe care înțelepții și oamenii evlavioși le atribuie unei intervenții 
speciale a Providenţei. 

În timp ce vasul era tinut pe loc, secundul a lăsat gigul la apă și- 
a sărit în el, împreună cu acei doi marinari, mi se pare, care 
wusținuseră că mă văzuseră la cârmă. Abia își luaseră avânt, 
desprinzându-se de corabie (luna încă mai lumina cu putere), când 
aceasta a început să se clatine puternic sub vânt; dar Henderson, 
În același moment, ridicându-se în picioare pe băncuţa gigului, a 
irigat celorlalți doi să vâslească. N-a spus nimic altceva, doar și-a 
repetat nerăbdător îndemnul: 

— Vâsliţi! Vâsliți! 

Mateloţii au tras la rame din răsputeri, dar, între timp, corabia 
se răsucise și ajunsese cu botul înainte pe direcția vântului, 
Începând să ia distanță, deși oamenii de la bord se căzneau să îi 

strângă pânzele. În ciuda pericolului care îi pândea în acțiunea lor, 
secundul s-a prins de sarturile mari de îndată ce i-au venit la 
îndemână. Încă o deviere puternică a dezvelit atunci coca vasului 
dinspre tribord până aproape de chilă și astfel a ieșit clar la lumină 


motivul stăruințelor secundului. Trupul unui om a fost zărit stând ` 


agăţat în cel mai bizar mod de învelișul neted și lucios al vasului 
(Penguin era căptușit cu plăci de aramă) și se izbea de el cu pu- 
tere, la fiecare clătinare a carenei. După o serie de încercări zadar- 
nice, în timpul răsucirilor și zvâcnirilor corăbiei, cu riscul de a-și 
vedea dintr-o clipă într-alta gigul zdrobit, am fost, în cele din urmă, 
eliberat din primejdioasa poziție în care mă găseam — fiindcă 
trupul acela s-a dovedit a fi al meu — și urcat în barcă. Se pare că 
unul dintre niturile de aramă, care ieșise în afară, croindu-și drum 
prin plăcile metalice, mă agățase și mă oprise din alunecare, pe 
când eram tras sub corabie, fixându-mă în acest mod cu totul 


neobişnuit de coca vasului. Capătul nitului îmi străpunsese gulerul 
huinci de postav verde și mi se înfipsese în ceafă, intrând printre 
cele două tendvane, imediat sub urechea dreaptă. Am fost așezat 


fara întârziere pe un pat — cu toate că păream cu desăvârșire 
lipsit de viață. Nu exista niciun chirurg la bord. Cu toate acestea, 
căpitanul m-a tratat cu o deosebită grijă — ca să-și răscumpere, 
bănuiesc, în ochii echipajului, purtarea plină de cruzime de mai 
devreme. 

Între timp„ Henderson pornise din nou cu gigul în jurul vasului, 
cu toate că vântul devenise acum aproape un uragan. După doar 
câteva minute, a dat de niște bucăți din barca noastră și, imediat 
după aceea, unul dintre marinarii care îl însoțeau spuse că, din 
când în când, printre mugetele furtunii, îi ajungea la ureche un 
strigăt de ajutor. Lucrul acesta i-a determinat pe curajoșii marinari 
să stăruiască în căutările lor mai bine de o jumătate de oră, deși 
căpitanul Block le tot repeta semnale de întoarcere și cu toate 
că fiecare clipă petrecută pe apă într-o ambarcaţiune atât de fragilă 
ar fi trebuit să-i înfricoșeze, căci erau la un pas de moarte. 
Într-adevăr, este aproape cu neputinţă să-ți imaginezi cum a scăpat 
nevătămat micuțul gig în care se aflau ei și n-a pierit într-o clipă. 

Acesta era construit, totuși, special pentru vânătoarea de balene și 
era prevăzut, după cum am avut ocazia să mă conving, cu nişte 
compartimente cu aer, în felul bărcilor de salvare folosite pe coas- 
ta Țării Galilor. 

După ce au căutat zadarnic o bună bucată de vreme, cum am 
spus, s-au văzut siliți să se întoarcă la vas. Abia de luaseră această 
hotărâre, când un strigăt slab s-a auzit dinspre un obiect întunecat, 
care trecea cu repeziciune prin apropierea lor. Au pornit în 
urmărirea acestuia și, curând, l-au ajuns din urmă. Atunci au văzut 
că nu era altceva decât puntea cabinelor lui Ariel. Augustus se 
zbătea pe lângă ea, aparent în agonie. Când l-au prins, l-au găsit 
legat cu o funie de lemnul plutitor. Această funie, vă reamintesc, 
l-o legasem eu în jurul pieptului și o fixasem de un inel de pe 
punte, ca să-l fac să stea drept, și se părea că tocmai pentru că-l 
legasem astfel el scăpase cu viață. Ariel de-abia se ținea în înche- 
leturi și, când se scufundase, se desfăcuse în bucăți; puntea 
cabinelor, după cum era de așteptat, fusese smulsă, de forța apei 
care năvălea înăuntru, din toate legăturile sale cu restul bărcii și 
rămăsese plutind (împreună cu alte fragmente, firește) la 
suprafață — Augustus fusese ridicat odată cu ea și salvat, astfel, de 
la o moarte crâncenă. 

La mai mult de o oră după ce fusese adus la bordul lui Penguin 
reuşise să-și dea seama ce este cu el și putuse să priceapă ce fel de 
accident suferise barca noastră. Într-un târziu, s-a dezmeticit pe 
de-a întregul și a povestit în amănunțime ce simțise cât stătuse în 
apă. Prima oară când își recăpătase cunoștința, își dăduse seama 
că se află la câteva palme sub apă, învârtindu-se necontenit cu o 
viteză de neînchipuit și având o frânghie petrecută de vreo trei sau 
patru ori în jurul gâtului. O clipă după aceea, a simțit că este 
împins iute în sus, dar, izbindu-se cu capul de un obiect dur, 
leșinase din nou. Când iarăși își revenise în fire, judeca puțin mai 
limpede, deși mintea îi era încă foarte împăienjenită și tulbure. 
Acum înțelegea că se întâmplase un accident și că se afla în apă, 
deși gura îi era la suprafață și putea respira cu oarecare ușurință. 
Sc pare că, în acele momente, puntea era mânată rapid de vânt, 

târându-l și pe el după ea, întins pe spate cum stătea. Bineînţeles, 
câtă vreme și-ar fi menţinut poziţia, ar fi fost aproape cu neputinţă 
să se înece. Deodată, un talaz l-a aruncat de-a curmezișul punţii, 
iar el s-a străduit să rămână în această nouă poziție, strigând, din 
timp în timp, după ajutor. Cu puţin înainte de a fi descoperit de 
către domnul Henderson, se văzuse silit să-și slăbească strân- 
soarea, epuizat, și, căzând înapoi în mare, de data aceasta se 
socotise pierdut. Cât durase această luptă aprigă, nu-și amintise 
nimic despre Ariel sau despre altceva în legătură cu pricina 
năpastei care-l lovise. Un sentiment nedeslușit de groază și 
deznădejde pusese cu desăvârșire stăpânire pe el. Când, în sfârșit, 
fusese pescuit, ultima fărâmă de luciditate îl părăsise și, după cum 
am spus mai devreme, abia la o oră după ce fusese urcat la bordul 
lui Penguin a devenit pe deplin conștient de situația sa. În ceea ce 
mă privește, eu am fost readus la viață dintr-o stare vecină cu 
moartea (și după ce, timp de trei ore și jumătate, toate celelalte 
mijloace dăduseră greș) printr-o frecţie energică, făcută cu flanele 
muiate în ulei încins — un procedeu sugerat de Augustus. Rana 
din ceafă, deși urâtă la vedere, s-a dovedit superficială și, curând, 
m-am vindecat. 

Penguin a intrat în port pe la ora nouă dimineața, după ce 
înfruntase una dintre cele mai puternice vijelii stârnite vreodată 
prin apele Nantucketului. Amândoi, Augustus și cu mine, am 
reușit să ne facem apariția acasă la familia Barnard tocmai la vre- 
mea micului dejun — care, din fericire, se servise ceva mai târziu, 
din pricina petrecerii de peste noapte. Presupun că toţi cei 
prezenți la masă erau ei înșiși prea obosiţi ca să mai bage de seamă 
înfățișarea noastră jalnică — firește, la o cercetare mai atentă, 
ne-am fi dat de gol. Totuși, școlarii pot înfăptui adevărate minuni în 
materie de prefăcătorie și sunt încredințat că niciunuia dintre 
prietenii noștri din Nantucket nu i-a trecut vreo clipă prin cap că 
întâmplarea aceea teribilă, povestită în oraș de câțiva marinari, 
despre cum scufundaseră ei o barcă și cum se înecaseră vreo 
treizeci sau patruzeci de nefericiti, ar fi avut vreo legătură cu Ariel, 
cu prietenul meu sau cu mine. Noi doi am tot vorbit, mai apoi, 

despre acest accident — și de fiecare dată ne înfioram. La una din- 
tre aceste discuții, Augustus mi-a mărturisit, cu mâna pe inimă, că 
În toată viața lui nu încercase o groază mai desăvârșită ca în 
momentul în care, la bordul bărcutței noastre, descoperise în ce hal 
de beţie era și simțise cum, sub aburii alcoolului, îl părăsesc 
puterile. 


Capitolul H 


Orice întâmplare mai neplăcută ne dă prilejul să emitem niște 
concluzii, pro sau contra, cu o deplină siguranță, chiar dacă ne 
blzuim doar pe indicii sumare. S-ar fi putut presupune că o ca- 
taatrofă precum aceea pe care v-am povestit-o mai sus ar fi trebuit 
să-mi domolească vertiginos pasiunea pentru mare. Da de unde! 
= parcă niciodată nu am simțit o dorință mai arzătoare de a trăi și 
tu crudele încercări din viața unui navigator, cum mi s-a întâmplat 
la abia o săptămână după miraculoasa noastră salvare. Deși scurtă, 
această perioadă s-a dovedit a fi suficientă pentru a-mi șterge din 
minte părțile întunecate și pentru a-mi lăsa într-o lumină vie numai 
părțile colorate, care-mi stârneau plăcere, numai pitorescul din 
periculosul accident, suferit nu de mult. Discuţiile cu Augustus 
deveneau din zi în zi mai dese și mai pline de interes. Avea un stil 
de a-și povesti isprăvile de pe mare (deși, astăzi, cred că mai bine 
de jumătate erau curate invenții) făcut pentru a înrâuri pe cineva 
cu un temperament entuziast ca al meu și cumva înclinat spre 
Închipuiri macabre, totuși însuflețite, ca mine. Căci, în mod ciudat, 
cel mai mult îmi înflăcăra simțămintele în ceea ce privea viața de 
marinar, atunci când îmi descria momentele sale cele mai 
crâncene, de suferință și disperare. Latura luminoasă a tabloului 
înfățișat mă atrăgea mai puțin. Viziunile mele prindeau aripi când 
era vorba despre naufragii și foamete; despre moarte sau sclavie: 
printre triburi de sălbatici, despre o viață întreagă petrecută în 
amărăciune și durere, pe vreo stâncă cenușie și pustie, din 
mijlocul oceanului, pe unde nimeni nu se abătea, necunoscută de 

nimeni. Astfel de viziuni sau năzuințe — întrucât creșteau până 
deveneau năzuințe — mi s-a spus că sunt firești la întreaga specie 
a indivizilor melancolici — însă, la vremea respectivă, eu le 
socoteam ca pe niște străfulgerări profetice despre un destin pe 
care, într-o oarecare măsură, mă simțeam chemat să-l împlinesc. 
Augustus se plia perfect la starea mea de spirit. Se prea poate ca, 
într-adevăr, stând mereu împreună, să ne fi schimbat reciproc 
caracterele. 

După vreo optsprezece săptămâni de la nenorocirea întâmplată 
cu Ariel, firma Lloyd and Vredenburgh (o companie care cred că 
avea unele legături cu Messieurs Enderby, din Liverpool) a fost 
angajată ca să repare și să echipeze bricul Grampus pentru o ieșire 
la vânătoare de balene. Acesta era un hârb, atât de vechi încât abia 
de mai plutea, chiar și după ce i se făcuseră toate îmbunătățirile cu 
putință. Nu îmi dau seama de ce tocmai el fusese preferat înaintea 
altor vase trainice, aparținând acelorași armatori — dar așa a fost 
să fie. Domnul Barnard a fost numit la comanda bricului, iar 
Augustus urma să- însoțească. Pe când bricul se pregătea de ple- 
care, Augustus îmi tot bătea monedă pe ocazia nemaipomenită 
care mi se oferea acum pentru a-mi ostoi setea de a călători. 
Bineînţeles, pentru această teorie găsise în mine cel mai interesat 
ascultător — totuși, problema nu avea să se rezolve prea uşor. 
Tatăl meu nu s-a opus fățiș, dar mama izbucnea într-o criză de 
nervi la cea mai mică aluzie despre acest proiect și, colac peste 
pupăză, bunicul meu, de la care așteptam cel mai mare sprijin, a 
jurat că nu-mi mai lasă moștenire nici măcar un șiling, dacă voi mai 
deschide vreodată subiectul în fața lui. Însă, aceste opoziții, în loc 
să-mi înăbușe dorința, n-au făcut decât să toarne gaz pe foc. M-am 
hotărât să merg, fie ce-o fi. I-am adus la cunoștință lui Augustus 
intențiile mele și ne-am înțeles să întocmim un plan prin care să le 
pun în fapt. În același timp, m-am abținut să mai aduc vorba despre 
călătorie față de vreunul din familia mea și, cum mă prefăceam 
absorbit până peste cap de lecţiile mele obișnuite, am lăsat impre- 
sia că renunțasem la proiect. De multe ori, mai târziu, analizând 
purtarea mea cu acel prilej, am încercat un sentiment de 

neplăcere, amestecat cu uimire. Nu-mi pot ierta marea fățărnicie 
la care am recurs pentru atingerea propriilor scopuri — o fățărni- 
cie extinsă asupra fiecărui cuvânt și gest o perioadă atât de lungă 
din viaţa mea — decât dacă ţin cont de neîmblânzita și arzătoarea 
mea speranță, prin care tânjeam să îmi împlinesc mult îndrăgitele 
mele viziuni de călătorie. 

Urmărindu-mi îndeaproape scopul de a-i duce de nas pe ceilalți, 
am fost în mod necesar obligat să las o mare parte din pregătiri pe 
seama lui Augustus, care avea treabă mai toată ziua la bordul lui 
Grampus, însărcinat să aranjeze lucrurile prin cabina tatălui său și 
prin cală. Noaptea, însă, ne întâlneam negreșit pentru a ne sfătui și 
a vorbi despre visurile noastre. După ce s-a scurs, în acest fel, 
aproape o lună, fără să ajungem să încropim un plan care să ni se 
pară cât de cât realizabil, prietenul meu mi-a spus, la un moment 
dat, că el se gândise la tot ce trebuia să facem. Eu aveam o rudă 
care locuia în New Bedford, pe nume domnul Ross, în casa căruia 
obișnuiam să-mi petrec, când și când, vreo trei sau patru 
săptămâni. Bricul urma să pornească în larg pe la mijlocul lunii 
iunie (iunie, 1827), și ne-am înțeles ca, înainte cu o zi sau două de 
pornirea lui în larg, tatăl meu să primească un bilet, cum primea 
de obicei, din partea domnului Ross, prin care acesta să mă invite 
să petrec vreo două săptămâni cu Robert și Emmer, fiii săi. 
Augustus s-a oferit să ticluiască biletul și să-l trimită. Odată stabilit 
că voi pleca la New Bredford, eu trebuia apoi să mă duc la prie- 
tenul meu, care reușise să-mi aranjeze o ascunzătoare pe 
Grampus. Acest adăpost, m-a încredințat el, avea să fie destul de 
confortabil cât să pot sta în el mai multe zile, timp în care trebuia 
să nu mă arăt la față. Abia după ce bricul ar fi parcurs o bucată sufi- 
clentă din ruta lui, cât să nu se mai poată pune problema 
intoarcerii, eu, zicea Augustus, urma să mă instalez în bună regulă 
intr-o cabină; cât despre tatăl său, acesta n-ar fi făcut decât să râdă 
cu poftă aflând despre farsă. Apoi, aveam să întâlnim destule vase 
prin care să putem trimite o scrisoare acasă, explicându-le 
părinţilor mei toată tărășenia. 

Mijlocul lui iunie a sosit, în sfârșit, şi toate lucrurile erau bine 
puse la punct. Biletul fusese scris și trimis, așa că, într-o dimineață 
de luni, iată-mă plecând de acasă, chipurile către New Bradford. 
Insă eu m-am dus drept la Augustus, care mă aștepta la coțul 
străzii. Iniţial, stabiliserăm că voi sta ascuns până la căderea serii 
și-abia după aceea mă voi strecura pe puntea bricului, dar, cum în 
momentul acela se lăsase o ceață deasă, favorabilă nouă, am 
hotărât să nu mai pierdem timpul și să mergem direct la 
ascunzătoarea mea. Augustus mergea înainte către chei, iar eu îl 
urmam la mică distanță, înfășurat într-o manta groasă de marinar, 
pe care mi-o adusese el ca să nu fiu recunoscut. Când tocmai 
dădeam al doilea colț, după ce trecuserăm de puţul domnului 
Edmund, ia ghiciţi cine a apărut, proțăpindu-se în fața mea și uitân- 
du-se drept în ochii mei? Însuși bătrânul domn Peterson, bunicul 
meu. 

— Păi... Doamne iartă-mă, Gordon! zise el după o pauză lungă. 
Păi... păi... a cui e mantaua asta mizerabilă de pe tine? 

— Dom'le! i-am răspuns eu, jucând, cât de bine am putut în 
această împrejurare, rolul cuiva cu un aer surprins și jignit, 
vorbind pe cel mai grosolan ton care se poate închipui. Dom'le, ai 
greșit adresa — în primw rând că pă mine nu mă cheamă nici pe 
departe Goddin, ş-apoi, ia bagă la cap, caraghiosule, să nu zici de 
mantaua mea nou-nouță că-i mizerabilă! 

Pe legea mea că abia m-am putut opri să nu izbucnesc în 
hohote, văzând cât de ciudat a primit venerabilul bătrân această 
admonestare. S-a tras înapoi vreo doi sau trei pași, făcându-se întâi 
alb ca varul și apoi roșu ca racul, smulgându-și ochelarii și apoi 
punându-i la loc și repezindu-se spre mine, cu umbrela ridicată 
deasupra capului. Dar și-a curmat scurt asaltul, ca și când și-ar fi 
amintit brusc de ceva. Apoi, imediat s-a întors pe călcâie, 
șontâcăind în josul străzii, tremurând tot de furie și bodogănind 
printre dinți: 

— Nu mai ţine... ochelari noi... am crezut că era Gordon... fir-ar 
el să fie... pușlamaua asta afurisită de marinar de apă dulce. 

Scăpând astfel ca prin urechile acului, am continuat drumul cu 
ochii în patru și am ajuns la destinaţia noastră în deplină siguranță. 
Nu se aflau decât vreo doi oameni la bord, dar aceștia trebăluiau 
ceva de zor, la teugă. Căpitanul Barnard, știam sigur că era chemat 
la sediul Lloyd and Vredenburgh, unde avea să rămână până seara 
târziu, astfel încât nu aveam de ce ne teme dinspre partea lui. 
Augustus s-a suit primul pe vas, iar eu l-am urmat la scurt timp, 
fără să fiu observat de oamenii care își vedeau mai departe de-ale 
lor. Ne-am îndreptat în grabă spre cabină, unde n-am găsit pe 
nimeni. Aceasta fusese compartimentată în cel mai confortabil 
mod — lucru întrucâtva neobișnuit pe o balenieră —, asigurân- 
du-i-se patru cabine personale, toate dotate cu paturi încăpătoare 
și comode. Am remarcat, de asemenea, o sobă uriașă și un covor 
scump, foarte gros, care acoperea podeaua atât în cabina căpita- 
nului cât și în celelalte încăperi. Tavanul se afla la o înălțime de 
peste șapte picioare și, pe scurt, totul mi se înfățișa mult mai 
spațios și mai plăcut decât mă așteptasem. Dar Augustus mi-a 
îngăduit numai foarte puţin timp de observație, stăruind că trebuia 
să mă ascund cât mai repede cu putință. M-a condus în cabina lui, 
care se afla la tribordul bricului, prima de lângă bordaj. O dată 
intrați, a închis ușa și-a zăvorât-o. Mi s-a părut că niciodată nu 
văzusem o odăiță mai drăguță decât cea în care mă aflam în 
momentul acela. Avea vreo zece picioare lungime și un singur pat, 
care, după cum am spus mai devreme, era încăpător și comod. În 
capăt, spre peretele despărțitor cel mai aproape de bordaj, exista 
un spațiu liber, ca un pătrat cu latura de vreo patru picioare, unde 
ge aflau o masă, un scaun și un set de etajere pline de cărți, mai 
ales cărți despre călătorii și expediţii. Mai erau multe alte lucruri 
plăcute în încăpere, printre care se cuvine să nu uit un soi de cufăr 
sau răcitor, în care Augustus mi-a arătat o sumedenie de bunătăți, 
atât de mâncare cât și de băut. 

După aceea, a apăsat cu nodurile degetelor strânse în pumn 
într-un anumit loc de pe covor, aflat într-un colţ al spațiului liber 
descris mai sus, descoperindu-mi astfel faptul că o bucată din 
podea, de vreo șaisprezece inci pătrați, fusese decupată și potrivită 


24 Edgar Allan Poe 


la loc. Când a apăsat, această bucată s-a ridicat puțin la un cap, 
destul cât să-și poată vâri degetele dedesubt. Astfel, a ridicat de 
marginea chepengului (de care covorul fusese prins în ținte), și 
am văzut că dădea în cala dinspre pupa. Apoi, a aprins o lumânare 
cu un chibrit și, fixând-o într-un felinar, a coborât prin chepeng, 
rugându-mă să-l urmez. L-am urmat și atunci a închis chepengul 
calei, cu ajutorul unui cui bătut dedesubt — covorul, bineînţeles, 
și-a reluat poziția pe podeaua cabinei și, astfel, orice urmă a 
deschizăturii a fost ascunsă. 

Lumânarea dădea o lumină atât de slabă încât cu greu îmi 
puteam croi drum prin grămada haotică a încărcăturii din cală, 
unde mă aflam acum. Totuși, încetul cu încetul, ochii mi s-au 
obișnuit cu bezna și am înaintat ceva mai ușor, ținându-mă strâns 
de pulpana hainei prietenului meu. M-a dus, în cele din urmă, după 
ce ne-am târât și-am ocolit prin nenumărate culoare de trecere 
foarte înguste, către o ladă prinsă în benzi de fier, de felul celor 
folosite, uncori, la împachetarea obiectelor ceramice. Lada avea 
aproape patru picioare înălțime și șase lungime, dar era foarte 
strâmtă. Două butii goale de ulei erau așezate peste ea și, deasupra 
lor, o cantitate considerabilă de rogojini, stivuite până sus, la 
podeaua cabinei. Pretutindeni în jur fusese înghesuită cât mai mult 
cu putință, chiar până la tavan, o puzderie haotică de aproape toate 
soiurile de echipament de vas, laolaltă cu o grămadă de tot felul de 
cutii, coșuri, butoaie și baloturi, încât părea un adevărat miracol că 
reușiserăm să descoperim totuși un drum către ladă. Mai târziu 
am aflat că Augustus aranjase intenţionat așa toată încărcătura din 
cală, ca să-mi îngăduie mie să mă ascund aici, și avusese un singur 
ajutor în toată munca aceasta, un om care nu avea să se îmbarce 
pe bric. 

Prietenul meu mi-a arătat că unul dintre capetele lăzii se putea 
desface cu ușurință. L-a dat la o parte și mi-a prezentat interiorul, 
ceea ce m-a amuzat foarte tare. O saltea de la unul din paturile 
cabinelor acoperea în întregime fundul lăzii, care conținea aproape 
toate accesoriile pentru un maximum de confort ce putuseră fi 
îngrămădite într-un spațiu atât de restrâns, lăsând totodată destul 


Lumânarea dădea o lumină atât de slabă încât cu greu îmi puteam croi 
drum prin grămada haotică a încărcăturii din cală, unde mă aflam acum. 

loc să încap și eu, fie așezat, fie întins cât eram de lung. Printre 
altele, aveam și câteva cărți, un condei, cerneală și hârtie, trei 
pături, un ulcior mare, plin cu apă, un butoiaș cu pesmeli 
marinărești, trei sau patru cârnaţi imenși de Bologna, o enormi 
bucată de şuncă, o ciozvârtă de berbec fript și o jumătate de duzină 
de sticle cu întăritoare și lichioruri. N-am mai stat pe gânduri și 
mi-am luat în posesie mica odăiță, cu o mulțumire mai mare decât 
cea simțită de orice rege care a intrat vreodată într-un nou palat. 
Augustus m-a învăţat apoi cum să pun la loc capacul lăzii, după 
care, apropiind lumânarea de punte, mi-a arătat o frânghie neagră, 
întinsă pe jos. Aceasta, mi-a spus el, ducea de la ascunzătoarea 
mea, de-a lungul întortocheatului culoar prin încărcătura din cală, 
până la un cui care era bătut în puntea calei, chiar sub chepengul 
care dădea în cabina lui. Cu această frânghie puteam să găsesc 
rapid ieșirea și fără ajutorul lui, în caz că s-ar fi întâmplat ceva 
neprevăzut, care să mă oblige la această soluție. După acestea, 
Augustus și-a luat la revedere, lăsându-mi felinarul și o rezervă 
considerabilă de lumânări și chibrituri, făgăduindu-mi să mă 
viziteze ori de câte ori va putea s-o facă fără să dea de bănuit. 
Acestea se petreceau pe data de 17 iunie. 

Am rămas trei zile și trei nopți (după cât am apreciat eu) în 
vizuina mea fără să ies decât de vreo două ori, ca să-mi mai dez- 
morțesc oasele stând în picioare, între două cufere aflate în capătul 
celălalt al capacului lăzii. În toată această perioadă, nu l-am văzut 
deloc pe Augustus, ceea ce nu m-a îngrijorat prea tare, fiindcă 
știam că bricul trebuia să pornească în larg din clipă în clipă, iar în 
agitația momentului nu-i era ușor să găsească prilejul de a cobori 
până la mine. În cele din urmă, am auzit chepengul deschizân- 
du-se și închizându-se, apoi imediat m-a strigat cu voce joasă, 
întrebându-mă dacă mă simțeam bine și dacă aveam nevoie de 
ceva. 

— N-am nevoie de nimic, i-am răspuns. Stau cât se poate de 
bine. Când pleacă bricul? 

— O să ridice ancora în cel mult o jumătate de oră, mi-a zis el. 
Am venit doar ca să-ți dau de ştire și pentru că mă temeam că o 

ahi faci griji din pricina absenței mele. Nu voi mai prinde ocazia 
şi cobor, probabil încă vreo două sau trei zile. Sus, e totul în 


regulă. După ce urc și închid ċhepengul, vino de-a lungul frânghiei 


până la cuiul bătut în podea. O să găsești ceasul meu — îţi poate fi 
de folos, că mai lumina zilei să te poți orienta. Presupun că n-ai 
putea spune de cât timp ești îngropat aici — de numai trei zile, 
astăzi suntem în 20. Ți-aș aduce ceasul până la cutia ta, dar mă tem 
să nu bage de seamă cineva că lipsesc. 

Cu acestea, a urcat înapoi. 

La aproape o oră după ce plecase, am simțit clar bricul punân- 
du-se în mișcare și m-am felicitat în sinea mea pentru că în sfârșit 
pornisem într-o adevărată călătorie. Satisfăcut la acest gând, m-am 
hotărât să-mi ușurez situaţia cât se poate şi să aștept cursul eveni- 
mentelor până când mi se va permite să-mi schimb lada pentru a 
mă bucura de beneficiile unei mai spațioase, deși nu cu mult mai 
confortabile, cabine. Prima mea grijă a fost să iau ceasul. Lăsând 
lumânarea aprinsă, am orbecăit prin beznă, ținându-mă după 
frânghie, prin nenumărate cotituri, la capătul cărora am descoperit 
că, după ce străbătusem cu greu o bună distanţă, mă întorsesem, 
cu un picior sau două diferență, aproape în același loc de unde por- 
nisem. În cele din urmă, am găsit cuiul şi, atingându-mi, așadar, 
scopul incursiunii, m-am întors cu bine. Am început apoi să mă uit 
peste cărțile cu care fusesem — mișcător gest! — inzestrat, din 
care am ales expediţia lui Lewis și Clarke la gurile Columbiei. Am 
citit o vreme din ea, până când, dând să ațipesc, am stins 
lumânarea cu multă grijă și am căzut, curând, într-un somn greu. 

La trezire, mi-am simțit mintea ciudat de tulbure și a trebuit să 
mai treacă o vreme până ce mi-am putut da seama unde mă aflam. 
Treptat, însă, mi-am amintit totul. Aprinzând un chibrit, m-am uitat 
la ceas — stătuse și, prin urmare, mi-era imposibil să socotesc cât 
de mult dormisem. Îmi înțepeniseră toate oasele și a trebuit să mă 
ridic în picioare, între cufere, ca să mi le dezmorţesc. Deodată, 
m-a apucat o foame turbată și m-am gândit la friptura rece de 
berbec, din care mai mâncasem și înainte să adorm și o găsisem 
delicioasă. Care nu mi-a fost mirarea când am găsit-o cu 

desăvârșire putrezită! Descoperirea m-a îngrijorat profund, căci, 
făcând legătura cu uitarea de sine pe care o încercasem la 
deșteptare, am început să suspectez că dormisem neobișnuit de 
mult. La aceasta se poate să fi contribuit și aerul stătut din cală, 
care, pe termen lung, s-ar fi putut lăsa cu urmări mult mai 
serioase. Capul îmi plesnea de durere, mi se părea că abia îmi trag 
respirația și, pe scurt, eram năpădit de o mulțime de senzații 
neplăcute. Cu toate acestea, nu cutezam să încalc vreun consemn, 
deschizând chepengul sau într-alt fel, așa că, întorcând ceasul, 
m-am străduit să mă liniștesc cum puteam. 

Următoarele douăzeci patru de ore de chin, nimeni nu mi-a 
venit în ajutor și nu mă puteam stăpâni să nu-l acuz pe Augustus 
pentru nepăsarea sa grosolană. Ceea ce mă îngrijora cel mai mult 
era că apa din ulciorul meu scăzuse la aproape o jumătate de pintă? 
și sufeream foarte tare de sete, căci, rămas fără berbec, mâncasem 
pe săturate din cârnaţii de Bologna. Mă simțeam foarte rău și îmi 
pierdusem interesul pentru cărți. De asemenea, eram copleșit de 
dorința de a dormi, deși mă înfioram la gândul că m-aș putea lăsa 
pradă somnului, când putea exista o emanatie otrăvitoare, ca aceea 
de mangal încins, în aerul închis al calei. În același timp, ruliul 
bricului îmi spunea că ne aflam în largul oceanului, iar un zgomot 
surd și continuu, care parcă ajungea la urechile mele de la o 
imensă distanță, mă încredința că vântul sufla cu neobișnuită pu- 
tere. Nu puteam găsi o explicaţie pentru absenţa lui Augustus. 
Eram, cu siguranță, destul de departe în largul oceanului ca să îmi 
dea voie să ies afară. Poate suferise vreun accident — totuși nu-mi 
puteam închipui vreunul care să-l îndreptățească să mă țină atât de 
multă vreme prizonier, doar dacă, într-adevăr, nu murise subit sau 
nu căzuse peste bord — iar, la acest gând, n-am mai izbutit să mă 
liniștesc. Apoi, se mai putea să fi avut de-a face cu vânturi frontale 
și să ne fi aflat, de fapt, tot în apropiere de Nantucket. La pre- 
supunerea aceasta, totuși, am fost nevoit să renunţ, căci, dacă 
astfel ar fi stat lucrurile, bricul ar fi trebuit să se învârtă întruna, în 

vreme ce am dedus, din permanenta lui înclinaţie spre babord, că 
naviga sub o briză statornică dinspre tribord. Dar, chiar și așa, 
admițând că am fi fost tot în apropierea insulei, oare de ce 
Augustus nu venise până la mine ca să mă anunţe? Chibzuind în 
felul acesta la necazurile singurătăţii și ale sumbrei mele situații, 
am luat decizia să mai aştept încă douăzeci și patru de ore, după 
Care, dacă nu voi fi obținut niciun ajutor, să mă îndrept către che- 
peng și să încerc să port o discuţie cu prietenul meu sau, barem, 
$ă iau o gură de aer proaspăt prin deschizătură și o provizie de apă 
din cabina lui. Deși mă munceau toate aceste gânduri, am căzut, în 
cluda tuturor strădaniilor mele de rezistenţă, într-un somn profund 
Sau, mai bine-zis, în letargie. Am avut niște vise de-a dreptul 
înspăimântătoare. Toate soiurile de nenorociri și de orori se abătu- 
seră asupra mea. Printre multe alte cazne, eram sufocat, sub niște 


„perne imense, de niște demoni cu înfățișări dintre cele mai 


nepământești și feroce. Șerpi uriași mă strângeau tare, încolăciți în 
jurul meu, și mă priveau țintă, îngrozindu-mă cu ochii lor scânte- 
letori. Apoi, deșerturi, nesifârșite și dintre cele mai dezolante și 
mai amenințătoare, se deschideau înaintea mea. Uriașe și amețitor 
de înalte trunchiuri de copac, cenușii și lipsite de frunze, se ridi- 
cau unul după altul, cât vedeai cu ochii. Rădăcinile lor se pierdeau 
înfipte în mlaștini fără de margini, ale căror ape întunecate zăceau, 
negre ca smoala, neclintite și deopotrivă de înspăimântătoare, 
dedesubt. Iar bizarii copaci păreau înzestrați cu viață omenească, 
clătinându-și încoace și încolo brațele lor şcheletice, strigând 
indurare către apele mute, cu niște glasuri pătrunzătoare și 
sfâșietoare, ca în culmea agoniei și disperării. Decorul s-a schim- 
bat, și acum eu stăteam, gol și singur, în mijlocul întinderilor de 
nisip fierbinte ale Saharei. La picioarele mele era ghemuit un 
fioros leu de la tropice. Deodată, ochii lui sălbatici s-au deschis și 
au fixat asupra mea. Dintr-un singur salt a țâșnit în picioare, 
dezvelindu-și colții înfiorători. În clipa următoare, din gâtlejul său 
roșu a izbucnit un răget ca tunetul din ceruri, iar eu am fost trân- 


„tt năprasnic la pământ. Sufocat, în culmea groazei, în cele din 


urmă, m-am trezit pe jumătate. Însă, visul meu nu era nicidecum 

vis. Acum eram pe deplin conștient. Labele unui monstru uriaș în 
carne și oase îmi apăsau greu pieptul — îi simțeam răsuflarea 
fierbinte în ureche și vedeam, prin întuneric, cum îi luceau colții 
albi și înfiorători deasupra mea. 

Și o mie de vieți să-mi fi atârnat ca de un fir de păr de o singură 
mișcare sau de rostirea unei singure silabe, și tot n-aș fi putut să 
mă clintesc sau să vorbesc. Fiara sau ce-o fi fost își păstra poziția, 
deocamdată fără să încerce să mă rănească, în vreme ce eu zăceani 
sub ea, cu totul neputincios și crezându-mă în ghearele morţii. Am 
simțit cum mă părăsesc puterile trupului și ale judecății — într-un 
cuvânt că mă sfârșesc pur și simplu de spaimă. Mi se învârtea 
capul, mi-era cumplit de rău, vederea mă lăsa, de până și ochii 
fiarei care străluceau deasupra mea s-au stins. Într-un ultim Și 
suprem efort, am șoptit o scurtă rugăciune către Domnul și m-am 
resemnat cu gândul morţii. Sunetul vocii mele păru să stârnească 
toată furia mocnită a animalului. S-a repezit, cât era de lung, peste 
trupul meu — dar, care nu mi-a fost mirarea când, cu un lung și 
înăbușit scheunat, a început să mă lingă de zor pe față și pe mâini, 
în cea mai extravagantă demonstraţie de dragoste și de bucurie! 
Eram uluit, cu totul amuţit de surpriză — totuși nu într-atât 
încât să nu recunosc scheunatul specific al lui Tiger, câinele meu 
Terra-Nova, și ciudatul său mod de a se gudura, prea bine cunos- 
cut. El era! Am simțit deodată cum îmi năvălește sângele în 
tâmple, într-o ameţitoare și copleșitoare senzaţie de ușurare și 
revenire la viață. M-am ridicat în grabă de pe salteaua pe care 
zăcusem și, aruncându-mă de gâtul credinciosului meu tovarăș 
și prieten, mi-am eliberat sufletul de povara strivitoare de până 
atunci printr-un fluviu de lacrimi nestăpânite. 

Ca și mai înainte, când m-am ridicat de pe saltea, mintea îmi era 
din cale-afară de răvășită și de confuză. O bună bucată de vreme 
mi-a fost aproape imposibil să leg două gânduri; dar, încetul cu 
încetul, puterea de judecată mi-a revenit, și mi-am adus aminte 
multe dintre împrejurările în care ajunsesem acolo. Însă, nu 
puteam deloc să-mi explic prezenţa lui Tiger, iar, după ce m-am 
căznit să fac o mie de presupuneri în ceea ce-l privea, am fost silit 


Bizarii copaci păreau înzestrați cu viață omenească, clătinându-și încoace 
şi incolo braţele lor scheletice, strigând îndurare către apele mute, cu nişte 

să mă mulțumesc cu bucuria că se afla lângă mine, împărtășin- 
du-mi nefericita singurătate și alinându-mi-o prin dovezile lui de 
afecţiune. Sunt destui oameni care își iubesc câinii, dar eu țineam 
la Tiger în mod cu totul neobișnuit și, cu siguranță, niciodată n-a 
existat o ființă care să merite mai mult această iubire. De șapte ani 
de zile era tovarășul meu nedespărțit și într-o sumedenie de întâm- 
plări îmi dovedise toate nobilele calități pentru care oamenii 
preţuiesc animalele. ÎL salvasem, pe când era pui, din ghearele 
unui mic derbedeu din Nantucket care îl ducea, legat de gât cu o 
sfoară, să-l înece. Când a crescut, câinele îmi plătise datoria, vreo 
trei ani mai târziu, salvându-mă de bâta unui tâlhar de drumul 
mare. 

Găsind ceasul, l-am dus la ureche și-am constatat că se oprise 
din nou; dar, de data aceasta, nu m-am mirat, fiind convins, după 
modul ciudat în care mă simțeam, că dormisem, ca și mai înainte, 
o vreme foarte lungă — cât de lungă, mi-era, bineînţeles, imposi- 
bil să spun. Eram mistuit de febră, iar setea îmi devenise insu- 
portabilă. Am pipăit locul în jur după mica mea provizie de apă, 
căci nu mai aveam lumină, mica lumânare din felinar arzând până 
la bază, iar peste cutia de chibrituri nereușind să dau. Când am 
descoperit, în sfârșit, ulciorul, am constatat că era gol — fără 
îndoială, Tiger fusese ispitit să-l golească, la fel cum topise și res- 
turile ciozvârtei de berbec, al cărei os, bine curățat, zăcea lângă 
capacul lăzii. De carnea dispărută mă puteam dispensa fără pro- 
bleme, dar, gândindu-mă la apă, mi s-a strâns inima. Mă simțeam 
la capătul puterilor — într-atât încât tremuram din tot corpul, ca 
lovit de friguri, la cea mai mică mișcare sau efort. În plus de 
necazurile mele, bricul se zgâlțâia sub un tangaj și un ruliu foarte 
puternic, iar butoaiele de ulei care stăteau peste lada mea 
amenințau să se prăbușească din clipă în clipă, blocându-mi astfel 
orice cale de acces. De asemenea, sufeream teribil de rău de mare. 
Toate acestea m-au determinat s-o pornesc la drum, orice ar fi, 
către chepeng, și să obţin cât mai curând un ajutor, înainte de a nu 
mai fi în stare să-l cer. Ajungând la această hotărâre, am pipăit din 
nou în jur după cutia de chibrituri și după lumânări. Pe cea dintâi 


AVENTURILE LUI ARTHUR GORDON PYM 33 


am găsit-o, cu oarecare osteneală, dar, nedescoperind lumânările 
ja fel de repede pe cât mă aşteptam (fiindcă îmi aminteam foarte 
exact locul în care le așezasem), am renunțat pe moment la căutări 
și, cerându-i lui Tiger să stea liniștit, am pornit fără zăbavă către 
chepeng. i 

fn această tentativă, marea mea stare de slăbiciune a ieșit la 
iveală și mai limpede. Abia-abia de mă puteam târî și foarte des mi 
se Inmuiau picioarele — la care, căzând neputincios cu fața în jos, 
fămâneam câteva minute într-o amorțeală vecină cu letargia. Cu 
toate acestea, mă luptam să înaintez, târâș-grăpiș, temându-mă la 
fiecare pas că aș putea leșina în îngustul și întortocheatul culoar 
prin încărcătura din cală, și atunci, cu siguranţă, tot ce aș fi obținut 
ar fi fost să mor acolo. Într-un târziu, m-am avântat înainte cu toată 
energia pe care mi-o putusem impune și m-am izbit tare cu capul 
de colțul ascuţit al unui cufăr cu ferecături de fier. Accidentul m-a 
năucit pentru câteva momente, dar am descoperit apoi, spre 
nespusa mea deznădejde, că ruliul rapid și puternic al vasului 
deplasase cu totul cufărul pe culoar, blocându-mi complet 
trecerea. În pofida tuturor strădaniilor mele, nu lam putut clinti - 
nici măcar cu un inci din locul în care stătea, aproape înfipt între 
cutiile şi lemnele din jur. Așadar, vlăguit cum eram, trebuia fie să 
renunţ să mă mai conduc după frânghie și să caut o altă trecere, fie 
să mă cațăr peste obstacol și să-mi reiau drumul dincolo de el. Cea 
dintâi variantă prezenta prea multe greutăți și pericole, la care nici 
nu mă puteam gândi fără să mă înfior. Dacă aș fi ales-o, în actuala 
mea stare de slăbiciune, atât a minții cât și trupului, m-aș fi rătăcit 
negreșit și aș fi pierit în mod jalnic în labirintul întunecos și împuțit 
al calei. Ca atare, am început, fără altă ezitare, să-mi adun și 
ultimele rămășițe de forță și curaj, căznindu-mă din răsputeri să mă 
urc pe cufăr. 

Stând în picioare, în vederea acestui scop, am înțeles că era o 
intreprindere încă și mai complicată decât mă temusem. De 
fiecare parte a îngustei treceri se înălța un zid compact de baloturi 
grele, iar cea mai mică poticnire din partea mea mi le putea prăvăli 
în cap; chiar dacă acest lucru nu s-ar fi întâmplat, puteam găsi 

totuși calea cu desăvârșire blocată la înapoiere, din cauza 
prăbușirii grămezilor de materiale, după cum era acum la 
înaintare, prin acest obstacol. Cufărul cu pricina era o ladă lungă 
Și deosebit de voluminoasă, pe care nu aveai cum să pui piciorul. 
În zadar am încercat, prin toate mijloacele care îmi stăteau în pu- 
teri, să ajung la partea de sus, în speranța că astfel voi reuși să mă 
ridic apoi deasupra lui. Chiar dacă aș fi reușit să urc pe el, desigur 
că forțele mi s-ar fi sfârșit în această acţiune și nu mi-ar mai fi 
îngăduit să merg mai departe, așa că, orice s-ar spune, a fost un 
lucru bun că n-am izbutit. Într-un târziu, într-un efort disperat de a 
urni cufărul de jos, am simțit o puternică vibrație, în stânga mea. 
Mi-am dus rapid mâna spre colț, unde se îmbinau stinghiile, și am 
constatat că una dintre ele, foarte mare, lipsea. Cu ajutorul 
briceagului, pe care, din fericire, îl aveam la mine, am reușit, după 
multă trudă, să o scot cu totul; și, pătrunzând prin deschizătură, 
am descoperit, spre marea mea bucurie, că nu avea stinghii la 
capătul opus — cu alte cuvinte, că îi lipsea capacul, partea prin 
care îmi croisem eu drum fiind fundul cufărului. După aceea, n-am 
mai întâmpinat nicio piedică și am mers de-a lungul frânghiei până 
când, în sfârșit, am găsit cuiul. Cu inima bătându-mi nebunește, 
m-am ridicat în picioare și, mișcându-mă ușor, am împins în che- 
peng. Nu s-a ridicat destul de repede precum mă așteptam și am 
împins din nou, cu ceva mai multă hotărâre, deși mă mai temeam 
să nu cumva să dau de vreo altă persoană decât Augustus în 
cabină. Trapa, însă, spre profunda mea uimire, a rămas de neclin- 
tit și m-am îngrijorat întru câtva, pentru că știam că, înainte, nu 
cerea mare efort ca s-o dai la o parte. Am împins cu putere — 
a continuat să nu se miște; am împins cu toată puterea mea — tot 
nu s-a deschis; am împins cu turbare, cu furie, cu disperare — a 
rezistat tuturor eforturilor mele și era evident, din faptul că nu se 
lăsa urnită, fie că deschizătura fusese descoperită și bătută în cuie, 
fie că vreo greutate uriașă, cât să-ți iei gândul c-ai putea s-o urnești 
din loc, fusese așezată deasupra ei. 
M-a cuprins o nespusă groază și deznădejde. În zadar am încercat 
să îmi imaginez un motiv pentru care fusesem astfel înmormântat. 

Nu puteam să-mi adun și să-mi ordonez gândurile. Lăsându-mă 
moale la podea, am dat frâu liber, în pofida voinței mele, celor mai 


negre închipuiri, în care înfiorătoarele moduri de a muri, de sete, 


de foame, prin sufocare și înmormântat de viu, planau deasupra 
capului meu, ca fiind nenorocirile care, cu siguranță, mă pândeau. 
Într-un târziu, mi-am redobândit o oarecare prezență de spirit. 
M-am ridicat şi am început să pipăi după locul de îmbinare sau 
după niște crăpături ale chepengului. Găsind câteva, le-am cercetat 
indeaproape, ca să mă conving dacă prin ele nu străbătea vreo rază 
de lumină din cabină — dar nu se vedea niciuna. Atunci, am înfipt 
lama briceagului printre scânduri, până când am întâmpinat rezis- 
țență de la un obstacol dur. Zgâriindu-l, am descoperit că era un 
obliect de fier masiv, care, după modul specific în care se ondula 
mişcarea lamei când o treceam de-a lungul său, am dedus că era 
un lanț de ancoră. Singurul lucru care îmi mai rămăsese de făcut 
era să mă întorc la cușca mea și, acolo, ori să îmi plâng soarta 
amară, ori să încerc să îmi stăpânesc gândurile cât să-mi permită 
SĂ pun la cale un plan de a mă salva. Trecând la acţiune fără 
intârziere, am izbutit, după nenumărate piedici, să ajung înapoi. 


“Când m-am prăbușit, stors de vlagă, pe saltea, Tiger s-a întins și el, 


GM era de lung, lângă mine și părea că, prin gudurăturile sale, ar 
vrea să îmi aline suferințele și să mă încurajeze să le îndur cu 
dârzenie. 

În cele din urmă, ciudăţenia purtării sale m-a făcut curios. După 
ce Imi lingea fața și mâinile câteva minute, se oprea scurt și sche- 
unu încetișor. Când îmi întindeam mâna către el, îl găseam de 
flecare dată întins pe spate, cu labele ridicate. Purtarea aceasta, 
țepetată de atâtea ori, mi se părea bizară și nu-mi puteam da seama 
ce Inscamnă. Cum câinele părea abătut, mi-am zis că poate se 
tnise și, atunci, apucându-i labele în mână, i le-am cercetat una 
câte una, dar n-am găsit nici urmă de rană. Atunci, mi-am imaginat 
eA li era foame și i-am dat o bucată mare de șuncă, pe care a înfule- 
ëato cu poftă — însă, după aceea, și-a reînceput neobișnuitele 
demersuri. Văzând așa, m-am gândit că suferea, ca și mine, de 
VApula setei și era cât pe-aci să cred că găsisem motivul, când mi-a 

fulgerat prin minte ideea că nu-i cercetasem decât labele și putea 
fi rănit altundeva, pe corp sau la cap. L-am pipăit cu atenție pe cap, 
dar n-am descoperit nimic. Dar, când mi-am trecut mâna în lungul 
spinării sale, i-am simțit blana zbârlită pe o fâșie îngustă, care-i 
încercuia corpul ca un inel. Cercetându-l mai atent, am dat peste o 
bucăţică de ceva care semăna la pipăit cu hârtia, rulată pe o sfoară, 
care trecea prin sulul de hârtie și era legată în așa fel încât să-l 
fixeze imediat sub umărul stâng al animalului. 


Capitolul IH 

Imediat m-am gândit că hârtia era un bilet de la Augustus și că 
fără îndoială s-a întâmplat vreun accident care l-a împiedicat să mă 
elibereze din carcera mea, iar prin această metodă mă înștiința 
despre cum stăteau lucrurile. Tremurând de nerăbdare, am pornit 
din nou să-mi caut chibriturile și lumânările. Îmi aduceam vag 
aminte că le așezasem cu grijă, undeva, cu puţin înainte de a ador- 
mi. Într-adevăr, înainte de ultima incursiune către chepeng, 
fusesem în stare să-mi amintesc cu precizie locul unde le pusesem 
la păstrare. Însă, acum, în zadar mă străduiam să îmi reamintesc și 
timp de o oră întreagă m-am chinuit degeaba, căutând fără succes 
obiectele lipsă — fără îndoială, niciodată n-am mai trăit o aseme- 
nea stare de neliniște și nesiguranță. Într-un târziu, în timp ce 
bâjbâiam după ele, cu fruntea aproape lipită de lest, la gura lăzii și 
dincolo de ea, am zărit o geană de lumină licărind dinspre cârmă. 
Mut de uimire, am încercat să mă duc spre ea, căci părea să vină 
de la numai câteva picioare distanță de locul unde mă aflam. Nici 
n-am apucat să mă mișc într-acolo și licărirea s-a topit în beznă, 
ieșindu-mi din vedere, și, ca s-o prind din nou, am fost silit să mă 
preling înapoi pe lângă ladă până când am ajuns exact în poziția 
inițială. Apoi, mișcându-mi capul cu precauţie, când într-o parte, 
când într-alta, am descoperit că, înaintând încet, cu multă grijă, în 
direcția opusă celei în care pornisem la început, reușeam să mă 
apropii de ea, fără s-o mai pierd din ochi. Curând, am ajuns drept 

ia țintă (trecând cu greu prin nenumărate culoare strâmte și 

Lgotite) și am descoperit că licărul venea de la câteva fragmente din 

Whibriturile mele, care zăceau într-un butoi gol, căzut într-o rână. 

Mi intrebam cum de ajunseseră chibriturile în locul acela, când 

Im dat cu mâna peste două sau trei bucățele de ceară, care 

ii seseră, de bună seamă, molfăite de câine. Am înţeles dintr-o dată 

M imi înghiţise toată provizia de lumânări și mi-am pierdut spe- 

ifanța că voi putea citi vreodată bilețelul lui Augustus. Cele câteva 

esturi de ceară erau atât de tocate și împrăștiate printre celelalte 

aunoaie din butoi, încât nu mai puteam nădăjdui că mi-ar mai fi de 

Wios și le-am lăsat acolo. Gămăliile de fosfor ale chibriturilor, din 

Dare mai rămăseseră doar vreo două sau trei fărâmițe, le-am cules 

toată grija și, cu mare greutate, m-am întors cu ele la cutia mea, 

unde Tiger nu se clintise nicio clipă. , 

i Ce trebuia să fac mai departe, nu-mi dădeam seama. În cală 
a atât de întuneric încât nu-mi vedeam mâna oricât mi-aș fi 
propiat-o de ochi. Bucata albă de hârtie abia se deslușea, chiar 
ă mă uitam ţintă la ea. Plimbând-o dinspre marginea retinei 
isore mijlocul ei — sau, ca să zic așa, privind-o cu albul ochilor în 
| imp ce mi-o treceam pe dinainte, am descoperit că devenea, 

E tr.o oarecare măsură, perceptibilă. Vă puteți închipui ce beznă 
domnea în închisoarea mea! Iar biletul de la prietenul meu, dacă 
Într-adevăr era un bilet de la el, părea sortit doar să-mi sporească 
Amărăciunea, tulburându-mi degeaba mintea, și așa destul de 
Şlibită și febrilă. În zadar mi-am stors creierii gândindu-mă la o 
k julțime de căi absurde pentru a face rost de lumină — niște căi 
'Aldoma acelora pe care le-ar putea găsi cineva în delirul provocat 
Y de opium, fiecare dintre ele înfățișându-i-se narcomanului, rând pe 
nd, drept cea mai rezonabilă și cea mai la îndemână dintre 
doluții, după cum îl stăpânește pe el fie puterea de judecată, fie 
Imaginaţia, alternativ, când una, când cealaltă. Până la urmă, mi-a 
venit o idee care mi s-a părut de bun-simț și care m-a făcut să mă 
Mir, pe bună dreptate, că nu-mi trecuse prin minte până atunci. Am 
așezat bucata de hârtie pe spatele unei cărți și, adunând bucățelele 
de fosfor de la chibriturile pe care le culesesem din butoi, le-am 

presărat deasupra. Apoi, cu palma, le-am frecat de hârtie, rapid și 
continuu. O lumină clară s-a răspândit de la sine aproape în aceeași 
clipă pe întreaga suprafață — și, dacă ar fi fost ceva scris, sunt 
sigur că aș fi putut citi fără nicio greutate. Dar nu era nicio silabă 
— doar o suprafață sinistru și dezolant de albă; lumina s-a stins în 
câteva secunde, iar inima mea a murit odată cu ea. 

Am mai spus, de câteva ori, că mintea mea, într-o perioadă 
anterioară, fusese cuprinsă de un soi de paralizie vecină cu 
idioțenia. Existau, desigur, și unele intervale de perfectă luciditate, 
ba chiar, din când în când, chiar de entuziasm — deși mai rare. 
Trebuie să vă reamintesc că mai multe zile în șir inhalasem aerul 
aproape pestilenţial dintr-o cală închisă ermetic, a unui vas de 
pescuit balene și, în plus, o atât de lungă vreme avusesem doar o 
neîndestulătoare porție de apă — în ultimele paisprezece sau 
cincisprezece ore, nu mai avusesem niciun strop — și nici nu 
închisesem vreo clipă ochii. Singura mea hrană, după ce pierdu- 
sem friptura de berbec, consta numai în alimente sărate, care îmi 
stârneau și mai mult setea — în afară de pesmeţi, dar aceștia din 
urmă nu-mi erau de folos, întrucât erau prea uscați și prea greu de 
înghițit pentru gâtul meu deja umflat și pârjolit de sete. Mai 
făcusem și febră și mă simțeam, din toate punctele de vedere, insu- 
portabil de bolnav. Așa se explică faptul că multe ore de deznă- 
dejde chinuitoare au trecut de la ultima mea ispravă, aceea cu 
fosforul, până să-mi răsară de la sine în minte gândul nu exami- 
nasem decât o față a hârtiei. Nu voi încerca să vă descriu turbarea 
care m-a cuprins (deoarece cred că am simțit mânie mai mult 
decât orice altceva), când am înțeles greșeala grosolană pe care o 
comisesem. Prostia în sine ar fi fost neînsemnată, dacă eu, în nebu- 
nia și graba mea, n-aș fi dus-o la apogeu — dezamăgit că nu 
găsisem niciun cuvânt pe bilet, îl rupsesem în bucățele și îl arun- 
casem, cu neputinţă să spun unde anume. 


De partea cea mai nefericită a acestei probleme am fost salvat 


de istețimea lui Tiger. Descoperind, după o îndelungată explorare, 
o bucăţică din bilet, i-am trecut-o pe sub nas câinelui și m-am 
străduit să-l fac să priceapă că trebuie să-mi aducă și restul. Spre 

uimirea mea — căci nu-l dresasem să facă niciunul dintre lucrurile 
pentru care rasa lui este faimoasă — păru că înțelege dintr-odată 
ce voiam și, căutând câteva momente încoace și încolo, curând mi-a 
găsit o bucată mult mai mare. Aducându-mi-o pe aceasta, a făcut o 
pauză, frecându-și botul de mâna mea, de parcă aștepta să-l laud 
pentru ce făcuse. L-am bătut ușor cu palma pe creștet și imediat a 
pornit din nou la treabă. De data aceasta, au trecut câteva minute 
bune înainte să se întoarcă, dar, când a venit, a adus cu el o bucată 
şi mai mare, care s-a dovedit a fi toată partea ce mai lipsea — se 
părea că îl rupsesem numai în trei bucăți. Din fericire, n-am avut 
prea mare bătaie de cap să găsesc și cele câteva fărâmiţe de fosfor 
tămase — conducându-mă după licărul slab pe care vreo două sau 
trei gămălii încă îl mai emiteau. Necazurile de până atunci mă 
Învățaseră minte să nu mă mai pripesc, așa că, acum, m-am gândit 
pe îndelete la ce trebuia să fac. Este foarte probabil, mi-am zis eu, 
ca vreo câteva cuvinte să fie scrise pe cealaltă parte a hârtiei, pe 
care n-am examinat-o — dar care să fie acea parte? Potrivind 
bucăţile una lângă alta n-aş fi obținut vreun indiciu în această pri- 
vință, dar măcar m-aș fi convins că toate cuvintele (dacă într-ade- 
văr existau) se aflau pe o singură parte și înlănțuite corect unele 
după altele, așa cum fuseseră scrise. Era obligatoriu să găsesc o 
soluție la această problemă și încă una în afară de orice îndoială, 
Întrucât fosforul rămas nu mi-ar fi ajuns și pentru o a treia încer- 
care, dacă aș fi dat greș în aceasta pe care mă pregăteam s-o fac. 
Am așezat hârtia pe o carte, ca și mai înainte, și iarăși am stat câte- 
va minute pe gânduri, rumegând problema în minte. În cele din 
urmă, mi-am spus că ar fi greu de crezut ca partea scrisă să nu fie 
puțin mai vălurită și, dacă aș fi pipăit atent, i-aș fi simţit relieful și 
aș fi determinat astfel care era partea cu pricina. M-am hotărât să 
incerc experimentul și mi-am plimbat degetul, foarte ușor, întâi 
peste partea care era în sus. N-am simțit, însă, nimic, așa că am 
Întors hârtia, potrivind din nou fragmentele pe carte. Încă odată, 
mi-am trecut arătătorul cu deosebită atenție peste hârtie, până 
când am observat o foarte ușoară, dar perceptibilă strălucire, care 
apărea imediat în urma trecerii degetului. Ştiam că acest lucru se 


=== 


40 Edgar Allan Poc 


datora stratului fin de fosfor care rămăsese lipit de hârtie la prima 
mea încercare. Așadar, cealaltă parte, de dedesubt, trebuia să fie 
cea cu scrisul, dacă în final scris urma să se dovedească a fi. Am 
întors din nou biletul și am reînceput operațiunea. Frecându-l cu 
fosforul, s-a luminat ca și mai înainte — de data aceasta, câteva 
rânduri, scrise lăbărțat, de mână și la prima vedere cu cerneală 
roşie, s-au ivit foarte clar. Lumina, deși suficient de puternică, nu 
durase decât foarte puțin. Dar chiar și așa, dacă n-aș fi fost atât de 
agitat, aș fi avut suficient timp să citesc cu atenție cele trei 
propoziții dinaintea ochilor mei — căci observasem că sunt trei. 
Numai că, în dorința mea nestăpânită de a citi totul dintr-o dată, am 
reușit să rețin doar ultimele șapte cuvinte, care spuneau 
următoarele: „...sânge... scapi cu viață dacă rămâi ascuns”. 

Sunt ferm convins că și de-aș fi fost în stare să aflu tot 
conținutul biletului — adică întregul avertisment pe care prietenul 
meu încercase să mi-l transmită — și dacă avertismentul respectiv 
mi-ar fi dezvăluit povestea celui mai amuţitor dezastru, tot n-ar fi 
putut să-mi insufle barem a zecea parte din cumplita și totuși 
nedeslușita groază cu care m-a umplut frântura de înștiinţare pri- 
mită astfel. De asemenea, „sânge”, acest cuvânt al cuvintelor — 
dintotdeauna încărcat de mister, de suferință și de groază — cât de 
greu de semnificație mi s-a părut atunci și cât de înghețat și de 
copleșitor (desprins, cum era, de cuvintele de dinainte care să-l 
califice ori să-l precizeze) răsunau laconicele sale silabe în bezna 
adâncă a închisorii mele, pătrunzând până în ungherele cele mai 
tainice ale sufletului meu! 

Augustus avea, fără nicio îndoială, motive întemeiate când mă 
sfătuia să rămân ascuns, iar eu am făcut mii de presupuneri despre 
ce anume putea fi vorba — însă n-am fost în stare să concep nimic 
care să ofere un răspuns mulțumitor la această enigmă: Îndată 
după întoarcerea mea din ultima incursiune până la chepeng și 
înainte ca purtarea ciudată a lui Tiger să-mi atragă atenţia, mă 
hotărâsem să mă fac auzit cu orice risc de cei de la bord sau, dacă 
nu aș fi reușit în această direcţie, să îmi deschid un drum prin 
puntea superioară. Raza de încredere pe care o simţisem că, în caz 

de extremă urgență, voi fi în stare să o scot la capăt printr-una din 
aceste două metode îmi susținuse moralul (pe care altminteri l-aş 
T) pierdut) pentru a îndura toate neajunsurile situației mele. Însă, 
d gele câteva cuvinte pe care le putusem citi îmi închiseseră și aces- 
“te ultime portițe de salvare, și acum, pentru prima oară, simțeam 
Întreaga povară a sorții mele nefericite. În culmea disperării, m-am 
trântit din nou pe saltea unde, timp de o zi și o noapte, am zăcut 
într-un fel de letargie, întreruptă doar de scurte perioade de luci- 
> tate, în care îmi reaminteam toată povestea. 

În cele din urmă, m-am sculat încă o dată și m-am apucat să 

; ghibzuiesc la grozăviile care mă împresurau. Următoarele 
- douăzeci și patru de ore era probabil că o să mai rezist fără apă — 
4 peste această limită n-aş fi putut sigur. La începutul detenției mele, 
, agate fără reţineri din întăritoarele cu care mă aprovizionase 

F Augustus, dar acestea nu făcuseră altceva decât să-mi întețească 
F febra și nu-mi astâmpăraseră nicio clipă setea. Acum nu-mi mai 
i pimăsese decât vreun gill? dintr-un soi de lichior de piersici, tare, 
de la care mi se întorcea stomacul pe dos. Cârnaţii îi isprăvisem, 
din șuncă nu mai aveam decât o bucăţică de șorici, iar toți 
pesmeții, în afară de vreo câteva firimituri dintr-unul, mi-i mâncase 
Tiger. În plus, față de toate necazurile mele, durerea de cap 
creștea de la o clipă la alta și, odată cu ea, simptomele delirului 
care mă tortura, ba doborându-mă, ba mai slăbindu-mă, încă de la 
primul meu somn. În ultimele ore, abia de putusem să respir, iar, 
acum, fiecare tentativă în acest sens se lăsa cu niște junghiuri 
foarte dureroase în piept. Și mai aveam un motiv de îngrijorare, de 

cu totul altă natură, unul care, într-adevăr, îmi băga spaima în oase 

și care a constituit principalul imbold să mă smulg din inerția în 
Care zăceam pe saltea — și acesta provenea din purtarea câinelui. 
Am observat prima oară o schimbare în atitudinea lui când 
frecasem fosforul pe hârtie, la ultima mea experienţă. În timp ce 
frecam, își repezise botul la mâna mea cu un mârâit scurt, dar eu 
“eram prea agitat în momentul acela ca să-i dau vreo atenție. 


3 Unitate de măsură pentru capacitate, 1 gill = 1/4 pintă = 0,142 1. (N. tr.) 

Curând după aceea, vă reamintesc, mă trântisem pe saltea și 
căzusem într-un soi de amorțeală. Deodată, am devenit conștient 
de un șuierat ciudat la urechea mea și am descoperit că provenea 
de la Tiger, care gâfâia și horcăia de parcă ar fi fost teribil de aţâţat, 
cu ochii fulgerând sălbatic prin întuneric. l-am vorbit și mi-a 
răspuns cu mârâituri înfundate, apoi s-a liniștit. După aceea, am 
recăzut in agonia mea, din care am fost trezit din nou, în același 
mod. Lucrul acesta s-a repetat de vreo trei sau patru ori, până 
când, în sfârșit, purtarea lui m-a speriat într-atât de tare încât m-am 
dezmeticit pe de-a întregul. În momentul acela, era așezat aproape 
de capacul lăzii, mârâind înfiorător, deși cumva înfundat, și 
clămpănind din colți ca apucat de friguri. Nu mă îndoiam că lipsa 
de apă sau aerul închis din cală îl aduseseră la turbare și mă 
vedeam pus în mare încurcătură, neștiind ce să fac mài departe. 
Mi se rupea sufletul la gândul să-l ucid, totuși părea absolut nece- 
sar pentru propria-mi siguranță. Îi zăream clar ochii pironiți 
asupra mea, exprimând o dușmănie de moarte, și mă aşteptam ca, 
din clipă în clipă, să mă atace. În cele din urmă, am simțit că nu mai 
puteam îndura groaznica amenințare, hotărându-mă să ies din ladă 
cu orice preț și să termin cu el, dacă împotrivirea lui avea să mă 
oblige s-o fac. Ca să ajung afară, trebuia să trec chiar peste trupul 
lui și deja dădea semne că îmi ghicise intenţile — ridicându-se pe 
labele din față (ceea ce am dedus după schimbarea poziţiei ochilor 
săi) și arătându-și toți colții, albi, ușor de zărit. Am luat restul de 
șorici de la șuncă și o sticlă cu lichior, ținându-le bine, și un cuţit 
de tranșat carnea, pe care mi-l lăsase Augustus, apoi, înfășurând 
haina pe mine cât mai strâns cu putință, am făcut o mișcare spre 
gura lăzii. Índată ce m-a simțit, câinele a sărit, cu un mârâit puter- 
nic, la gâtul meu. S-a izbit cu toată greutatea corpului. său de 
umărul meu drept, iar eu am fost trântit brusc în partea stângă, în 
timp ce furibundul animal s-a rostogolit peste mine. Căzusem în 
genunchi, cu capul îngropat în pături, ceea ce m-a apărat de cel 
de-al doilea atac sălbatic — i-am simțit colții ascuţiţi înfigându-se 
cu putere în lâna păturilor din jurul gâtului meu, dar, spre norocul 
meu, fără să fie în stare să străpungă toate cutele. Ajunsesem acum 

sub animal și, în doar câteva momente, aveam să fiu complet în 
puterea lui. Disperarea mi-a dat puteri, așa că m-am ridicat cu 
îndrăzneală, scuturându-l de pe mine cu o mână de fier și trăgând 
păturile de pe saltea, pe care i le-am aruncat în cap; mai înainte să 


- apuce să se descotorosească de ele, m-am strecurat afară din ladă 


a 


și i-am pus repede capacul, împiedicându-l să mă urmărească. În 
Încleștarea aceasta, însă, fusesem silit să dau drumul bucăţelei de 
şorici, iar acum m-am trezit că întregul meu stoc de provizii se 
tedusese la un singur gill de lichior. Odată ce-am ajuns la această 
constatare, m-am simțit zgândărit să-mi fac pofta, cum ar fi făcut 
orice copil răzgâliat în condiții asemănătoare, și, ridicând sticla la 
gură, am golit-o până la ultima picătură și-am izbit-o furios de 
podea. | 
Abia se stinsese ecoul sticlei sparte, când mi-am auzit numele 
strigat de un glas grăbit, dar stăpânit, venind dinspre cârmă. Așa 


ceva era atât de neașteptat pentru mine și atât de mare era emoția 


> care m-a cuprins auzindu-l, încât m-am străduit zadarnic să 


răspund. Eram cu desăvârșire lipsit de grai și stăteam — în culmea 
groazei că prietenul meu ar putea ajunge la concluzia că am murit 
și ar putea pleca fără să încerce să mai vină până la mine — ca 
pironit, între baloturile de la gura lăzii, tremurând spasmodic, 
dorind cu înfocare și zbătându-mă să scot un sunet. Soarta tuturor 
cuvintelor din lume să fi atârnat de o singură silabă și tot n-aș fi 
putut s-o rostesc. Se auzea acum o mișcare ușoară printre maldă- 
rele de lucruri, undeva, în fața locului în care mă aflam. Curând, 
ggomotul a devenit mai puțin lămurit, apoi și mai slab, apoi mai 
slab încă. Oare voi putea uita vreodată ce-am simțit în acel 
moment? Pleca — prietenul meu, tovarășul meu, de la care pe 
bună dreptate așteptam atât de multe — pleca — avea să mă 
părăsească — s-a dus! Mă lăsa să mor în chinuri, să-mi dau duhul 
În cea mai cumplită și mai dezgustătoare dintre temnițe — când un 
cuvânt, o singură silabă scurtă m-ar fi salvat — totuși această unică 
silabă eu n-o puteam articula! Am simţit, cred, de zece mii de ori 

mai mult decât toate chinurile morţii. Mi se învârtea creierul în 
cap și m-am prăbușit, agonic, peste ladă. 

În cădere, cutitul de tranșat carnea mi-a ieșit din cingătoare și 
a picat zornăind la podea. Niciodată muzica vreunei melodii măias- 
tre n-a sunat mai dulce în urechile mele! Incordat la limită, am tras 
cu urechea, încercând să-mi dau seama de efectul zgomotului 
asupra lui Augustus — căci știam că fiinţa care mă strigase nu 
putea fi altcineva. Câteva momente, a domnit o tăcere deplină. 
Într-un târziu, mi-am auzit din nou numele: „Arthurt”, repetat cu o 
voce scăzută, foarte șovăielnică. Speranţa reînviată mi-a descătușat 
dintr-o dată puterea vorbirii și am țipat cât de tare m-au ţinut 
curelele: 

— Augustus! Oh, Augustus! 

— Ssst! Pentru numele lui Dumnezeu, taci! mi-a răspuns el cu 
glasul. tremurând de îngrijorare. Sunt lângă tine într-o clipă... 
îndată ce o să-mi pot face un drum prin cală. 

Multă vreme l-am auzit strecurându-se printre baloturi și fiece 
secundă îmi părea mai lungă decât veacul. Într-un sfârșit, am simţit 
că-mi pune o mână pe umăr și că îmi duce, în aceeași clipă, o sticlă 
cu apă la gură. Numai cei care au scăpat pe neașteptate din 
ghearele morții sau cei care au cunoscut chinurile insuportabile 
ale setei în împrejurări la fel de grave ca acelea pe care a trebuit eu 
să le îndur în sinistra mea temniţă își pot face o idee despre bucu- 
ria de nespus pe care mi-a oferit-o acea lungă înghiţitură, cea mai 
bogată în senzații fizice dintre cele mai plăcute. 

Când mi-am mai potolit cât de cât setea, Augustus a scos din 
buzunar trei sau patru cartofi fierți, pe care i-am înfulecat cu mare 
lăcomie. Adusese cu el și o lumânare într-un felinar, iar razele sale 
binecuvântate mi-au produs o plăcere tot atât de mare ca și mân- 
carea și băutura. Dar eram nerăbdător să aflu cauza îndelungatei 
sale absente, la care el a început să-mi povestească ce se mai petre- 
cuse la bord de când fusesem încarcerat. 

Capitolul IV 


Bricul a ridicat ancora, aşa cum bănuiesem, cam la o oră după 
prietenul meu îmi adusese ceasul. Aceasta s-a petrecut pe 20 
funie. Se cuvine să reamintesc faptul că, la momentul respectiv, eu 

iteam deja de trei zile în cală, timp în care fusese o permanentă 
yânzoleală la bord și un așa du-te-vino, mai ales în cabina princi- 
'Dală și în celelalte, încât Augustus nu avusese nicio șansă să mă 
iteze fără a risca să fie descoperit secretul chepengului. Când, 
Mtr-un târziu, a venit, eu l-am asigurat că îmi era cât se putea de 
Wine și, prin urmare, următoarele două zile și-a făcut prea puţine 
iji în ceea ce mă privea — deși continua să pândească un prilej 
ntru a cobori. Abia în cea de-a patra zi a găsit unul. În mai multe 
Anduri, de-a lungul acestei perioade, îi trecuse prin minte să-l 
bună la curent pe tatăl său despre ispravă și să mă aducă imediat 
8 — dar încă nu ne îndepărtaserăm destul de Nantucket și nu 
ra sigur, după unele afirmații care-i scăpaseră căpitanului 
nard, că nu s-ar fi întors de îndată ce m-ar fi descoperit la bord. 
de altă parte, chibzuind asupra situaţiei, Augustus, după cum 
l-a mărturisit, nu-și putea închipui că aș fi dus deja lipsă de ceva 
u că aș fi șovăit, în acest caz, să-mi comunic doleanţele la che- 
peng. Așadar, după ce a cântărit situația, s-a hotărât să mă lase să 
Aştept până i s-ar fi ivit o ocazie să mă viziteze neobservat. Aceasta, 
după cum am spus mai sus, nu s-a întâmplat decât în a patra zi de 
“] când îmi adusese ceasul și în cea de-a șaptea de când pășisem 
“prima oară în cală. Atunci, coborâse fără să ia la el nici apă, nici de 
E? îmâncare, având mai degrabă intenţia să-mi dea de veste că era 
olo și să mă facă să vin de la ladă până la chepeng — apoi s-ar fi 
“VUrcat înapoi în cabina lui și abia după aceea mi-ar fi înmânat niște 
provizii. Așadar, când a coborât în acest scop, a constatat că 
1dormeam, căci se pare că sforăiam foarte tare. După toate 
"socotelile mele pe marginea acestui subiect, acesta trebuie să fi 
“st somnul adânc în care căzusem imediat după ce mă întorsesem 
“Gu ceasul de la chepeng și care, prin urmare, înseamnă că durase 
cel puţin trei zile și trei nopți. De curând, am avut ocazia să mă 

conving, atât din experiența mea cât și din relatările altora, de pu- 
ternicele efecte soporifice ale miasmei răspândite de uleiul de 
pește rânced, dacă este ținut într-un loc fără aerisire — și, când mă 
gândesc la starea calei în care am fost închis și la îndelungata 
perioadă în care bricul fusese folosit ca balenieră, sunt mai înclinat 
să mă minunez că m-am mai trezit totuși, o dată adormit, decât 
că somnul mi-a fost neîntrerupt întreaga perioadă despre care 
vorbeam. 

Augustus m-a strigat, la început, pe șoptite și fără să închidă 
chepengul în spatele lui — dar nu i-am răspuns în niciun fel. 
Atunci, a închis trapa și m-a strigat întâi mai tare, apoi foarte tare 
— eu am continuat să sforăi. Nu știa ce să facă. I-ar fi luat ceva timp 
ca să-și croiască un drum prin harababura din cală până la mine la 
ladă, iar în acest interval absenţa sa i-ar fi sărit în ochi căpitanului 
Barnard, care avea nevoie de el mai mereu, ca să-i ordoneze și 
să-i copieze documentele referitoare la călătoria vasului. Așadar, 
după ce s-a gândit mai bine, s-a decis să urce și să aștepte alt prilej 
ca să-mi facă o vizită. La fost ușor să adopte această hotărâre, 
întrucât somnul meu adânc i s-a părut foarte firesc și nu putea 
bănui că sufeream de vreun neajuns din pricina detenţiei mele. 
Tocmai se împăcase cu gândul asupra acestui punct, când atenția 
i-a fost brusc atrasă de o zarvă neobișnuită, al cărei zgomot i s-a 
părut că venea din cabină. A ieșit prin chepeng cât de repede a 
putut, l-a încuiat și apoi a deschis larg ușa cabinei sale. Dar, nici 
n-a apucat să pună piciorul pe prag, când un foc de pistol i-a fulge- 
rat prin față și, în același moment, a fost doborât cu o lovitură de 
manelă de cabestan. 

O mână puternică îl ţinea la podea, în cabină, încleștată strâns 
de gâtul lui și, cu toate acestea, încă a mai fost în stare să vadă ce 
se petrecea în jur. Tatăl său era legat de mâini și de picioare, și 
zăcea lat pe treptele scării de sub tambuchiu, cu capul în jos și cu 
o rană adâncă în frunte, din care sângele curgea șiroaie. N-a rostit 
niciun cuvânt și, la prima vedere, ai fi zis că dădea să moară. 
Deasupra lui stătea aplecat secundul, uitându-se la el cu o expre- 
sie de batjocură drăcească, în timp ce îl scotocea tacticos prin 


Şapte marinari din echipaj (printre care şi bucătarul, un negru) răscoleau 
tabinele de la babord după arme, de unde s-au dotat cu muschete şi muniție. 

buzunare, din care, la un moment dat, a scos o pungă și un ceas de 
buzunar. Şapte marinari din echipaj (printre care și bucătarul, un 
negru) răscoleau cabinele de la babord după arme, de unde s-au 
dotat cu muschete și muniţie. În afară de Augustus și de căpitanul 
Barnard, mai erau nouă oameni în cabină, cei mai ticăloși dintre 
toți de pe bric. Apoi, netrebnicii au urcat din nou pe punte, luân- 
du-mi prietenul cu ei, după ce îi legaseră mâinile la spate. S-au dus 
drept la teugă, care era închisă pe dinăuntru — doi dintre răzvrătiți 
păzind intrarea înarmați cu securi, alți doi stând la cabina princi- 
pală. Secundul a strigat, cu voce aspră: 

— Se aude, acolo, jos? [a suiţi-vă încoace, unul câte unul... dar, 
băgaţi la cap: fără vorbă! 

“S-au scurs câteva minute până când să apară unul — într-un 
târziu, un englez care se tocmise pe vas ca novice, a urcat, 
smiorcăindu-se jalnic, implorându-l umil pe secund să-i cruţe viața. 
Singurul răspuns primit a fost o lovitură de secure în frunte. Bietul 
băiat s-a prăbușit pe punte fără un geamăt, iar bucătarul negru l-a 
ridicat în brațe ca pe un copil și l-a azvârlit, liniștit, în mare. Auzind 
lovitura și plescăitul trupului în mare, cei de jos nu s-au mai lăsat 
înduplecaţi să se aventureze pe punte, nici cu ameninţări, nici cu 
făgăduieli, până când cineva a venit cu propunerea să-i afume ca 
să-i scoată. Atunci, s-a iscat o năvală generală a celor de jos, iar, 
pentru o clipă, a părut posibil ca bricul să fie recucerit. Totuși, 
răzvrătiți au izbutit, până la urmă, să-i încuie în teugă — numai 
șase din adversarii lor apucaseră să urce. Aceștia șase, văzându-se 
copleșiți ca număr și fiind neînarmați, s-au predat, după o scurtă 
rezistență. Secundul le-a vorbit mieros — urmărind, desigur, să îi 
convingă pe cei rămași jos să cedeze, căci auzeau fără probleme tot 
ce se spunea pe punte. Rezultatul a dovedit că-i mirosise bine și, de 
asemenea, ce diabolică răutate zăcea în el. Cei din teugă și-au 
exprimat neîntârziat intenția de a se supune și, urcând, unul după 
altul, au fost legați de mâini și-apoi trântiți pe spate, laolaltă cu 
primii șase — în total, adică membrii echipajului care nu fuseseră 
amestecați în răzmeriță, douăzeci și șapte. 

A urmat cea mai cumplită scenă de măcel. Marinarii legați au 
pet tårâți spre schelă. Acolo, bucătarul stătea cu o secure Şi 1Și 
bea fiecare victimă în cap, după care aceasta era împinsă peste 
prapet de ceilalți rebeli. Astfel au pierit douăzeci și doi de mari- 
iari, timp în care Augustus se socotea pierdut, așteptându-se săi 
rândul dintr-o clipă într-alta. Dar, se părea că nemernici 
niseră sau se plictisiseră de îndeletnicirea lor sângeroasă, pen- 
iu că ultimii patru prizonieri, împreună cu prietenul meu, care 
hgese trântit pe punte laolaltă cu ceilalți, au fost cruțați când 
cundul a trimis jos după rom și întreaga șleahtă de ucigași s-a 
s pe chef, ținând-o tot într-o băută până la apusul soarelui. 
tunci, a izbucnit între ei o ceartă referitor la soarta supraviețuito- 
or — care zăceau la numai patru pași mai încolo și le auzeau 
are cuvințel. Asupra câtorva rebeli, lichiorul părea să fi avut un 
act calmant, întrucât s-au ridicat mai multe voci în favoarea 
Mberării tuturor prizonierilor, cu condiția să treacă de partea 
izmeriţei și să împartă prada. Bucătarul negru, însă (care, din 
bate punctele de vedere, era un drac împelițat și care părea să le 
mpună tot atâta respect, dacă nu chiar mai mult, cât secundul 
însuși), nici nu voia s-audă de vreo propunere de acest fel și, în mai 
aulte rânduri, chiar s-a ridicat hotărât să-și sfârșească treaba la 
i chelă, Din fericire, era în asemenea hal de beat încât tovarășii săi 
Pmai puţin setoși de sânge au reușit, de fiecare dată, fără prea mari 
i sforturi, să-l oprească. Printre aceștia din urmă, era și un șef de 
'lnie, Dirk Peters, cum îl numeau ei. Omul acesta era fiul unei 
,: Squawt indiene din tribul Upsaroka, trib care trăiește la adăpostul 
i bastionului munților Black Hills, situați la izvoarele fluviului 
* Missouri. Tatăl său fusese un neguțător de blănuri scumpe, dacă 
F nu mă înșel, sau, în orice caz, avusese legături cu forturile de 
comerţ cu indienii de pe râul Lewis. Peters acesta era unul dintre 
f oamenii cu cea mai fioroasă înfățișare care s-a văzut vreodată. Era 
| scund de statură, nu mai mult de patru picioare și opt inci înălțime, 
dar membrele sale erau turnate după un calapod herculean. În 

special mâinile erau atât de groase şi de mari încât abia de mai 
păstrau ceva din forma omenească. Atât brațele cât și picioarele 
erau arcuite în cel mai ciudat mod și părea să nu aibă nici pic de 
flexibilitate. Capul era la fel de diform, nemaipomenit de mare, cu 
creștetul teșit (asemenea majorității negrilor) și în întregime chel. 
Pentru a-şi ascunde această lipsă, care nu se datora vârstei înain- 
tate, purta de obicei o perucă, făcută din orice material care să 
aducă a păr — ba o blană de spaniel;, ba una de urs grizzly. La 
vremea despre care vorbim, tocmai avea o bucată de blană de urs 
dintr-acesta, care îi accentua, în bună măsură, ferocitatea 
înnăscută a chipului, amintind de trăsăturile indienilor upsarokași. 
Gura se întindea aproape de la o ureche la cealaltă, buzele erau 
subțiri și păreau, ca și alte câteva zone ale corpului său, lipsite de 
mobilitatea firească, încât expresia lor obișnuită nu varia niciodată 
sub influența vreunei emoții, indiferent care. Despre această 
expresie obișnuită vă puteți face o idee dacă puneţi la socoteală 
faptul că dinţii îi erau extraordinar de lungi și ieșiţi în afară, din 
care pricină buzele nu-i acopereau niciodată pe de-a întregul. 
Aruncându-i doar o privire fugară, ai fi putut crede că se strâmba 
de râs, dar, uitându-te mai bine, te înfiorai dându-ți seama că, dacă 
o asemenea expresie ar fi fost semn de veselie, atunci nu putea fi 
decât a unui diavol. Despre această ființă ciudată se răspândiseră 
multe povești printre oamenii mării din Nantucket. Anecdotele 
subliniau ce forță extraordinară avea când își pierdea cumpătul, iar 
unele dintre ele dădeau de înțeles că nu ar fi tocmai întreg la 
minte. Dar se pare că la bordul lui Grampus, cel puţin la vremea 
izbucnirii revoltei, era mai degrabă luat în derâdere. Am vorbit 
ceva mai mult despre Dirk Peters pentru că, oricât de fioros se 
înfățișa, s-a dovedit a fi principalul instrument în salvarea vieții lui 
Augustus și pentru că voi avea frecvent prilejul să-l pomenesc mai 
departe, în istorisirea mea — o istorisire care, dati-mi voie să vă 
spun, în părțile sale finale va include, cum veţi vedea, unele întâm- 
plări atât de stranii pentru natura experiențelor omenești și tocmai 


5 Câine din rasa prepelicarilor. (N. tr.) 

din acest motiv foarte greu de crezut încât vi le voi povesti, dar fără 
pic de speranță că voi obține vreun credit pentru ce voi descrie, 
totuși încrezător în faptul că viitorul și progresele științei vor con- 
firma câteva dintre cele mai importante și deocamdată neverosi- 
mile afirmații ale mele. 

După o îndelungată nehotărâre și vreo două sau trei certuri vio- 
lente, s-a decis, în cele din urmă, că prizonierii (cu excepţia lui 
Augustus, pentru care Peters a stăruit în glumă să-l păstreze, să-l 
facă ucenicul său) trebuia să fie lăsaţi în voia sorții, dându-le dru- 
mul pe mare, într-una dintre cele mai micuţe bărci de pescuit 
balene. Secundul a coborât în cabină ca să vadă dacă mai era încă 
în viață căpitanul Barnard — căci, vă reamintesc, fusese părăsit 
acolo când răzvrătiții urcaseră pe punte. Curând, cei doi și-au făcut 
apariția, căpitanul palid ca un mort, deși își mai revenise de pe 
urma rănii. El le-a vorbit marinarilor rebeli cu glasul stins, 
implorându-i să nu îl lase în voia valurilor, ci să se întoarcă la pos- 
turile lor și făgăduindu-le să îi ducă la orice țărm vor dori, fără să 
facă apoi niciun demers pentru a-i da pe mâna justiției. Ar fi putut 
la fel de bine să îi vorbească vântului. Doi dintre tâlhari l-au prins 
de brațe și l-au azvârlit peste parapetul bricului, în bărcuța care 
fusese lăsată la apă cât timp secundul se dusese până jos, în cabină. 
Cei patru prizonieri care zăceau întinși pe punte au fost dezlegaţi 
și li s-a poruncit să-l urmeze pe căpitan, ceea ce ei au făcut, fără să 
încerce să opună vreo rezistență — Augustus fiind lăsat mai 
departe în poziția sa chinuitoare, deși se zbătea și se ruga să i se 
îndeplinească doar o singură dorință și anume să i se îngăduie 
să-și ia rămas bun de la tatăl său: O mână de pesmeţi și un ulcior 
cu apă le-au fost date celor din barcă — în schimb, nu tu catarg, 
nici pânză, nu tu vâslă, nici busolă. Barca a rămas remorcată la 
pupa câteva minute, cât timp rebelii au ținut un nou sfat — apoi, în 
final, au tăiat cablul și au lăsat barca în voia valurilor. Între timp, se 
înnoptase — nu se vedeau nici luna, nici stelele — și marea înce- 
puse deodată să se burzuluiască, deși vântul bătea domol. Barca a 
pierit de îndată din vedere și pentru nefericiții dinăuntru nu se 
puteau nutri cine știe ce speranţe. Totuși, părăsirea lor s-a petrecut 

35°30 latitudine nordică și la 61°20 longitudine vestică și, ca 
are, nu se aflau la prea mare distanță de insulele Bermude. De 
jceea și Augustus a încercat să se consoleze cu gândul că barca ori 
fa reuși să atingă pământul, ori va ajunge suficient de aproape pen- 
Eu a fi întâlnită de vasele de coastă. 

i; Bricul a ridicat toate pânzele și a continuat să înainteze pe 
Hirecția inițială, spre sud-vest — răzvrătiții având poftă să dea o 
lovitură piraterească, după cum s-a putut înțelege, urmând să atace 
nul dintre vasele care făceau cursa între insulele Capului Verde 
și Porto Rico. Nu-i mai dădeau nicio atenţie lui Augustus, pe care 
P dezlegaseră și-i îngăduiau să umble nestingherit prin fața cabinei 
Me sub tambuchiu. Dirk Peters îi arăta o oarecare blândeţe și, o 
Mată, chiar l-a scăpat de cruzimea bucătarului. Totuși, situația sa 
kămânea una dintre cele mai nesigure, întrucât marinarii erau 
mereu beţi și nu se putea bizui pe continua lor bunăvoință sau lipsă 
de atenţie față de el. Este lesne de închipuit că îngrijorarea sa 
lpentru mine constituia cea mai acută suferință în tot necazul 
Întâmplat — și, într-adevăr, n-am avut niciodată vreun motiv să mă 
indoiesc de sinceritatea prieteniei sale. În repetate rânduri se 
ihotărâse'să le dezvăluie răzvrătiților secretul existenţei mele la 
bord, dar s-a văzut silit să tacă, pe de-o parte fiindcă își amintea de 
| scenele sângeroase pe care avusese deja ocazia să le vadă și, pe de 
| altă parte, fiindcă tot nădăjduia că va putea, cât de curând, să mă 
f ajute. De aceea, era continuu la pândă, dar, în ciuda celei mai neo- 
| bosite supravegheri, au mai trecut trei zile de când barca fusese 
! abandonată la voia întâmplării până să se ivească vreun prilej. 
| Într-un târziu, în cea de-a treia noapte, s-a stârnit un vânt puternic 
| dinspre răsărit și toți oamenii au fost chemaţi pe punte, să se ocupe 
de pânze. În zăpăceala momentului, Augustus și-a făcut drum 
neobservat până jos, la fosta lui cabină. Care nu i-a fost însă dure- 
' rea și groaza când a descoperit că aceasta fusese transformată 
| intr-un soi de depozit pentru diverse provizii și echipamente 
| ale vasului, și că un lanţ de ancoră vechi, de mai mulți stânjeni€ 


6 Unitate de măsură pentru lungime sau adâncime, 1 stânjen = 6 picioare = 
1,82 m. N. tr.) 

lungime, ținut până atunci sub scara tambuchiului, fusese mutat 
de-acolo, pentru a-i face loc unui cufăr, și acum trona chiar peste 
chepeng! Ca să-l dea la o parte fără să fie descoperit era imposibil, 
așa că s-a întors pe punte, cât de repede a putut. De-abia urcase, 

când secundul l-a prins de beregată și, întrebându-l ce căutase în 
cabină, a vrut să îl arunce peste parapetul de la babord, dar a 
scăpat din nou cu viață mulțumită intervenţiei lui Dirk Peters. A 
fost, în schimb, pus în cătușe (existau mai multe perechi la bord), 

iar picioarele i-au fost legate strâns unul de altul. L-au dus, apoi, în 
teugă și lau aruncat într-un pat scund, de lângă peretele 
despărțitor, amenințându-l că n-o să mai pună vreodată piciorul pe 
punte „cât va fi bricul bric” — acestea au fost cuvintele bucătaru- 
lui când a împins în pat, dar e greu de ghicit ce voia să spună de 
fapt. Întreaga poveste, totuși, s-a dovedit singura mea portiță de 
scăpare, după cum se va vedea mai i jos. 


Capitolul V 


Pentru câteva minute, după ce bucătarul ieșise din teugă, 
Augustus s-a lăsat pradă disperării, pierzând nădejdea că va mai 
părăsi vreodată viu patul acela. Atunci, s-a hotărât să-i vorbească 
despre mine primului om care avea să coboare până la el, socotind 
că era mai bine să mă lase să-mi încerc norocul cu răzvrătiții decât 
să mor de sete în cală — căci trecuseră zece zile de când fusesem 
închis, iar ulciorul meu cu apă nu ajungea nici pentru patru. Pe 
când se gândea la acest lucru, i-a venit deodată ideea că ar putea 
să comunice cu mine prin cala principală. În alte condiţii, dificul- 
tatea și riscul unei întreprinderi de acest gen l-ar fi împiedicat să 
încerce; dar, fiindcă de-acum avea, oricum, slabe șanse de-a scăpa 
cu viaţă și, prin urmare, prea puţin de pierdut, și-a pus toată mintea 
la contribuție în acest scop. 

În primul rând, trebuia să rezolve problema cătușelor. La 
început, nu vedea niciun mijloc să le scoată și, prin urmare, s-a 
temut că deja s-a împotmolit. Însă, cercetându-le mai atent, a 

descoperit că brătțările de fier îi alunecau în voie de pe încheieturi, 
foarte puțină strădanie sau durere, numai forțându-și un pic 
inile să treacă prin strânsoarea fiarelor — cătușele de acest soi 
t absolut ineficiente pentru a imobiliza persoane tinere, ale 
bäror oase, mai subțiri, se eliberează la cea dintâi sforțare. Apoi, 
şi-a dezlegat picioarele și, lăsând frânghia așezată în așa fel încât 
jg-o poată potrivi rapid la loc în cazul în care cobora cineva, s-a apu- 
gat să cerceteze peretele despărțitor lângă care era așezat patul. 
Peretele acesta era făcut din scânduri de pin moale, de un inci 
grosime, și a înțeles că și-ar fi putut tăia cu ușurință o ieșire prin 
lele. Dar, chiar în clipa aceea, a auzit o voce pe scara teugii și abia 
a avut timp să-și vâre mâna dreaptă înapoi în cătușe (căci pe stân- 
ga n-o scosese) și să-și facă un nod la frânghie în jurul gleznelor 
ână când Dirk Peters a ajuns jos, urmat de Tiger, care a sărit ime- 
at în pat, luând poziția culcat. Câinele fusese adus la bord de 
Augustus, care știa cât țin la acest animal și s-a gândit c-o să-mi 
facă plăcere să-l am cu mine în timpul călătoriei. Se dusese după 
| el, acasă la mine, de îndată ce mă adăpostise în cală, dar nu-și adu- 
 gese aminte să-mi spună despre acest lucru în ziua în care îmi 
dăduse ceasul. De când cu revolta echipajului, Augustus nu-l mai 
| văzuse, până să-și facă apariția odată cu Dirk Peters, și îl crezuse 
| pierdut, socotind că fusese aruncat peste bord de vreunul dintre 
 hainii nemernici din banda secundului. După cum a aflat, mai 
| târziu, Tiger se vârâse, printr-o crăpătură, sub una dintre bărcile 
; de pescuit balene, de unde, nemaiavând loc să se întoarcă, nu mai 
 putuse ieși. Abia acum Peters îl scosese de acolo și, într-o pornire 
de bune sentimente, pe care prietenul meu știa prea bine să le 
aprecieze, i-l adusese lui Augustus în teugă, să-i țină companie, 
lăsându-i, totodată, și niște pastramă și cartofi, plus un bidon cu 
apă; după aceea, Peters se întorsese pe punte, făgăduindu-i că va 
mai veni să-i aducă de mâncare și în ziua următoare. 

După plecarea lui, Augustus își eliberase din nou mâinile din 
` cătușe și își dezlegase picioarele. Apoi ridicase la un capăt salteaua 
| pe care stătea și, cu briceagul său (căci bandiții nu catadicsiseră 
| să-l buzunărească), începuse să cresteze îndârjit, de-a curmezișul, 

una dintre scândurile peretelui despărțitor, cât mai aproape posibil 
de podea. Intenţionat se apucase să taie în acel loc, pentru că, dacă 
ar fi trebuit să se întrerupă brusc, ar fi putut să-și mascheze rapid 
lucrarea, doar lăsând capătul saltelei să cadă în poziţia obișnuită. 
Oricum, tot restul zilei nu îl deranjase nimeni, așa că, până la 
căderea nopții, retezase complet scândura. Se cuvine să menţionez 
că niciunul dintre membrii echipajului nu dormea la teugă, de la 
răzmeriță stând cu toții la grămadă în cabină, bând vinurile și 
înfruptându-se din proviziile căpitanului Barnard, neocupându-se 
de conducerea bricului decât numai atunci când era absolut nece- 
sar. Această situație a fost spre norocul nostru, al lui Augustus și 
al meu, căci, dacă lucrurile s-ar fi petrecut altfel, i-ar fi fost imposi- 
bil să mai ajungă la mine. Însă, așa, el și-a văzut nestingherit de 
treabă. Totusi, începuse să se crape de ziuă până să reușească să 
facă și a doua tăietură în scândură (cam la un picior deasupra celei 
dintâi), obținând astfel o deschizătură destul de largă cât să poată 
trece prin ea cu ușurință spre culoarul dintre punți. O dată intrat 
pe aici, și-a croit drum fără prea mult efort spre bocaportul ce 
ducea jos, în cală, deși, pentru aceasta, a trebuit să se cațere peste 
palancurile de butoaie de ulei, îngrămădite aproape până la puntea 
superioară, dar lăsându-i destul loc și pentru corpul său. Când a 
ajuns la bocaport, la descoperit în spatele său pe Tiger, care îl 
urmase, strecurându-se printre două rânduri de butoaie. În 
momentul acela, din păcate, era prea târziu să mai încerce să mă 
găsească înainte de a se lumina de ziuă, fiindcă greutatea cea mare 
era să străbată prin încărcătura stivuită în cala de jos. Așadar, s-a 
hotărât să se întoarcă și să aștepte noaptea următoare. În acest 
scop, a lăsat bocaportul deschis, ca să aibă cât mai puţin de lucru 
când avea să revină. Nici nu apucase să-l ridice, când Tiger a dat 
năvală prin mica deschizătură, amușinând o vreme, apoi scoțând 
un chelălăit prelung, în același timp ce râcâia de parcă ar fi vrut 
neapărat să dea capacul la o parte cu ghearele. Fără nicio îndoială, 
se vedea din purtarea sa că îmi simțise prezenţa în cală, drept 
pentru care Augustus s-a gândit că ar putea să ajungă mai repede 
până la mine, dacă îl va lăsa să coboare. Atunci, i-a venit ideea că 

le putea folosi de prilej să-mi trimită un bilet, pentru că era de 
dorit, mai presus de toate, să nu fac nicio tentativă de a ieși la risc, 
| puţin nu în împrejurările momentului, și pentru că, pe de altă 
te, nu era deloc sigur că ar fi reușit să ajungă la mine a doua zi, 
um avea de gând. Ceea ce a urmata dovedit cât de inspirată a fost 
deea sa de a proceda astfel, căci, dacă nu aș fi primit biletul, cu 
zuranță că mi-aş fi făcut un plan de bătaie, oricât de disperat, prin 
e aș fi atras atenția echipajului și, în acest fel, vieţile amânduro- 
ar fi fost pierdute. l 
| Ajungând la concluzia să trebuie să-mi scrie, noua bătaie de cap 
fost cum să facă rost de cele necesare. O scobitoare veche a fost 
Iransformată pe loc în condei — și toate acestea mai mult pe 
i păite, fiindcă și pe culoarul dintre cele două punți era o beznă ca 
Šmoala. Din partea de jos a unei alte scrisori a obținut suficientă 
bârtie pentru bilet — era o copie după scrisoarea falsificată de el 
fiind invitația de la domnul Ross. Aceea reprezentase prima 
incercare de imitație, dar scrisul nefiind destul de reușit, Augustus 
şcrisese o alta, din fericire vârând-o pe cea dintâi în buzunarul 
Ihainei sale, unde o descoperise acum, mai mult decât la momentul 
i potrivit. Aşadar, numai cerneala fi mai lipsea, dar a găsit imediat 
Mn înlocuitor, crestându-și puțin buricul degetului, chiar sub 
í unghie, cu briceagul — ca de obicei în cazul unei răni în acel loc, 
| țâșnise un șuvoi bogat de sânge. Astfel, a scris biletul, cât de bine 
"a putut, pe întuneric și în împrejurările descrise. Îmi explica, pe 
scurt, că avusese loc o revoltă, că tatăl său, căpitanul Barnard, 
| fusese părăsit în voia valurilor și că puteam spera în ajutorul său 
t imediat în ceea ce privea proviziile, dar că nu trebuia să fac niciun 
i zgomot. Încheia cu aceste cuvinte: „.. ţi-am scris acest mesaj cu 
b sânge — scapi cu viață dacă rămâi ascuns”... a aa 
Peticul de hârtie o dată legat în jurul câinelui, Tiger a fost 
t coborât prin bocaport, iar Augustus s-a întors, cum a putut, in 
teugă, unde nimic nu i-a dat de bănuit că ar ñ trecut pe-acolo, în 
Í absența sa, vreunul din echipaj. Ca să ascundă spărtura făcută în 
peretele despărțitor, și-a înfipt briceagul chiar deasupra acesteia și 


. 


a atârnat de el o haină scurtă de postav, pe care o găsise pe pat. 

Si-a pus din nou cătușele și, de asemenea, și-a legat frânghia în 
jurul gleznelor. 
Abia terminase de aranjat toate acestea, când Dirk Peters a 
coborât până la el, beat criță, dar foarte bine dispus, aducându-i 
prietenului meu rația de provizii pentru ziua respectivă. Aceasta 
consta dintr-o duzină de cartofi irlandezi fierți și un ulcior cu apă. 
A șezut o vreme pe un cufăr, lângă pat, și a vorbit fără ocol despre 
secund și despre treburile de pe bric în general. Purtarea lui era 
cu năbădăi, ba chiar grotescă. La un moment dat, Augustus se 
speriase rău de ciudăţenia apucăturilor sale. În cele din urmă, însă, 
a plecat pe punte, mormăind promisiunea că îi va aduce, în ziua 
următoare, un prânz bogat prizonierului său. Peste zi, doi membri 
ai echipajului (harponeri) au coborât până la el, însoţiţi de bucătar, 
toți trei beți în ultimul hal. Ca și Peters, n-au avut nici urmă de 
reţinere să vorbească despre planurile lor. Se părea că sunt tare 
împărțiți între ei în ceea ce privea ținta călătoriei lor, neînțelegân- 
du-se asupra niciunui punct, cu excepția atacării corăbiei venind 
dinspre Insulele Capului Verde, pe care așteptau s-o întâlnească 
din oră în oră. După câte a putut pricepe Augustus, răzmerița nu 
fusese săvârșită doar de dragul jafului, pricina de căpetenie în 
aţâţarea spiritelor fiind, de fapt, pizma pe care secundul i-o purta 
căpitanului Barnard. În momentul acela, se părea că se formaseră 
două tabere printre membrii echipajului — una condusă de către 
secund, cealaltă de către bucătar. Cea dintâi voia să captureze cel 
dintâi vas mai acătării care le-ar fi ieșit în cale și apoi să-l echipeze, 
în insulele Indiilor de Vest”, pentru viitoare incursiuni piratereşti. 
Cea de-a doua tabără, însă, care era și cea mai puternică și care îl 
număra și pe Dirk Peters printre partizani, susținea că ar fi bine să 
continue pe ruta inițială stabilită pentru bric, către Pacificul de 
Sud, şi acolo fie să vâneze balene, fie să se ocupe de altceva, după 
cum ar fi bătut vântul. Părerile lui Peters, care fusese adeseori prin 
aceste locuri, aveau, se pare, mare greutate în ochii răzvrătiţilor, 
nehotărâți cum erau în faţa perspectivelor, pe jumătate întrezărite, 


7 Alt nume sub care este cunoscut arhipelagul Antilelor. (N. tr.) 


VENTURILE LUI ARTHUR GORDON PYM 59 


de câștig și distracție. El stăruia în propunerea sa, vorbindu-le 
despre lumea plină de noutate şi de plăceri pe care urmau s-0 
găsească în puzderia de insule ale Pacificului, despre siguranța 
absolută și libertatea lipsită de orice constrângere de care se vor 
iputea bucura, dar, în special, despre climatul de huzur, despre 
‘bogăția celor necesare pentru un trai îmbelșugat și despre volup- 
tuoasa frumuseţe a femeilor. Deși nu ajunseseră încă la o hotărâre 
definitivă, descrierile metisului puneau din ce în ce mai temeinic 
stăpânire pe imaginația înflăcărată a marinarilor și existau toate 
şansele ca propunerile sale să fie duse la îndeplinire. 

Cei trei vizitatori au plecat după aproape o oră și nimeni altcine- 
va n-a mai călcat prin teugă, toată ziua. Augustus a stat la locul lui 
până pe înserat. Apoi și-a scos cătușele și frânghia și s-a pregătit 
pentru întreprinderea sa. A găsit o sticlă într-unul din paturi și a 
lumplut-o cu apă din ulciorul lăsat de Peters, îndesându-și în 
buzunare, în același timp, cartofii fierți. Spre marea sa bucurie, a 
dat și peste un felinar, care mai avea un crâmpei de lumânare 
i Înăuntru. Pe-aceasta putea s-o aprindă oricând, fiindcă avea la el o 
| cutie de chibrituri. Când s-a întunecat de-a binelea, a trecut prin 
' dechizătura din peretele despărțitor, având grijă să aranjeze aşter- 
f nutul în pat astfel încât să lase impresia că acolo ar fi cineva învelit. 
Intrând, şi-a atârnat haina de briceag, ca și mai înainte, pentru a 
ascunde deschizătura — manevră lesne de efectuat, pentru că nu 
a potrivit la loc bucata de scândură scoasă decât după ce a ajuns 
dincolo. Astfel, a pătruns din nou pe culoarul dintre punți și a 
început să-și croiască drum, ca și prima oară, trecând prin spațiul 
rămas între puntea de sus și butoaiele de ulei, spre bocaport. O 
dată ajuns aici, a aprins mucul de lumânare şi a coborât, bâjbâind 
anevoie prin masa compactă a încărcăturii din cală. După câteva 
| clipe, a intrat în panică din pricina duhorii insuportabile din cală și 
| a aerului înăbușitor. Nu mai credea că era cu putință să fi 
|. supraviețuit în temnița mea un timp atât de lung, respirând un aer 

atât de sufocant. M-a strigat de mai multe ori, dar nu i-am răspuns 
și, ca atare, temerile păreau să i se confirme. Bricul se zgâlțâia sub 
'_ruliul puternic și, drept rezultat, era foarte mult zgomot în cală, 

așadar n-avea niciun rost să tragă cu urechea după vreun alt sunet, 
cum ar fi respirația sau sforăitul meu. A deschis felinarul, ridicân- 
du-l cât mai sus cu putință, astfel încât să-mi dea ocazia ca, zărind 
lumina, să pot, dacă mai eram în viață, să-mi dau seama că se 
apropiau ajutoarele. În continuare n-a auzit nimic dinspre partea 
mea, iar bănuiala că murisem începuse să se prefacă în certitu- 
dine. S-a hotărât, cu toate acestea, să forțeze trecerea, dacă se 
putea, către ladă și cel puțin să se convingă cu ochii lui de adevărul 
presupunerilor sale. A continuat să meargă, o vreme, în cea mai 
chinuitoare stare de neliniște, până când, la un moment dat, a 
descoperit culoarul de trecere complet blocat și nicio șansă să mai 
înainteze pe calea pe care apucase. Copleșit de emoții, s-a trântit 
disperat pe maldărul de obiecte din jur și a plâns ca un copil. 
Într-un târziu, a auzit zgomotul produs de sticla pe care eu o izbi- 
sem de podea. A fost un adevărat noroc că lucrul acela s-a întâm- 
plat tocmai atunci — căci, acest incident, oricât de neînsemnat, a 
fost firul de păr de care a atârnat soarta mea. Mulţi ani a trebuit să 
mai treacă, totuși, ca să pun lucrurile cap la cap. O rușine firească, 
amestecată cu regretul pentru slăbiciunea și șovăiala sa, l-a oprit 
pe Augustus să-mi mărturisească pe loc ceea ce o prietenie mai 
strânsă și mai fără de rezerve, așa cum numai timpul creează, l-ar 
fi determinat să-mi dezvăluie. Odată ce descoperise că înaintarea 
prin cală îi era împiedicată de obstacole pe care nu le putea depăși, 
se hotărâse să abandoneze încercarea de a ajunge până la mine și 
să se întoarcă, neîntârziat, în teugă. Înainte de a-l condamna aspru 
pentru aceasta, ar trebui să se ia în consideraţie și istovitoarele 
necazuri pe care le îndurase cu duiumul până atunci. Noaptea era 
pe sfârșite, iar absenţa lui din teugă putea fi descoperită oricând, și 
Chiar așa s-ar fi întâmplat, dacă n-ar fi reușit să se întoarcă în pat 
până la ivirea zorilor. Lumânarea sa dădea să se stingă în felinar și 
cu mare greutate avea să-și găsească drumul către bocaport pe 
întuneric. Se cuvine să spun, de asemenea, că avea toate motivele 
să mă creadă mort, iar, în acest caz, n-ar fi fost de niciun folos dacă 
ar mai fi ajuns până la ladă, adică ar fi trebuit să înfrunte o sumede- 
nie de pericole degeaba. Mă strigase de mai multe ori și eu nu-i 

punsesem deloc. Trecuseră, până în acel moment, unsprezece 
ile și unsprezece nopți, în care eu nu avusesem decât apa din 
iorul pe care mi-l lăsase — o provizie pe care, foarte probabil, 
Mu o drămuisem la începutul întemnițării mele, pe când aveam 
ate motivele să mă aștept la o rapidă eliberare. De asemenea, 
rul din cală, în comparaţie cu aerul primenit din timonerie, tre- 
je să-i fi părut absolut otrăvitor, cu mult mai puţin suportabil 
Mecât mi s-a părut mie iniţial, în prima parte a perioadei mele de 
Ştat în ladă — când, mai înainte de a intra eu acolo, bocaportul 
alei fusese luni de zile deschis. Dacă se vor adăuga la aceste con- 
Aderaţii și scenele de vărsare de sânge și de teroare la care asis- 
e, în ultima vreme, prietenul meu — fusese luat prizonier, 
erise multe lipsuri, scăpase ca prin urechile acului de la moarte, 
popotrivă cu fragila și nesigura sa intrare la stăpân, ca ucenic, 
latorită căreia mai era încă în viață — toate niște circumstanțe 
stfel dozate încât ar fi îngenuncheat oricui puterea de judecată — 
unci cititorul va putea lesne, cum mi s-a întâmplat și mie, să 
privească aparenta slăbire a prieteniei și devotamentului din 
tea lui Augustus mai curând cu tristețe decât cu mânie. 
Î Zgomotul sticlei sparte fusese clar auzit, deși Augustus încă nu 
Íra sigur că venise din cală. Îndoiala, însă, constituia un motiv sufi- 
ielent pentru a stărui în căutare. S-a cățărat pe grămezile de lucruri 
"din depozit până aproape de puntea superioară și acolo, pândind o 
selipă când ruliul vasului s-a mai domolit, m-a strigat din răsputeri, 
i fără să mai ţină cont, pe moment, că ar fi putut fi auzit de echipaj. 
| Atunci, vă reamintesc, glasul său ajunsese până la mine, dar eu mă 
aflam într-o stare de nestăpânită agitație încât am fost incapabil 
şă-i răspund. Ca atare, încredinţat că temerile sale cele mai negre 
erau bine întemeiate, Augustus a coborât, voind să ajungă înapoi 
| la teugă fără să mai piardă nicio clipă. În graba lui a dărâmat câte- 
„Ya cutii, iar, dacă vă amintiţi, zgomotul produs de acestea l-am 
auzit și eu. Străbătuse o bună distanță pe drumul de întoarcere, 
când căderea cuţitului l-a pus din nou pe gânduri. A făcut imediat 
t drumul înapoi și, cățărându-se iarăși pe grămada de lucruri, m-a 
strigat pe nume, la fel de tare ca și mai devreme, pândind momentul 

când ruliul a mai scăzut. De data aceasta, am găsit putere să-i 
răspund. Înnebunit de fericire să descopere că încă mai trăiam, se 
hotărâse să ajungă până la mine orice ar fi, înfruntând toate piedi- 
cile și primejdiile. Găsind o ieșire, cât a putut mai repede, din labi- 
rintul maldărelor de lucruri care îl înconjurau, a nimerit, într-un 
târziu, într-un loc mai spaţios și mai încurajator, iar, în final, s-a 
oprit lângă ladă, istovit din cale-afară. 


Capitolul VI 


Cât a rămas cu mine, lângă ladă, Augustus mi-a povestit numai 
în linii mari ce se mai întâmplase. Abia mai târziu a intrat în detalii. 
In clipa aceea, el se temea să nu i se observe lipsa, iar eu muream 
de nerăbdare să-mi părăsesc închisoarea pe care o uram. Ne-am 
hotărât să pornim împreună, imediat, până la deschizătura din 
peretele despărțitor, dincolo de care aveam să rămân, deocamdată, 
în timp ce el va face un tur de recunoaștere. Niciunul dintre noi nu 
suporta gândul să-l lăsăm pe Tiger în ladă, deși întrebarea era cum 
să facem altfel? În momentul acela, câinele părea să se fi liniștit 
complet și nu i-am putut auzi nici măcar răsuflarea, deși 
ne-am lipit urechile de ladă. Am fost încredinţat că murise și m-am 
hotărât să deschid capacul. L-am găsit întins cât era de lung, 
aparent în agonie, deși încă în viață. Nu mai era nicio clipă de pier- 
dut, însă nu mă înduram să abandonez un animal care îmi salvase 
viața de două ori, fără să încerc să i-o salvez și eu pe a lui. Așadar, 
l-am târât după noi, cum am putut, deși cu mare opinteală și trudă 
— o parte din timp, Augustus a fost silit să se cațere peste obsta- 
colele din drumul nostru purtând uriașul câine în braţe, acţiune 
pentru care slăbiciunea răspândită în întreaga mea făptură pe mine 
mă făcea total nepotrivit. Într-un târziu, am izbutit să ajungem la 
deschizătură, Augustus trecând primul prin ea și, după aceea, eu, 
împingându-l pe Tiger. Totul era în ordine și n-am uitat să-i mulțu- 
mim Domnului pentru că ne scăpase din primejdia care ne ame- 
nințase atât de îndeaproape. Deocamdată, căzuserăm de acord că 

aveam să rămân pe culoarul dintre punți, lângă deschizătura 
in care prietenul meu putea să-mi dea lesne o parte din porţia sa 
ică și prin care aveam avantajul că puteam respira un aer mult 
iai curat ca până atunci. 
Pentru a lămuri unele părţi ale acestei povestiri, unde am vor- 
t despre încărcătura bricului, și care ar putea să pară neclare 
unora dintre cititorii mei care poate au văzut un amaraj făcut cu 
gap și în ordine, trebuie să spun că maniera în care această acțiune 
atât de importantă se îndeplinise la bordul lui Grampus era cea 
mai rușinoasă dovadă de neglijență din partea căpitanului 
Barnard, care nu era nici pe departe un marinar atât de grijuliu 
igau atât de experimentat precum se cuvenea, dată fiind natura 
plină de riscuri a serviciului în care fusese angajat. Un amaraj 
potrivit nu se poate face într-un mod nepăsător și multe accidente 
Natale, despre care aveam și eu știință cu toată experiența mea limi- 
ată, surveniseră din neglijența sau din nepriceperea arătată în 
această privință. Vasele de cabotaj, în graba și învălmășeala iscate 
la încărcarea sau la descărcarea lor, sunt cel mai frecvent expuse 
acestui soi de dezastre, din pricină că nu i se acordă amarajului 
f atenția cuvenită. Esenţialul este să nu i se lase nicio posibilitate 
i încărcăturii sau lestului de a se deplasa, schimbându-și poziţia, nici 
| măcar la cel mai puternic ruliu al vasului. În acest scop, trebuie să 
f se țină seama nu doar de volumul încărcăturii, dar și de natura sa 
' şi dacă spațiul din cală se umple complet sau parțial. De cele mai 
multe ori, încărcarea spaţiului de depozitare se îndeplinește cu aju- 
torul unei prese. Astfel, când se încarcă tutun sau făină, marfa se 
presează atât de tare înăuntrul calei vasului încât, la descărcare, 
 butiile sau butoaiele se prezintă complet turtite și le trebuie ceva 
timp până să revină la forma iniţială. Această presare, totuși, este 
aplicată în primul rând pentru a obține un spațiu mai mare în cală, 
așadar, în cazul unei încărcături complete cu vreo marfă dintre 
acestea, ca tutunul sau făina, nu poate exista niciun pericol de vreo 
| deplasare, cel puţin niciunul din care să poată rezulta vreun acci- 
dent. Au fost cazuri, într-adevăr, când această metodă a presării a 
condus la niște lamentabile consecințe, născute însă dintr-o pricină 

cu totul distinctă de pericolul deplasării încărcăturii. De pildă, o 
încărcătură de bumbac, strâns presată în anumite condiții, se știe 
că, la umezeală, din cauza creșterii volumului, duce la desfacerea 
vasului din încheieturi în mijlocul mării. Fără nicio îndoială că 
același lucru se poate întâmpla și în cazul tutunului, care își con- 
tinuă procesul de fermentație, dacă nu ar exista spaţiile goale din- 
tre butoaie, datorate rotunjimii acestora. 

Pericolul deplasării este de temut mai ales când avem de-a face 
cu o încărcătură parțială, iar împotriva acestei nenorociri trebuie 
întotdeauna să se ia măsuri de precauţie. Numai cei care au înfrun- 
tat vreodată o vijelie cruntă sau, mai precis, care au trecut prin 
experiența ruliului vasului stârnit de o bruscă acalmie de după o 
furtună, își pot închipui înspăimântătoarele balansuri înainte și 
înapoi ale vasului și, ca urmare, nemaipomenitul impuls dat tutu- 
ror obiectelor care n-au fost bine fixate în cală. Așadar, atunci când 
este vorba despre o încărcătură parţială, necesitatea unui amaraj 
precaut devine evidentă. Când intră în derivă (mai ales dacă are 
mai puţine pânze), un vas care nu este temeinic construit la prova, 
adeseori se înclină pe-o coastă — aceasta se întâmplă, în medie, la 
fiecare cincisprezece sau douăzeci de minute — totuși fără urmări 
grave, dacă depozitarea s-a făcut corect. Dacă, însă, această 
operaţie n-a fost riguros executată, la cea dintâi deviere puternică, 
întreaga încărcătură se rostogolește într-o parte a vasului, care se 
apleacă cu latura respectivă pe val și, astfel împiedicat de a-și mai 
regăsi echilibrul, cum ar trebui să poată face altminteri, cu sigu- 
ranță că, în numai câteva secunde, va lua apă și se va duce la fund. 
Nu este o exagerare dacă afirm că pe puţin jumătate din cazurile 
în care vasele s-au scufundat în timpul furtunilor puternice din 
larg se pot atribui deplasărilor de încărcătură sau de lest. 

Când se ia la bord o încărcătură parțială, de nu contează ce, 
întreaga marfă, după ce a fost mai întâi stivuită cât mai compact cu 
putință, trebuie să fie înconjurată cu un rând de scânduri groase și 
mobile, care să se întindă dea curmezișul vasului, dintr-o latură 
într-alta. Aceste scânduri trebuie să fie proptite cu stâlpi rezistenți, 
ridicați până la planșeul punţii de deasupra, care să asigure, astfel, 

' poziţia fixă a tuturor lucrurilor. Pentru încărcăturile de grâu sau 
` orice alte cereale este nevoie de măsuri de prevedere suplimen- 
„tare. O cală umplută în întregime cu grâu la plecarea din port, 
când va ajunge la destinaţie, va fi doar pe trei sferturi plină — în 
' plus, încărcătura, chiar dacă la destinație se va măsura întreaga 


cantitate, baniță cu baniță, va depăși cu mult cantitatea consem- 
nată, din cauză că grâul se umflă. Variația provine din faptul că 
grâul se tasează în timpul transportului, fenomen mai ușor vizibil 
cu cât vasul a avut de înfruntat o vreme mai rea. Dacă grâul nu 
umple cala și este aruncat la întâmplare înăuntru, atunci, oricât de 
bine ar fi fost fixat prin scânduri și stâlpi de susținere, va risca să 
se deplaseze în timpul călătoriilor mai lungi, fiind în măsură să 
provoace accidentele cele mai dezastruoase. Pentru a le preîntâm- 
pina, trebuie să se pună în aplicare toate metodele de a fixa 
încărcătura înainte de a părăsi portul — și, în acest scop, există 
mai multe căi, dintre care putem menționa înfigerea unor ţăruși în- 
grămada de grâu. Chiar și după ce s-a făcut totul și s-au depus efor- 
turi deosebite pentru a propti scândurile mobile, niciun marinar 
care știe despre ce este vorba nu se va simți în deplină siguranță 
în timpul unei furtuni oarecare, dacă are o încărcătură de grâu la 
bord, și, cu atât mai puțin, dacă vasul este doar parţial încărcat. Cu 
toate acestea, sunt sute de cabotiere și, după cum se pare, cele mai 
multe vin din porturile Europei, care navighează zilnic cu 
încărcături parțiale și chiar cu mărfuri dintre cele mai periculoase, 
fără să fi luat nicio măsură de precauţie. E de mirare că nu se 
întâmplă și mai multe accidente decât cele care sunt. Un trist 
exemplu de o asemenea nesocotință mi-a fost dat de povestea 
căpitanului Joel Rice, de pe schoonerul Firefly, care naviga de la 
Richmond, Virginia, către Madeira, cu o încărcătură de porumb, în 
anul 1825. Căpitanul călătorise deseori fără vreun accident grav, 
deși, de regulă, nu acorda vreo atenţie specială stivuirii 
încărcăturii după natura sa, fixându-le pe toate în modul obișnuit. 
Nu mai transportase niciodată cereale și, cu prilejul acelei curse, 
încărcase parțial cala vasului cu grâne, care nu reușiseră s-o umple 
nici pe jumătate. În prima parte a călătoriei, n-a întâmpinat decât 

niște brize uş : e 
vânt paterni ri i dar, la vreo zi distanță de Madeira, s-a pornit un 
derivă. A a ia ae nord-nord—est, care l-a silit să intre în 
terțarolă, jar y $ vonerul sub vânt, păstrând doar focul cu dubla 
altul în edk i continuat să meargă la fel de bine ca oricare 
vântul a mai ee ţii, fără să ia nicio picătură de apă. Spre seară, 
gur decât înaj š şi vasul a început deodată să ruleze mai nesi- 
clătinân duse da T incă mai făcea față cu succes, până când 
auzit atunci a mai tare, s-a culcat peo coastă, la tribord. S-au 
deschizând lea deplasându-se în masă, forţa mișcării lor 
dus la fund ca i. larg trapa bocaportului principal. Vasu] s-a 
de băț de un ai lulea. Aceasta s-a întâmplat la doaro aruncătură 
echipaj (ciur P micut din Madeira, care a pescuit un om din 
deplină siguranţa ErS0ană salvată) și care a ieșit din furtună în 
dacă ar fi fos ai Cum, într-adevăr, orice iolă ar fi putut s-o facă 
Stivitirea pun dusă cum se cuvine. i 
neîndemânatic a Căturii pe Grampus fusese ficută foarte 
doar un pic Re Că se poate numi stivuire ceea ce, de fapt, era 
de uleit și inateri ue decât o îngrămădeală haotică de butoaie 
zentau lucrurile în e de bord. Am vorbit deja despre cum se pre- 
(după cum am A Jos, era destul spațiu pentru corpul meu 
în plus, fusese a, intre butoaiele de ulei și punte superioară; 
pal și, de asemene Azut un loc gol și în jurul bocapurtului princi- 
obiecfe. Lângă eu mai multe alte spații libere printre stivele de 
Augustus era dest, pchizătura tăiată în peretele despărțitor de 
instalasem eu ă loc să încapă şi un butoi, iar în acest spaţiu mă 
jamana portabil, deocamdată. 
` pat, repotrivin dia care prietenul meu ajungea cu bine înapoi în 
Am scăpat, intreaga, Cătușele și frânghia, se luminase deja de ziuă 
jase toate lucrurile Văr, ca prin urechile acului, căci, de abia atan- 
Dirk Peters și de) a loc, că secundul și-a făcut aparita, însoţit de 
venea de la Capu] Ucătar. Au sporovăit o vreme despre vasul care 
erde și păreau în culmea nerăbdki să-l întâl- 


nească. În cele q; 
din urmă, bucătarul s-a apropiat de ptul în care 


3 Balenierele Sunt pr 


e di Aa 
de ce Grampus nu Avea văzute, de obicei, cu rezervoare de fierpentru ulei — 


aşa ceva, n-am aflat niciodată. (N. a.) 

a întins Augustus și s-a așezat la căpătâiul lui. Puteam vedea 
auzi totul din ascunzătoarea mea, căci bucata de scândură tăiată 
fusese pusă la loc și mă aşteptam ca, dintr-un moment într-altul, 
ul să se sprijine cu spatele de haina pusă s-atârne, ca să 
bopere deschizătura, iar atunci totul ar fi fost dat în vileag și, fără 
oială, vieţile noastre ar fi fost curmate cât ai clipi. Însă norocul 
fost de partea noastră și de această dată, căci, deși a atins-o de 
i multe ori, clătinându-se după ruliul vasului, niciodată nu s-a 
pins în ea într-atât de tare cât să descopere spărtura. Poalele 
inei fuseseră cu grijă prinse de peretele despărțitor, astfel încât 
nu se balanseze și să lase deschizătura la vedere. În tot acest 
timp, Tiger a zăcut la picioarele patului și dădea semne că și-ar 
É revenit, oarecum, în simțire, pentru că l-am zărit în câteva rân- 
duri deschizând ochii și trăgându-și răsuflarea îndelung. 
| După alte câteva minute, secundul și bucătarul s-au dus sus, 
'Jăsându-l pe Dirk Peters în urmă, care, îndată ce primii au 
t dispărut, a venit și s-a așezat chiar pe locul ocupat, mai înainte, de 
' secund. A început să vorbească foarte prietenos cu Augustus și 
„atunci ne-am dat seama că o bună parte din beţia pe care o afișase 
| cât timp fuseseră și ceilalți doi cu el, fusese doar un truc. I-a 
răspuns prietenului meu la întrebări cu toată libertatea. I-a mai 
"spus că nu avea nicio îndoială că tatăl său fusese salvat, pentru că, 
puţin înainte de apusul soarelui, erau nu mai puțin de cinci pânze 
la orizont în ziua când îl lăsaseră în voia valurilor. Și a mai rostit 
i alte cuvinte de mângâiere, care m-au surprins în mod plăcut. 
lale am început să nutresc speranța că, în cele din urmă, cu 
ajutorul lui Peters vom reuși să punem din nou stăpânire pe bric. 
Ideea aceasta i-am împărtășit-o și lui Augustus, îndată ce am găsit 
un prilej. El a socotit că acţiunea n-ar fi fost cu neputinţă, dar a 
stăruit că trebuia să avem mare grijă într-o asemenea între- 
prindere, întrucât purtarea metisului părea să fie dictată numai de 
toanele sale, absolut imprevizibile, și, într-adevăr, era greu de zis 
dacă avea vreun moment mintea întreagă. Peters a urcat pe punte 
după aproape un ceas și nu s-a mai întors până la prânz, când i-a 
adus lui Augustus o porție generoasă de carne sărată de vită și 

budincă. Din acestea, când ne-a lăsat singuri, m-am înfruptat cu 
„poftă, fără să mă mai întorc în ascunzătoare. Nimeni altcineva n-a 
mai coborât în teugă tot restul zilei, iar, seara, m-am culcat în patul 
lui Augustus, unde am dormit adânc și neîntrerupt până aproape 
de revărsatul zorilor, când m-a trezit el, fiindcă auzise o mișcare pe 
punte, și mi-am reluat locul în adăpost cât am putut de repede. 
Când s-a luminat de-a binelea, am descoperit că Tiger își 
recăpătase forțele aproape în întregime și nu mai dădea niciun 
semn de hidrofobie, bând aparent cu lăcomie puțina apă pe care 
i-am dat-o. Peste zi, a revenit la dispoziţia și pofta lui de mâncare 
dintotdeauna. Purtarea sa ciudată se datorase, fără îndoială, aeru- 
lui vătămător din cală și nu avusese nicio legătură cu turbarea. În 
ziua aceea era 30 iunie, a treisprezecea zi de când Grampus por- 
nise, cu stângul, din Nantucket. 

În ziua de 2 iulie, secundul a coborât în teugă, beat ca de obicei 

și din cale-afară de bine-dispus. S-a îndreptat către patul lui 
Augustus, i-a ars o palmă prietenească pe spinare și la întrebat 
dacă s-ar putea purta cum se cuvine, în cazul în care i-ar da dru- 
mul, și dacă îi făgăduiește că nu va mai pune piciorul în cabină. La 
acestea, bineînțeles că prietenul meu a răspuns da, și atunci ban- 
ditul la dezlegat, după ce, mai întâi, l-a obligat să dea pe gât o 
înghițitură dintr-o butelcă de rom, pe care a scos-o din buzunarul 
hainei. Apoi, amândoi au urcat pe punte și nu l-am mai văzut pe 
Augustus vreo trei ore. După aceea, a coborât, aducându-mi vestea 
cea bună că obținuse permisiunea să se plimbe oriunde voia pe 
bric, de la catargul mare la bompres, și că primise ordin să doarmă 
în continuare la teugă. Mi-a mai adus, de asemenea, un prânz 
copios și o provizie sănătoasă de apă. Bricul încă mai urmărea să 
întâlnească vasul dinspre Capul Verde — acum apăruse o pânză în 
zare și se credea că ar fi tocmai vasul în chestiune. Deoarece 
întâmplările din următoarele opt zile n-au fost de prea mare 
însemnătate și nu au legătură directă cu principalele evenimente 
din povestea mea, le voi înșira, mai jos, sub forma unui jurnal, căci 
parcă n-aș vrea totuși să le sar. 

le plăcere prin locurile acelea, adigâa 
i eptat, să împărtășească părer Zi 
| Augustus s-a gândit că e mai var a 

| nu avea Ao pa ps i 

din care mi-am 
a. În tot restul 


seră, 
stea, 
ar fi 


å, de vreme ce oricum 
nimic nu i se părea 


un bric micut din 
de drum. Augustus 
punte, încercând să 
ătiților. 


din clica bucă- 


ternic dinspre vest, care pe 
astfel că bricul n-a mal 


Pe când strângea zburătorul 


štarul negru, Jones, 

Greely, 

Hartman Rogers și William Allen, cu toții din tabăra bucătarului; 
apoi, secundul, al cărui nume nu l-am aflat niciodată Absalom 
Hicks, Wilson, John Hunty și Richard Parker, aceștia făcând parte 
din tabăra secundului — pe lângă Augustus și cu mine, 
i 6 iulie. Vijelia a durat toată ziua, suflând în rafale puternice 
însoțite de ploaie. Bricul a luat multă apă pe la încheieturi și una 
dintre pompe a fost ținută continuu în funcţiune Augustus fiind 
silit să facă și el de rând la scos apa. Chiar pe inserat un vas mare 
a trecut prin apropierea noastră, fără să fie zărit până ce n-a ieşit 
din raza de semnalizare. S-a presupus că vasul acesta era unul din- 
tre cele pe care le căutau rebelii. Secundul a strigat după el, dar 
răspunsul a fost înghițit de mugetul furtunii. La ora unsprezece 
un talaz venit travers ne-a acoperit de apă și a smuls o bună parte 
din parapetul de la babord, pricinuind şi alte stricăciuni, mai 
neînsemnate. Spre dimineaţă, vremea s-a mai îmblânzit, iar la 
răsăritul soarelui, vântul abia de mai sufla. ' 

l 7 iulie. A fost o hulă grozavă toată ziua, în timpul căreia bricul 
fiind Ușor, s-a clătinat teribil în ruliu și numeroase lucruri sau 
desprins prin cală, după cum am putut auzi foarte clar din 
ascunzătoarea mea. Am suferit cumplit de rău de mare. Peters a 
purtat o lungă discuţie cu Augustus și i-a spus, printre altele, că doi 
oameni din tabăra sa, Greely și Allen, trecuseră de partea Secr 
dului, hotărâți să se facă pirați. l-a pus o mulțime de întrebări lui 
Augustus, pe care el nu le-a înteles prea bine. În primele ore ale 
serii, vasul a luat apă zdravăn și nu s-a putut face mare lucru ca să 
se îndrepte situația, din pricina faptului că bricul era fisurat tot și 
apa intra prin toate încheieturile. Una dintre pânze a fost învergată 
și trasă sub prova, ceea ce ne-a ajutat, într-o oarecare măsură, căci 
așa am reușit să facem progrese în scoaterea apei. 

i 8 iulie. O briză ușoară s-a pornit, la ivirea zorilor, dinspre 
răsărit, când secundul a pus bricul cap-compas sud, cu itènjia de 
a ajunge la vreuna dintre insulele Indiilor de Vest, pentru a-și pune 
în practică planurile piraterești. Nicio împotrivire nu s-a ridicat din 
partea lui Peters sau a bucătarului — cel puţin, niciuna pe care 
s-o surprindă și Augustus. Orice plan de a captura un vas venind 

dinspre Capul Verde a fost abandonat. Apa din santină era acum 


uşor de ținut sub control, cu ajutorul unei pompe puse în funcțiune 


câte trei sferturi de oră dintr-un ceas. Pânza a fost trasă de sub 
prova. Ne-au semnalizat două shoonere micuțe, peste zi. 

9 iulie. Vreme frumoasă. Toți oamenii au trecut la repararea 
parapetului. Peters a purtat din nou o lungă discuție cu Augustus 
şi ia vorbit mai pe şleau decât până acum. A zis că pe el nimic 
nu-l va face să împărtășească părerile secundului şi chiar a aruncat 


| o vorbă despre intenţia lui de a-i lua comanda bricului din mână. 
La întrebat pe prietenul meu dacă putea să se bizuie pe sprijinul 


său, într-un asemenea caz, la care Augustus i-a răspuns „Da” fără 
să stea pe gânduri. Peters a mai zis atunci că va încerca să afle Și 
părerile celorlalți din tabăra sa despre acest plan și a plecat. În 
restul zilei, Augustus n-a mai găsit prilejul să stea cu el de vorbă 
intre patru ochi. | 


Capitolul VII 


10 iulie. Ne-a semnalizat un bric, care venea dinspre Rio și se 
îndrepta spre Norfolk. Vreme înceţoșată, cu o adiere contrară, dar 
ușoară, dinspre răsărit. Astăzi, Hartman Rogers a murit — pe 
8 iulie, fusese cuprins brusc de spasme, după ce băuse un pahar 
de grog. Omul făcea parte din tabăra bucătarului și era unul din- 
tre cei în care Peters își pusese cel mai mult nădejdea. I-a șoptit lui 
Augustus că el unul credea că secundul îl otrăvise și că se aștepta 
ca, dacă n-avea să fie cu ochii în patru, să-i vină și lui rândul, cât de 
curând. Acum, în grupul lor nu mai rămăseseră decât el, Jones și 
bucătarul — în tabăra cealaltă, erau cinci. Îi vorbise lui Jones 
despre planul de a-i lua secundului comanda, dar, cum fusese 
întâmpinat cu răceală, nu mai îndrăznise să-l piseze mai departe cu 
această chestiune, nici să-i pomenească ceva bucătarului. A fost 
bine că s-a întâmplat așa, că a fost precaut, pentru că, după-amiază, 
bucătarul şi-a exprimat hotărârea de a trece de partea secundului, 
ba chiar s-a și dus să stea cu ceilalți, iar Jones a găsit un prilej să 

se certe cu Peters, dându-i de înţeles că o să-l pună la curent pe 


secund cu planul de revoltă. Fireşte, nu mai era timp de pierdut, 
iar Peters și-a afirmat hotărârea să încerce să cucerească vasul cu 
orice risc, dacă Augustus îi va da o mână de ajutor. Prietenul meu 
l-a asigurat pe loc că este gata să intre în orice acțiune cu acest 
scop, și, socotind că era o ocazie nimerită, i-a destăinuit faptul că 
mă aflam și eu la bord. Auzind aceasta, metisul a fost uluit și încân- 
tat totodată, fiindcă oricum nu se mai putea încrede în Jones, pe 
care deja îl considera ca făcând parte din banda secundului. Au 
coborât amândoi imediat în teugă, Augustus m-a strigat și, apoi, 
Peters și cu mine ne-am împrietenit repede. Am stabilit că vom 
încerca să preluăm comanda vasului cu primul prilej, fără să-i mai 
spunem lui Jones despre complotul nostru. În caz că am fi reușit, 
urma să conducem bricul în primul port care ne-ar fi ieșit în cale 
şi să-l predăm acolo. Dezertarea celor din grupul său îi zădărnicise 
lui Peters planurile de a cutreiera Pacificul — o aventură care nu 
se putea înfăptui fără un echipaj — și acum zicea că soarta lui 
depindea fie de achitarea sa la proces, pe motivul că n-ar fi fost în 
toate mințile (ceea ce ne-a jurat solemn că așa i se și întâmplase, 
când sprijinise răzmeriţa), fie de a obține iertarea, dacă va fi găsit 
vinovat, mulțumită mărturiilor lui Augustus și alor mele. Discuţia 
noastră a fost întreruptă, în acel moment, de ordinul „Toţi oamenii 
la strâns pânzele!”, la care Peters și Augustus au dat fuga pe punte. 
Ca de obicei, echipajul era aproape criţă și, până să se strângă 
pânzele cum se cuvine, o rafală violentă a culcat bricul pe-o coastă. 
Tinându-i bine cârma, cu toate acestea, s-a îndreptat la loc, dar 
după ce înghiţise o grămadă de apă. Abia de se puseseră toate 
lucrurile la punct, când o altă rafală s-a năpustit asupra vasului, 
urmată într-o clipă de o alta — dar fără noi stricăciuni. După toate 
aparențele, avea să urmeze o vijelie și, într-adevăr, n-a durat mult 
și s-a pornit, cu o deosebită furie, dinspre nord și dinspre vest. Au 
fost legate cât mai temeinic cu putință toate lucrurile de pe punte 
și bricul a fost lăsat la capă, cum se face de obicei, numai cu 
trinca, strânsă din scurt în terțarole. Odată cu căderea nopții, vân- 
tul s-a întețit, iar frământarea mării s-a prefăcut în hulă. Peters s-a 

| intors atunci în teugă, împreună cu Augustus, și am stat din nou la 
t. 


| Am căzut de acord că nicio ocazie nu putea fi mai potrivită sii 
tru a ne pune planurile în aplicare decât aceasta din RE 2 
“gindcă nimeni nu s-ar fi așteptat la o lovitură într-un ase tei 
moment. Cum bricul era pus la capă, cu aproape toate e 
gtrânse, nu mai avea nevoie d€ manevre până ce m a Sa 
| şă se îndrepte, când, dacă ne-ar fi izbutit lovitura, am $ PRE 
pleca unul sau poate chiar doi oameni să ne ajute ca ai asta 
' într-un port. Principala noastră dificultate consta în zdro i a 
' inegalitate de forțe. Noi i crin pia ai ET pa x z 
z nea, toate armele de la bor se Ă 
IE E pereche de pistoale micuţe, pe care Peters le S 
Í Ja el, şi de uriașul cuțit marinăresc pe care îl purta perman a 
brâu. După unele semne — de pildă că nicio secure și mag = a 
ý de cabestan nu se mai găseau la locurile lor iai Sa i 
i început să ne temem că secundul avea unele indoie i, ce in re 
P privința lui Peters, şi că nu r ra să vei Ana mea e 
descotorosi de el. Era impede, intr- í 
a le prea curând ceea ce ne hotărâserăm piata af 
Adversarii noștri erau prea numeroși câ să ne încumetăm s p 
im la treabă fără să ne luăm toate măsurile de ai mei 
Peters a propus să se ducă pe punte și să intre în i ăc E 
de cart (Allen), până va prinde momentul în care să pri a 
mare fără bătaie de cap, fără să stârnească zarvă, dup ra 
Augustus și cu mine să urcăm, să incercăm să ne a = 
vreo armă de pe punte și apoi să ne repezim toți trei a SP 
și să baricadăm intrarea în cabină, înainte să ni se T i 
rezistență. Eu n-am fost de acord, fiindcă nu-mi venea îi stai 
secundul (care se arăta atât de viclean în toate lucrurile Re 
intrau în conflict cu prejudecățile sale supertițioase) s-ar on 
atât de ușor prins în cursă. Chiar și faptul că exista un a sd 
pe punte era o dovadă suficientă că era în alertă — nu 2 iş zi = 
in afară de vasele pe care disciplina era impusă cu stric e s 
așeze un om de cart pe punte, când vasul era lăsat în derivă, pe 

vijelie. Pentru că mă adresez în primul rând, dacă nu chiar în tota- 
litate, unor persoane care n-au fost niciodată pe mare, poate că ar 
fi mai bine să descriu mai precis situația unui vas în astfel de 
circumstanțe. Lăsarea în derivă sau, în termeni marinărești, 
„punerea la capă”, este o manevră la care se recurge din diverse 
motive și se efectuează în diverse moduri. Pe o vreme moderată, 
se execută frecvent în scopul de aţine vasul pe loc, pentru a aștepta 
un alt vas sau vreo ambarcațiune. Dacă vasul care este pus în 
derivă are toate pânzele ridicate, manevra este, de regulă, realizată 
prin învergarea mai multor vele, astfel încât vântul să nu le umfle 
pe neașteptate, și atunci vasul stă pe loc. Însă, acum vorbeam 
despre punerea în derivă pe vânt puternic. Aceasta se face când 
vântul suflă frontal și cu prea multă forță pentru a îngădui vasului 
navigheze cu pânzele ridicate fără pericolul de a se răsturna și, 
uneori, chiar și când vântul este mai slab, dar marea este prea zbu- 
ciumată pentru ca vasul să-i țină piept. Dacă un vas se încumetă să 
gonească înaintea vântului pe o mare foarte agitată, de obicei 
suferă foarte multe stricăciuni din pricina apei care năvălește peste 

pupa și, din când în când, prin afundarea violentă a provei în apă. 

La această manevră se recurge foarte rar, într-un astfel de caz, și 

numai din necesitate. Când vasul ia apă, este adeseori adus cu 

volta în vânt, chiar și pe cele mai periculoase hule, căci, atunci 

când este lăsat în derivă, încheieturile sale se lărgesc încă și mai 

mult din pricina presiunii puternice, ceea ce nu se prea întâmplă 

dacă merge cu vânt din pupa. De asemenea, deseori devine obli- 

gatoriu să lași vasul să gonească înaintea vântului, fie atunci când 

suflă cu atâta furie încât ar putea sfâșia în bucăți pânza folosită, 

dacă ar fi să-l aduci cu prova în vânt, fie atunci Când, din pricina 

construcției nepotrivite a vasului sau din alte cauze, această 

manevră capitală nu poate fi realizată. 

Vasele surprinse de vijelii sunt puse la capă în diverse moduri, 
după specificul construcţiei lor. Unele stau mai bine dacă au vela 
foc înălțată și aceasta, cred, este pânza cel mai des folosită. Vasele 
mari, cu greement pătrat, au niște pânze speciale pentru aceste 
cazuri, numite vele-strai de furtună. Uneori se folosește numai 

focul, alteori focul și trinca sau o trincă în dublă terțarolă și, destul 
de frecvent, se apelează și la rande. S-a dovedit că și gabierele și 
zburătoarele răspund acestui scop mai bine decât orice alte genuri 
de pânze. Grampus era, în general, pus la capă cu o trincă în dublă 
terțarolă. E l 
Când un vas urmează să fie lăsat în derivă, este virat cu prova 
în vânt, până aproape de poziția în care vântul, suflând razant, să-i 
umfle pânza cu care rămâne, virată în diagonală față de axa vasu- 
lui. Acestea fiind făcute întocmai, vârful provei este orientat cu 
câteva grade aproximație pe direcția din care bate vântul, iar 
laturile provei, bineînțeles, primesc izbiturile valurilor. În această 
situaţie, un vas trainic va naviga pe o foarte puternică vijelie fără să 
ia nicio picătură de apă și fără să solicite nicio altă manevră din 
partea echipajului. Cârma este, de obicei, legată cu o frânghie, dar 
şi aceasta este o operațiune de prisos (cu excepția cazului în care 
deranjează zgomotul pe care îl face lăsată liberă), pentru că pana 
cârmei nu are nicio influență asupra vasului când este pus la capă. 
Într-adevăr, cârma este mai bine să fie lăsată liberă decât legată 
foarte strâns, căci pana se poate rupe din cauza valurilor prea 
puternice, dacă nu are loc să se miște în voie. Câtă vreme țin 
pânzele, un vas bine construit își va păstra poziția și va naviga de 
unul singur, pe orice fel de mare, parcă înzestrat cu instinctul vieții. 
și cu rațiune. Dacă violența vântului va sfâșia, totuși, pânza în 
bucăţi (și, de regulă, este nevoie de un adevărat uragan ca să se 
ajungă la aceasta), atunci pericolul este iminent. Vasul iese de sub 
vânt și, întorcându-se cu o latură spre valuri, este cu totul în pute- 
rea lor — singura scăpare, în acest caz, este să fie virat la loc, încet, 
pe direcția vântului, lăsându-l să înainteze așa, mânat de vânt, o 
vreme, până când se ridică o altă pânză. Unele vase stau la capă 
fără să aibă nicio pânză întinsă, dar această metodă nu este foarte 
sigură, fiindcă nu trebuie să te încrezi în mare. 

Dar, hai să punem punct acestei digresiuni. Spuneam că nu-i 
stătea în obicei secundului să păstreze vreun om de cart pe punte, 
când era vijelie și vasul fusese pus la capă, iar faptul că acum exista 
unul, adăugat la faptul că securile și manelele lipseau, ne-a convins 

pe deplin că echipajul stătea cu ochii în patru, ca să nu fie luat prin 
surprindere în modul pe care îl sugerase Peters. Ceva, totuși, 
trebuia făcut, și-acesta fără întârziere, pentru că nu mai putea fi 
nicio îndoială că o dată suspiciunea țesută în jurul lui Peters, el 
urma să fie sacrificat cu prima ocazie — ocazie care avea să fie, cu 
siguranță, ori găsită, ori provocată de ei, la încetarea furtunii. 

Atunci, Augustus a zis că, dacă Peters va ajunge să dea la o 
parte, sub un pretext oarecare, lanțul de ancoră așezat peste 
chepengul secret din cabină, am avea o șansă să îi luăm prin sur- 
prindere, venind prin cală — dar, gândindu-ne mai bine, ne-am dat 
seama că vasul se zgâlţâia prea tare sub tangaj și ruliu pentru a 
zădărniciorice încercare de acest gen. 

Din fericire, într-un târziu mi-a venit ideea de a ne folosi de 
temerile superstițioase și de conștiința încărcată ale secundului. 
Vă aduceți aminte că unul din membrii echipajului, Hartman 
Rogers, murise în dimineața aceea, cuprins pe neașteptate de 
spasme, cu două zile înainte, după ce băuse niște alcool îndoit cu 
apă. Peters ne împărtășise bănuiala sa, că omul fusese otrăvit de 
secund, și avea el motivele sale pentru socoti că nu se înșală, după 
cum zicea el, niște motive incontestabile, dar pe care nu se lăsase 
înduplecat să ni le spună și nouă — refuzul acesta încăpățânat se 
potrivea cu celelalte trăsături ale firii sale, atât de ciudate. Dar, fie 
că avea sau nu motive mai întemeiate de a se îndoi de secund 
decât aveam noi, ne-am lăsat cu ușurință convinși că bănuiala sa 
era justă și ne-am hotărât să acționăm în consecință. 

Rogers murise pe la ora unsprezece dimineața, chinuindu-se în 
convulsii, iar cadavrul prezenta, la numai câteva minute după 
moarte, unul dintre cele mai oribile și mai îngrețoșătoare specta- 
cole pe care mi-amintesc să le fi văzut vreodată. Burta i se umflase 
mai să-i crape, ca a unui înecat care a stat sub apă săptămâni de-a 
rândul, mâinile la fel, în timp ce faţa i se zbârcise, stafidită și albă 
ca varul, în afară de locurile unde era împurpurată de vreo două 
sau trei pete de un roșu aprins, asemănătoare celor provocate de 
erizipel — una dintre aceste pete se întindea, de-a curmezișul, 
peste obraz, acoperindu-i complet un ochi, ca o bentiță de catifea 

roşie. În starea aceasta dezgustătoare, leșul fusese scos din cabină 


| ca să fie azvârlit peste bord, pe la prânz, numai că, în momentul 


acela, secundul, aruncându-i o privire (de parcă atunci îl vedea 
pentru prima oară), fiind cuprins ori de remușcare pentru crima 


făcută, ori de groază în fața unei atât de oribile priveliști, poruncise 


oamenilor să coasă cadavrul în hamacul său și să i se acorde cinsti- 


rile obișnuite, potrivit ritualului înmormântării pe mare. După ce 


dăduse aceste comenzi, coborâse înapoi, de parcă ar fi vrut să 
scape de vederea victimei sale. În timp ce se pregăteau pentru a-i 


îndeplini ordinele, izbucnise. vijelia, cu furie turbată, și, prin 
; urmare, abandonaseră cadavrul. Lăsat în voia sorții, leșul fusese 


cărat de apă în găurile de scurgere de la babord, unde încă mai 
zăcea, în momentul despre care vă vorbesc, bălăcindu-se la fiecare 


| smucitură a bricului. 


Odată ce ne-am stabilit planul, am trecut fără întârziere la 


| execuție. Peters a urcat pe punte și, așa cum prevăzuse, a fost de 


îndată oprit de Allen, care părea că a fost pus să supravegheze mai 
degrabă teuga decât altceva. Totuși, soarta acestui netrebnic a fost 
tranșată rapid și în liniște, căci Peters, apropiindu-se nepăsător de 
el, ca și când ar fi vrut să-i vorbească, l-a prins de gât și, înainte ca 
acela să scoată un singur strigăt măcar, l-a împins peste parapet. 
După aceea, ne-a strigat și am ieșit, la rândul nostru, pe punte. 
Prima noastră grijă a fost să ne uităm după câte ceva cu care să ne 
înarmăm, iar căutarea aceasta am făcut-o cu mare băgare de 
seamă, căci era imposibil să stai chiar și o clipă în picioare pe punte 
fără să te ţii zdravăn și, în plus, valuri uriașe ni se spărgeau deasu- 
pra capului, ori de câte ori vasul își afunda prova în apă. Era nea- 
părată nevoie, totodată, să ne mișcăm repede, pentru că dintr-un 
minut într-altul ne așteptam ca secundul să urce pe punte ca să 
pună în funcțiune pompele, întrucât era evident că bricul lua apă 
foarte repede. Deși un timp am tot căutat, n-am găsit nimic mai 
potrivit pentru scopurile noastre decât cele două manete ale pom- 
pei, una pe care a luat-o Augustus, cealaltă eu. Echipându-ne cu 
acestea, am dat cămașa jos de pe cadavru și l-am aruncat peste 
bord. Apoi, Peters și cu mine am coborât la teugă, lăsându-l pe 

Augustus de pază pe punte, iar el s-a așezat chiar în locul unde 
stătuse Allen, cu spatele la cabina de sub tambuchiu, astfel încât, 
dacă vreunul din banda secundului ar fi venit până sus, să creadă 
că era omul lor de cart. 

De îndată ce am ajuns în teugă, am început să mă deghizez ca 
să semăn cu leșul lui Rogers. Cămașa pe care o luasem de pe 
cadavru ne-a fost de mare folos, căci avea o formă și-o înfățișare 
unică, ușor de recunoscut de către ceilalți — un soi de halat, pe 
care răposatul îl purta peste haine, din jerseu albastru, cu dungi 
orizontale albe, late. După ce am îmbrăcat-o, am început să-mi fac 
rost de o burtă falsă, imitând groaznica diformitate a cadavrului 
umflat. Problema s-a rezolvat rapid, îndesând pe dedesubt niște 
așternuturi de pat. Apoi, i-am imitat în același fel și mâinile, 
trăgându-mi o pereche de mănuși albe de lână, cu un singur deget, 
și umplându-le cu tot soiul de cârpe care mi-au căzut la îndemână. 
La urmă, Peters mi-a aranjat fața, mai întâi întinzându-mi peste tot 
praf de cretă albă și apoi, crestându-și degetul, ca să mi-o picteze 
cu pete de sânge. N-a fost uitată nici dunga roșie care trecea peste 
ochi și care te împietrea când o vedeai. 


Capitolul VIII 


Când m-am privit într-un ciob de oglindă care atârna pe 
peretele cabinei, în lumina chioară a unui soi de felinar de camu- 
flaj, am simțit așa o groază nelămurită dând cu ochii de înfățișarea 
mea, amintindu-mi de înfiorătoarea realitate pe care o reprezen- 
tam, încât am tresărit puternic și abia de mi-am putut ţine firea ca 
să-mi joc rolul mai departe. Era necesar, totuși, să acționăm fără 
şovăială, așadar Peters și cu mine am urcat pe punte. 

Acolo am găsit totul în regulă și, luând-o pe lângă parapet, toți 
trei ne-am târât spre cabina de la capătul scării tambuchiului. 
Capacul tambuchiului era întredeschis și fuseseră luate măsuri ca 
să nu poată fi împins brusc din afară, plasându-se niște reteveie de 
lemn pe prima treaptă, care să-l împiedice să se închidă. Nu ne-a 


E: Benea a d a 
... Peters, apropiindu-se nepăsător de el, ca și când ar fi vrut 
să-i vorbească, l-a prins de gât și, înainte ca acela să scoată un singur 
strigăt măcar, l-a împins peste parapet. 

fost greu să cuprindem cu privirea tot interiorul cabinei, uitân- 
du-ne prin crăpătura ușii de la balamale. Ni s-a arătat, astfel, că 
fuseserăm foarte norocoși când nu încercaserăm să-i luăm prin 
surprindere, pentru că în mod vădit erau în alertă. Numai unul sin- 
gur dormea, dar și acesta se afla întins chiar la picioarele scării de 
sub tambuchiu, cu o muschetă alături. Ceilalţi stăteau așezați pe 
mai multe saltele, luate de pe paturi și trântite pe podea. Erau 
angajați într-o discuţie foarte serioasă și, cu toate că băuseră, cum 
se deducea după cele două ulcioare goale și cele câteva căni de 
tablă care zăceau prin jur, nu păreau la fel de beţi ca de obicei. Cu 
toţii aveau cuțite, vreo doi, pistoale, și multe muschete așezate 
într-un pat, la îndemână. | 

Am tras cu urechea, o vreme, la discuția lor, până să ne vină în 
cap cum să acționăm, întrucât nu stabiliserăm nimic precis, în 
afară de faptul că trebuia să încercăm să le descurajăm inițiativele, 
în momentul declanșării atacului, folosindu-ne de stafia lui Rogers. 
Vorbeau despre planurile lor piraterești, iar tot ce am putut înțe- 
lege clar a fost faptul că aveau de gând să se alăture echipajului 
unui schooner, pe nume Hornet, și, dacă va fi cu putință, chiar să 
pună stăpânire pe acel schooner, pregătindu-se pentru o lovitură 
de amploare, dar despre care niciunul dintre noi nu a reușit să 
prindă detalii. 

Unul dintre oameni a pomenit despre Peters, iar secundul i-a 
răspuns ceva cu voce joasă, de n-am putut desluși nimic, și după 
un timp a adăugat, mai tare, că el „nu pricepea de ce Peters 
pierdea atâta vreme la teugă cu odrasla căpitanului și că, după 
părerea lui, cu cât mai repede i-ar azvârli pe amândoi peste bord, 
cu atât ar fi mai bine”. La acestea nu i s-a replicat nimic, dar am 
putut lesne observa că sugestia lui fusese bine primită de întreaga 
bandă și mai ales de către Jones. În tot acest răstimp, eu fierbeam 
în culmea nerăbdării, cu atât mai mult cu cât vedeam că nici 
Augustus, nici Peters nu se puteau hotărî cum să înceapă. M-am 
decis, totuși, să-mi vând pielea cât mai scump posibil şi să nu mă 
las copleșit de niciun fel de teamă. | 

Zgomotul infernał produs de vuietul vântului printre catarge și 
de valurile care se spărgeau spălând puntea ne împiedica să auzim 
tot ce se spunea, cu rarele excepții de acalmie. Într-unul din aces- 
te momente, l-am auzit toți trei pe secund cerându-i unui om să „se 
ducă până la prova și să arunce un ochi să vadă ce făceau Peters și 
Augustus, fiindcă el nu înghițea asemenea taifasuri secrete la bor- 
dul bricului”. Norocul nostru a fost că, în clipa aceea, tangajul 
vasului era atât de violent încât ordinul său n-a putut fi executat pe 
loc. Bucătarul se ridicase de pe salteaua lui ca să vină după noi, 
când o smucitură nemaipomenită, de-am crezut că va smulge toate 
catargele, l-a aruncat cu capul înainte într-una dintre ușile cabi- 
nelor dinspre babord, pe care a deschis-o brusc, stârnind o și mai 
mare zăpăceală. Din fericire, niciunul dintre noi trei n-a fost clintit 
din poziţia sa și am avut timp să ne retragem în grabă la teugă, 
încropind la iuțeală un plan de acțiune, înainte ca mesagerul să-și 
facă apariția sau, mai bine-zis, înainte să-și ițească mutra în capul 
scării tambuchiului, căci n-a urcat pe punte. Din locul acela, n-a 
putut observa absenţa lui omului de veghe şi, prin urmare, a stri- 
gat în gura mare, ca pentru Allen, repetându-i ordinele secundului. 
Peters i-a răspuns „Nţeles!”, cu voce schimbată, iar bucătarul a 

dispărut imediat înapoi, fără nicio umbră de bănuială că ar fi fost 
ceva nelalocul lui. 

Cei doi tovarăși ai mei au pornit fără șovăială spre pupa și-au 
coborât în cabină, Peters trăgând ușa după el, lăsând-o între- 
deschisă, așa cum o găsise. Secundul i-a primit cu prefăcută prie- 
tenie și i-a spus lui Augustus că, fiindcă se purtase atât de bine în 
ultima vreme, îi dădea voie să se instaleze în cabină și să fie unul 
dintre ei, pe viitor. I-a turnat apoi o jumătate de pahar de rom și 
l-a îndemnat să-l dea pe gât. Eu am auzit și-am văzut totul, fiindcă 
îi urmasem pe tovarășii mei în cabină de îndată ce închiseseră ușa, 
și îmi reluasem vechiul post de observaţie. Adusesem cu mine 
cele două manete de pompă, pe una așezând-o în apropiere de 
scară, ca să fie la îndemână, la nevoie. 

M-am pregătit cât am putut ca să văd mai bine ce se petrecea 
înăuntru și am încercat să-mi fac curaj pentru misiunea de-a cobori 

printre rebeli când Peters avea să-mi dea semnalul, după cum ne 
înțeleseserăm. Curând, el a început să aducă vorba despre faptele 
sângeroase din timpul revoltei și, încet, încet, i-a făcut pe oameni 
să se prindă într-o discuţie despre miile de superstiții universal 
răspândite printre marinari. Eu nu auzeam chiar tot ce se spunea, 
dar puteam citi ca în palmă efectele discuţiei pe chipurile celor 
prezenţi. Secundul era, în mod vădit, extrem de tulburat și, când 
cineva a pomenit despre cât de înfiorător arăta cadavrul lui 
Rogers, am crezut c-o să leșine de-a binelea. Peters la întrebat, 
atunci, dacă nu-i de părere că s-ar cuveni să arunce o dată leșul 
peste bord, căci era un spectacol din cale-afară de oribil să-l vezi 
bălăcindu-se prin găurile de scurgere. La acestea, nemernicului i 
s-a tăiat pur și simplu răsuflarea, plimbându-și privirile peste 
tovarășii lui, de la unul la altul, parcă implorând să meargă careva 
pe punte și să rezolve problema. Însă nimeni nu s-a clintit şi era 
mai mult decât limpede că întreaga bandă era speriată și încordată 
la culme. Peters mi-a dat atunci semnalul. Într-o clipă, am deschis 
larg tambuchiul și, coborând scara fără să scot un sunet, m-am 
proțăpit în mijlocul adunării. 

Efectul grozav pe care l-a stârnit neașteptata apariţie nu este 
deloc de mirare, dacă se ţine cont de natura circumstanțelor în 
care 's-a produs. De obicei, în cazuri asemănătoare, rămâne în 
mintea spectatorului o urmă de îndoială în privința autenticității 
imaginii dinaintea ochilor săi, un sâmbure de speranță, oricât de 
firavă, că, de fapt, este victima unei înșelăciuni și că vedenia cu 
pricina nu este chiar un vizitator din lumea umbrelor. Nu trebuie 
să insist asupra faptului că niște rămășițe de îndoială au existat, de 
fiecare dată, în străfundurile ființei spectatorilor la astfel de apariţii 
și că spaima de moarte pe care uneori au provocat-o trebuie 
atribuită — chiar și în cazurile cele mai convingătoare, la care s-au 
înregistrat cele mai multe emoții — mai degrabă unui soi de 
groază anticipativă, gândului că fantoma ar putea fi adevărată, 
decât unei credințe nestrămutate în realitatea sa. Dar, în cazul de 
față, se va vedea imediat că în mintea rebelilor nu exista nici 
umbra unui temei pe care să încolțească vreo îndoială că apariția 


Într-o clipă, am deschis larg tambuchiul și, coborând scara fără să scot 
un sunet, m-am protăpit în mijlocul adunării. 

lui Rogers n-ar fi chiar dezgustătorul său cadavru înviat din morți 
sau, cel puţin, stafia lui. Poziţia izolată a bricului, până la care abso- 
lut nimeni străin nu putea ajunge din pricina furtunii, îngrădise 
aparent orice mijloc posibil de-a fi trași pe sfoară de cineva, de 
vreme ce, desigur, se socoteau capabili să-i supravegheze pe toți 
dintr-o singură privire. În momentul acela, se aflau deja de 
douăzeci și patru de zile pe mare, fără să fi întreţinut vreodată mai 
mult decât un schimb de semnale de la distanţă c-un alt vas. Pe 
deasupra, întregul echipaj — cel puţin toți cei despre care aveau 
motive să creadă c-ar fi la bord — era adunat în cabină. Lipsea 
numai Allen, omul de pază, dar uriașa statură a aceluia (măsura 
șase picioare și șase inci în înălțime) le era prea bine cunoscută, 
pentru a îngădui să se înfiripe în mințile lor, măcar o clipă, gândul 
că el ar fi fost de fapt apariția dinaintea lor. Adăugaţi la toate aces- 
te consideraţii natura înfricoșătoare a furtunii și pe aceea a dis- 
cuţiei deschise mai înainte de Peters; impresia de neșters pe care 
hidoșenia cadavrului real o făcuse, de dimineață, asupra imagi- 
naţiei oamenilor, reușita mea deghizare și faptul că felinarul din 
cabină, balansându-se violent încoace și încolo, mă învăluia într-o 
lumină nesigură și pâlpâitoare, care cădea asupra mea pieziș și cu 
întreruperi — și astfel n-o să mai fie de mirare cum de înșelătoria 
noastră a produs mai mult decât efectul scontat. Secundul a sărit 


_ în picioare de pe saltelele pe care stătea culcat și, fără să scoată un 


sunet, a căzut pe spate, țeapăn ca un mort, pe podeaua cabinei, ros- 
togolit mai departe ca un butuc de ruliul puternic al bricului. Din 
cei șapte rămași, numai trei au mai încercat să-și păstreze, cât de 
cât, luciditatea. Ceilalți patru au stat, un timp, nemișcați, de parcă 
prinseseră rădăcini în podea — cele mai demne de milă victime ale 
groazei și ale disperării pe care mi-a fost dat să le văd vreodată. 
Singura rezistență pe care am întâmpinat-o de fapt a venit din 
partea bucătarului, a lui John Hunt și a lui Richard Parker — dar 
nici aceștia nu s-au apărat decât deformă și șovăielnic. Pe primii 
doi i-a împușcat Peters într-o clipă, iar eu l-am pus la pământ pe 
Parker, lovindu-l în cap cu manela pompei pe care o adusesem cu 
mine. În același timp, Augustus a apucat una dintre muschetele 

care zăceau pe jos și a descărcat-o în pieptul altui răzvrătit, Wilson. 


Acum nu mai rămăseseră decât trei, dar, între timp, își reveniseră 


' din stupoare și probabil începuseră să înțeleagă că fuseseră duși 


de nas, căci s-au luptat cu multă îndârjire și furie, iar, dacă nu ar fi 
fost neobişnuita forță a mușchilor lui Peters, ne-ar fi biruit, în cele 
din urmă. Aceștia trei erau Jones, Greely și Absalom Hicks. Jones 
îl trântise pe Augustus la podea, îl înjunghiase în mai multe locuri 


"de-alungul brațului drept și, fără îndoială că l-ar fi trimis curând pe 


lumea cealaltă (întrucât nici Peters, nici eu n-am fi putut scăpa atât 
de repede de adversarii noștri), dacă n-ar fi primit la țanc ajutorul 
unui prieten, al cărui sprijin nu-l pusesem nicio clipă la socoteală. 
Acest prieten era nimeni altul decât Tiger. Cu un mârâit surd, a 
sărit în cabină, în momentul cel mai critic pentru Augustus, și s-a 
aruncat în spinarea lui Jones, țintuindu-l la podea cât ai zice pește. 
Augustus, totuși, era acum prea grav rănit ca să ne mai dea vreo 
mână de ajutor, iar eu eram atât de stânjenit de hainele cu care mă 
deghizasem încât nu puteam face mai nimic. Câinele n-a mai slăbit 
strânsoarea din gâtul lui Jones — Peters era mult mai puternic 
decât cei doi oameni care mai rămăseseră în luptă și, desigur, i-ar 
fi expediat mai curând, dacă locul în care trebuia să acționeze nu 
ar fi fost atât de strâmt și dacă vasul nu s-ar fi zgâlțâit atât de tare. 
Nu peste mult, avea să reușească să înhațe una dintre cele câteva 
bănci masive care zăceau răsturnate pe podea. Cu aceasta l-a izbit 
în cap pe Greely, care se pregătea să descarce o muschetă în mine 
și, imediat după aceea, ruliul bricului ka aruncat peste Hicks, pe 
care l-a apucat de gât și, strângând cu întreaga forță, a sugrumat 
pe loc. Astfel, în mai puțin timp decât mi-a luat să vă povestesc, 
ne-am trezit stăpâni pe bric. 

Singura persoană dintre adversarii noștri care rămăsese în 
viață era Richard Parker. Pe acesta, după cum v-am spus, il 
doborâsem eu, lovindu-l cu manela de la pompă, la începutul atacu- 
lui. Acum zăcea nemișcat, lângă ușa spartă a cabinei, dar, îndată ce 
Peters l-a împuns cu piciorul, a prins grai, cerșind îndurare. Avea 
doar o rană ușoară la cap, în rest nu păţise nimic, fiind mai mult 
năucit de lovitură. S-a ridicat şi, pentru moment, i-am legat mâinile 

la spate. Câinele încă mai mârâia desupra lui Jones — pe care, 
când l-am cercetat mai îndeaproape, l-am găsit mort de-a binelea, 
sângele țâșnindu-i într-un șuvoi gros din rana adâncă de la gât, 
provocată, fără îndoială, de colții ascuțiți ai animalului. 

Era în jur de ora unu noaptea, iar vântul încă mai sufla vijelios. 
Bricul, evident, se obosea? mai mult ca de obicei și devenise abso- 
lut necesar să facem ceva pentru a-l ușura, cât de cât. La aproape 
fiecare afundare a provei lua apă, care, o bună parte, intrase și jos, 
în cabină, în timpul încăierării noastre, tambuchiul fiind lăsat 
deschis chiar de mine, când coborâsem. Întregul parapet de la 
babord fusese smuls, ca și cambuza și iola de pe puntea bărcilor. 
De asemenea, trosnetul și clătinarea arborelui mare ne-au dat de 
înțeles că avea călcâiul fixat între punți (o practică foarte de 
nedorit, la care recurg uneori constructorii nepricepuți) și, așadar, 
că exista pericolul să se desprindă dintr-o clipă într-alta. Dar, 
mai presus de toate necazurile noastre, când am măsurat apa din 
santină, am descoperit că avea nu mai puţin de șapte picioare 
adâncime. 

Lăsând cadavrele celor din echipaj să zacă în cabină, am trecut 
imediat la pompe — și Parker, bineînţeles, a fost eliberat, ca să 
pună umărul la treabă. Brațul lui Augustus a fost oblojit cum 
ne-am priceput mai bine, iar el ne-a ajutat cât i-a stat în puteri, dar 
asta nu însemna prea mult. Totuși, am văzut că ne-am fi descurcat 
să păstrăm nivelul apei scăzut, dacă o pompă ar fi funcţionat în 
permanență. Cum rămăseserăm numai patru, aceasta a însemnat 
o muncă istovitoare, dar ne-am străduit să ne păstrăm optimismul 
și așteptam cu neliniște zorile, când speram că vom putea ușura 
bricul, tăindu-i arborele mare. 

În felul acesta, am petrecut o noapte îngrozitoare, de spaimă și 
osteneală — iar când, în sfârșit, s-a crăpat de ziuă, vijelia nici nu 
slăbise vreun pic, nici nu dădea vreun semn c-ar vrea să se 
îmblânzească. Intâi, am târât cadavrele pe punte și le-am aruncat 
peste bord. Următoarea noastră grijă a fost să scăpăm de catargul 


9 În limbaj marinăresc, a fi supus ruliului și tangajului puternice. (N. tr.) 

principal. După ce am făcut pregătirile necesare, Peters a început 
să-l taie (fiindcă găsise niște topoare în cabină), în vreme ce noi 
ceilalți păzeam sarturile, straiurile și pataraţinele!0. Cum bricul 
deviase foarte mult de sub vânt, nu s-a mai amânat semnalul de a 
tăia manevrele fixe, ceea ce, o dată executat, întreaga masă de 
lemn și pânze s-a prăbușit în mare, dincolo de bric și fără să-i 
provoace nicio stricăciune. Am observat apoi că vasul nu se mai 
obosea la fel de mult ca înainte, dar situația noastră era încă 
deosebit de precară și, în ciuda tuturor eforturilor noastre, nu 
puteam face față creșterii nivelului apei în cală fără să acționăm 
ambele pompe deodată. Augustus ne putea ajuta prea puţin. Ca 
nenorocirea să ne fie încununată, un val uriaș, izbind bricul din 
partea opusă direcției vântului, l-a cârmit cu câteva grade pieziș, și, 
înainte de a-și relua poziția, un altul s-a spart exact deasupra lui, 
culcându-l de-a latul pe un bord. Lestul s-a deplasat atunci în masă 
către partea aceea (încărcătura s-a balansat absolut haotic, o 
vreme) și, pentru câteva momente, am crezut că nimic nu ne mai 
putea salva de la răsturnare. Însă, curând, vasul s-a ridicat, parțial, 
deși lestul încă mai stătea adunat la babord, înclinându-l atât de 
mult pe-o coastă, încât era de prisos să ne mai gândim să tragem 
la pompe — ceea ce, oricum, nici n-am mai fi putut face mult timp, 
căci palmele ni se jupuiseră complet de piele din pricina trudei mai 
presus de puterile noastre de până atunci și sângerau îngrozitor. 

În pofida sfatului lui. Parker, am început să tăiem și arborele 
trinchet și, în cele din urmă, cu mare greutate, din pricina poziției 
în care trebuia să stăm, am izbutit. Prăbușindu-se peste bord, 
trunchiul a agăţat și bastonul bompresului, lăsându-ne comolat 
descoperiţi, ca o cocă de corabie ieșită din uz. 

Deocamdată, încă ne bucuram că ne păstraserăm saliba, care 
nu suferise nicio stricăciune de la vreunul din imensele valuri care 
năvăliseră peste bord. Însă nu ne-a fost dat să ne bucurăm multă 
vreme, întrucât, fără arborele trinchet și, firește, deopotrivă fără 


10 Legături (sau manevre) utilizate pentru a fixa un arbore — de tribord și 
babord (sarturi), de prova (straiuri) și de pupa (pataraținele) — în scopul de a 
rezista la acţiunea vântului și la balansul vasului. (N. tr.) 


88 Edgar Allan Poe 


pânzele prin care bricul fusese fixat pe direcţie, de acum, fiecare 
val se prăvălea nestingherit deasupra noastră și, în cinci minute, 
puntea a fost măturată dintr-un capăt într-altul, șalupa și parapetul 
de la tribord au fost smulse, până și cabestanul a fost făcut bucăți. 
Ar fi fost greu, într-adevăr, să ne trezim aruncați într-o stare mai de 
plâns. 

Pe la prânz, furtuna parcă începuse să se mai domolească, dar 
în acest sens aveam să fim crunt dezamăgiţi, deoarece s-a calmat 
numai pentru câteva minute, ca să repornească, apoi, cu înzecită 
furie. Pe la ora patru după-amiaza, era pur și simplu cu neputinţă 
să te ţii pe picioare din pricina violenţei vijeliei, iar, când s-a lăsat 
noaptea, nu mai nutream nicio urmă de speranță că vasul va mai 
rezista până dimineață. 

Pe la miezul nopții, nivelul apei crescuse foarte mult, ajungând 
până la puntea inferioară. Cârma s-a dus, la scurtă vreme după 
aceea, valul care a smuls-o ridicând complet pupa bricului din apă, 
apoi izbind-o, în cădere, atât de năprasnic, de parcă am fi eșuat. 
Mizaserăm cu toţii că vom putea păstra cârma până la sfârșit, căci 
era neobișnuit de trainică și montată cum nu mai văzusem și 
n-aveam să mai văd vreodată una montată aidoma. La baza axului 
principal avea un șir de cârlige zdravene de fier și altele, de același 
fel, erau fixate pe etambou în jos. Prin aceste cârlige era întinsă o 
sârmă foarte groasă de fier forjat, cârma fiind astfel fixată de etam- 
bou și pivotând în voie pe piciorul acestuia. Ne putem închipui 
forța nemaipomenită a valului care a smuls-o, dacă luăm în con- 
siderație faptul că toate cârligele înfipte în etambou, care se înșirau 
de sus până jos, fiind nituite pe dinăuntru, au fost smulse cu totul 
din lemnul solid. f 

Abia am avut timp să ne tragem respirația după violența acestei 
lovituri, când unul dintre cele mai teribile valuri pe care le-am 
văzut vreodată s-a spart chiar deasupra noastră, măturând 
cabinele de pe punte, izbind în tambuchiuri și umplând până sus 
vasul cu apă. 


„era pur şi simplu cu neputinţă să te ţii pe picioare din pricina violenţei 
vijeliei, iar, când s-a lăsat noaptea, nu mai nutream nici o urmă de speranță 
că vasul va mai rezista până dimineaţă. 

Capitolul IX 


Din fericire, chiar înainte de căderea nopții, toți patru ne lega 
serăm zdravăn de câte o bucată de cabestan, întinzându-ne pe 
punte cât mai lipiţi de ea cu putință. Numai această precauţie ne-a 
salvat de la moarte sigură. În felul acesta, însă, am fost cu toții doar 
mai mult sau mai puțin năuciţi de imensa cantitate de apă care s-a 
prăbușit peste noi și care nu s-a tras la o parte până ce nu ne-a sufo- 
cat, aproape. De îndată ce mi-am recăpătat răsuflarea, i-am strigat 
pe tovarășii mei. Numai Augustus mi-a răspuns, zicând: 

— Sa zis cu noi! Doamne, ai milă de sufletele noastre! 

Incetul cu încetul, și ceilalți doi au fost în stare să vorbească, 
îndemnându-ne să ne ținem firea, căci încă mai era o speranță, 
fiind cu neputinţă, datorită naturii încărcăturii, ca bricul să se scu- 
funde, și că existau toate șansele ca furtuna să se potolească până 


dimineață. Aceste cuvinte m-au reînsuflețit, întrucât, oricât de 


ciudat ar părea, deși era evident că un vas încărcat cu butoaie 
goale de ulei nu se va duce la fund, avusesem până atunci mintea 
atât de încețoșată încât uitasem cu desăvârșire de acest aspect, iar 
primejdia de a ne scufunda o socotisem, câteva momente, inevi- 
tabilă. O dată speranța reînviată în sufletul meu, m-am folosit de 
fiecare prilej pentru a-mi întări legăturile care mă ţineau lipit de 
rămășițele cabestanului și am descoperit, curând, că și tovarășii 
mei erau preocupaţi de același lucru. Noaptea era neagră ca 
smoala și nu-i nevoie să încerc să vă mai descriu îngrozitorul 
vacarm și tot haosul care ne înconjura. Puntea noastră plutea chiar 
la suprafața mării sau, mai bine-zis, eram împresurați, ca de un zid, 
de o creastă de spumă, din care câte o portie ne trecea pe deasupra 
la fiecare clipă. Nu este o exagerare să spun că nu aveam capul 
afară din apă mai mult de o secundă din trei. Cu toate că stăteam 
foarte aproape unul de altul, niciunul nu-l putea zări pe celălalt Și, 
mai mult, nici măcar o palmă din puntea bricului pe care eram atât 
de violent smuciţi dintr-o parte într-alta. La răstimpuri, ne strigam 
unul pe celălalt, încercând astfel să ne păstrăm vie speranţa, să îl 
consolăm și să-l încurajăm pe acela dintre noi care avea cea mai 

multă nevoie. Starea precară a sănătății lui Augustus îl făcea ținta 
atenției tuturor celorlalți și, pentru că avea brațul drept rănit, 
așadar îi era cu neputinţă să-și mai strângă cât de cât legăturile, ne 
așteptam dintr-un moment într-altul să descoperim că fusese târât 
în mare — totuși, a-i da o mână de ajutor era în afară de orice 
discuţie. Din fericire, poziția lui era mult mai ferită decât a 
oricăruia dintre noi ceilalți, fiindcă partea de sus a corpului său 
stătea chiar sub o bucată din tambuchiul sfărâmat, iar valurile, 
când se prăvăleau peste el, își mai pierdeau puterea din pricina 
acestei apărători. În oricare alt punct decât acela (în care fusese 
aruncat din întâmplare, după ce se legase într-un alt loc, foarte 
expus) ar fi pierit, desigur, până dimineaţă. Din cauză că bricul 
stătea într-o rână, eram cu toții mult mai puțin supuși riscului de a 
fi luaţi de valuri decât dacă lucrurile ar fi stat într-alt fel. Înclinarea, 
după cum am spus mai devreme, era către babord, aproape o 
jumătate de punte fiind constant sub apă. De aceea, valurile care 
ne loveau dinspre tribord erau în mare măsură împiedicate de latu- 
ra aceea a vasului, ajungând până la noi, care stăteam cu fața în jos, 
numai după ce se spărgeau în bucăţi, în vreme ce acelea care 
veneau dinspre babord, fiind, cum li se spune, doar niște con- 
travaluri, nu ne asaltau cu prea multă putere, în poziţiile în care ne 
aflam, și nu aveau suficientă forță să ne smulgă din legături. 

În această situaţie înspăimântătoare am rămas până la ivirea 
zorilor, care parcă au venit să ne arate mai clar grozăviile care ne 
împresurau. Bricul nu mai era decât un ciot de lemn rostogolin- 
du-se de colo-colo, la bunul plac al fiecărui val; vântul se înăsprise, 
dacă așa ceva mai era cu putință, suflând acum ca un adevărat ura- 
gan și ni se părea că nimic de pe lumea asta nu ne mai putea salva. 
Timp de câteva ore am păstrat tăcerea, așteptându-ne, dintr-o clipă 
într-alta, fie ca legăturile noastre să cedeze, iar rămășițele de 
cabestan să fie târâte în mare, fie ca vreun talaz imens, dintre cele 
care mugeau repezindu-se în toate direcțiile, atât pe lângă noi cât 
și pe deasupra noastră, să împingă coca vasului atât de adânc sub 
ape încât să ne înecăm mai înainte de a reveni la suprafață. Din 
mila Domnului, totuși, am fost feriți de aceste pericole iminente și, 

pe la vremea prânzului, am fost înveseliți de lumina binecuvânta- 
tului soare. La scurt timp, am putut observa o sensibilă scădere în 
forța vântului și atunci, pentru prima oară de la sfârșitul nopții 
dinainte, Augustus a vorbit, întrebându-l pe Peters, care stătea 
întins aproape de el, dacă mai crede că ar exista vreo posibilitate 
de a scăpa teferi. Cum, la început, nu a primit niciun răspuns la 
această întrebare, cu toții am gândit că metisul se înecase în locul 
unde zăcea; dar, în scurt timp, spre marea noastră bucurie, a 
deschis gura, deși vorbind foarte șovăielnic, spunând că suferea 
cumplit, fiindcă era atât de strâns legat peste burtă încât curelele 
îi tăiau în carne și trebuia să găsească un mijloc de a și le slăbi ori 
avea să piară, căci nu mai putea îndura acest calvar. Lucrul acesta 
ne-a mâhnit foarte tare, deoarece era zadarnic să ne gândim că 
l-am putea ajuta în vreun fel, câtă vreme talazurile continuau să se 
năpustească asupra noastră ca și până atunci. L-am îndemnat să 
strângă din dinți cu dârzenie și i-am făgăduit că ne vom folosi de 
cel dintâi prilej care ni se va ivi pentru a-l elibera. El ne-a răspuns 
că peste puţin timp va fi prea târziu, căci simte că își va da duhul 
mai înainte să îl putem noi ajuta — apoi, după ce a mai gemut vreo 
câteva minute, a tăcut deodată și am crezut că se sfârșise. 

La lăsarea serii, marea se domolise într-atât încât de-abia se mai 
spărgea câte un val peste coca vasului la cinci minute o dată, iar 
vântul, de asemenea, scăzuse destul mult, deși încă mai sufla 
învrăjbit. Nu îl mai auzisem vorbind pe niciunul dintre tovarășii 
mei de vreo câteva ore și, la un moment dat, l-am strigat pe 
Augustus. Mi-a răspuns, deși atât de slab încât n-am putut desluși 
ce spunea. Atunci, i-am vorbit lui Peters și lui Parker — niciunul 
nu mi-a dat vreun răspuns. l 

La scurtă vreme după acest moment, am căzut într-o stare de 
amorțire, în care cele mai îmbietoare imagini îmi pluteau în fața 
ochilor minții, precum copaci înfrunziţi, lanuri unduitoare de 
grâne coapte, șiruri de fete care dansau, grupuri de călăreți și toi 
felul de închipuiri asemănătoare. Îmi amintesc că, în toate 
tablourile care îmi treceau pe dinaintea ochilor, mișcarea era ideea 
de căpetenie. De pildă, n-am visat niciun obiect neclintit, ca o casă, 

un munte sau altceva de același gen, ci mori de vânt, corăbii, 
păsări mari, baloane, oameni călare, trăsuri gonind nebunește și 
alte obiecte mișcătoare de acest fel, care mi se prezentau unul 
după altul, la nesfârșit. Când mi-am revenit din această stare, 
soarele răsărise, cel puțin după cât am putut ghici, de vreo oră. Am 
făcut mari eforturi să-mi adun mințile și să reconstitui diversele 
circumstanţe în legătură cu situaţia în care mă aflam, iar, pentru un 
timp, am rămas ferm convins că mă găseam încă în cala bricului, 
lângă lada mea, și că trupul lui Parker era al lui Tiger. 

Când, într-un târziu, mi-am redobândit luciditatea pe de-a 


E Întregul, am băgat de seamă că vântul se prefăcuse într-o briză 


moderată, iar marea era calmă, față de cum fusese până atunci, 
încât nu mai uda decât baza bricului. Braţul stâng mi se eliberase 
din legăturile rupte și era tăiat adânc, în jurul cotului; brațul drept 
nu mi-l simțeam, iar mâna și încheietura pumnului se umflaseră 
cât toate zilele, de la strânsoarea frânghiei care îmi alunecase de 
pe umăr în jos. Mai aveam o durere chinuitoare de la o altă 
frânghie, care îmi înconjura mijlocul și care se ajunsese insupor- 
tabil de strânsă. Rotindu-mi ochii spre tovarășii mei, am văzut că 
Peters încă mai trăia, deși un odgon din jurul șalelor îi intrase atât 
de adânc în carne încât părea tăiat în două — când m-am mișcat, 
mi-a schițat un semn cu mâna, arătându-mi spre frânghie. 
Augustus nu dădea niciun semn de viaţă și era aproape frânt în 
două de fragmentul de cabestan peste care zăcea. Parker, când a 
văzut că mă mișcam, m-a întrebat dacă aveam destulă putere să-l 
eliberez din poziția sa, zicând că, dacă mi-aș aduna toate forțele și 
aș reuși să-l dezleg, am mai putea să scăpăm cu viață, altminteri, 
neîndoielnic am pieri cu toții. l-am spus să se ţină tare, că eu o să 


mă străduiesc să-l eliberez. Pipăindu-mi buzunarul pantalonilor, 
; am dat de briceag și, după mai multe încercări zadarnice, am izbu- 
tit, într-un târziu, să-l desfac. Apoi, cu mâna stângă, mi-am eliberat 


brațul drept din legături și, după aceea, mi-am tăiat și celelalte 


frânghii care mă mai strângeau. Dar, când am dat să-mi schimb 


poziția, am descoperit că nu mă ţin picioarele și că nu mă pot ridi- 
ca; nici brațul drept nu mi-l puteam duce în nicio parte. Când 

m-am plâns de acestea lui Parker, m-a sfătuit să stau liniștit vreo 
câteva minute, ținându-mă de cabestan cu mâna stângă, ca să-i dau 
timp sângelui să-și reia circulația. Făcând astfel, amorțeala a 
început curând să dispară și am putut să-mi mișc întâi un picior, 
apoi pe celălalt, iar, după puţin, aproape că mi-am recâștigat con- 
trolul asupra braţului drept. Atunci, m-am târât cu mare băgare de 
seamă către Parker, fără să mă ridic în picioare, și, în scurtă vreme, 
după ce îi tăiasem toate legăturile cu care era prins, şi- a redobân- 
dit și el, la rândul său, controlul asupra membrelor. În momentul 
acela, fără să mai pierdem vreo clipă, i-am desfăcut legăturile lui 
Peters. Frânghiile îi săpaseră un șanț adânc pe deasupra brăci- 
narului pantalonilor de lână, trecând prin cele două cămăși, croin- 
du-și drum și împlântându-i-se în pântecele din care, de cum i-am 
luat frânghia, a pornit să-i curgă din belșug sângele. Totuși, 
aproape de îndată ce l-am eliberat, el a început să vorbească, 
părând că se simţea brusc ușurat — fiind în stare să se miște mult 
mai repede decât Parker sau decât mine — fără îndoială, datorită 
faptului că pierduse sânge. 

Nu aveam prea mari speranțe că l-am mai ipui salva pe 
Augustus, căci nu dădea niciun semn de viață. Dar, când am ajuns 
lângă el, am văzut că de fapt leșinase din pricina faptului că pier- 
duse mult sânge, apa smulgându-i bandajele pe care i le înfășura- 
serăm în jurul brațului rănit. Niciuna dintre frânghiile care îl 
țineau de cabestan nu era atât de strâns legată încât să-i fi provocat 
moartea. odată ce l-am desfăcut din legături și l-am tras deoparte 
de pe bucata de lemn a cabestanului, l-am dus într-un loc uscat, 
ferit de vânt, așezându-l cu capul întru câtva mai jos decât trupul, 
apoi toți trei ne-am apucat să-i fricționăm membrele. În aproape o 
jumătate de oră și-a revenit, deși nu pe deplin, căci abia a doua zi 
dimineaţa a dat primele semne că ne recunoaște și a găsit putere 
să vorbească. Până să ne desfacem astfel toate legăturile, se 
întunecase și începuse să se înnoreze, așa că din nou ne cuprin- 
sese disperarea că avea să se stârnească vijelia, situaţie în care 
nimic nu ne mai putea salva de la pieire, căci eram la capătul pute- 
rilor. Spre norocul nostru, totul a decurs foarte liniștit peste 

noapte, valurile scăzând cu fiecare minut, ceea ce ne-a dat mari 
speranţe că, în cele din urmă, vom scăpa. O briză ușoară încă mai 
sufla dinspre nord-vest, dar vremea nu era deloc rece. Augustus 
fusese ancorat cu grijă, la adăpost de vânt, ca să-l împiedicăm să 
alunece în mare din pricina ruliului vasului, el fiind prea slăbit ca 
să se mai susțină singur. Pentru noi ceilalți nu era nevoie de o 
astfel de măsură de siguranţă. Ne-am așezat strânși toți trei unul 
lângă altul, sprijinindu-ne fiecare cu ajutorul crâmpeielor de 
frânghie de cabestan și închipuindu-ne metode pentru a scăpa din 
situația noastră înfricoșătoare. Ne-am simţit foarte bine când 
ne-am scos hainele și le-am stors de apă. După ce le-am îmbrăcat 
iarăși, ni se păreau foarte călduroase și plăcute, ceea ce ne-a învio- 
rat într-o bună măsură. L-am ajutat pe Augustus să facă același 
lucru și le-am stors noi pentru el, ca să guste și el aceeași plăcere. 

Principalele noastre suferințe erau foamea și setea, iar când ne 
gândeam la mijloacele de a ni le astâmpăra ni se strângea inima și 
începeam să regretăm că scăpasem din pericolele parcă mai puțin 
înspăimântătoare ale mării. Ne străduiam, totuși, să ne mângâiem 
cu speranța că vom fi în curând pescuiți de vreun vas și ne îndem- 
nam unii pe alții să nu ne pierdem curajul, indiferent ce lucruri 
rele ne-ar mai fi putut aștepta. 

În sfârșit, au mijit zorile zilei de 14, iar vremea continua să fie 
senină și plăcută, cu o briză statornică, dar foarte ușoară, dinspre 
nord-vest. Marea era aproape netedă ca oglinda și cum, dintr-o 
pricină pe care nu o putem înțelege, bricul nu mai zăcea atât de 
înclinat ca înainte, puntea era mult mai uscată și ne puteam plim- 
ba pe ea în voie. Se împliniseră mai bine de trei zile și trei nopți 
fără nimic de mâncare sau de băut, și devenise absolut necesar să 
încercăm să aducem câte ceva din cabinele de jos. Cum bricul era 
plin ochi de apă, am trecut la treabă descurajați dinainte, fără mari 
nădejdi că vom fi în stare să obținem ceva. Am încropit un soi de 
dragă, bătând două cuie pe care le-am scos din resturile tam- 
buchiului în două bețe de lemn. Legându-le în cruce pe acestea din 
urmă și fixându-le cu un căpătâi de sfoară, le-am aruncat în cabină 
și le-am plimbat înainte și înapoi, cu slaba speranță că vom reuși 

astfel să agățăm vreun lucru care ne-ar putea folosi drept hrană 
sau care ar putea măcar să ne ajute s-o obținem. Ne-am petrecut 
cea mai mare parte a dimineții muncind astfel, fără rezultat, pes- 
cuind numai câteva așternuturi de pat, care s-au prins cu ușurință 
în cuie. Într-adevăr, invenția noastră era atât de stângace încât nu 
întrevedeam niciun rezultat mai acătării. 

Am încercat apoi la teugă, dar la fel de zadarnic, și ajunseserăm 
în pragul disperării, când Peters ne-a propus să-i legăm o frânghie 
în jurul trupului și să-l ajutăm să încerce să ne aducă ceva scu- 
fundându-se în cabină. Am salutat această propunere cu tot entuzi- 
asmul pe care speranţa reînviată ni l-a putut insufla. A început 
imediat să-și scoată hainele, păstrându-și doar pantalonii, și o 
frânghie solidă i-a fost legată cu grijă în jurul mijlocului, petrecân- 
du-i-o apoi peste umeri, astfel încât să nu-i poată aluneca. Sarcina 
era foarte grea și dificilă, căci, pe lângă faptul că nu ne prea aștep- 
tam să găsim în cabină cine știe ce provizii sau chiar deloc, era 
nevoie ca scufundătorul, după ce îl lăsam în jos, să facă un ocol la 
dreapta și să înainteze pe sub apă, pe o distanţă de vreo zece sau 
douăsprezece picioare, printr-un culoar îngust, către magazie, și 
apoi să se întoarcă, ţinându-și respirația în tot acest timp. 

Când totul a fost gata, Peters a coborât în cabină, luând-o pe 
scară până ce apa i-a ajuns sub bărbie. Apoi, a plonjat cu capul 
înainte, întorcându-se către dreapta în timp ce se scufunda și încer- 
când să-și facă drum către magazie. Totuși, în această primă încer- 
care, n-a avut succes. În mai puțin de o jumătate de minut de când 
coborâse, am simțit frânghia scuturată cu putere (semnalul pe 
care îl conveniserăm în cazul în care ar fi vrut să fie scos la 
suprafață). Așadar, l-am tras imediat în sus, dar cu atâta nesoco- 
tință încât l-am izbit rău de scară. Nu adusese nimic cu el și n-a fost 
în stare să pătrundă prea departe pe culoar, căci s-a văzut silit să 
depună un efort permanent ca să nu fie împins în sus de apă, către 
punte. leșind la suprafață, era atât de sleit de puteri încât i-a luat un 
sfert de oră înainte de a se încumeta din nou să se scufunde. 

Cea de-a doua încercare s-a sfârșit încă și mai prost, întrucât a 
rămas atât de multă vreme sub apă fără să ne dea semnalul încât, 

îngrijorându-ne de soarta lui, l-am tras fără să-l mai așteptăm și 
l-am scos aproape fără suflu, după ce, zicea el, scuturase în mai 
multe rânduri de frânghie fără ca noi să simțim nimic. Aceasta se 
întâmplase, pesemne, din pricină că o parte din funie se încurcase 
în balustradă, la piciorul scării. Într-adevăr, balustrada ne stătea în 
drum și ne-am hotărât s-o înlăturăm, dacă puteam, înainte de a ne 
continua scufundările. Cum nu aveam niciun mijloc s-o scoatem 
decât prin forţele proprii, am coborât pe scară, până unde am putut 
să intrăm în apă, și am împins-o toți o dată, reușind s-o doborâm. 

Cea de-a treia încercare s-a încheiat la fel de lipsită de roade ca 
și primele două. Devenise, acum, evident că nu se putea face nimic 
în acest sens fără să ne folosim de o greutate prin care scufun- 
dătorul să capete stabilitate și să se țină la fundul cabinei cât timp 
căuta. Multă vreme ne-am uitat zadarnic după ceva care să ne fie 
de folos în acest scop; până la urmă, spre marea noastră bucurie, 
am descoperit unul dintre lanţurile sarturilor aproape gata 
desfăcut, încât nu ne-a fost prea greu să-l smulgem. După ce i l-am 
legat bine de o gleznă, Peters a făcut cea de-a patra încercare de 
scufundare în cabină și, de data aceasta, a reușit să ajungă până la 
ușa magaziei. Dar, spre amărăciunea sa de nedescris, a găsit-o 
încuiată și a fost silit să se întoarcă fără să fi intrat, deoarece, cu 
mari eforturi, totuși nu putea sta sub apă decât cel mult un minut. 
Perspectivele noastre începuseră să fie într-adevăr sumbre și nici 
Augustus, nici eu nu ne-am putut stăpâni să izbucnim în lacrimi, la 
gândul nenumăratelor necazuri care ne impresuraseră și la firava 
probabilitate care mai exista de a scăpa, în cele din urmă. Dar, 
acest moment de slăbiciune ne-a trecut destul de repede. Căzând 
în genunchi, am implorat ajutorul Domnului în puzderia de primej- 
dii care ne copleșeau, apoi ne-am ridicat cu reînnoită speranță și 
vigoare, ca să ne gândim ce ar mai fi omenește cu putinţă să facem 
ca să ne salvăm. 

La scurt timp după aceea, s-a petrecut o întâmplare pe care 
sunt tentat să o socotesc drept cea mai capabilă să emoţioneze, de 
departe mult mai încărcată în detalii stârnind sentimente extreme, 
întâi de plăcere și apoi de oroare, decât oricare dintre miile de 
lucruri care mi s-au mai întâmplat în cei nouă ani de atunci încoace 
— ani lungi, plini de evenimente dintre cele mai neașteptate şi, de 
multe ori, dintre cele mai greu de închipuit și de crezut. Zăceam 
cu toții pe punte, lângă scara cabinei, și ne sfătuiam să găsim o cale 
de a străbate până la magazie, când, privind spre Augustus, care 
stătea întins în fața mea, am observat că avea dintr-o dată o paloare 
cadaverică și buzele îi tremurau în modul cel mai ciudat și de 
neînțeles. Speriat la culme, i-am vorbit, dar nu mi-a dat niciun 
răspuns și eram gata să cred că se îmbolnăvise subit, când i-am 
observat ochii, care parcă se aţintiseră asupra unui obiect din 
spatele meu, Am întors capul și nu voi uita niciodată bucuria 
copleșitoare care mi s-a răspândit până în ultima fibră a făpturii 
mele, când am zărit un bric uriaș îndreptându-se spre noi, la doar 
câteva mile depărtare. Am ţâșnit în picioare ca și când mi-ar fi tre- 
cut un glonţ prin inimă și, întinzând braţele în direcţia vasului, am 
rămas în această poziţie, încremenit și incapabil să articulez vreun 
sunet. Peters și Parker au fost la fel de tulburaţi, deși fiecare s-a 
manifestat în felul său. Cel dintâi dansa pe punte ca nebunul, 
scoțând cele mai năstrușnice triluri, împletite cu răcnete și 
blesteme, în vreme ce ultimul a izbucnit în lacrimi și a continuat să 
plângă minute în șir, cu sughițuri, ca un copil. 

Vasul care se vedea era un bric eterogen, cu linie olandeză și 
vopsit în negru, împopoţonat cu un galion” auriu. Se vedea clar că 
trecuse printr-o furtună și am presupus că avusese mult de suferit 
din pricina aceleiași vijelii care se arătase atât de dezastruoasă 


11 Sculptură ornamentală, numită și păpușă, de obicei din lemn, fixată la prora 


vaselor cu pânze, pe ghibră, reprezentând un personaj, în general corespunzător 
numelui vasului. (N. tr.) 

pentru noi, întrucât își pierduse arboretul:? trinchetului și o parte 
din parapetul de la tribord. Când m-am uitat prima oară la el, se 
afla, cum am spus deja, la vreo două mile distanță și pe direcția 
vântului, venind drept către noi. Briza era blândă și ceea ce ne-a 
uluit cu deosebire era că nu avea alte pânze ridicate în afară de 
trincă, vela mare și un zburător — bineînțeles că înainta foarte 
încet, iar nerăbdarea noastră crescuse până la delir. De asemenea, 
modul stângaci în care era condus a fost remarcat de noi toți, chiar 


|  și-așa, în culmea agitației cum eram. Vira atât de mult, încât o dată 


sau de două ori ne-am gândit că-i cu neputinţă să ne mai vadă sau 
ne-am imaginat că, văzându-ne epava și crezând că nu mai este 
nimeni viu la bord, se pregătea să-și schimbe direcția și să-și vadă 
de drum. La fiecare manevră dintr-acestea, strigam și țipam din 
răsputeri, și atunci vasul necunoscut părea să se răzgândească și o 
pornea din nou către noi — ciudăţenia aceasta s-a repetat de vreo 
două sau trei ori, încât, în cele din urmă, n-am mai putut găsi o altă 
explicație decât că timonierul era beat turtă. 

Pe puntea lui n-am zărit niciun suflet până când n-a ajuns la 
vreun sfert de milă distanță. Atunci, am văzut trei marinari, pe 
care, după îmbrăcăminte, i-am luat drept olandezi. Doi dintre ei 
stăteau tolăniți pe niște pânze vechi, lângă teugă, iar cel de-al 
treilea, care părea să se uite la noi foarte curios, stătea la tribord, 
aplecat peste copastie, în faţă, spre bompres. Acesta din urmă era 
un om voinic și înalt, cu pielea cafenie. Părea că ne face semne 
îndemnându-ne să avem răbdare, dând din cap către noi într-un 
mod vesel, deși mai degrabă ciudat, și zâmbind încontinuu, 
arătându-ne două șiraguri de dinți strălucitor de albi. Când vasul 
lui se apropia, i-am văzut fesul de lână roșie căzându-i de pe cap în 
apă; dar el nu i-a dat atenţie sau nu l-a observat, continuându-și 
seria de zâmbete și gesturi ciudate. Vă povestesc amănunţit aces- 
te fapte și circumstanţe și, să fiu bine înţeles, vi le povestesc exact 
așa cum ni s-au înfățișat nouă. 


12 Un catarg, în funcție de înălțime, se compune din coloană (bază), gabier 
(mijloc) și arboret sau arborele zburător (vârf). (N. tr.) 

Bricul s-a apropiat încet de noi, acum mai hotărât decât înainte, 
şi — nu pot descrie cu sânge rece lucrul ce urmează — inimile 
ne-au săltat puternic de bucurie și, din adâncul sufletelor noastre, 
ni s-a revărsat un șuvoi de mulțumiri, strigate în gura mare către 
Domnul, pentru desăvârșita, neașteptata și binecuvântata noastră 
mântuire, care acum era la doar o lungime de braţ. Dintr-o dată, 
adiind peste ocean, a ajuns până la noi, dinspre ciudatul vas (care 
era acum foarte aproape), o miasmă, o duhoare pentru care nu 
există un nume în toată lumea asta mare — nicio definiție — pen- 
tru această infernală — absolut sufocantă — de nesuportat — de 
neconceput împuțiciune. Mi s-a tăiat răsuflarea și, întorcându-mă 
către tovarășii mei, am observat că se făcuseră mai albi ca mar- 
mura cea mai albă. Dar nu mai aveam timp de întrebări sau pre- 
supuneri — bricul era la vreo cincisprezece picioare distanță de 
noi și părea că are de gând să ne abordeze dinspre pupa, astfel 
încât să putem să trece la bordul lui fără să se mai lase vreo barcă 
la apă. Am dat fuga la pupa, când, brusc, răsucindu-se amplu, vasul 
a deviat cu vreo cinci sau șase puncte de la cursul său și, cum 
trecea pe lângă pupa noastră la vreo douăzeci de picioare distanță, 
i-am putut cuprinde cu ochii întreaga punte. Oare am să pot uita 
vreodată întreita groază a acelui spectacol? Douăzeci și cinci sau 
treizeci de trupuri omenești, printre care și mai multe femei, 
zăceau împrăștiate de la pupa la prova, în ultimul și cel mai dez- 
gustător stadiu de putrefacție. Am înțeles clar că nu era niciun 
suflet viu pe vasul acela blestemat! Totuși, nu ne-am putut abține 
să nu-i strigăm și pe morți în ajutor! Da, și cât de mult și de tare 
le-am rugat, în deznădejdea momentului, pe acele chipuri mute și 
scârboase să se oprească, să nu ne părăsească și să ajungem ca 
ele, să ne primească și pe noi în plăcuta lor societate! Deliram, 
între groază și disperare — înnebuniți de-a dreptul de supliciul 
cruntei noastre dezamăgiri. 

Când a izbucnit primul nostru urlet de groază, s-a auzit un 
răspuns de la ceva, venind din apropiere de bompresul vasului 
străin, care semăna atât de tare cu un strigăt emis de-o făptură 
omenească încât și cea mai fină ureche ar fi tresărit și s-ar fi lăsat 


AVENTURILE LUI ARTHUR GORDON PYM IOI 


înșelată. În momentul acela, o altă răsucire bruscă a adus, pentru 
o clipă, teuga vasului în câmpul nostru vizual și am descoperit 
dintr-o dată originea sunetului. Omul acela cu statură înaltă și 
voinică stătea mai departe aplecat peste parapet, continuând să-și 
clatine capul încoace și încolo, dar acum avea fața întoarsă de la 
noi și nu i-o mai puteam vedea. Avea braţele întinse peste copastie, 
iar palmele mâinilor deschise în afară. Genunchii îi rămăseseră 
sprijiniți pe o funie groasă, bine întinsă, care mergea de la călcâiul 
bompresului până la o gruie de ancoră. În spinarea sa, de pe care 
cămașa îi fusese sfâșiată, lăsându-l gol, stătea un uriaș pescăruș, 
foarte ocupat să înfulece din carnea aceea groaznică, cu ciocul și 
ghearele adânc înfipte în pradă și cu penele sale albe stropite peste 
tot de sânge. Cum bricul s-a sucit în continuare, venind mai 
aproape de ochii noștri, pasărea, aparent cu mare lehamite, și-a 
scos capul însângerat și, după ce ne-a privit un moment, uluită 
parcă, s-a ridicat în zbor de pe trupul din care se ghiftuise și, 
trecând chiar peste puntea noastră, s-a rotit pe deasupra o vreme, 
purtând în cioc o bucată de carne, cu sânge închegat pe ea, 
semănând cu ficatul. Oribila halcă a căzut, în cele din urmă, cu un 
pleoscăit posac, chiar la picioarele lui Parker. Să mă ierte 
Dumnezeu, dar atunci, în primul moment, mi-a fulgerat prin minte 
un gând, un gând pe care n-o să-l mai spun, și m-am trezit făcând 
un pas către bucata însângerată. Mi-am ridicat privirea și ochii lui 
Augustus s-au încrucișat cu ai mei, atât de intens grăitori și de 
lacomi, încât m-au readus imediat cu picioarele pe pământ. Am 
făcut un salt rapid și, înfiorându-mă până în străfunduri, am zvârlit 
acel înspăimântător ceva în apă. 

Cadavrul din care fusese smulsă halca, rămânând în aceeași 
poziție, atârnat pe funie, fusese lesne de legănat încoace și încolo 
de către pasărea carnivoră care trăgea din spatele lui, și cu această 
mișcare ne insuflase la început ideea că ar fi viu. Când greutatea 
pescărușului nu l-a mai apăsat, s-a răsucit și a căzut cu jumătate de 
trup peste parapet, astfel încât i-am putut vedea din plin fața. Nicio- 
dată, cu siguranță, n-a existat ceva mai groaznic la vedere! Nu mai 
avea ochi și îi lipsea toată carnea din jurul gurii, dezvelindu-i 

complet dinţii. Așadar, acesta era zâmbetul care ne încurajase să 
sperăm! Acest... — dar o să mă abţin. Bricul, cum am spus deja, a 
trecut pe lângă pupa vasului nostru și a continuat, încet, dar 
neabătut, să înainteze sub vânt. Cu el și cu înspăimântătorul lui 
echipaj s-au dus toate visurile noastre roz de salvare și bucurie. 
Aşa cum trecea, fără grabă, pe lângă noi, am fi putut găsi mijloace 
să-l abordăm, dacă neașteptata noastră dezamăgire și groaznica 
descoperire care o însoțea nu ne-ar fi adus într-o stare de absolută 
paralizie a oricărei capacități active a minții și a trupului. Am văzut 
și am simţit, dar n-am putut nici gândi, nici acționa, până când, vai! 
a fost prea târziu. Cât de tare ne șubrezise puterea de judecată 
această întâmplare se poate aprecia și după faptul că, abia când se 
îndepărtase atât de mult încât nu-l mai puteam zări decât pe 
jumătate, am discutat foarte serios ipoteza de a încerca să-l ajun- 
gem din urmă... înotând! 

De atunci, m-am tot străduit să găsesc un răspuns la înfioră- 
toarea enigmă care învăluia soarta vasului necunoscut, dar în 
zadar. Construcţia sa și înfățișarea generală, așa cum am spus mai 
înainte, ne-au făcut să credem că era un vas de comerț olandez, 
părere întărită și de veșmintele echipajului. I-am fi putut citi cu 
ușurință numele de la pupa și, într-adevăr, am fi putut face și alte 
observaţii care ne-ar fi călăuzit să-i determinăm originea, dar 
intensitatea emoțiilor din momentul acela ne-a făcut orbi la orice 
amănunt de acest gen. După culoarea de șofran a câtorva dintre 
cadavrele care nu erau descompuse în întregime, am tras con- 
cluzia că toți oamenii de la bord pieriseră de friguri galbene sau 
vreo altă molimă necruțătoare, la fel de temută. Dacă așa au stat 
lucrurile (și nu știu la ce altceva m-aș mai putea gândi), moartea, 
judecând după poziţiile trupurilor, trebuie să-i fi lovit, deopotrivă, 
groaznic de iute și de necruţător, într-un mod cu totul deosebit de 
acela care caracterizează chiar și molimele cele mai devastatoare 
pe care le-a cunoscut omul. Într-adevăr, se poate ca vreo otravă, 
pătrunsă întâmplător în vreuna din proviziile lor, să fi semănat 
nenorocirea printre ei sau poate că au mâncat mai știu eu ce specie 
necunoscută de pește otrăvitor sau de animal marin sau de pasăre 


] 


AVENTURILE LUI ARTHUR GORDON PYM 103 


de ocean, din care li s-a tras sfârșitul — dar este absolut degeaba 
să formulezi ipoteze despre ceva care este în întregime și va 
rămâne, fără îndoială, de-a pururi învăluit în cel mai teribil şi mai 
de nedeslușit mister. 


Capitolul XI 


Am petrecut restul zilei într-o stare de stupidă letargie, cu ochii 
zgâiţi la vasul care se îndepărta, până la căderea nopții, care ni l-a 
ascuns vederii și ne-a readus, într-o oarecare măsură, în simțiri. 
Atunci, chinurile foamei și setei s-au întors, absorbindu-ne toate 
celelalte griji și considerente. Dar nu se putea face nimic până a 
doua zi dimineaţa, așa că, adăpostindu-ne fiecare cum a putut mai 
bine, ne-am străduit să ne odihnim puţin. Ceea ce eu am reușit 
dincolo de așteptări, dormind până când tovarășii mei, mai puţin 
norocoși ca mine, m-au sculat, în zori, ca să ne reluăm încercările 
de a pescui niște provizii din măruntaiele vasului. 

Era o liniște de moarte, cu marea mai netedă decât o văzusem 
vreodată — o vreme călduroasă și plăcută. Bricul străin nu se mai 
zărea. Ne-am început operaţiunile prin a smulge, nu fără eforturi, 
un alt lanț de sart și, legându-le pe amândouă de piciorul lui 
Peters, el a făcut o nouă încercare de a ajunge la ușa magaziei, 
crezând că ar fi posibil s-o deschidă cu forța, cu condiția să ajungă 
la ea în timp util — și spera să reușească, deoarece coca vasului 
era mai stabilă ca înainte. 

A izbutit foarte repede să ajungă la ușă, dar, după ce și-a 
desfăcut unul dintre lanțurile de la gleznă, a depus toate eforturile 
să forțeze trecerea dincolo de ea, însă degeaba, cadrul fiind mult 
mai solid prins de pereții camerei decât se așteptase. Era chiar 
sleit de puteri de cât de mult stătuse sub apă și devenise absolut 
necesar ca un altul dintre noi să îl înlocuiască. Pentru acest servi- 
ciu, Parker s-a oferit imediat voluntar, dar, după ce a făcut trei 
încercări zadarnice, a ajuns la concluzia că nu va reuși niciodată să 
răzbească barem până la ușă. Starea lui Augustus, rănit la braţ, îl 

făcea inapt pentru o scufundare, căci n-ar fi fost capabil să forțeze 
ușa nici dacă ar fi ajuns până la ea, așadar mie îmi revenea acum 
datoria să-mi încerc puterile pentru salvarea tuturor. 

Peters lăsase unul dintre lanţuri pe culoar și, când m-am scu- 
fundat, am descoperit că nu aveam suficientă greutate ca să mă ţin 
la fund. Mi-am propus, prin urmare, să nici nu mai încerc altceva, 
într-un prim timp, decât să găsesc celălalt lanţ. Bâjbâind după el pe 
podeaua din culoar, am dat peste un obiect dur, pe care lam 
apucat imediat și, fără să am timp să-mi dau seama ce era, m-am 
întors și am urcat imediat la suprafață. Captura s-a dovedit a fi o 
sticlă și vă puteţi închipui bucuria noastră când vă voi spune că am 
descoperit că era plină cu vin de Porto. Mulțumind lui Dumnezeu 
pentru ajutorul atât de plăcut și picat atât de la tanc, i-am sos ime- 
diat dopul cu briceagul meu și, fiecare luând câte o înghițitură 
moderată, am simțit o stare de bine de nedescris, de la căldura, 
puterea și vioiciunea pe care ni le-a dat. Apoi, am astupat cu grijă 
sticla la loc și, cu o batistă, am agățat-o astfel încât să nu se poată 
sparge. 

Odihnindu-mă o vreme după această fericită descoperire, am 
coborât apoi din nou sub apă și, de data aceasta, am găsit lanţul, cu 
care am urcat imediat. După aceea, l-am legat de mine şi am 
coborât pentru a treia oară, doar ca să mă încredințez că, în situaţia 
respectivă, oricâte eforturi aș fi făcut, tot n-aș fi reușit să deschid 
ușa magaziei. M-am întors, așadar, disperat. 

Părea că nu mai rămăsese loc pentru speranță în inima niciunuia 
dintre noi și puteam observa pe chipurile tovarășilor mei că se 
împăcaseră cu gândul morții. Evident, vinul le stârnise un soi de 
delir, de care eu probabil că scăpasem din pricina scufundării 
făcute după ce băusem. Vorbeau fără noimă și despre lucruri fără 
nicio legătură cu situația noastră — de pildă, Peters îmi punea 
întruna întrebări despre Nantucket. Augustus, de asemenea, îmi 
amintesc că s-a apropiat de mine cu un aer grav și mi-a cerut să-i 
împrumut un pieptene de buzunar, fiindcă părul său era plin de 
solzi de pește și voia să-i dea jos înainte de a intra în port. Parker 
părea, într-un fel, cel mai treaz și a stăruit să mă scufund iar, la 

întâmplare, în cabină, și să aduc sus orice obiect mi-ar cădea sub 
mână. M-am învoit și, la prima încercare, după ce am stat dedesubt 
un minut întreg, am urcat înapoi cu un mic geamantan de piele, 
aparținând căpitanului Barnard. Acesta a fost deschis imediat, cu 
o rază de speranţă că ar putea conţine ceva de mâncare sau de 
băut. Însă n-am găsit nimic, în afară de o cutie de brice și două 
cămăși de pânză. M-am scufundat din nou — și m-am intors cu 
mâinile goale. Când am ajuns cu capul la suprafață, am auzit un 
zgomot de spart pe punte și, ieșind afară, am descoperit că nere- 
cunoscătorii mei tovarăși profitaseră de absența mea pentru a bea 
și ceea ce mai rămăsese din vin, scăpând sticla în graba lor de a o 
așeza la loc înainte să-i văd eu. l-am certat pentru purtarea lor 
lipsită de omenie, iar Augustus a izbucnit în plâns. Ceilalţi doi au 
încercat să râdă de toată întâmplarea ca de o glumă, dar sper să 
nu-mi mai fie dat vreodată să văd un asemenea râs — schimonose- 
lile lor erau absolut înspăimântătoare. Într-adevăr, se părea că 
stimulentul, pe somacul gol, avusese un efect instantaneu şi vio- 
lent, ei fiind, cu toții, beți criță. Cu mare greutate am reușit să-i 
conving să stea jos — unde au căzut, curând, într-un somn adânc, 
acompaniat de sforăituri zgomotoase. | 
Atunci, m-am trezit, ca să zic așa, singur pe bric, iar gândurile 
mele, desigur, erau dintre cele mai înfricoșătoare și mai sumbre. 
Nu întrezăream nicio altă perspectivă decât a muri încet, ago- 
nizând, de foame sau, în cel mai bun caz, înghiţiți de prima furtună 
care avea să se stârnească, fiindcă, în halul în care eram de 
vlăguiți, nu puteam nădăjdui că mai scăpăm cu viață după încă una. 
Chinurile foamei care mă rodea erau acum aproape insuporta- 
bile și mă simțeam în stare să fac orice ca să mi le astâmpăr. Am 
tăiat cu briceagul o fâșie din pielea geamantanului și am încercat 
s-o mănânc, dar mi-a fost imposibil să înghit o bucăţică măcar, cu 
toate că mi s-a părut că, mestecând bucățele mici, pe care le 
scuipam la sfârșit, îmi mai alinam cât de cât suferința. Spre seară, 
tovarășii mei s-au trezit, unul după altul, fiecare într-o stare de 
slăbiciune și de groază cu neputinţă de descris, pricinuită de vin, 
ai cărui aburi se evaporaseră, între timp. Tremurau ca zgâlțâiţi de 

friguri și scoteau cele mai sfâșietoare strigăte, cerând apă. Starea 
lor m-a impresionat foarte tare și, în același timp, mă bucuram de 
norocoasa înlănțuire a împrejurărilor care mă feriseră să-mi 
îngădui plăcerea de a bea din vin și, prin urmare, să împărtășesc 
senzațiile lor de acum, de tânjeală și deznădejde. Totuși, purtarea 
lor m-a neliniștit și m-a speriat, căci era evident Că, dacă nu avea să 
se producă o schimbare în bine, nu m-ar mai fi putut ajuta să fac 
rost de ceva pentru salvarea noastră, a tuturor. Încă nu aban- 
donasem ideea că aș mai putea să aduc ceva din cabină, dar încer- 
carea nu ar fi fost cu putință de înfăptuit până ce unul dintre ei nu 
ar fi fost suficient de stăpân pe el ca să mă ajute ținând de frânghie, 
când aș fi coborât. Parker mi s-a părut ceva mai lucid decât ceilalți 
și m-am străduit, prin toate mijloacele pe care le aveam la dispo- 
ziție, să-l pun pe picioare. Gândindu-mă că o baie în apa de mare 
ar fi făcut bine, am reușit să leg capătul unei frânghii în jurul lui 
și apoi, aducându-l până la scara cabinei (a rămas pasiv, în tot acest 
timp), l-am împins înăuntru și imediat l-am tras afară. Astfel, am 

avut toate motivele să mă felicit că am făcut acest experiment, căci, 

ieșind afară, părea mult mai înviorat și mai în puteri, întrebân- 

du-mă, cu bun simţ, de ce îi făcusem una ca asta. Explicându-i 

scopul, mi-a spus că-mi rămâne dator și că se simte mult mai bine 

după baie, discutând apoi amândoi, chibzuit, despre situația noas- 

tră. Am stabilit, așadar, să îi tratăm și pe Augustus și Peters în 

același fel, ceea ce am și făcut, ambii simțindu-se mult mai bine 

după șoc. Această idee, a băii pe neașteptate, îmi fusese sugerată 

citind într-o lucrare de medicină despre efectul benefic al dușului 
în cazul în care un pacient suferea de mania a potu. 

Văzând că de-acum mă puteam încrede în tovarășii mei să țină 
de capătul funiei, am făcut din nou vreo două sau trei scufundări în 
cabină, deși se făcuse noapte de-a binelea și o hulă ușoară, dar sta- 
tornică, dinspre nord, făcea vasul cumva instabil. În cursul acestor 
încercări, am reușit să aduc sus două cuțite cu teacă, un ulcior de 
trei galoane, gol, și o pătură, dar nimic care să se poată mânca. 
Mi-am continuat strădaniile, după ce scosesem aceste obiecte, 
până ce am rămas complet stors de puteri, dar n-am mai găsit 

altceva. Peste noapte, Parker și Peters au mai făcut niște scufun- 
dări, cu rândul, dar nu le-a picat nimic în mână, așa că a trebuit, 
disperaţi, să renunțăm la această căutare, ajungând la concluzia că 
ne iroseam forțele degeaba. 

Am petrecut restul nopții aceleia în cea mai acută stare de 
frământare mintală și trupească pe care și-o poate închipui cineva. 
Dimineaţa zilei de 16 a venit, într-un târziu, și cu toții am scrutat 
orizontul de jur împrejur cu nesat, după vreun ajutor, dar în zadar. 
Marea era încă liniștită, doar cu un neîntrerupt șirag de valuri mici 
dinspre nord, ca și în ziua precedentă. Aceasta era a șasea zi în 
care nu pusesem în gură nimic de mâncat sau de băut, în afară de 
sticla cu vin de Porto, și era limpede că nu vom mai rezista decât 
foarte puţin timp, dacă nu făceam rost de ceva. Niciodată nu mai 
văzusem, nici nu-mi doresc să mai văd vreodată, ființe omenești 
atât de scheletice ca Peters și Augustus. Dacă i-aș fi întâlnit pe 
uscat așa cum arătau în momentul acela, n-aş fi avut nicio urmă de 
bănuială că i-am cunoscut vreodată. Chipurile lor căpătaseră cu 
totul altă expresie, încât nu-mi venea să cred că erau tot aceiași 
oameni împreună cu care fusesem cu. numai câteva zile în urmă. 
Parker, deși slăbise jalnic de tare și era atât de lipsit de vlagă încât 
nici nu mai putea să-și ridice capul din piept, nu era parcă atât de 
pierit cum erau ceilalți doi. Îndura totul cu multă răbdare, nu se 
plângea de nimic și se străduia să ne insufle curaj în toate modurile 
care-i treceau prin minte. Cât despre mine, deși la începutul 
călătoriei fusesem bolnav și de când mă știam avusesem o consti- 
tuție delicată, sufeream cel mai puţin dintre toți, slăbisem mult mai 
puţin și îmi păstrasem puterea de judecată surprinzător de bine, în 
vreme ce restul erau complet paralizați intelectualicește și păreau 
căzuți în mintea copiilor, făcând tot timpul mutre și nazuri, cu zâm- 
bete idioate, și scoțând din gură cele mai absurde neghiobii. Din 
când în când, totuși, păreau să-și revină brusc, ca și când realizau 
dintr-o dată situaţia lor, și săreau în picioare, într-o zvâcnire de 
energie, și vorbeau, pentru o scurtă perioadă, despre planurile lor 
de viitor, într-un mod raţional, deși mustind de o acută disperare. 
Se prea poate ca și tovarășii mei să-și fi făcut, la rândul lor, aceeași 

părere despre starea lor ca și mine despre a mea, și se prea poate 
ca, fără voie, să mă fi făcut și eu vinovat de aceleași gesturi 
nelalocul lor și imbecilități ca și ei — despre acest lucru nu-mi pot 
da seama. | 

Cam pe la prânz, Parker ne-a anunţat că a văzut pământ înspre 
babord și cu mari eforturi l-am putut opri să nu se arunce în mare 
ca să înoate spre țărmul acela. Peters și Augustus n-au dat atenţie 
la ce spunea, fiind aparent prinși în plasa unei sumbre contem- 
plații. Când m-am uitat în direcţia pe care mi-o indicase, n-am putut 
zări nici urmă de țărm — într-adevăr, știam prea bine că eram 
departe de orice uscat, ca să nutresc o astfel de speranță. Mi-a 
trebuit multă vreme, cu toate acestea, până să îl conving pe 
Parkers că se înșela. Atunci, a izbucnit într-un plâns nestăpânit, 
smiorcăindu-se ca un copil, văitându-se în gura mare și suspinând 
timp de vreo două sau trei ore, până când, istovind, a adormit. 

Acum, Peters și Augustus făceau diverse eforturi, fără rezultat, 
să înghită bucățele de piele din geamantan. l-am sfătuit să le 
mestece și, la urmă, să le scuipe, dar erau prea neputincioşi ca 
să-mi urmeze sfatul. Eu am continuat ca, la diverse intervale, să 
mestec bucăţelele de piele și am găsit o oarecare alinare în această 
operațiune. Suferința mea de căpetenie era lipsa de apă și mă 
abțineam cu greu să beau o înghiţitură din mare, amintindu-mi 
groaznicele urmări pe care acest gest le provocase altora, care se 
aflaseră într-o situație asemănătoare cu a noastră, 

Ziua s-a scurs mai departe în acest fel, când, deodată, am 
descoperit o pânză înspre est și spre vârful babordului. Părea să fie 
un vas mare și trecea cumva de-a curmezișul direcției noastre de 
mers, aflându-se la aproximativ douăsprezece sau cincisprezece 
mile distanță. Niciunul dintre tovarășii mei nu îl zărise încă și eu 
m-am oprit să le spun, deocamdată, ca să nu ni se spulbere iarăși 
speranţele de salvare. Într-un târziu, când a ajuns mai aproape, am 
văzut clar că se virează rapid către noi, cu pânzele mici ridicate. Nu 
m-am mai putut stăpâni și le-am arătat-o tovarășilor mei de 
suferință. Au sărit imediat în picioare, apucându-se din nou de cele 
mai neobișnuite demonstraţii de bucurie, plângând și râzând 

prostește, țopăind și bătând din picioare pe punte, smulgându-și 
părul din cap, cu rugăciuni și blesteme, rând pe rând. Am fost atât 
de impresionat de purtarea lor, ca și de ceea ce socoteam o per- 
spectivă sigură a salvării, încât nu m-am mai putut stăpâni și m-am 
alăturat nebuniei lor, dând frâu liber impulsurilor de recunoștință 
și extaz, trântindu-mă și rostogolindu-mă pe punte, bătând din 
palme, chiuind și făcând și altele ca acestea, până când, brusc, m-am 
dezmeticit pentru ca, încă o dată, să cad în cealaltă extremă, a mi- 
zeriei și a disperării omenești, observând că vasul se întoarce 
exact cu pupa către noi și se îndreaptă într-o direcție aproape 
opusă celei în care o zărisem venind inițial. 

Mi-a trebuit ceva timp până să îi conving pe sărmanii mei 
tovarăși că această tristă răsturnare a visurilor noastre se petre- 
cuse cu adevărat. Îmi răspundeau, la toate cuvintele mele, cu câte 
o privire și un gest prin care lăsau să se înțeleagă că nu se lăsă ei 
păcăliți cu astfel de născociri. Purtarea lui Augustus m-a întristat 
cel mai mult. În ciuda a tot ce i-am putut spune sau face ca să-i 
demonstrez contrariul, el se încăpățâna să susțină că vasul se 
apropia rapid de noi și se pregătea să urce la bordul său. Despre 
iarba de mare care plutea pe lângă bric, el zicea că este barca vasu- 
lui salvator și se străduia să sară în ea, urlând și țipând sfâșietor, 
când l-am ținut cu forța să nu se arunce în mare. 

‘Odată ce ne-am mai liniștit, cât de cât, am continuat să privim 
vasul până când, în cele din urmă, l-am pierdut din vedere, vremea 
schimbându-se, aducând ceață și o ușoară briză. Îndată ce vasul a 
dispărut, Parker s-a întors deodată spre mine cu o expresie de 


` calm desăvârșit, care m-a făcut să mă cutremur. Părea mai stăpân 


pe sine decât îl văzusem vreodată și, înainte de a deschide gura, 
inima mi-a șoptit ce voia să spună. A propus, în câteva cuvinte, ca 
unul dintre noi să moară, pentru a-i păstra în viață pe ceilalți. 

Capitolul XII 


De la un timp, mă împăcasem cu gândul că vom fi siliți să 
recurgem la această oribilă soluție supremă și mă hotărâsem, în 
secret, mai degrabă să îndur moartea sub orice formă și în orice 
împrejurări, decât să fiu părtaş la așa ceva. lar această hotărâre nu 
mi-a slăbit niciun pic din pricina foamei acute cu care mă luptam în 
prezent. Propunerea lui Parker nu fusese auzită nici de Peters, nici 
de Augustus. Așadar, l-am tras pe Parker deoparte și, rugându-mă 
în gând la Dumnezeu să-mi dea putere să-l fac să renunţe la îngroz- 
itoarea propunere pe care o concepuse, l-am mustrat îndelung și, 
implorându-l fierbinte, rugându-l în numele a tot ce avea el mai 
sfânt, i-am adus toate soiurile de argumente pe care respectiva 
situație critică mi le sugera, doar ca să abandoneze ideea și să nu 
o pomenească niciunuia dintre ceilalți doi. 

A ascultat tot ce i-am îndrugat, fără să încerce să-mi combată 
vreunul dintre argumente, iar eu începusem să sper că se va lăsa 
convins să facă precum doream. Dar, când am tăcut, mi-a zis că știa 
foarte bine că tot ce îi spusesem era adevărat și că a recurge la o 
astfel de cale era cea mai cumplită alternativă care ar fi putut intra 
în mintea unui om; numai că el unul îndurase atât cât putea îndura 
o făptură omenească și că nu era nevoie să pierim cu toții, de 
vreme ce, prin moartea unuia singur, era posibil, ba chiar foarte 
probabil, ca restul să fie salvați. A adăugat că pot să nu-mi mai dau 
osteneala să-l fac să se răzgândească, fiindcă hotărârea sa fusese 
definitiv luată asupra acestei chestiuni, chiar de dinainte să apară 
vasul, și că numai faptul că îl văzuse îl împiedicase de a-și face 
intenția cunoscută mai devreme. 

Atunci l-am rugat, dacă tot nu se va lăsa înduplecat să-și aban- 
doneze planul, cel puțin să-l amâne pentru altă zi, căci s-ar fi putut 
ca vreun vas să ne vină totuși în ajutor — repetând fiecare argu- 
ment care mi-a trecut prin minte și pe care îl credeam a fi de-așa 
natură încât să aibă înrâurire asupra firii sale aspre. El mi-a zis, 
drept răspuns, că nu deschisese vorba până în ultimul moment cu 
putință, că el nu mai putea supraviețui fără niciun fel de hrană, 

așadar că, propusă în altă zi, ideea lui ar veni prea târziu, cel puţin 
în ceea ce îl privea pe el. 

Văzând eu că nu putea fi clintit cu nicio vorbă bună, m-am 
încumetat atunci să-mi schimb atitudinea și i-am spus că, după 
cum probabil și-a dat seama, eu suferisem mai puţin decât oricare 
dintre noi din pricina nenorocirilor care ni se întâmplaseră, că, 
prin urmare, sănătatea și puterea mea erau, în acel moment, mult 
mai bune decât ale sale sau chiar decât ale lui Peters sau Augustus 
— pe scurt, că eram în stare să-mi impun voinţa prin forță, dacă 
aveam să consider necesar, și că, dacă el ar fi încercat să-i pună pe 
ceilalți la curent cu aceste planuri sângeroase și canibale, n-aș fi 
șovăit să îl arunc în mare. La aceste cuvinte, m-a prins într-o clipă 
de gât și, scoțând un cuţit, a făcut vreo câteva încercări, zadarnice, 
să-mi spintece burta — o crimă pe care numai excesiva lui slăbi- 
ciune trupească l-a împiedicat s-o înfăptuiască. In același timp, 
ajuns în culmea furiei, l-am împins către marginea vasului, foarte 
hotărât să-l arunc peste bord. A fost, însă, salvat de la pieire de 
intervenția lui Peters, care s-a apropiat și ne-a despărţit, întrebân- 
du-ne pricina încăierării. Atunci, Parker a vorbit, înainte ca eu să 
găsesc vreun mijloc de a-l opri. 

Efectul cuvintelor sale a fost cu mult mai ideii decât îmi 
închipuisem eu. Atât Augustus cât și Peters, care, după cum se pă- 
rea, de multă vreme nutreau în secret aceeași idee îngrozitoare — 
pe care Parker fusese doar cel dintâi care s-o pună în discuţie — 
i-au ținut partea și au insistat ca planul să fie imediat pus în apli- 
care. Socotisem că barem unul dintre cei doi va fi încă atât de 
stăpân pe puterea sa de judecată, încât să mi se alăture și să reziste 
împotriva oricărei tentative de a comite un lucru atât de groaznic 
și, cu sprijinul oricăruia dintre ei, nu mă îndoiam că voi fi în stare 
să împiedic înfăptuirea sa. Fiind înșelat în aceste așteptări, mi se 
părea că devenise imperios necesar să fac ceva pentru a-mi salva 
propria piele, întrucât o împotrivire din partea mea ar fi putut fi 
considerată de către oamenii aceștia, în înfricoșătoarea lor stare de 
acum, drept o scuză suficientă pentru a refuza să se mai poarte 
corect faţă de mine în tragedia care știam că se va juca foarte 
curând. 

Așadar, le-am spus că mă supun bucuros propunerii, dar că le 
ceream doar o amânare de o oră, cât să aibă timp ceața care ne 
înconjurase să se ridice și, astfel, atunci poate că vom vedea din 
nou vasul de dinainte. Cu mare greutate le-am smuls promisiunea 
să aștepte atâta — și, după cum prevăzusem (s-a stârnit o briză 
iute), ceața s-a ridicat înainte să treacă o oră, dar, fiindcă niciun vas 
nu apăruse în zare, ne-am pregătit să tragem la sorți. 

Vă voi descrie înspăimântătoarea scenă care a urmat cu un dez- 
gust fără margini — este o scenă pe care niciun eveniment ulterior 
n-a fost în stare s-o șteargă, cât de puţin, din mintea mea, unde s- 
au păstrat și cele mai mărunte detalii, a căror riguroasă amintire 
îmi va umple de amărăciune tot restul zilelor mele. Îngăduiți-mi să 
trec peste această parte a povestirii mele pe cât de repede îmi va 
permite natura evenimentelor despre care va fi vorba. 

Singura metodă pe care am putut s-o inventăm pentru 
înfiorătoarea loterie, în care fiecare avea să-și încerce norocul, a 
fost să tragem câte un bețișor. S-au cioplit câteva așchii de lemn ca 
să răspundă scopului nostru și s-a stabilit că eu voi fi cel care le voi 
ține. M-am retras la un capăt al punţii, în vreme ce bieții mei tova- 
Tăși s-au așezat în tăcere la celălalt, cu spatele la mine. Cea mai 
neagră neliniște pe care am trăit-o, dintre toate momentele acestei 
îngrozitoare drame, a fost atunci când am aranjat beţișoarele. Sunt 
rare situațiile atât de critice în care omul să poată cădea fără să 
simtă o dorință profundă de a-și salva viața — o dorință care crește 
cu fiecare clipă cu care i se subțiază firul de care i-ar putea atârna 
viața. Însă, îndeletnicirea mea din acel moment, tăcută, precisă Şi 
strictă (atât de diferită de primejdiile tumultuoase ale furtunii sau 
de ororile foamei apropiindu-se tot mai mult), mi-a îngăduit să 
chibzuiesc la puţinele șanse pe care le aveam de a scăpa de cea 
mai cumplită dintre morți — o moarte pentru cel mai cumplit din- 
tre scopuri — și energia care mă ținuse la suprafață mi s-a risipit, 
până la ultima fărâmă, ca fulgii în vânt, lăsându-mă pradă, neputin- 
cioasă, celei mai josnice și jalnice terori. La început, n-am putut 
nici măcar să-mi adun destulă forță ca să rup şi să pun una lângă 
alta așchiile de lemn, degetele mele refuzând cu îndârjire să mă 


AVENTURILE LUI ARTHUR GORDON PYM 113 


slujească, iar genunchii tremurându-mi nestăpânit. Mintea îmi 
alerga rapid către mii de planuri absurde prin care să nu devin 
părtaş la acel îngrozitor hazard. M-am gândit să cad în genunchi 
în fața tovarășilor mei și să-i rog fierbinte să mă scutească de 
această obligație; sau să să mă năpustesc deodată asupra lor, să-l 
ucid pe unul dintre ei, făcând de prisos tragerea la sorți — pe 
scurt, la orice, numai să nu trec prin situaţia a cărei cheie o aveam 
în mână. Într-un târziu, după ce-am pierdut o grămadă de vreme 
purtându-mă prostește, am fost readus cu picioarele pe pământ de 
glasul lui Parker, care îmi cerea să-i scot o dată din chinuitoarea 
neliniște pe care o îndurau. Nici măcar atunci n-am putut să mă 
adun și să aranjez bețișoarele numaidecât, ci m-am gândit la toate 
categoriile de tertipuri prin care să-l păcălesc pe vreunul dintre 
tovarășii mei de suferință să tragă bețișorul scurt, căci ne înțele- 
seserăm că acela care va trage bețișorul cel mai scurt dintre cele 
patru din mâna mea avea să moară pentru supraviețuirea celor- 
alţi. Înainte să mă condamne cineva pentru această aparentă lipsă 
de omenie, îl invit pe acela să se pună într-o situaţie aidoma celei 
în care m-am aflat eu. 

În cele din urmă, n-am mai putut întârzia și, cu inima bătân- 
du-mi mai să-mi sară din piept, am înaintat către zona teugii, unde 
mă așteptau tovarășii mei. Am întins mâna cu așchiile, iar Peters a 
tras imediat una. Scăpase — a lui, cel puțin, nu era cea mai scurtă 
— iar eu aveam acum o șansă mai puţin de a scăpa. Mi-am adunat 
toate puterile și i-am întins beţișoarele lui Augustus. Și el a tras 
imediat, și el a scăpat — și acum, dacă aveam să trăiesc sau să mor, 
șansele rămăseseră absolut egale. În clipa aceea, întreaga cruzime 
a tigrului a pus stăpânire pe sufletul meu și am simțit împotriva 
bietului meu semen, Parker, cea mai puternică, cea mai diabolică 
ură. Dar sentimentul acesta n-a durat și, în cele din urmă, cu o 
tresărire nervoasă și închizând ochii, am întins mâna cu cele două 
așchii rămase către el. S-au scurs cinci minute bune înainte să se 
poată hotărî să tragă, iar, cât a durat această perioadă de suspans 
care îmi sfâșia inima, n-am deschis ochii nici măcar o dată. Apoi, 


- unul dintre cele două bețișoare a fost tras iute din mâna mea. 


14 Edgar Allan Poc 


Decizia era, în clipa aceea, un fapt împlinit, totuși nu știam dacă era 
pentru mine sau împotriva mea. Nimeni n-a scos o vorbă, iar eu 
încă nu îndrăzneam să-mi răspund la întrebare uitându-mă la 
așchia pe care o ţineam strâns. Într-un târziu, Peters m-a luat de 
mână și mi-am impus să deschid ochii — atunci am înţeles ime- 
diat, după expresia lui Parker, că eu scăpasem și că el era cel osân- 
dit la supliciu. Mi s-a tăiat respirația și am căzut leșinat pe punte. 

Mi-am revenit în simțţiri la timp ca să prind finalul tragediei 
morții celui care fusese principala unealtă a iniţierii acesteia. N-a 
opus niciun fel de rezistență — a fost înjunghiat în spate de către 
Peters și a căzut mort pe loc. Cred că nu trebuie să vă mai 
povestesc lugubrul ospăț care a urmat imediat. Astfel de lucruri 
pot fi imaginate, însă cuvintele n-au atâta putere să înfioare mintea 
cu oroarea cruntă a realităţii pe care o exprimă. Îngăduiţi-mi să 
spun numai că, ostoindu-ne, într-o oarecare măsură, setea turbată 
care ne mistuia bând sângele victimei și, de comun acord, adunân- 
du-i mâinile, picioarele și capul și aruncându-le, laolaltă cu mărun- 
taiele, în mare, am devorat restul corpului, bucată cu bucată, de-a 
lungul următoarelor patru zile de neuitat — 17, 18, 19 și 20 ale 
lunii. 

Pe 19, a început o ploaie măruntă și deasă, care a durat cinci- 
sprezece sau douăzeci de minute, iar noi am reușit să adunăm ceva 
apă cu ajutorul unui cearșaf, pe care îl pescuisem din cabină cu 
draga, imediat după furtună. Toată cantitatea pe care am strâns-o 
n-a făcut mai mult de o jumătate de galon, dar și această provizie 
neînsemnată ne-a oferit un relativ surplus de tărie și speranță. 

Pe 21, eram iarăși lipsiţi de toate. Vremea rămânea mai departe 
călduroasă și plăcută, cu rare cețuri și brize ușoare, de obicei 
dinspre nord spre vest. 

Pe 22, pe când stăteam strânși laolaltă toți trei, chibzuind 
mohorât la jalnica noastră situație, mi-a fulgerat deodată prin 
minte o idee care m-a luminat cu o rază de speranță. Mi-am amintit 
că, după ce am tăiat trinchetul, Peters, care ținea de lanţurile sartu- 
rilor, mi-a înmânat una dintre securi, spunându-mi s-o pun, dacă se 
poate, într-un loc sigur și că, înainte cu câteva minute ca ultimul 

talaz să lovească bricul și să-l umple cu apă, dusesem securea în 
teugă și o lăsasem într-unul dintre paturile dinspre babord. Acum 
mă gândeam că, recuperând acea secure, poate am fi reușit să 
tăiem puntea desupra magaziei și, astfel, să ne facem mai ușor rost 
de provizii. 

Când le-am împărtășit acest plan însoţitorilor mei, au scos o 
slabă exclamaţie de bucurie și ne-am dus împreună spre teugă. 
Coborârea, aici, a fost mai dificilă decât aceea în cabină, intrarea 
fiind mult mai strâmtă, căci, vă reamintesc, tambuchiul de dea- 
supra cabinei, cu tot cu cadru, fusese smuls și luat de ape, pe când 
cel de la teugă, fiind un simplu chepeng pătrat, cu latura de numai 
trei picioare, rămăsese neatins. N-am șovăit, cu toate acestea, să 
încerc să mă scufund. După ce mi-am legat o funie în jurul trupu- 
lui, ca și în celelalte dăți, am sărit curajos înăuntru, cu picioarele 
înainte, mi-am făcut rapid drum până la patul respectiv și, doar 
ce-am întins mâna, am dat de secure. Victoria a fost salutată cu o 
bucurie nespusă, iar ușurința cu care fusese obținută a fost 
socotită un semn bun întru mântuirea noastră. 

Am început, apoi, să tăiem puntea cu toată energia speranței 
reînsuflețite, Peters și cu mine făcând cu rândul la secure, căci 
braţul rănit al lui Augustus nu-l lăsa să ne ajute în vreun fel. Cum 
eram încă prea slăbiţi, de-abia puteam sta în picioare fără să ne 
sprijinim, și lucram, așadar, numai un minut sau două fără odihnă, 
ne-am dat seama, curând, că ne va trebui un răstimp de mai multe 
ore până să terminăm ce începuserăm — adică până să tăiem o 
deschidere suficient de largă ca să permită intrarea în magazie. 
Aceste calcule, totuși, nu ne-au descurajat și, muncind toată 
noaptea, la lumina lunii, am reușit să ne atingem țelul în zorii 
zilei de 23. 

Peters s-a oferit voluntar și, făcând toate pregătirile ca și mai 
înainte, a coborât și, curând, s-a întors aducând cu el un borcan 
micut, care, spre marea noastră bucurie, s-a dovedit a fi plin cu 
măsline. După ce le-am împărțit între noi și le-am înghițit cu multă 
lăcomie, am trecut din nou la deschizătură, ca să-l ajutăm să 
coboare. De data aceasta a reușit să ne întreacă orice așteptări, 

întorcându-se aproape imediat cu un jambon uriaș și cu o sticlă de 
vin de Madeira. Din aceasta din urmă am luat, fiecare, doar o 
înghiţitură moderată, căci știam din proprie experiență urmările 
nefericite ale vinului băut fără măsură. Jambonul, în afară de vreo 
două livre! de lângă os, nu se mai putea mânca, fiind stricat rău 
din pricina apei sărate. Partea care mai era bună am împărțit-o 
între noi. Peters și Augustus, neputându-și stăpâni pofta de mân- 
care, și-au înghițit porțiile într-o clipă. Eu am fost mai prevăzător și 


-am mâncat numai o felie subțire dintr-a mea, temându-mă de setea 


pe care știam că mi-o va provoca. După acestea, ne-am îngăduit un 
răgaz în munca noastră, care fusese deosebit de grea. 

Pe la amiază, simţindu-ne întru câtva mai întăriţi și învioraţi, 
ne-am reînnoit încercările de a ne pescui niște provizii, Peters și cu 
mine coborând, pe rând și întotdeauna cu succes, mai mare sau 
mai mic, până la apusul soarelui. De-a lungul acestui interval am 
avut marele noroc să aducem sus, în total, patru borcănașe cu 
măsline, încă un jambon, o damigeană cu aproape trei galoane 
dintr-un excelent vin de Madeira și, ceea ce ne-a încântat și mai 
tare, o mică broască țestoasă din specia Galapagos, dintre cele 
câteva aduse la bord de căpitanul Barnard, când Grampus se 
pregătea să plece din port, luate de pe schoonerul Mary Pitts, care 
tocmai se întorsese dintr-o călătorie în Pacific. 

În cele ce urmează să vă mai povestesc, voi avea deseori ocazia 
să mentionez această specie de țestoasă. Ea se găsește, în principal 
— după cum știu, probabil, cei mai mulţi dintre cititorii mei —, în 
grupul insulelor numite Galapagos, care, într-adevăr, își trag 
numele de la acest animal — termenul spaniol galapago desem- 
nează o broască țestoasă de apă dulce, curgătoare. Din pricina 
formei și modului său specific de a se mișca, este numită, uneori, 
și țestoasa-elefant. Deseori atinge niște dimensiuni uriașe. Eu 
însumi am văzut mai multe exemplare care cântăreau între o mie 
două sute și o mie cinci sute de livre, deși nu-mi aduc aminte ca 
vreun marinar să spună că a văzut țestoase din această specie care 


13 Unitate de măsură pentru greutate, 1 livră = 453,6 g. (N. tr.) 

să cântărească mai mult de opt sute de livre. Înfăţișarea lor este 
ciudată, chiar dezgustătoare. Pășesc foarte încet, măsurat și greoi, 
ridicându-și corpul a aproape un picior de la pământ. Au gâtul lung 
și mult prea subțire, în general între optsprezece inci și două 
picioare lungime, iar eu am ucis, o dată, una care de la umăr până 
la baza capului măsura nu mai puțin de trei picioare și zece inci. 
Capul aduce în mod izbitor cu al șarpelui. Pot rezista fără mâncare 
un timp incredibil de lung — se cunosc cazuri când au fost arun- 
cate în cala unui vas și uitate acolo doi ani, fără niciun fel de hrană, 
fiind la fel de grase și de sănătoase, din toate punctele de vedere, 
la capătul acestei perioade ca și în ziua în care le închiseseră. Dar, 
cel mai mult, aceste extraordinare animale seamănă cu dromaderii 
sau cămilele deșertului. Într-o pungă de la baza gâtului, ele își cară 
o constantă provizie de apă. În unele cazuri, ucise după ce au fost 
lipsite un an de zile de orice fel de hrană, aproape trei galoane de 
apă dulce și absolut proaspătă au fost găsite în pungile lor. Hrana 
lor constă în principal din pătrunjel sălbatic și țelină sălbatică, 
iarbă-grasă, varză-de-mare și limba-soacrei, această plantă din 
urmă priindu-le de minune — o mare cantitate de limba-soacrei 
crește, în mod sigur, pe pantele dealurilor din jurul țărmului unde 
este descoperit un exemplar de țestoasă din aceasta. Pentru om, 
reprezintă un aliment delicios și foarte hrănitor și, fireşte, au fost 
salvarea vieților miilor de marinari porniţi la vânătoare de balene 
sau în alte scopuri prin Pacific. 

Aceea pe care am avut marele noroc să o scoatem din magazie 
nu era foarte mare, cântărind, probabil, șaizeci şi șapte sau șapte- 
zeci de livre. Era o femelă, într-o stare excelentă, din cale-afară de 
grasă și având mai mult de un sfert de galon de apă limpede și 
dulce în punga ei. A fost într-adevăr o comoară și, căzând în 
genunchi cu toţii ca la un semn, i-am adus mulțumiri fierbinţi lui 
Dumnezeu pentru un ajutor atât de înţelept. 

Ne-am chinuit mult să scoatem animalul prin deschizătură, căci 
se zbătea sălbatic și avea o putere nemaipomenită. Era cât pe-aci 
să scape din strânsoarea lui Peters și să se cufunde din nou în apă, 
însă Augustus, aruncându-i un lat în jurul gâtului, l-a ţinut 

spânzurat în acest fel până când am sărit prin deschizătură lângă 
Peters și i-am dat o mână de ajutor să-l ridice afară. 

Apa țestoasei am scurs-o cu grijă din punga sa în ulciorul pe 
care, după cum vă amintiţi, îl scosesem eu mai demult din cabină. 
După aceasta, am spart gâtul unei sticle astfel încât să închipuie, 
cu dopul pus, un soi de pahar, de ceva mai puţin de o jumătate de 
gill. Apoi, fiecare a băut o măsură din aceasta plină și ne-am 
hotărât să ne limităm la această rație pe zi, cât timp ne va ține 
provizia. l 

În ultimele două sau trei zile, vremea fiind senină și caldă, 
așternutul pe care îl scosesem din cabină, la fel ca și hainele noas- 
tre, se uscase complet, astfel încât am petrecut acea noapte (din 
data de 23) într-un relativ confort, bucurându-ne de o odihnă 
plăcută, după ce mâncaserăm pe săturate măsline și jambon, bând 
câte o mică porție de vin. Temându-ne să nu ne pierdem din 
provizii, peste bord, în cursul nopții, dacă s-ar fi stârnit briza, le-am 
fixat cât am putut mai bine cu funia de sfărâmăturile cabestanului. 
Pe țestoasa noastră, pe care doream s-o păstrăm în viață cât mai 
mult cu putință, am întors-o pe spate și-am legat-o cu grijă. 


Capitolul XIII 


24 iulie. Dimineaţa aceasta ne-a găsit restabiliți, atât în starea 
de spirit cât și în puteri. În pofida periculoasei situaţii în care încă 
ne mai aflam, neștiind unde ne găseam — deși, cu siguranţă, la o 
mare depărtare de uscat —, cu mâncare doar cât să ne ajungă pen- 
tru vreo două săptămâni și doar cu mare cumpătare la portii, 
aproape cu totul lipsiţi de apă și plutind la bunul plac al oricărui 
vânt sau val, pe cea mai prăpădită epavă din lume, totuși nenoro- 
cirile și primejdiile din care scăpaserăm, pe muchie de cuţit și în 
chip miraculos, ne făceau să socotim suferința îndurată în prezent 
doar cu puțin mai mare decât un rău obișnuit — într-atât de rela- 
tive sunt binele și răul. 

La răsăritul soarelui, ne pregăteam să ne reînnoim încercările 
de a mai scoate câte ceva din magazie, când o ploaie deasă și 


. rapidă, însoțită de fulgere, ne-a făcut să ne grăbim să strângem 


apă, cu ajutorul cearșafului pe care îl mai folosisem o dată în acest 
scop. Nu aveam altă cale de a colecta apa de ploaie decât ținând 
cearșaful întins, cu una dintre plăcile de fixare a lanțurilor sar- 
turilor la mijloc. Apa, condusă astfel spre centru, se scurgea în 
ulciorul nostru. Aproape că îl umpluserăm, în felul acesta, când o 
puternică rafală de vânt, venind dinspre nord, ne-a silit să ne 
oprim, căci bietul nostru bric a început, din nou, să se clatine, cu 
un ruliu atât de violent încât nu ne mai puteam ţine pe picioare. 
Așadar, ne-am retras spre prova și, legându-ne iarăși strâns de res- 
turile de cabestan, ca mai înainte, am așteptat desfășurarea eveni- 
mentelor cu mult mai mult câlm decât neam fi așteptat sau ne-am 
fi putut închipui c-ar fi posibil în asemenea circumstanțe. La 
amiază, vântul s-a prefăcut într-o briză rece!4 pentru o velă strânsă 
în două terţarole și, spre seară, într-o furtună aspră, însoțită de o 
hulă teribilă. Experiența ne învățase, totuși, cea mai bună metodă 
de a ne aranja legăturile, așa că am trecut și de această noapte de 
coșmar în relativă siguranță, deși udați aproape în fiecare secundă 
de valuri și în pericol de a fi măturaţi, dintr-o clipă într-alta, de pe 
punte. Din fericire, vremea era atât de călduroasă încât baia aceas- 
ta ni se părea mai degrabă plăcută. 

25 iulie. Dimineaţa, vântul s-a mai domolit, ajungând de vreo 
zece noduri pe oră, iar valurile scăzuseră considerabil, încât am 
fost în stare să stăm pe punte fără să fim udați. Spre marea noastră 
amărăciune, însă, am descoperit că două dintre borcanele noastre 
cu măsline, laolaltă cu tot jambonul, fuseseră luate de apă, în ciuda 
modului atent cu care fuseseră legate. Ne-am hotărât să nu ucidem 
încă testoasa, mulțumindu-ne pentru prezent cu un mic dejun 
alcătuit din câteva măsline, câte o măsură de apă pentru fiecare, pe 
care, după aceea, am amestecat-o, jumate-jumate cu vin, amestec 
care ne-a făcut să ne simțim mult mai bine și mai în puteri, fără să 


14 În limbaj marinăresc, briză de 5 grade Beaufort, 19-24 mile pe oră. (N. tr.) 

ne provoace beţia epuizantă, ca atunci când băuserăm vinul de 
Porto. Marea se arăta în continuare prea zbuciumată pentru a ne 
încumeta să ne reapucăm de scos provizii din magazie. Mai multe 
lucruri, fără nicio importanță pentru noi, în condiția de față, 
ieșiseră la suprafață, peste zi, și fuseseră imediat măturate peste 
bord. De asemenea, am observat că epava bricului se lăsase pe v 
coastă mai mult ca oricând, de nu mai puteam sta o clipă în 
picioare fără să ne legăm cu sfori. Astfel, am petrecut o zi poso- 
morâtă și chinuită. La amiază, razele soarelui picau aproape verti- 
cal și n-am mai avut nicio îndoială că fuseserăm mânați de îndelun- 
gata succesiune a vânturilor dinspre nord și dinspre nord-vest 
până foarte aproape de Ecuator. Spre seară, am văzut mai mulți 
rechini și ne-am speriat, nu puțin, de modul agresiv în care unul 
dintre ei, nemaipomenit de mare, s-a repezit spre vas. La un 
moment dat, când vasul s-a răsucit, cufundând puntea mult sub 
apă, monstrul a ajuns să inoate efectiv pe peste capetele noastre, 
plutind pentru câteva clipe chiar deasupra scării tambuchiului și 
izbindu-l violent cu coada pe Peters. În cele din urmă, un val uriaș 
la luat pe sus, aruncându-l peste bord, spre imensa noastră 
ușurare. Dacă vremea ar fi fost mai blândă, l-am fi putut captura. 

26 iulie. În dimineaţa aceasta, vântul a scăzut mult și, cum 
marea nu era foarte frământată, ne-am hotărât să reluăm scufun- 
dările în magazie. După o trudă istovitoare, care a durat întreaga 
zi, ne-am convins că nu mai aveam ce aștepta din acest loc, fiindcă 
pereţii despărțitori ai încăperilor fuseseră tasați, peste noapte, iar 
conținuturile lor fuseseră târâte în cală. Această descoperire, este 
lesne de înțeles, ne-a umplut de disperare. 

27 iulie. Marea aproape netedă, cu un vânt ușor, suflând tot de 
la nord și de la vest. Soarele s-a înălțat arzător după-amiază și 
ne-am folosit de prilej ca să ne uscăm hainele. Ne-am astâmpărat 
în mare măsură setea și ne-am simţit bine și din alte puncte de 
vedere făcând câte o baie în mare — deși, pentru aceasta, a trebuit 
să stăm cu ochi în patru, de teama rechinilor, căci văzuserăm vreo 
câţiva dând târcoale bricului, în timpul zilei. 


Spre seară, am văzul mai mulți rechini şi ne-am speriat, nu puţin, de modul 
agresiv în care unul dintre ei, nemaipomenit de mare, s-a repezit spre vas. 

28 iulie. În continuare vreme frumoasă. Bricul a început acum 
să se aplece într-o parte atât de alarmant încât ne-am temut că 
până la urmă se va răsturna cu fundul în sus. Ne-am pregătit cum 
am putut pentru această împrejurare critică, legând testoasa, 
ulciorul cu apă și cele două borcane cu măsline rămase cât mai 
departe din bătaia vântului, așezându-le dincolo de puntea bricu- 
lui, în afară, sub portsarturile mari. Marea, foarte calmă toată ziua, 
cu vânt ușor sau deloc. 

29 iulie. Vremea a continuat să fie neschimbată. Brațul rănit al 
lui Augustus a început să manifeste simptome de cangrenă. S-a 
plâns de somnolență și de sete cumplită, dar fără dureri acute. 
N-am putut face nimic pentru a-i ușura suferința, decât să-i șter- 
gem rănile cu puțin oțet de la măsline, deși, după asta, nu se obser- 
va nicio ameliorare. Am făcut tot ce ne-a stat în puteri să-i fie bine 
și i-am triplat rația de apă. 

30 iulie. O zi toridă, fără nicio boare de vânt. Un rechin enorm 
s-a ținut pe lângă bric continuu, până la amiază. Am făcut mai 
multe încercări de a-l prinde cu un laţ, dar în zadar. Augustus — 
mult mai rău și, în mod clar, mistuit atât de lipsa de apă cât și de 
efectele rănilor sale. S-a rugat neîncetat să i se curme suferințele, 
nedorindu-și altceva decât să moară. În seara aceasta am mâncat 
ultimele noastre măsline și am descoperit apa din ulcior atât de 
clocită încât n-am putut s-o înghițim până nu i-am pus și vin. Ne-am 
hotărât să omorâm broasca ţestoasă, dimineaţă. 

31 iulie. După o noapte plină de neliniște și oboseală, din prici- 
na poziţiei epavei noastre, ne-am apucat să omorâm testoasa și s-o 
tăiem. S-a dovedit a fi mult mai mică decât apreciaserăm, alt- 
minteri în stare bună — toată carnea de pe ea nu cântărea mai 
mult de zece livre. Ca să păstrăm o parte cât mai mult timp cu 
putință, am tăiat-o în bucățele mici și am umplut cele trei borcane 
de măsline și sticla de vin (pe care le păstraserăm și după ce se 
goliseră), turnând deasupra lor oţetul de la măsline. În felul aces- 
ta, am pus deoparte vreo trei livre de ţestoasă, de care intenționam 
să nu ne atingem până ce n-am fi consumat restul. Am hotărât că 

trebuie să ne mulțumim fiecare cu vreo patru uncii!’ de carne pe 
zi — astfel, ne-ar fi ajuns pentru vreo treisprezece zile. O ploaie 
torențială, cu puternice tunete și fulgere, s-a pornit pe înserat, dar 
a durat atât de puţin încât abia am reușit să colectăm vreo jumătate 
de pintă de apă. Toată această cantitate, de comun acord, i-am 
dat-o lui Augustus, care părea să fi intrat în agonie. A băut apa din 
cearșaf în timp ce o strângeam (el stătea culcat și noi îi ţineam 
cearșaful deasupra, ca să i se scurgă apa drept în gură), căci acum 
nu ne mai rămăsese nimic în care s-o păstrăm, cel puţin dacă n-am 
fi ales să golim damigeana de vin sau apa clocită din ulcior. Am fi 
recurs la oricare dintre aceste două soluții, dacă ploaia ar mai fi 
durat. 

Suferindul părea să nu fi obținut decât o slabă alinare de pe 
urma apei băute. Braţul i se înnegrise complet, de la încheietura 
pumnului până la umăr, iar picioarele îi erau ca de gheață. Ne 
așteptam, din clipă în clipă, să îl vedem dându-și răsuflarea. Era 
îngrozitor de slab, într-atât încât, deși cântărise o sută șaptezeci și 
șapte de livre când părăsise Nantucketul, acum nu avea mai mult 
de patruzeci sau cel mult cincizeci. Ochii i se adânciseră în orbite, 
abia de-i mai vedeai, iar pielea obrajilor atârna atât de flască încât 
nu mai putea mesteca niciun fel de mâncare, nici măcar nu mai 
putea înghiţi vreun lichid, decât cu mare dificultate. 

1 august. Vremea continuă să fie calmă, cu un soare tiranic. 
Suferință cumplită de sete, apa din ulcior fiind absolut împuțită și 
colcăind de viermi. Am reușit, cu toate acestea, să înghițim o 
portie, amestecând-o cu vin; dar setea ne-am astâmpărat-o prea 
puțin. Am găsit mai multă ușurare îmbăindu-ne în mare, dar nu ne 
îngăduiam acest tertip decât la mari intervale, din pricina 
prezenței stăruitoare a rechinilor. De-acum, ne era clar că 
Augustus nu mai putea fi salvat, că în mod vădit dădea să moară. 
Nu puteam face nimic să-i ușurăm suferințele, care păreau să fie 
crâncene. Pe la ora douăsprezece, și-a dat duhul în spasme vio- 
lente, fără să mai fi scos vreun cuvânt în ultimele ore. Moartea sa 


15 Unitate de măsură pentru greutate, 1 uncie = 28,35 g. (N. tr.) 

ne-a împovărat cu cele mai negre presimțiri și ne-a zguduit atât de 
puternic încât am rămas întreaga zi neclintiți lângă cadavrul său și, 
intre noi, n-am vorbit decât în șoaptă. Abia târziu, după ce s-a lăsat 
noaptea, am prins curaj să-i ridicăm trupul și să-l aruncăm peste 
bord. Devenise atât de dezgustător și de descompus încât, în clipa 
în care Peters a încercat să-l ridice, i s-a desprins un picior și a 
rămas cu el în mână. Când masa de carne în putrefacție a alunecat 
peste marginea vasului în apă, lumina fosforescentă care o încon- 
jura ne-a îngăduit să deslușim şapte sau opt rechini uriași, al căror 
ciampănit din colții aceia oribili, când sfâșiau prada în bucăţi, între 
ei, putea fi auzit de la o milă distanță. Ne-am cutremurat până în 
adâncul sufletului, în culmea groazei la auzul acestui zgomot. 
2 august. Aceeași vreme, înspăimântător de calmă și de 
fierbinte. Zorile ne-au găsit într-o stare de jalnică descurajare și 
epuizare trupească. Apa din ulcior nu mai era bună de nimic — 
devenise o substanță vâscoasă, gelatinoasă, un amestec care-ti dă- 
dea fiori când îl vedeai, numai viermi şi mucozități. Am aruncat-o 
și am spălat ulciorul în mare, după care am turnat puțin oțet 
înăuntru, din sticlele noastre cu țestoasă marinată. Abia de mai 
puteam îndura setea; am încercat zadarnic s-o amăgim cu vin, care 
ni se părea doar gaz pe foc și ne îmbăta în ultimul hal, Apoi, am 
încercat să ne alinăm chinurile amestecând vinul cu apă de mare, 
dar combinaţia aceasta ne-a făcut imediat să icnim dureros, drept 
pentru care n-am mai îndrăznit s-o repetăm. Toată ziua am pândit 
cu nerăbdare un prilej să facem baie, dar degeaba, căci vasul nos- 
tru era acum asediat, din toate părțile, de rechini — fără nicio 
îndoială, erau aceiași monștri care îl devoraseră pe bietul nostru 
prieten în noaptea dinainte și care așteptau ca, dintr-o clipă 
într-alta, să le mai pice un praznic ca acela. Acest inconvenient 
ne-a umplut de amărăciune și de cele mai deprimante și mai sum- 
bre presimțiri. Găsiserăm nespusă ușurare îmbăindu-ne și să ne 
vedem acum această resursă interzisă, într-un mod așa de înfrico- 
șător, era mai mult decât puteam îndura. De altfel, nu eram scutiți 
„ici de teama pericolului imediat, căci, și cea mai mică alunecare 
sau mișcare greșită, am fi intrat dintr-o dată în raza de acţiune a 

acestor pești hrăpăreţi, care veneau adesea ca săgeata drept spre 
noi, înotând pe direcţia vântului. Niciun strigăt sau efort de a-i goni 
din partea noastră nu părea să-i intimideze. Unul, dintre cei mai 
mari, nici măcar atunci când a fost lovit cu securea de Peters și 
rănit adânc, n-a renunțat să încerce să se repeadă la noi. Pe la 
asfinţit, s-a ivit un nor, dar, spre marea noastră durere, a trecut 
peste noi fără să-și slobozească vreo picătură. Este aproape imposi- 
bil de conceput cât am suferit de sete în perioada aceasta. Am 
petrecut amândoi o noapte fără somn din această pricină și de frica 
rechinilor. 

3 august. Nicio speranță de salvare; bricul se înclina într-o parte 
din ce în ce mai mult, încât, la un moment dat, nu mai puteam sta 
în picioare pe punte. Ne-am străduit să punem la loc sigur vinul şi 
carnea de țestoasă, ca să nu le pierdem, dacă vasul s-ar fi dat peste 
cap. Am scos două piroane de la portsarturi și, cu securea, le-am 
bătut în coca vasului, în partea de unde suflă vântul, la vreo două 
picioare sub apă, adică nu prea departe de chilă, căci stăteam 
aproape pe muchia vasului înclinat. De aceste piroane am atârnat 
proviziile, fiindcă așa se aflau într-o poziţie mai sigură decât cea de 
dinainte, sub lanțuri. Am suferit agonic de sete întreaga zi — nicio 
șansă de baie din pricina rechinilor, care nu ne-au slăbit nicio clipă. 
Cu neputinţă să dormim. 

4 august. Cu puţin înainte să se crape de ziuă, am simțit că vasul 
începe să se dea peste cap și am sărit în picioare ca să ne ferim de 
a fi aruncați în apă în timpul răsturnării. La început, se clătina încet 
și mișcarea creștea treptat, așa că ne-a fost ușor să ne cățărăm pe 

“muchia vasului de unde sufla vântul, după ce ne îngrijiserăm să 
dezlegăm funiile care atârnau de piroanele bătute de noi pentru 
provizii. Dar n-am socotit destul de corect accelerația impulsului, 
căci, deodată, bricul a devenit prea nărăvaș ca să mai putem să 
ținem pasul cu el și, mai înainte ca vreunul dintre noi să-și dea 
seama ce se întâmplă, ne-am trezit rostogoliți cu furie în mare, 
zbătându-ne la câțiva stânjeni sub apă, cu imensul vas chiar dea- 
supra capetelor noastre. 

Pe când mă scufundam, am fost silit să dau drumul la funie și, 
când am priceput că sunt exact sub vas, iar forțele mele aproape 
isprăvite, abia de m-am mai luptat să scap cu viață, resemnându-mă 
cu gândul că, în câteva secunde, voi muri. Dar și de data aceasta 
m-am înșelat, neluând în consideraţie reculul firesc al vasului sub 
bătaia vântului. Vârtejul apei de deasupra, pe care ka stârnit bricul 
clătinându-se înapoi, m-a adus la suprafață încă mai violent decât 
atunci când mă aruncase în ea. Când am ajuns sus, m-am trezit la 
vreo douăzeci de iarzi depărtare de coca vasului, cel puțin după 
cum am apreciat eu. Bricul zăcea cu chila în sus, balansându-se 
furios când pe-o latură, când pe cealaltă, iar marea, de jur împrejur, 
era foarte învolburată de puternice vârtejuri. N-am văzut nici urmă 
de Peters. Un butoi de ulei plutea la vreo câteva picioare distanță 
de mine și numeroase alte obiecte de pe bric zăceau împrăștiate 
primprejur. 

Cel mai mult mă temeam acum de rechini, pe care îi știam pe 
aproape. Ca să-i împiedic, cât se putea, să vină lângă mine, am 
bătut apa cu amândouă mâinile și picioarele, în timp ce am înotat 
către vas, făcând în jurul meu vălătuci denși de spumă. Fără nicio 
îndoială că acestei soluții de moment, așa simplă cum a fost, îi 
datorez faptul că am scăpat cu viață, căci apa din jurul bricului, 
chiar înainte de a se da peste cap, era atât de înțesată de acești 
monștri, încât trebuia să mă întâlnesc, cum chiar s-a întâmplat, cu 
vreunul dintre ei în timpul înaintării mele. Printr-un mare noroc, 
totuși, am ajuns cu bine la marginea vasului, deși atât sleit de 
puteri în urma efortului supraomenesc pe care fusesem obligat să-l 
depun, încât n-aș fi fost niciodată în stare să urc sus, dacă nu mi-ar 
fi sărit în ajutor, la momentul potrivit, Peters care, spre marea mea 
bucurie, și-a făcut apariția chiar în clipa aceea (se cățărase pe chilă 
de cealaltă parte a vasului), aruncându-mi un capăt de frânghie — 
una dintre cele care fuseseră legate de piroane. 

Abia scăpaţi din această primejdie, atenţia ni s-a îndreptat, 
atunci, către o alta, ameninţându-ne să ne înhaţe în gheare îngro- 
zitor de'curând — moartea de foame. Întreaga noastră rezervă de 
hrană fusese măturată peste bord, în pofida atenției cu care o 

puseserăm la adăpost, și, cum nu mai întrezăream nici cea mai 
mică posibilitate să mai obținem ceva, am căzut amândoi pradă 
dezhădejdii, plângând în hohote ca niște copii, niciunul 
nemaiîncercând să îl consoleze pe celălalt. Asemenea momente de 
slăbiciune sunt greu de crezut, iar celor care nu s-au aflat niciodată 
într-o astfel de situație, li se va părea, desigur, că exagerez. Dar tre- 
buie să vă reamintesc că judecata noastră era atât de tulburată de 
îndelungata perioadă de lipsuri și de groază prin care trecuserăm, 
încât, în momentul acela, nu se mai putea aprecia după criteriile 
obișnuite de evaluare a rațiunii umane. În pericolele care au 
urmat, aproape la fel de mari, dacă nu chiar mai mari, m-am înar- 
mat cu curaj împotriva tuturor necazurilor abătute asupra mea, iar 
Peters, după cum veţi vedea, a dat dovadă de un spirit stoic 
aproape la fel de greu de crezut ca și momentana sa capitulare și 
confuzie copilărească. 

Răsturnarea bricului, chiar și în condiţiile în care pierduserăm 
vinul și carnea de ţestoasă, nu ne aruncase, la drept vorbind, 
într-o situație mai de plâns decât aceea dinainte — sau poate 
numai prin dispariţia așternutului de pat, fără de care nu mai 
puteam să strângem apa de ploaie ca până atunci, și a ulciorului în 
care o păstram după ce o colectam. Și spun aceasta pentru că am 
descoperit toată carena vasului, de la vreo două sau trei picioare 
sub linia de plutire și până la chilă, ba chiar și chila însăși, acope- 
rită cu un stras gros de crustacei uriași, care s-au dovedit a fi deli- 
cioși și foarte hrănitori. Astfel, din două puncte de vedere foarte 
importante, accidentul care ne îngrozise atât de tare a fost mai 
degrabă un câștig decât o pierdere; ne descoperise o rezervă de 
provizii pe care n-am fi putut s-o epuizăm, dacă ne-am fi înfruptat 
din ea cu moderație, nici într-o lună de zile, ceea ce a contribuit 
foarte mult la împăcarea noastră cu soarta, simțindu-ne mai puțin 
încolțiți și nespus de mai în afara primejdiei decât înainte. 

Cu toate acestea, dificultatea de a mai obține apă ne făcuse orbi, 
pentru moment, la toate avantajele aduse de schimbarea situaţiei 
noastre. Ca să fim gata să profităm, cât mai mult cu putință, de 
orice ploaie rapidă care ar fi putut să cadă, ne-am scos cămășile, cu 

gând să le folosim ca pe cearșaf — fără să sperăm, desigur, că vom 

obține în acest fel, chiar și în cele mai favorabile condiţii, mai mult 

de o jumătate de gill o dată. Nici urmă de nor nu s-a arătat toată 
ziua, iar setea ne supunea la cazne insuportabile. Noaptea, Peters 

a reușit să aibă vreo oră de somn zbuciumat, dar, mie, calvarul 
cumplit pe care îl sufeream nu mi-a îngăduit să pun geană peste 
geană nicio clipă măcar. 

5 august. Astăzi, s-a stârnit o briză ușoară, care ne-a purtat 
printr-un banc uriaș de alge de mare, printre care am avut norocul 
să găsim unsprezece crabi micuţi, ceea ce ne-a îngăduit să ne 
ospătăm, la vreo câteva mese, cu aceste delicatese. Cochiliile lor 
fiind de-a dreptul moi, i-am mâncat întregi, descoperind că ne 
ațâțau mai puțin setea decât crustaceii. Cum n-am văzut nici urmă 
de rechini printre alge, ne-am aventurat chiar să facem şi o baie, 
rămânând în apă câte patru sau cinci ore, timp în care am simţit că 
ni se astâmpăra considerabil setea. Astfel, fiind mult mai învioraţi, 
am petrecut o noapte ceva mai plăcută decât precedenta, amândoi 
furând câte un pui de somn. 

6 august. În ziua aceasta am fost binecuvântați cu o ploaie 
rapidă și neîntreruptă, durând de pe la prânz până seara. Cât de 
amar am regretat pierderea ulciorului și-a damigenei — căci şi 
așa, cu puţinele mijloace pe care le aveam, am fi izbutit să umplem 
unul, dacă nu chiar pe amândouă. Însă, măcar am reușit să ne 
potolim văpaia setei, așteptând să ni se îmbibe cămășile și apoi 
storcându-le astfel încât binefăcătorul lichid să ne picure în gură. 
Și cu aceasta ne-am îndeletnicit toată ziua. 

l 7 august. Chiar la ivirea zorilor am zărit, amândoi în acelasi 
timp, o pânză la est, care, neîndoielnic, se îndrepta către noi! Am 
salutat binecuvântata apariție cu un chiot lung, deși anemic, de 
extaz și am început imediat să facem toate semnele pe care le 
-puteam născoci — fluturându-ne cămășile în aer, sărind în sus cât 
ne îngăduia condiția noastră fizică șubredă, ba chiar strigând cât 
ne ţineau plămânii, deși vasul se afla la peste cincisprezece mile 
distanță. Ei bine, acesta continua să vină spre epava noastră si am 
dedus că, dacă își menținea cursul actual, avea să ajungă, în cele 

din urmă, atât de aproape încât să ne observe. La vreo oră după ce 
o descoperiserăm, îi puteam vedea clar marinarii de pe punte. Era 
un schooner lung, scund, cu o velă gabier ce-i dădea un aer 
obraznic, cu mărul arborelui trinchet vopsit în negru și, după câte 
ne puteam da seama, cu un echipaj complet. Atunci, am început să 
fim foarte îngrijorați, căci cu greu ne venea a crede că nu ne obser- 
vase încă și ne temeam că ar fi vrut să ne lase să murim unde ne 
găseam — un act de o cruzime diabolică, dar care, oricât de 
incredibil ar părea, se întâmplase nu o dată pe mare, în circum- 
stanțe foarte asemănătoare cu acestea, comis de niște creaturi 
care treceau ca făcând parte din specia umană!6. În cazul nostru, 
însă, prin bunăvoința Domnului, am avut bucuria să fim sortiți să 
ne înșelăm în temerile noastre, pentru că am văzut stârnindu-se 


16 Cazul bricului Polly, din Boston, este unul atât de grăitor, iar soarta lui, din 
multe puncte de vedere, atât de izbitor de asemănătoare cu a noastră, încât nu mă 
pot abţine să nu îl pomenesc aici. Acest vas, cu o încărcătură de 130 de tone de 
cherestea și alimente, a ridicat pânzele din Boston, cu destinația Santa Cruz, la 12 
decembrie 1811, sub comanda căpitanului Casneau. În afară de căpitan, se mai 
aflau opt suflete la bord — secundul, patru mateloți și bucătarul, precum și un 
anume domn Hunt și o negresă care era în slujba lui. Pe 15, după ce ieșise din 
apele puţin adânci de la Georges, s-a ales cu o spărtură în cocă, într-o vijelie stâr- 
nită dinspre sud-est, și, în cele din urmă, s-a răsturnat; dar, cum își pierduse 
catargele, după o vreme, s-a răsucit înapoi. Oamenii au rămas în această situație, 
fără foc și cu foarte puţine provizii, timp de 191 de zile (de la 15 decembrie până 
la 20 iunie), când căpitanul Casneau și Samuel Badger, singurii supraviețuitori, 
au fost culeşi de pe epavă de Fame, un vas din Hull, condus de căpitanul 
Featherstone, care se întorcea acasă, venind de la Rio de Janeiro. Când i-au găsit, 
se aflau la 280 latitudine nordică și 130 longitudine vestică, adică parcurseseră, 
plutind în derivă, aproape 2000 de mile! La 9 iulie, Fame s-a întâlnit cu bricul 
Dromero, al căpitanului Perkins, care i-a lăsat la țărm pe cei doi martiri, în 
Kennebeck. Relatarea din care am extras aceste detalii se încheia cu următoarele 
cuvinte: 

„Firește, se pune întrebarea cum au putut, oare, parcurge o așa de mare dis- 
tanţă, prin cea mai circulată zonă a Atlanticului, fără să fie descoperiți în tot acest 
răstimp. Au trecut pe lângă ei mai bine de douăsprezece pânze, una dintre ele 
venind atât de aproape, încât i-au putut vedea clar pe marinarii de pe punte și de 
pe gabii cum se uitau la ei; dar, spre inexprimabila dezamăgire a celor care 
mureau de foame și de frig, marinarii aceia, nesocotind principiile omeniei, au 
înălțat pânzele și i-au abandonat, cu atâta cruzime, în voia sorții.” (N. a.) 

brusc o vânzoleală pe puntea vasului străin, care imediat după 
aceea a ridicat un pavilion britanic și, strângând vântul, s-a îndrep- 
tat direct spre noi. Într-o jumătate de oră, cel mult, ne aflam în ca- 
bina acestuia. Schoonerul se numea Jane Guy, era din Liverpool și, 
sub comanda căpitanului Guy, avea misiunea să călătorească și să 
facă negoț în Mările Sudului și în Pacific. 


Capitolul XIV 


Schoonerul Jane Guy era un vas frumos, cu velă gabier și cu o 
capacitate de 180 de tone. Era neobișnuit de zvelt la prova și, pe 
vânt bun și vreme calmă, cel mai rapid velier pe care l-am văzut 
vreodată. Cu toate acestea, calitățile sale, din punct de vedere al 
rezistenţei la vreme rea, nu mai erau la fel de remarcabile, căci 
avea pescajul mult prea mare pentru comerțul căruia îi era desti- 
nat. Pentru astfel de misiuni, ar fi fost de dorit un vas mai mare și 
cu un pescaj proporțional mai redus — să spunem un vas de vreo 
300 până la 350 de tone. Ar fi trebuit să aibă trei catarge și, de 
asemenea, o construcţie diferită față de corăbiile obișnuite din 
Mările Sudului. Era absolut necesar să fi fost bine înarmat. Ar fi 
trebuit să aibă, să zicem, vreo zece sau douăsprezece tunuri cu 
afet, cu ghiulele de doisprezece livre, și vreo două sau trei tunuri 
cu țeavă lungă, de același calibru, mai multe espingole!? și lăzi de 
muniție impermeabile pentru fiecare gabie. Ancorele și cablurile 
sale ar fi trebuie să fie cu mult mai puternice decât este necesar 
pentru orice alt soi de vas comercial și, pe deasupra, un echipaj 
numeros și foarte priceput, adică, un vas ca acesta pe care vi l-am 
descris ar fi trebuit să aibă nu mai puțin de 50 sau chiar 60 de 
oameni vânjoși. Jane Guy avea un echipaj format din 35 de mari- 
nari, toți unul și unul, plus un căpitan și un secund, dar nu era și la 
fel de bine armat sau echipat în vreun alt fel, precum și-ar fi dorit 


17 Veche armă de foc din bronz, cu țeavă scurtă și răsfrântă ca o pâlnie, mon- 
tată pe un pivot. (N. tr.) 

un navigator familiarizat cu greutățile și pericolele unei astfel de 
misiuni. 

Căpitanul Guy era un domn foarte cuviincios în purtări și cu o 
experiență considerabilă în materie de comerț prin Mările 
Sudului, căruia îi dedicase o bună perioadă din viața sa. Îi lipsea, 
cu toate acestea, energia și, prin urmare, acel spirit întreprinzător, 
o cerinţă obligatorie în acest domeniu. Era și coproprietar al vasu- 
lui pe care îl comanda și fusese învestit cu puteri nelimitate să 
navigheze în Mările Sudului după orice încărcătură care i-ar fi 
venit la îndemână. Avea, la bord, ca de obicei în astfel de călătorii, 
mărgele, oglinzi, amnare, topoare, securi, ferăstraie, tesle, rindele, 
dalte, dalte în cruce de scobit, burghie, pile, cuțitoaie, rașpile, cio- 
cane, cuie, cuțite, foarfece, briciuri, ace de cusut, ațe, obiecte de ce- . 
ramică, stambe, mici podoabe ieftine și alte mărunţișuri ca acestea. 

Schoonerul ridicase pânzele din Liverpool pe 10 iulie, pe 25 tre- 
cuse Tropicul Cancerului la 20° longitudine vestică și ajunsese la 
Sal, una dintre insulele Capului Verde, pe 29, unde se aprovi- 
zionase cu sare și alte lucruri necesare pentru călătorie. La 
3 august, a părăsit insulele Capului Verde și s-a îndreptat către 
sud-vest, navigând cu toate pânzele sus spre coasta Braziliei, astfel 
încât să treacă Ecuatorul printre meridianele 280 și 30° longitudine 
vestică. Acesta era, de altfel, traseul obișnuit urmat de vasele care 
veneau din Europa către Capul Bunei Speranţe sau care, tot pe 
această rută, se duceau către Indiile de Est. Luând-o pe aici, se 
evită acalmiile și contracurenții care domină necontenit coasta 
Guineei, așadar, una peste alta, s-a dovedit a fi cel mai scurt traseu, 
căci, pentru a naviga mai departe, nu lipsește niciodată vântul din- 
spre vest prin care să se ajungă la Cap. Intenția căpitanului Guy era 
să facă prima escală pe Insula Kerguelen — n-aș putea spune din 
ce motiv. În ziua în care am fost culeși, schoonerul se afla în apele 
Capului Saint Roque, la 31° longitudine vestică — așadar, când 
ne-au găsit, fuseserăm, probabil, târâţi de curenţi de la nord către 
sud nu mai puțin de 25°! 

La bordul vasului Jane Guy am fost tratați cu toată grija și 
atenţia pe care o cerea starea noastră de extremă epuizare. Ín vreo 

două săptămâni, timp în care am continuat să navigăm către 
sud-est, cu brize molatice și vreme frumoasă, atât Peters cât și eu 
ne-am refăcut aproape în întregime forțele, după lipsurile și 
suferințele îngrozitoare îndurate, și am început să ne reamintim 
ceea ce se petrecuse, mai degrabă cum ne-am fi amintit de un vis 
urât din care, din fericire, ne deșteptaserăm, decât ca de niște 
evenimente ale realității nude, pe care le trăiserăm cu ochii 
deschiși. Am observat, mai târziu, că acest soi de uitare parțială 
apare, de obicei, în cazul unei schimbări bruște, de pildă trecerea 
de la bucurie la tristeţe dureroasă ori de la îndurerare la bucurie 
— gradul de uitare fiind proporțional cu gradul diferenţei dintre 
stări. Astfel, în cazul meu, acum simt că îmi este cu neputinţă să 
realizez întreaga dimensiune a nenorocirii pe care am suferit-o 
de-a lungul zilelor petrecute pe epavă. Incidentele revin în minte, 
dar nu și emoțiile pe care le-au stârnit când s-au întâmplat. Un sin- 
gur lucru știu, că, în momentul în care se petreceau, mă gândeam, 
de fiecare dată, că natura umană nu poate îndura un chin mai 
cumplit. 

Ne-am continuat călătoria vreo câteva săptămâni, fără vreun 
eveniment notabil, afară de întâlniri întâmplătoare cu niște bale- 
niere și, mai ales, cu unele pornite în căutare de balene negre sau 
balene obișnuite, numite astfel ca să se deosebească de cașaloți. 
Iar aceștia din urmă, se găsesc în special la sud de paralela 25. La 
16 septembrie, aflându-ne în apele Capului Bunei Speranţe, 
schoonerul s-a confruntat cu prima sa furtună cu adevărat puter- 
nică de la plecarea din Liverpool. În această zonă și îndeosebi la 
sud și la est de promontoriu (noi ne aflam la vest), navigatorii au 
adeseori de luptat cu furtuni dinspre nord, care fac prăpăd. Întot- 
deauna sunt însoțite de hulă, iar una dintre cele mai primejdioase 
trăsături ale lor este schimbarea pe neașteptate a direcției vântu- 
lui, ceea ce se întâmplă aproape negreșit în punctul culminant al 
furtunii. Un uragan în toată puterea cuvântului se putea stârni, în 
orice clipă, dinspre nord sau nord-est, iar, în clipa următoare, să nu 
se mai simtă nicio boare din direcția aceea, în schimb, să reizbuc- 
nească dinspre sud-est, cu o furie de neînchipuit. O pată luminoasă 

în partea de sud este semnul sigur care anunță schimbarea și, ast- 
fel, vasele sunt prevenite să ia măsuri. 

Pe la ora șase dimineața, a început vântul, mai întâi printr-o 
rafală inofensivă și, ca de obicei, dinspre nord. Pe la ora opt, se 
întețise strașnic, aducând asupra noastră unele dintre cele mai 
mari talazuri pe care le văzuserăm vreodată. Toate lucrurile au fost 
amarate cât mai strâns posibil, dar schoonerul trudea din greu și 
scotea în evidență trăsăturile sale nepotrivite pentru largul mării, 
teuga fiindu-i sub apă la fiecare afundare a provei în val și, zbătân- 
du-se din greu, de-abia ieșea la suprafață și era imediat îngropată 
sub ui alt val. Cu puţin înainte de a se însera, pata luminoasă pe 
care o pândeam și-a făcut apariția la sud-vest, iar la o oră după 
aceea am observat că focul mic, pe care-l aveam înălțat, atârna fără 
vlagă de catarg. Peste nici două minute, în pofida tuturor pregăti- 
rilor, am fost răsturnați pe-o coastă, ca printr-o vrajă, și, în timp ce 
zăceam aşa, un adevărat val de spumă s-a năpustit peste noi. 
Replica vântului dinspre sud-vest, spre norocul nostru, s-a dovedit 
a fi doar o rafală și am avut șansa să ne ridicăm vasul fără să pier- 
dem nici măcar o vergă. Totuși, cu puternica hulă ce ne izbea din 
față, am avut mult de furcă încă vreo câteva ore după aceea, dar, 
spre dimineaţă, ne-am trezit pe-o vreme la fel de liniștită ca și 
înainte de furtună. Căpitanul Guy a fost de părere că scăpaserăm 
ca prin minune. 

La 13 octombrie, treceam prin dreptul Insulei Prinţul Edward, 
situată la 46053 latitudine sudică și 37046 longitudine estică. Două 
zile mai târziu, ne aflam în apropiere de insula Possession, iar, la 
scurt timp, depășeam insulele Crozet, la 42°59 latitudine sudică și 
480 longitudine estică. Pe 18, ajungeam la Insula Kerguelen sau 
Insula Dezolării, în Oceanul Indian de Sud, și aruncam ancora în 


„ Christmas Harbour, unde apa avea patru stânjeni adâncime. 


Insula aceasta sau, mai exact, acest grup de insule este situat 
în sud-estul Capului Bunei Speranţe, la o distanță de aproape 800 
de leghe. Fusese descoperit în 1772, de către Baronul de Kergulen 
sau Kerguelen, un francez care, crezând că pământul insulei 
era doar o bucată dintr-un întins continent sudic, a dus această 

informație acasă, producând multă vâlvă la vremea aceea. 


Guvernul, luând problema în serios, l-a trimis, anul următor, pe 
baron înapoi, în scopul de a-și studia mai îndeaproape desco- 


perirea și atunci s-a constatat eroarea. În 1777, căpitanul Cook a 
dat peste același grup de insule și a numit-o pe cea mai mare 
Insula Dezolării, un nume binemeritat, desigur. Când se apropie 
de țărm, navigatorul poate fi înclinat să presupună contrariul, 
văzând pantele majorităţii dealurilor acoperite, din septembrie 
până în martie, cu o foarte strălucitoare verdeață. Aparenţa 
înșelătoare se datorează unei plante micuțe, asemănătoare cu 
ochii-șoarecelui, care crește din abundență, pe mari porțiuni, peste 
o specie de mușchi mărunt. În afara acestei plante, cu greu se mai 
vede vreo urmă de vegetaţie pe insulă, dacă nu punem la socoteală 
cele câteva fâșii de iarbă aspră din jurul golfului, niște licheni și o 
specie de tufă care aduce cu varza proaspăt încolțită, cu gust amar 
și iritant. 

Relieful ținutului este deluros, deși niciuna dintre aceste culmi 
nu se poate numi înaltă. Vârfurile lor sunt acoperite cu zăpezi 
veșnice. Există mai multe golfuri adăpostite, bune de ancorat, din- 
tre care Christmas Harbour este cel mai convenabil. Este primul 
care se întâlnește pe partea de nord-est a insulei, după ce se 
ocolește Capul François, care constituie țărmul de nord și care, 
prin forma sa aparte, ajută la descoperirea golfului. Promontoriul 
său se termină la capăt printr-o stâncă înaltă, scobită la mijloc, for- 
mând un arc natural. Intrarea se situează la 48040” latitudine sudică 
și 69% longitudine estică. Trecând prin ea, se descoperă un loc 
bun de ancorare, adăpostit de un șirag de mici insule, alcătuind un 
zid de apărare suficient împotriva vânturilor dinspre est. Înaintând 
de la acest loc de ancorare spre est, se ajunge la Wasp Bay, situat 
la capătul golfului. Acesta este un mic bazin, complet înconjurat de 
pământ, cu fundul de argilă tare, până la care culoarul de trecere 
are patru stânjeni adâncime și unde poți găsi un loc de ancorare de 
trei până la zece stânjeni adâncime. Un vas poate sta aici, cu anco- 
ra din față lăsată la apă, chiar și un an întreg, fără niciun risc. La 

capătul bazinului Wasp Bay, spre vest, curge un izvor de apă dulce, 


la care se ajunge cu ușurință. 


Pe Insula Kerguelen se mai pot găsi niște foci, din speciile cu 
blană sau păr, și numeroase morse. De asemenea, sunt multe 
colonii de păsări. Pinguinii sunt cei mai numeroși — se pot vedea 


patru specii diferite. Pinguinul imperial, numit astfel din pricina 
| dimensiunilor și a frumosului său penaj, este cel mai mare. Partea 


de deasupra a corpului său este, de regulă, de culoare gri, uneori 
bătând în liliachiu; partea de dedesubt este de un alb imaculat. 
Capul și labele sunt lucioase, de un negru strălucitor. Dar princi- 


+ pala distincţie a penajului constă în două dungi late, de culoarea 


aurului, care coboară de la cap până pe piept. Are ciocul lung, 
trandafiriu sau roșu intens. Aceste păsări merg ridicate în picioare, 
cu o ținută impunătoare. Își țin capul sus, cu aripile lăsate pe lângă 
corp ca două braţe și, cum coada le ajunge până la pământ, ca o 
trenă, asemănarea cu omul este izbitoare și, la prima aruncătură 
de ochi sau în umbra înserării, ar putea să păcălească privitorul. 
Pinguinii imperiali pe care i-am întâlnit pe Insula Kerguelen erau 
puțin mai mari decât o gâscă. Celelalte soiuri sunt guralivii, laco- 
mii și colonialii. Dar acești pinguini sunt mult mai mici, cu penaj 
mai puțin spectaculos, diferiți de imperiali și din alte puncte de 
vedere. 

Pe lângă pinguini, aici se mai întâlnesc multe alte păsări, prin- 
tre care aş putea aminti găinușele-de-mare, petrelii albaștri, 
lișițele, rațele, găinușele de Port Egmont, cormoranii moțați, 
porumbeii de Cape, petrelii-grași, rândunicile-de-mare, pescărușii, 
găinușele de Mother Carey, gâștele de Mother Carey sau petrelii 
uriași și, în sfârșit, albatroșii. 

Petrelul uriaș este o pasăre cât albatrosul comun, dar este car- 
nivor. Este numit, adeseori, rupe-oase sau vulturul-pescar. Nu este 
sperios și, dacă este bine preparat, este foarte gustos. În zbor, vine 
uneori foarte aproape de suprafața apei, cu aripile întinse, lăsând 
impresia că nu le mișcă deloc sau că nu face niciun fel de efort. 

Albatrosul este una dintre cele mai mari și mai crude păsări din 
Mările Sudului. Face parte din familia pescărușului și prinde prada 

din zbor, nu stă niciodată pe pământ, sau numai cât își crește puii 
Intre această pasăre și pinguin există cea mai ciudată releni. 
Cuiburile lor sunt construite foarte uniform, ai zice potrivit dei 
înțelegeri dintre cele două specii — cele ale albatroșilor sun! 
așezate în mijlocul unui mic pătrat, format de cuiburile a patru pin- 
guini. Navigatorii au convenit să numească ansamblul unor astfel 
de tabere o colonie. Aceste colonii au fost adeseori descrise, dar 
cum se poate întâmpla ca nu toți cititorii mei să fi văzut cea 
descrieri și cum voi mai avea ocazia să vorbesc despre pinguini și 
albatroși, n-ar fi rău să spun aici câteva ceva despre modul lor d ş 
viață și cel de a-și face cuibul. 
l Când vine sezonul clocitului, păsările se adună în număr mare 
ȘI, timp de câteva zile, par că se sfătuiesc despre cea mai bună 
soluție. Într-un târziu, trec la acţiune. Aleg un teren la înălțime de 
întindere potrivită, de obicei cam de trei sau patru acri, și situat câ! 
mai aproape de mare, dar ferit de contactul cu apa. Locul este ales 
în funcţie de cât de neted este și este preferat acela care este mal 
puțin încărcat de pietre. Această problemă o dată rezolvată 
păsările încep, de comun acord și parcă într-un singur gând să 
traseze cu o precizie matematică un pătrat sau un altfel de parale: 
logram, după cum se potriveşte cel mai bine terenului, de mărime 
suficientă pentru a adăposti toate păsările adunate si nu mai mult 
— se pare că procedează astfel ca să împiedice pe viitor accesul 
haimanalelor, care mau participat la munca de amenajare a tabe- 
rei. O latură a locului astfel insemnat este paralelă cu linia țăr 
lui și este lăsată deschisă pentru intrări și ieșiri. ii 
După ce au stabilit hotarele coloniei, membrii săi încep s-o 
curețe de toate gunoaiele, adunând cu ciocul piatră cu piatră și 
cărându-le dincolo de granițe, alcătuind un soi de zid de isa 
de-a lungul celor trei laturi dinspre interiorul insulei. Exact pe con- 
turul acestui zid, înăuntru, se formează o alee perfect netedă și 
C având între șase și zece picioare lărgime și îți di e 
jel ieri taberei — servind, astfel, drept promenadă 

A doua etapă constă în împărțirea intregii arii în pătrăţele mici, 
riguros de egale ca mărime. Aceasta se realizează construind niște 
poteci înguste, foarte netede, care se intersectează între ele în 
unghiuri drepte, acoperind întreaga suprafață a taberei. La fiecare 
punct de intersecţie al acestor poteci, se construiește cuibul unui 
albatros, iar în mijlocul fiecărui pătrățel, cuibul unui pinguin — ast- 
fel, fiecare pinguin este înconjurat de patru albatroși, iar fiecare 
albatros, de același număr de pinguini. Cuibul unui pinguin constă 
intr-o gaură în pământ, puțin adâncă, doar atât cât să nu-i dea voie 
singurului său ou să se rostogolească. Cel al albatrosului este ceva 
mai elaborat, mai îngrijit — acesta ridică un mușuroi, cam de un 
picior înălțime și doi în diametru, din pământ, alge și scoici, iar, în 
vârf, își construiește cuibul propriu-zis. 

Păsările se străduiesc, în mod deosebit, să nu lase nicio clipă 
cuiburile goale de-a lungul întregii perioade de incubație sau chiar 
până ce puiul este suficient de puternic să se apere singur. Când 
masculul este plecat pe mare în căutare de hrană, femela rămâne 
la datorie și numai la întoarcerea partenerului său se încumetă și 
ea în larg. Ouăle nu se lasă niciodată neacoperite — pe timpul cât 
una din păsări este plecată, cealaltă clocește în locul ei. Această 
măsură de siguranţă este necesară din pricina meteahnei hoției, 
general răspândite în colonie, locuitorii neavând niciun scrupul să- 
și șterpelească unul altuia ouăle, de cum li se ivește un prilej. 

Cu toate că sunt colonii în care pinguinul și albatrosul sunt sin- 
gurele specii de păsări din compunerea sa, în cele mai multe 
cazuri se întâlnește, pe lângă acestea, și o multitudine de alte 
păsări oceanice, bucurându-se de toate privilegiile cetăţii și presă- 
rându-și cuiburile pe ici, pe colo, oriunde mai găsesc un loc, totuși 
niciodată deranjându-le pe speciile mai mari. Priveliștea acestor 
tabere, când le vezi de la depărtare, este nemaipomenit de ciudată. 
Tot văzduhul de deasupra așezării este înnegrit de imensul număr 
al albatroșilor (printre care se amestecă și triburi mai mici), care 
roiesc pe deasupra, fie ducându-se spre ocean, fie întorcându-se 
acasă. În același timp, se pot vedea nenumărați pinguini, unii 
trecând de colo-colo pe potecile înguste, alții patrulând, cu aerul 

lor important specific, dea lungul promenadei principale care 


imprejmuiește colonia. Pe scurt, oricum i-ai lua, nimic nu poate fi 
A Pa puterea de judecată pe care o dovedesc aceste 
înaripate și, cu siguranță, nu există nimi i bi 
chibzuit care să dea de gândi J. cerem 
An Sai NV A 
pa gândit la fel de mult oricărei minți întregi 
a Actele de după ie noastră în Christmas Harbour 
atterson, secundul, a coborât bărcile și 
son, A și (cu toate că 
stie era il început) a pornit în căutare de foci, lăsându-l pe 
și pe o tânără rudă de-a lui pe un colț de pă å 
ră c e pământ ste 3 
coasta de vest, căci aceștia aveau o treabă — ce anume a SĂ 
cre a de rezolvat în interiorul insulei. Căpitanul Guy á luat la 
ă, în care a vârât o scrisoare sigilată, și s-a î j 
coltul unde fusese debarcat, că e PIPA 
coli , către una dintre colinele cel j 
Lă Y . o £ 
e Probabil că voia să lase scrisoarea pe acea colină nu 
i n pe care îl aștepta să vină după el. Îndată ce nu l-am mai 
r a k am ba (Peters și cu mine fiind în barca secundu 
rul coastei, să căutăm foci. Cu aceasta 
în jurul co Ă , ne-am ocupat vreo 
Pa e a cu multă atenție fiecare nișă o cot: 
5 ar de pe Insula lui Kerguelen, dar și d pe 4 
l ' ) pe ui Ke ; și de pe multe al 
insulițe din vecinătate. Strădania noastră, totuși, n-a fost e 
PE de niciun succes notabil. Am văzut nenumărate foci cu 
ană, dar erau deosebit de sperioase și, cu mari eforturi, am 
aia să facem rost doar de vreo 360 de piei. Morse erau din 
a Ee ales A coasta de vest a insulei principale, dar am 
ai vreo 20, și pe-acestea cu mare d 
at nu ; greutate. Pe insulele 
a mici, am descoperit un număr important de foci cu păr, dar nu 
dea atacat. Ne-am întors la schooner, pe data de 11 undé i-am 
a pl oi ȘI pe nepotul său, care ne-au povestit numai 
e despre interiorul insulei, descriind-c i 
dezolant și din cale-afară d An VA la a 
e sterp pământ din lume. Petrei 
i i alar: st r ; ecuseră 
ia paie pe insulă, din pricina unei neînțelegeri cu secundul 
nu trimisese după ei la timp una din bărcile schoonerului. 

În ziua de 12 am plecat din Christmas Harbour, reîntorcân- 
du-ne pe același drum către vest, și lăsând la babord Insula 
Marion, una din insulele arhipelagului Crozet. Am trecut apoi pe 
lângă Insula Prințul Edward, lăsând-o și pe aceasta în stânga, apoi, 
cârmind și mai mult către nord, am ajuns, în cincisprezece zile, la 
insulele Tristan da Cunha, la 3708 latitudine sudică și 1208 longi- 
tudine vestică. 

Acest grup de insule, atât de bine cunoscut în zilele noastre, și 
care se compune din trei insule circulare, a fost descoperit de 
către portughezi, mai târziu vizitat de olandezi, în 1643, și de 
francezi, în 1767. Cele trei insule alcătuiesc împreună un triunghi 

şi se situează la o distanță egală una de alta, de aproape zece mile, 
printre ele fiind destul loc de trecere pentru un vas. Pe toate trei, 
țărmul este foarte înalt, în special pe insula Tristan da Cunha pro- 
priu-zisă. Aceasta este cea mai mare din grup, având cincisprezece 
mile în circumferință, și atât de înaltă încât, pe timp frumos, poate 
fi zărită de la o distanță de optzeci sau nouăzeci de mile. O parte 
din coasta nordică se ridică perpendicular deasupra mării la mai 
bine de 1000 de picioare. La această altitudine, există un platou 
care se desfășoară aproape până în centrul insulei, iar din acest 
platou crește un con semet, asemănător vârfului din Teneriffe. 
Jumătatea inferioară a acestui con este acoperită de arbori de-o 


mărime considerabilă, dar regiunea superioară este doar stâncă 
golașă, de obicei ascunsă de nori și acoperită cu zăpadă, cea mai 
mare parte din an. În jurul insulei nu sunt nici bancuri de nisip, 
nici altfel de zone primejdioase, iar coastele sunt deosebit de 
abrupte, cu ape adânci. Pe țărmul dinspre nord-vest există un golf 
micut, cu o plajă de nisip negru, unde bărcile pot trage cu ușurință 
la mal, dacă au vânt dinspre sud. De aici îți poţi face rost de câtă 
apă de băut vrei; de asemenea, poți pescui, cu undița, cod și alte 
soiuri de pește. 
Următoarea insulă ca mărime, și cea mai înaintată spre vest din 
tot grupul, este numită Inaccesibila. Poziţia sa exactă este de 37%7 

latitudine sudică și 12°2# longitudine vestică. Are șapte sau opt 
mile in circumferință și prezintă, de jur împrejur, un aspect inabor- 
dabil, cu pereți foarte drepți. Vârful este perfect plat și întreaga 
întindere este aridă — nu crește nimic, cu excepția câtorva arbusti 
sfrijiți. | l 
Insula Privighetorii, cea mai mică și cea mai la sud, se află la 
37°17 latitudine sudică și la 12024 longitudine vestică. În larg de 
țărmul său dinspre miazăzi, se află o barieră destul de înaltă 
alcătuită din insulițe stâncoase; alte câteva, asemănătoare cu aces. 
tea, se pot vedea spre nord-est. Terenul este accidentat și sterp, și 
o vale taie adânc insula în două părți. Şi 
„Tărmurile acestor insule forfotesc, în sezonul favorabil, de 
lei-de-mare, morse, foci cu păr și cu blană, laolaltă cu păsări ode 
nice de toate speciile. Prin împrejurimi se găsesc, tot în număr 
foarte mare, și balene. Uşurința cu care, odinioară, puteau fi prinse 
aceste diverse animale, a făcut arhipelagul foarte vizitat încă de la 
descoperirea sa. Olandezii și francezii îl frecventau de la începu- 
turi. In 1790, căpitanul Patten, comandantul vasului Industry, din 
Philadelphia, a venit până pe Tristan da Cunha, unde a rămas 
șapte luni (din august 1790, până în aprilie 1791), ca să adune piei 
de focă. De-a lungul acestei perioade, a strâns nu mai puțin de 
CINCI mii șase sute de piei și se zice că ar fi declarat că nu i-ar fi fost 
prea greu să încarce o corabie mare cu ulei în numai trei săptă- 
mâni. La sosire, nu găsise niciun patruped, cu excepția câtorva 
Sa o ee pe insulă sunt din belşug exemplare din 
e mai prețuite animale domestice. i ici i ii 
gigi pt ma estice, introduse aici de navigatorii 
; Cred că nu la multă vreme după expediția căpitanului Patten 
căpitanul Colquhoun, al bricului american Betsey, a ajuns pe cea 
mai mare dintre aceste insule, pentru a-și reface proviziile. El a 
plantat ceapă, cartofi, varză și o mulțime de alte legume care se 
găsesc și astăzi, din abundență. 
dn 1811, un anume căpitan Haywood, al vasului Nereus a vizitat 
Tristan. A găsit aici patru americani, care se stabiliseră pe insulă 
ca să pregătească ulei și să strângă piei de focă. Pe unul dintre 

aceștia îl chema Jonathan Lambert și se autointitula suveranul 
ținutului. Defrișase și cultivase aproape șaizeci de acri de pământ 
și se îngrijise apoi de creșterea arborelui de cafea și a trestiei de 
zahăr, care îi fuseseră furnizate de ministerul american din Rio de 
Janeiro. Totuși, această așezare a fost, în cele din urmă, abando- 
nată, iar în 1817, insulele au intrat în posesiunea guvernului bri- 
tanic, care a trimis un detașament în acest scop de la Capul Bunei 
Speranţe. Însă nici ei nu le-au păstrat prea mult timp, iar, după 
evacuarea ținutului, în urma renunțării britanicilor la posesiune, 
două sau trei familii de englezi s-au stabilit aici, independent de 
voința guvernului. La 25 martie 1824, Berwick, al căpitanului 
Jeffrey, a plecat din Londra, cu destinaţia Țara lui Van Diemen, a 


` ajuns în acest loc, unde a găsit un englez pe nume Glass, fost capo- 


ral în artileria britanică. Acesta își arogase titlul de guvernator 
suprem al insulelor și avea în subordine douăzeci și unu de bărbați 
și trei femei. Despre climatul insulei și rodnicia solului spunea 
numai lucruri bune. Această mică populaţie se ocupa în special cu 
strângerea pieilor de focă și a seului de morsă, cu care făcea negoț 
la Capul Bunei Speranţe, Glass fiind proprietarul unei mici 
goelete. În perioada sosirii noastre, guvernatorul mai locuia încă 
aici, dar mica sa comunitate se înmulțise, ridicându-se la șaizeci și 
cinci de suflete pe insula Tristan, fără a-i mai pune la socoteală și 
pe cei șapte, dintr-o așezare mai mică, de pe Insula Privighetorii. 
N-am întâmpinat nicio greutate în a ne reface proviziile cu tot ce 
doream — întrucât oile, porcii, boii, iepurii, orătăniile, caprele și 
peștii de diverse specii, ca și legumele, se găseau din belșug. Cum 
aruncaserăm ancora foarte aproape de insula cea mare, la opt- 
sprezece stânjeni adâncime, am adus la bord, foarte lesne, tot ce 
aveam nevoie. Căpitanul Guy a mai cumpărat de la Glass cinci sute 
de piei de focă și niște fildeș. Am rămas aici o săptămână, timp în 
care vântul a suflat mereu de la nord sau de la vest, iar vremea a 
fost mai mult cețoasă. La 15 noiembrie am ridicat pânzele către 
sud-vest, cu gândul să explorăm cu atenție un grup de insule 
numite Aurorele, despre existența cărora fuseseră lansate părerile 
cele mai diverse. 

Se spune că aceste insule au fost descoperite încă din 1762, de 
către comandantul corăbiei Aurora. În 1790, căpitanul Manuel de 
Oyarvido, de pe goeleta Princess, aparținând Companiei Regale 
din Filipine, a afirmat că ar fi trecut chiar printre aceste insule. În 
1794, corveta spaniolă Atrevida a pornit spre aceleași insule, în 
scopul de a le determina poziţia exactă, și, într-un memoriu publi- 
cat în 1809 de către Societatea Regală Hidrografică din Madrid, se 
vorbește despre această expediţie în termenii următori: 

„Între 21 și 27 ianuarie, corveta Atrevida a făcut, în imediata 
apropiere a acestor insule, toate observaţiile necesare și a măsurat 
cu ajutorul cronometrului diferenţa de longitudine dintre aceste 
insule și portul Soledad, din Malvine. Insulele sunt în număr de 
trei, situate aproape pe același meridian, doar cea din mijloc puţin 
mai jos, iar celelalte două, vizibile de la o distanță de nouă leghe în 
larg.” 

Observațiile făcute la bordul corabiei Atrevida, conduc la 
următoarele rezultate referitor la poziția exactă a fiecărei insule. 
Cea mai nordică se află la 52037:24” latitudine sudică și la 4704315” 
longitudine vestică; cea din mijloc, la 530240” latitudine sudică și 
47%55'15” longitudine vestică; în sfârșit, cea care este situată cel 
mai la sud, se află la 53015'22” latitudine sudică și 4705715” longi- 
tudine vestică. 

La 27 ianuarie 1820, căpitanul James Weddell, din marina bri- 
tanică, a ridicat pânzele către Staten Land, tot în căutarea 
Aurorelor. El spune în raportul său că, după ce a întreprins cele 
mai minuțioase cercetări și a trecut nu doar exact prin punctele 
indicate de comandantul corăbiei Atrevida, dar și în toate direcţiile 
dimprejurul acestora, el nu a putut descoperi nici urmă de pământ, 
Aceste declaraţii contradictorii i-au îndemnat și pe alți navigatori 
să caute insulele cu pricina; și, lucru ciudat, în vreme ce unii au 
răscolit fiecare inci de mare în jurul locului unde se presupunea că 
ar exista, fără să le găsească, alții, nu puțini, au afirmat, cu siguran- 
tă, că le-au văzut și chiar că au tras până aproape de țărmurile lor. 

Căpitanul Guy voia să depună toate eforturile cu putință pentru a 
rezolva o problemă controversată într-un mod atât de bizar!. 
Am mers pe ruta stabilită, între sud și vest, având parte de o 

vreme schimbătoare, până pe data de 20 a aceleiași luni, când 

ne-am găsit, în sfârșit, în zona disputată, la 53°15 latitudine sudică 

și 47058 longitudine vestică — adică foarte aproape de punctul 

desemnat ca fiind poziția insulei situată cel mai la sud din tot 
grupul. Cum n-am zărit nici urmă de pământ, am continuat ui 
înaintăm spre vest, de-a lungul paralelei 53° sud, până la meridi- 
anul 50° vest. De acolo, ne-am îndreptat spre nord, până la paralela 
520 sud, apoi ne-am întors către est și ne-am ținut pe această para- 
lelă măsurând o dublă altitudine, dimineaţa și seara, și altitudinile 
meridiane ale planetelor și ale lunii. Înaintând astfel spre est până 
la meridianul coastei de vest a Georgiei, am urmat acest meridian 
până când am atins din nou latitudinea de la care plecaserăm. Am 
străbătut, apoi, pe mai multe diagonale, întreaga sprafață a mării 
circumscrise, permanent cu un om de veghe sus pe catarg, și 
repetând cercetarea cu cea mai mare atenție timp de trei 
săptămâni, în care vremea a fost deosebit de blândă și de senină, 
cu niciun fel de ceață. Bineînţeles, ne-am convins pe deplin că, 
dacă vreodată or fi existat niște insule prin acele locuri, astăzi nu 
mai rămăsese niciun vestigiu. De la întoarcerea mea acasă, am 
aflat că același traseu a mai fost parcurs, cu egală atenție, în 1822, 
de către căpitanul Johnson al schoonerului american Henry și de 
către căpitanul Morrell al schoonerului american Wasp — în 
ambele cazuri, cu același rezultat negativ ca și al nostru. 


18 Printre vasele care au susținut, în diferite perioade, că ar fi găsit Aurorele, 
se pot cita vasul San Miguel, în 1769; vasul Aurora, în 1774, bricul Pearl, în 1779 
și vasul Dolores, în 1790. Toate concordă în ceea ce privește latitudinea indicată, 


de 530 sud. (N. a.) 

La început, căpitanul Guy voise ca, după ce și-ar fi satisfăcut 
curiozitatea în legătură cu Aurorele, să pornească, prin 
Strâmtoarea Magellan, de-a lungul coastei vestice a Patagoniei; 
dar informaţiile primite la Tristan da Cunha l-au determinat să 
cârmească spre sud, în speranța de a da peste niște mici insule 
despre care se spunea că s-ar fi aflat situate la 60° latitudine sudică 
și 40020 longitudine vestică. În cazul în care nu ar fi descoperit 
aceste pământuri, avea de gând, dacă timpul s-ar fi arătat favorabil, 
să înainteze spre Pol. Așadar, la 12 decembrie, am întins pânzele 
pornind în acea direcţie. Pe 18, ne aflam cam prin locurile indicate 
de Glass și ne-am învârtit vreo trei zile în jur, fără să descoperim 
vreo urmă din insulele menționate. Pe 21, vremea fiind neobișnuit 
de plăcută, am întins din nou pânzele către sud, hotărâți să pătrun- 
dem pe această rută cât mai departe cu putinţă. Înainte de a începe 
această parte a povestirii mele, poate că ar fi bine, pentru a-i 
instrui pe acei cititori care n-au urmărit cu prea mare atenţie 
evoluția descoperirilor în aceste regiuni, să le prezint, pe scurt, 
foarte puţinele încercări de a atinge Polul Sud făcute până acum. 

Expediția căpitanului Cook a fost cea dintâi despre care avem 
niște informaţii sigure. În 1772, el s-a îndreptat către sud, cu vasul 
Resolution, însoțit de locotenentul Furneaux, cu vasul Adventure. 
În decembrie, ajunsese până la paralela 58° latitudine sudică și la 
26°57 longitudine estică. Aici a întâlnit banchize înguste de ghea- 
tă, de vreo 8 sau 10 inci grosime, care se întindeau de la nord-vest 
către sud-est. Gheaţa aceasta era grămădită în blocuri mari și, de 
obicei, atât de strâns îmbinate, încât corăbiile își croiau drum 
printre ele cu foarte mare greutate. Cam prin această perioadă, 
căpitanul Cook a presupus, după mulțimea păsărilor prezente și 
după alte indicii, că s-ar afla în apropierea unui pământ. Și-a conti- 
nuat drumul spre sud, pe o vreme extraordinar de friguroasă, până 

la paralela 640, la 38014! longitudine estică. Aici, a avut parte de o 
vreme blândă, cu brize ușoare, iar timp de cinci zile termometrul 


AVENTURILE LUI ARTHUR GORDON PYM 145 


a arătat 36 de gradei?. În ianuarie 1773, corăbiile au trecut de 
Cercul Polar antarctic, dar n-au reușit să pătrundă mai departe, 
căci, odată ce au atins latitudinea de 670915, și-au văzut înaintarea 
împiedicată de o masă imensă de gheaţă, care se întindea cât 
vedeai cu ochii, pe tot orizontul dinspre sud. Această gheaţă era de 
toate felurile — și unele banchize, de vreo câteva mile suprafață, 
se prezentau ca o masă compactă, înălțându-se la optsprezece sau 
douăzeci de picioare deasupra nivelului mării. Cum anotimpul era 
înaintat și nu puteau spera că vor ocoli toate aceste piedici, căpita- 
nul Cook a urcat, cu regret, înapoi spre nord. 

În luna noiembrie a anului următor, el și-a reinceput explorările 
în Antarctica. La 59°49 latitudine, a întâlnit un curent puternic 
care se îndrepta spre sud. În decembrie, pe când corăbiile se aflau 
la 67031" latitudine și 142054 longitudine vestică, frigul era 
cumplit, marea agitată și cețurile dese. Și aici păsările erau nume- 
roase, în special albatroșii, pinguinii și petrelii. La 70°23 latitudine, 
au întâlnit niște insule întinse de gheață și, puțin mai departe, au | 
observat că norii dinspre sud aveau albeaţa zăpezii, ceea ce indica 
apropierea câmpurilor de gheaţă. La 71°10 latitudine și 106054 


“longitudine vestică, navigatorii s-au oprit, ca și prima dată, în față 


unei imense întinderi de gheaţă, care umplea, spre sud, întregul 
orizont. Marginea nordică a acestei întinderi, care continua pe 
aproape o milă spre sud, era dințată și spartă, iar bucăţile atât de 
înghesuite unele într-altele încât era cu neputinţă să treacă de ele. 
Dincolo de zidul acesta, întinderea ghețurilor părea să se mai 
netezească pe o anumită distanță, până când, în cele din urmă, era 
tivită la capătul sudic de un lanț enorm de munți de gheaţă, unul 
mai înalt decât altul. Căpitanul Cook a tras concluzia că această 
uriașă întindere trebuia să ajungă până la Pol sau până se unea cu 
un continent. Domnul J. M. Reynolds, ale cărui strădanii și 
stăruință deosebite au condus, în cele din urmă, la organizarea 
unei expediţii naționale, în parte în scopul de a explora aceste 
regiuni, vorbea despre tentativa vasului Resolution în termenii 


Pera SPOR Pie i SIRE DR, 
19 Este vorba despre 36 de grade Fahrenheit, aproximativ 1° Celsius. (N. tr.) 

următori: „Nu ne miră faptul că domnul căpitan Cook nu a putut 
trece dincolo de latitudinea de 71010”, ci ne uluiește faptul că a 
atins acest punct la meridianul 106054 longitudine vestică. Țara lui 
Palmer se situează la sud de insulele Shetland, la 640 latitudine, și 
se întinde spre sud și spre vest mai departe decât a pătruns orice 
navigator până în ziua de azi. Cook se îndrepta spre această 
regiune, când inaintarea i-a fost oprită de ghețuri, ceea ce ne 
temem că se va întâmpla mereu în acest punct și mai ales la înce- 
putul anotimpului, la 6 ianuarie — n-ar fi de mirare dacă o parte 
din acești munţi de gheață descriși de el s-ar uni cu pământul ferm 
al Țării lui Palmer sau cu vreo altă porțiune de continent situat mai 
departe, spre sud și vest.” 

In 1803, căpitanii Kreutzenstern și Lisiauski au fost însărcinați 
de împăratul Alexandru al Rusiei să întreprindă ocolul pământului 
pe mare. In strădania lor de a ajunge la Polul Sud, n-au reușit să se 
apropie la mai mult de 59%58' latitudine și 70%15' longitudine ves- 
tică. Acolo au întâlnit niște curenți puternici îndreptându-se către 
est. Balenele erau numeroase, dar n-au văzut nici urmă de ghețuri. 
Referitor la această călătorie, domnul Reynolds observa că, dacă 
Kreutzenstern ar fi sosit în acest punct mai la începutul anotimpu- 
lui, fără îndoială că ar fi întâlnit și ghețurile — dar el a atins lati- 
tudinea specificată în luna martie. Vântul, care suflă atunci în prin- 
cipal dinspre sud și dinspre vest, aduce, cu ajutorul curenților, si 
banchizele în acea regiune mărginită la nord de Georgia, la est de 
insulele Sandwich și de insulele din sudul arhipelagului Orkneys 
iar la vest de insulele sudice ale arhipelagului Shetland. i 

In 1822, căpitanul James Weddell, din marina britanică, a 
pătruns, cu două vase mici, mai departe înspre sud decât oricare 
dintre navigatorii dinaintea sa, nici el, la rândul său, neîntâmpi- 
nând obstacole insurmontabile. El a declarat Că, deși a fost 
frecvent prins de gheţuri înainte să atingă paralela 72, totuși, o dată 
ajuns acolo, n-a mai zărit nici urmă de gheaţă și că, înaintând până 
la 74°15 latitudine, n-a zărit vaste întinderi, ci numai trei insulițe 
de gheață. Este demn de reținut faptul că, deși a văzut mari stoluri 

de păsări și alte semne care, de obicei, anunță apropierea unui 
pământ, deși la sud de insulele Shetland omul de veghe de pe 
catarg a semnalat un țărm necunoscut înspre miazăzi, Weddell 
avea să nege ideea că ar putea exista un continent în regiunile 
polare de sud. 
La 11 ianuarie 1823, căpitanul Benjamin Morrell al schooneru- 
lui american Wasp a pornit din Ţara lui Kerguelen, urmărind să 
pătrundă spre sud cât mai adânc cu putință. La 1 februarie, se afla 
la 64°52’ latitudine sudică și 118027 longitudine estică. Următorul 
fragment este un extras din jurnalul său de la acea dată: „Vântul 
s-a întețit curând până la 11 noduri și ne-am folosit de prilej ca să 
ne îndreptăm spre vest, fiind totuși convinși că, pe măsură ce vom 
înainta spre sud, dincolo de latitudinea de 640, va scădea pericolul 
ghețurilor, am cârmit ceva mai spre sud și, după ce am depășit 
Cercul Antarctic, am atins latitudinea de 69°15. N-am găsit aici 
nici urmă de banchiză, ci am zărit doar câteva insule de gheață.” 
La data de 14 martie, am găsit apoi această notă: „Marea este 
acum complet lipsită de orice banchiză și nu se vede mai mult de 
o duzină de insulițe de gheață. În același timp, temperatura aeru- 
lui și a apei este cel puţin cu 13 grade mai ridicată decât cea pe 
care am înregistrat-o vreodată între paralelele 60 și 62° sud. Sun- 
tem, acum, la 70°14 latitudine sudică, temperatura aerului este de 
47 de grade, iar temperatura apei de 44 de grade. Am stabilit că, la 
această poziție, declinația este de 14°27’ către est, per azimut... Am 
trecut de mai multe ori dincolo de Cercul Antarctic, pe la diferite 
meridiane, și am constatat pretutindeni că temperatura, atât a 
aerului cât și -a apei, deveneau din ce în ce mai ridicate, cu cât 
înaintam dincolo de 65° latitudine sudică, iar declinația descreștea 
în aceeași proporţie. Când ne aflam la nord de această latitudine, 
adică între 60° și 65° sud, adeseori descopeream cu foarte mare 
greutate un loc de trecere pentru vas, printre imensele și 
nenumăratele insule de gheață, unele dintre ele având între una și 
două mile în circumferință și multe altele având peste cinci sute de 
picioare deasupra nivelului mării.” 

Rămânând aproape fără apă și fără foc, lipsiţi de instrumentele 
potrivite și, de asemenea, anotimpul fiind foarte înaintat, căpitanul 
Morrell a fost obligat să se întoarcă, fără a mai încerca să se aven- 
tureze mai departe spre vest, deși marea era în întregime 
deschisă. El și-a exprimat părerea că, fără aceste considerații impe- 
rioase care l-au silit să bată în retragere, ar fi reușit să pătrundă, 
dacă nu chiar până la Pol, cel puţin până la paralela 850. Am repro- 
dus ceva mai pe larg ideile sale despre această problemă, astfel 
încât cititorul să aibă ocazia să aprecieze, în cele ce urmează, în ce 
măsură au fost ele sprijinite de propria mea experiență. 

În 1831, căpitanul Briscoe, aflat în slujba companiei Messieurs 
Enderby, armatori de baleniere din Londra, a pornit cu bricul 
Lively spre Mările Sudului, însoţit de cuterul Tula. La 28 februarie, 
ajungând la 66030” latitudine sudică și 47931” longitudine estică, a 
zărit pământ și a descoperit, „fără nicio îndoială, printre zăpezi, pis- 
curile întunecate ale unui lanţ de munți orientat pe direcţia 
est-sud-est”. El a rămas în aceste locuri toată luna următoare, dar 
nu s-a putut apropia la mai mult de zece leghe de coastă, din pri- 
cina vremii dezlănțuite. Văzând că este cu neputinţă să continue 
descoperirile în acest anotimp, el a făcut cale-întoarsă către nord, 
pentru a ierna la Van Diemen. 

La începutul anului 1832, a pornit din nou către sud și, la 4 fe- 
bruarie, a zărit pământ la 67019 latitudine sudică și 69°29 longitu- 
dine vestică. Peste puţin timp, și-a dat seama că era o insulă situa- 
tă în apropiere de promontoriul ținutului pe care îl descoperise 
prima dată. Pe 21, în aceeași lună, el a reușit să debarce pe această 
insulă, luând-o în stăpânire în numele lui William al IV-lea și 
botezând-o Insula Adelaide, în onoarea reginei Angliei. Aceste 
detalii fiind aduse la cunoștința Societăţii Regale de Geografie din 
Londra, s-a tras concluzia, din raportul său, că „există o vastă întin- 
dere de pământ care se continuă fără întrerupere de la 47030 lon- 
gitudine estică până la 69%29 longitudine vestică, de-a lungul para- 
lelor 660 și 670 latitudine sudică”. În legătură cu această concluzie, 
domnul Reynolds observa: „Noi nu putem fi deloc de părere că 

este o concluzie valabilă, iar descoperirile lui Briscoe nu justifică o 
astfel de ipoteză. Weddell, trecând prin exact acelaşi spațiu, s-a 
îndreptat spre sud de-a lungul unui meridian aflat la est de 
Georgia, insulele Sandwich, insulele Orkneys de Sud și insulele 
Shetland.” După cum veţi afla, experiența mea personală servește 
la a demonstra și mai clar eroarea concluziei adoptate de 
Societate. 

Acestea sunt principalele încercări care au fost întreprinse pen- 
tru a pătrunde până la o latitudine sudică avansată și, din cele ce 
urmează, se va vedea că, înainte de călătoria vasului Jane Guy, 
rămăseseră aproape 30 de longitudine prin care nimeni nu tre- 
cuse vreodată Cercul Polar de Sud. Bineînţeles, un vast câmp de 
explorare încă se deschidea înaintea noastră, iar eu am fost cu- 
prins de cea mai arzătoare curiozitate, când l-am auzit pe căpitanul 
Guy spunând că se hotărâse să înainteze cutezător spre sud. 


Capitolul XVII 


Ne-am menţinut direcţia spre sud, timp de patru zile după ce 
renunțaserăm să mai căutăm insulele lui Glass, fără să întâlnim 
nicio bucată de gheață. Pe 26, la amiază, ne găseam la 63023 lati- 
tudine sudică și 41%25 longitudine vestică. Acum am zărit primele 
insule mai mari de gheaţă și o banchiză, care nu era totuși de o 
prea mare întindere. Vântul sufla, în general, dinspre sud-est sau 
dinspre nord-est, dar foarte slab. Când aveam un vânt dinspre 
vest, ceea ce se întâmpla foarte rar, era negreșit însoţit de o rafală 
de ploaie. În fiecare zi ningea, mai mult sau mai puțin. 
Termometrul, pe data de 27, arăta 35 de grade. 

1 ianuarie 1828. În ziua aceasta am fost complet înconjurați de 
gheaţă, iar perspectivele noastre erau, într-adevăr, foarte sumbre. 
Ne-a hărțuit întreaga dimineață o puternică vijelie dinspre nord- 
est, care izbea cu mari sloiuri de gheață în cârma și în pupa vasu- 
lui, atât de puternic încât ne înfioram gândindu-ne la consecințe. 
Spre seară, furtuna sufla încă dezlănțuită, dar o uriașă banchiză din 

faţa noastră s-a spintecat și am putut, în sfârșit, înălțând toate 
pânzele, să ne forțăm trecerea printre fragmentele mai mici, către 
niște ape neacoperite, de dincolo de ele. Când ne-am apropiat de 
acest spaţiu, am redus, treptat, velele, și, la sfârșit, după ce am ieșit 
la loc deschis, am pus vasul la capă, cu o trincă și o singură 
terțarolă. 

2 ianuarie. Ne bucurăm acum de o vreme plăcută. La amiază, 
ne aflam la 69°10 latitudine sudică și 42°20 longitudine vestică, 
dincolo de Cercul Antarctic. Dinspre sud, n-am văzut decât foarte 
puțină gheaţă, dar, în spatele nostru, se întindeau banchize uriașe. 
Astăzi, am meșterit un soi de sondă, folosindu-ne de un cazan 
mare de fier, cu un volum de douăzeci de galoane, și de o funie de 
200 de stânjeni. Am observat, astfel, că exista un curent care se 
îndrepta către sud cu aproape un sfert de milă pe oră. Tempera- 
tura aerului urcase, acum, până la 33 de grade. Tot aici am stabilit 
declinația, de 14°28 spre est, per azimut. 

5 ianuarie. Am continuat să înaintăm spre sud, fără a întâlni 
prea multe obstacole în cale. Totuși, în dimineaţa aceasta, aflân- 
du-ne la 73°19 latitudine sudică și 42°10 longitudine vestică, am 
fost siliți la o nouă escală, de o imensă întindere de gheață imobilă. 
Însă, am văzut oceanul liber către sud și am fost încredințați că 
vom fi în stare să ajungem acolo, până la urmă. Ținând-o către est, 
de-a lungul marginii banchizei, am găsit, în sfârșit, o trecere de 
vreo milă lărgime, pe care am străbătut-o, de bine de rău, până la 
asfinţit. Marea în care intraserăm acum era acoperită de insule de 
gheață foarte dese, dar ne-am avântat cu îndrăzneală, ca și mai 
înainte. Frigul nu pare să se întețească, deși avem frecvent parte 
de ninsoare și, când și când, de rafale de vânt foarte violente. 
Stoluri uriașe de albatroși au zburat astăzi peste schoonerul nos- 
tru, de la sud-est către nord-vest. 

7 ianuarie. Marea a rămas încă destul de liberă, astfel încât am 
putut, fără greutate, să ne menţinem ruta. Către vest, am văzut 
niște iceberguri de o mărime incredibilă și, după-amiază, am trecut 
pe lângă unul al cărui vârf se ridica, fără îndoială, la cel puţin patru 
sute de stânjeni deasupra nivelului mării. Circumferința sa era, 


„.. o uriașă banchiză din fața noastră s-a spintecat și am putut, în sfârșit, 
înălțând toate pânzele, să ne forțăm trecerea printre fragmentele mai mici, 
către nişte ape neacoperite, de dincolo de ele. 

probabil, măsurată la bază, de trei sferturi de leghe și mai multe 
firișoare de apă șiroiau printre crăpăturile fațetelor sale. Am putut 
vedea această insulă de gheață timp de două zile, apoi am pierdut-o 
in ceață. 

| 10 ianuarie. Dimineaţă, devreme, am avut nefericirea de a 
pierde un om, care a căzut peste bord. Era un american, pe nume 
Peter Vredenburgh, originar din New York, și unul dintre cei mai 
destoinici marinari de la bordul schoonerului, Căţărându-se peste 
prova, i-a alunecat piciorul și a căzut între două calupuri de gheaţă 
de unde n-a mai ieșit la suprafaţă. Azi, pe la prânz, eram la 78030 
latitudine și 40°15 longitudine vestică. Frigul a devenit muscător 
Și necontenit S-au abătut asupra noastră rafale de grindină dinspre 
nord și est. In partea aceasta am văzut, de altfel, mai multe ice- 
berguri imense și, la răsărit, întreaga zare pare să fie închisă de 
un câmp de ghețuri care se înalță în straturi suprapuse, înghesuin- 
du-se unele peste altele. Seara, am văzut câteva bucăţi de lemn 
plutind în voia valurilor, în vreme ce pe deasupra noastră a zburat 
un număr nesfârșit de păsări, printre care petreli-grași, petreli 
obișnuiți, albatroși și o pasăre mare, cu un penaj albastru străluci. 
tor. Declinaţia la azimut a fost, aici, mai mică decât atunci când am 
trecut de Cercul Antarctic. 

12 ianuarie, Trecerea noastră spre sud a devenit din nou nesi- 
gură, căci n-am zărit altceva în direcţia Polului decât o întindere de 
gheață aparent fără de margini, străjuită de adevărați munți de 
gheaţă crenelată, ale căror pante abrupte se ridică ameninţător 
unele peste altele. Am mers spre vest, pe marginea banchizei 
până pe data de 14, în speranţa că vom găsi o intrare. 

14 ianuarie. În dimineaţa aceasta, am atins marginea câmpului 
de gheaţă care ne închidea drumul și, ocolindu-l, am ajuns într-o 
mare deschisă, fără nicio bucăţică de gheaţă. Când am sondat-o 
cu funia de două sute de stânjeni, am dat de un curent îndreptân- 
du-se către sud cu o viteză de o jumătate de milă pe oră. Tempera- 
tura aerului era de 47 de grade, iar cea a apei, 34 de grade. Am 
navigat așadar către sud, fără să întâmpinăm niciun obstacol 
serios, până la 16 ianuarie, când, la amiază, ne aflam la 81°27 

latitudine și 42° longitudine vestică. Am scufundat din nou sonda 
și am descoperit un curent care se îndrepta tot spre sud, cu o 
viteză de trei sferturi de milă pe oră. Declinaţia per azimut 
scăzuse, iar temperatura era blândă și plăcută, termometrul 
urcând până la 51 de grade. În această perioadă, n-am întâlnit nicio 
bucată de gheață. Toţi oamenii de la bord erau de-acum 
încredințați că vom atinge Polul. 
17 ianuarie. Ziua aceasta a fost plină de incidente. Nenumărate 
stoluri de păsări au zburat pe deasupra noastră, venind dinspre 
sud și am împușcat câteva de pe punte, una dintre ele, o specie de 
pelican, dovedindu-se a fi delicioasă. Pe la miezul zilei, un mic sloi 
de gheaţă a fost semnalat de omul de veghe din vârful catargului, 
către prova la babord, și pe el părea așezat un animal mare. Cum 
vremea era frumoasă și aproape stabilă, căpitanul Guy a trimis 
două bărci să vadă ce anume era. Dirk Peters și cu mine l-am 
însoțit pe secund, în barca mai mare. Ajungând la sloi, am văzut că 
era ocupat de un exemplar uriaș din rasa urșilor arctici, dar având 
o dimensiune care-o depășea cu mult pe aceea a celui mai mare 
dintre aceste animale. Fiind bine înarmați, n-am șovăit să-l atacăm 
pe loc. Mai multe împușcături au fost trase rapid, cele mai multe 
nimerindu-l, după cum ni s-a părut, în cap și în corp. Cu toate aces- 
tea, monstrul, fără să-și piardă cumpătul, s-a aruncat de pe sloi în 
apă și a început să înoate, cu botul larg deschis, către barca în care 
eram Peters și cu mine. Din pricina zăpăcelii care s-a stârnit prin- 
tre noi la vederea neașteptatei întorsături a situației, nimeni nu a 
fost pregătit să tragă imediat o a doua șarjă, iar ursul a reușit să se 
cațere cu jumătate din trupul lui uriaș peste marginea bărcii și 
să-l inhațe de şale pe unul dintre ai noștri, înainte să luăm vreo 
măsură eficientă ca să-l gonim. In această situaţie critică, numai 
promptitudinea și agilitatea lui Peters ne-au salvat de la pieire. 
Sărind în spatele dihaniei sălbatice, i-a înfipt lama cuţitului în ceafă, 
nimerind-o în măduva spinării de la prima lovitură. Animalul s-a 
prăbușit din nou în mare, lipsit de viață, fără să se zbată, dar ros- 
togolindu-se peste Peters în cădere. Acesta din urmă a ieșit curând 
la suprafață și i-am aruncat o frânghie cu care să lege corpul 

animalului înainte de a urca din nou în barcă. Apoi, neam întors în 
triumf la schooner, trăgând trofeul după noi. Când l-am măsurat, 
am văzut că ursul avea, întins bine, exact cincisprezece picioare în 
lungime. Blana lui era albă ca neaua, foarte aspră, cu niște crețuri 
mărunte. Ochii erau de un roșu-sângeriu și mai mari decât ai ursu- 
lui arctic, iar botul mult mai rotund, semănând mai degrabă cu un 
bot de buldog. Carnea a fost fragedă, dar trăsnea a rânced și a 
pește, deși oamenii au înfulecat-o cu mare poftă, declarând că este 
foarte bună de mâncat. 

Abia aduseserăm prada noastră lângă vas, când omul din vârful 
catargului a strigat vesel: „Pământ la tribord, spre prova!” Toţi 
oamenii au intrat atunci în alertă și, cum o briză s-a ridicat la tanc 
dinspre nord-est, am ajuns curând lângă țărmul său. Era o insuliță 
joasă și stâncoasă, de vreo șase leghe în circumferință și cu totul 
lipsită de vegetaţie, în afară de o specie de cactus. Apropiindu-ne 
de ea dinspre nord, am văzut un colț de stâncă înaintat în mare, 
semănând foarte bine cu un balot de bumbac strâns cu sfoară. 
Ocolind acest colț de stâncă pe la vest, am găsit un mic golf, unde 
bărcile noastre au putut trage la mal foarte ușor. 

Nu ne-a luat mult timp ca să explorăm insula în fiecare colțișor, 
dar, cu o singură excepție, n-am găsit nimic demn de luat în seamă. 
În capătul sudic, am cules de foarte aproape de țărm, o bucată de 
lemn, pe jumătate îngropată într-o grămadă de pietre împrăștiate, 
care părea să fi fost prova unei canoe. Purta evident urmele unor 
tentative de impodobire prin cioplire, iar căpitanul Guy a crezut că 
deslușește o formă de broască țestoasă, dar mie unuia asemănarea 
nu mi s-a părut decât foarte vagă. În afara acestei prove, dacă 
într-adevăr asta era, n-am descoperit niciun indiciu că vreo crea- 
tură vie ar mai fi pus vreodată piciorul pe insulă. În jurul coastei 
am văzut, pe ici, pe colo, mici sloiuri de gheaţă, dar foarte puţine. 
Poziţia exactă a insuliței (căreia căpitanul Guy i-a dat numele de 
Insulița lui Bennet, în onoarea asociatului său, coproprietar al 
schoonerului) este la 82°50 latitudine sudică și 42°20 longitudine 
vestică. 


În această situaţie critică, numai promptitudinea și agilitatea lui Peters 


ne-au salvat de la pieire. 


156 Edgar Allan Poe 


Pătrunseserăm, în momentul acela, către sud cu patru grade 
mai mult decât oricare dintre exploratorii de dinainte şi marea se 
desfăşura perfect liberă în fața noastră. Am văzut, de asemenea, că 
declinația scădea uniform, pe măsură ce înaintam, şi, ceea ce era 
încă și mai surprinzător, că temperatura aerului şi, în ultimul timp, 
și a apei, era mai ridicată. Vremea putea fi numită chiar plăcută și 
ne bucuram de o briză statornică și ușoară, suflând mereu dinspre 
punctul nordic pe care îl indica busola. Cerul era neobișnuit de 
senin, doar când și când ivindu-se la orizont o umbră de nor ca 
“şte vapori fini, înspre sud — dar și aceea, de fiecare dată, se 
destrăma rapid. Numai două piedici mai întrezăream — că ni se 
împuținase combustibilul și că printre câţiva membri ai echipajului 
apăruseră primele simptome de scorbut. Aceste considerații înce- 
puseră să influențeze gândirea căpitanului Guy, care vorbea, din ce 
în ce mai des, despre întoarcere. În ceea ce mă privește, convins 
cum eram că, păstrând direcția, vom ajunge curând la un pământ 
ceva mai important și având toate motivele să cred, judecând după 
ce se vedea în prezent, că nu vom da peste un sol arid, ca acela din 
latitudinile arctice superioare, am stăruit fierbinte pe lângă el să 
recunoască necesitatea de a continua, cel puţin încă vreo câteva 
zile, să înaintăm pe aceeași direcție. Un prilej atât de ispititor de a 
rezolva marea problemă referitoare la continentul antarctic nu i se 
mai oferise niciodată până atunci cuiva — și mărturisesc că 
simțeam că explodez de indignare la sugestiile șovăielnice Şi 
inoportune ale comandantului nostru. Cred, într-adevăr, că lucru- 
rile pe care nu m-am putut înfrâna să i le spun despre acest subiect 
și-au făcut efectul și l-au determinat să meargă mai departe. De 
asemenea, cu toate că nu pot decât să deplâng nefericitele și 
sângeroasele evenimente care au fost rezultatul imediat al sfatu- 
rilor mele, cred că am dreptul de a mă felicita, într-o oarecare 
măsură, că am contribuit, oricât de puţin, la a deschide în ochii 
științei unul dintre cele mai entuziasmante secrete care i-au 
reținut vreodată atenţia. 

Capitolul XVIII 


18 ianuarie. În această dimineață’, am reluat drumul spre sud, 
pe o vreme la fel de frumoasă ca și înainte. Marea era netedă ca 
oglinda, vântul destul de cald și suflând dinspre nord-est, iar tem- 
peratura apei de 53 de grade. Din nou am pus în funcţiune meca- 
nismul nostru de sondare și, cu o funie de 150 de stânjeni, am 
văzut că viteza curentului care se îndrepta spre pol era de o milă 
pe oră. Această orientare constantă spre sud, atât a vântului cât și 
a curentului, a iscat, într-o oarecare măsură, unele presupuneri și 
chiar unele îngrijorări din partea celor de pe schooner și am obser- 
vat, limpede, că făcuseră o puternică impresie și asupra căpitanu- 
lui Guy. Însă, cum era din cale-afară de sensibil la ironie, am reușit, 
în final, să-l fac să râdă de propriile sale temeri. Declinaţia era, 
acum, absolut neînsemnată. În cursul zilei, am văzut mai multe 
balene din specia obișnuită și nesfârșite stoluri de albatroși au tre- 
cut pe deasupra vasului. De asemenea, am pescuit o specie de tufă, 
încărcată cu boabe roșii, ca ale păducelului, și leșul unui animal de 
uscat, cu o înfățișare foarte ciudată. Acesta avea trei picioare în 
lungime și numai șase inci în înălțime, patru picioare scurte, cu 
labele prevăzute cu gheare de un roșu strălucitor, care ai fi zis că 
sunt din coral. Corpul era acoperit cu un păr lins și mătăsos, de un 
alb imaculat. Coada era pleșuvă ca a șobolanului și de aproape un 
picior și jumătate lungime. La cap semăna cu pisica, mai puţin ure- 
chile, care atârnau ca la câine. Dinţii aveau aceeași culoare staco- 
jie strălucitoare ca și ghearele. | 


20 Termenii de „dimineaţă” și „seară” pe care i-am folosit ca să evit, pe cât 
posibil, confuzia în povestirea mea, nu trebuie, fireşte, luaţi în sensul lor obișnuit. 
Deja de multă vreme nu mai aveam noapte deloc, lumina zilei fiind permanentă. 
Datele au fost stabilite potrivit timpului nautic, iar coordonatele trebuie înțelese 
per compas. Trebuie, de asemenea, să subliniez faptul că nu pretind, în ceea ce 
privește prima parte a celor scrise aici, că am respectat cu strictețe datele sau 
latitudinile și longitudinile, fiindcă nu am început să țin regulat un jurnal decât 
după perioada despre care vorbesc în această primă parte. În multe cazuri, m-am 
bizuit, de altfel, numai pe memorie. (N. a.) 

19 ianuarie. Astăzi, pe când ne aflam la 83020 latitudine și 43°59 
longitudine vestică (marea fiind extraordinar de întunecată), omul 
de veghe a zărit din nou pământ din vârful catargului și, după o 
cercetare mai atentă, am descoperit o insulă, care făcea parte 
dintr-un grup de mai multe insule, foarte mari. Coasta era înaltă și 
abruptă, iar interiorul părea bine împădurit, un amănunt care ne-a 
produs o mare bucurie. În aproape patru ore de când descoperi- 
serăm pământul, am ajuns să aruncăm ancora într-un loc unde fun- 
dul era nisipos și la zece stânjeni adâncime, cam la o milă distanță 
de țărm, fiindcă un violent resac, cu replică puternică de valuri 
spărgându-se ici și colo, făcea nesigură încercarea de a ne apropia 
mai mult. Două bărci, mai mari, s-au lăsat la apă și o echipă, bine 
înarmată (printre care ne număram și Peters și cu mine), a pornit 
să caute un loc de trecere prin lanțul de recife care părea că 
împrejmuiește insula. După ce, o vreme, ne-am tot uitat după 
vreuna, am descoperit o intrare prin care tocmai ne pregăteam să 
pătrundem, când am văzut patru canoe desprinzându-se de țărm, 
pline cu oameni care păreau bine înarmați. l-am așteptat să vină și, 
cum se mișcau foarte rapid, au ajuns curând la o distanță de unde 
ne puteau auzi. Căpitanul Guy a ridicat atunci o batistă albă în 
vârful unei vâsle, iar străinii au încremenit pe loc, începând să 
trăncănească toţi deodată, cu voce tare, amestecată, la răstimpuri, 
cu strigăte din care am putut desluși cuvintele Anamoo-moo! și 
Lama-Lama! Au tinut-o așa cel puţin o jumătate de ceas, timp în 
care am avut prilejul să le studiem înfățișarea. 

În cele patru canoe, care să tot fi avut vreo 50 de picioare 
lungime și cinci lăţime, se aflau o sută zece sălbatici, în total. 
Aveau aproape statura obișnuită a europenilor, dar mult mai mus- 
culoși și mai bine legați. Obrazul le era negru ca smoala, iar părul, 
ca lâna, des și lung. Purtau niște veșminte din pielea unui animal 
necunoscut, negru, cu blana mițoasă și mătăsoasă, ajustat pe corp 
cu o oarecare îndemânare, partea cu păr întoarsă înăuntru, mai 
puțin în jurul gâtului, încheieturii mâinii și gleznelor. Armele lor 
constau, în principal, din bâte, făcute dintr-un lemn închis la 
culoare și aparent foarte greu. Am zărit, însă, și câteva sulițe cu 

vârful de silex și niște praștii. Pe fundul bărcilor aveau o grămadă 
de pietre negre, de mărimea unui ou mai mare. 

După ce și-au încheiat cuvântarea (căci era limpede că pentru 
aceasta sporovăiseră atât), unul dintre ei, care părea să fie șeful, 
s-a ridicat în picioare, la vârful canoei sale, și ne-a făcut semn să ne 
aducem bărcile lângă a lui. Neam prefăcut că nu-i pricepem 
îndemnul, socotind că era mai înțelept să ne menţinem, cât ar fi 
fost cu putință, o distanță între noi, numărul lor fiind de patru ori 
mai mare decât al nostru. Ghicindu-ne gândul, șeful a poruncit 
celorlalte trei canoe să rămână pe loc, în vreme ce el a înaintat spre 
noi doar cu a lui. Îndată ce a ajuns, a sărit în barca noastră cea mai 
mare și s-a așezat lângă căpitanul Guy, arătând, în același timp, cu 
mâna către schooner și repetând cuvintele Anamoo-moo! și Lama- 
Lama! Atunci, ne-am întors la vas, cu cele patru canoe urmându-ne 
la mică distanță. 

Când am ajuns lângă bord, șeful a dat semne de mare surpriză 
și plăcere, bătând din palme, plesnindu-se peste coapse și lovin- 
du-se cu pumnii în piept, râzând zgomotos. Întreaga lui suită i s-a 
alăturat în această explozie de veselie și, pentru câteva minute, a 
fost așa o hărmălaie încât ne-a asurzit pe toți. Când, în sfârșit, s-a 
restabilit liniștea, căpitanul Guy a ordonat să fie ridicate bărcile 
noastre, ca o precauţie necesară, și i-a dat de înțeles șefului (al 
cărui nume am aflat curând că era Too-wit) că nu putea îngădui pe 
punte mai mult de 20 dintre oamenii lui o dată. Cu această 
condiție, șeful a părut perfect împăcat și a strigat niște porunci 
către cei din canoe, la care una dintre ele s-a apropiat, celelalte 
rămânând la vreo cincizeci de iarzi depărtare. Douăzeci dintre 
sălbatici au urcat la bord și au început să scotocească prin fiecare 
colțișor de pe punte, cățărându-se pe catarge, purtându-se ca la ei 
acasă și cercetând fiecare obiect cu nesaț. 

Era evident că nu mai văzuseră niciodată vreun alb — și, de 
altfel, culoarea noastră din obraji părea să le stârnească repulsie. 
O credeau pe Jane o creatură vie și ai fi zis că se temeau să o 
rănească, ținându-și cu grijă sulițele cu vârful în sus. La un 
moment dat, întregul nostru echipaj s-a distrat copios pe seama 

purtării lui Too-wit. Bucătarul spărgea niște lemne lângă cambuză 
și, din greșeală, și-a înfipt toporul în punte, făcând o crestătură 
foarte adâncă. Șeful a dat imediat fuga și, îmbrâncindu-l pe bucătar 
destul de rău, a început să scoată un vaiet scurt, pe jumătate urlet, 
foarte grăitor despre cât participa el la suferințele pe care își 
închipuia că le îndură schoonerul, bătându-i ușor cu palma și 
mângâindu-i rana, și spălând-o cu o găleată de apă de mare, care 
se găsea lângă el. Era în purtările acestea o doză de naivitate pen- 
tru care noi nu eram pregătiți și, în ceea ce mă privește, nu m-am 
putut stăpâni să nu suspectez și o oarecare prefăcătorie. 

După ce vizitatorii și-au satisfăcut, cât au putut, curiozitatea 
relativ la greement și la punte, li s-a dat voie să coboare înăuntru, 
unde mirarea lor a depășit orice limită. Uimirea lor de acum părea 
să fie mult prea profundă pentru a se mai exprima în cuvinte, căci 
se învârteau amuţiţi de colo-colo, scăpând din când în când numai 
niște exclamaţii surde. Armele le-au provocat un subiect bogat de 
discuţii și speculații, și li s-a îngăduit să le mânuiască și să le 
cerceteze după plac. Nu cred că aveau vreo bănuială la ce ar putea 
folosi de fapt, ci mai degrabă le-au socotit niște idoli, văzând cu 
câtă grijă umblam noi cu ele și atenţia cu care le urmăream 
mișcările când le mânuiau ei. La tunurile mari, uimirea lor a fost 
dublă. S-au apropiat de ele dând toate semnele de profundă vene- 
raţie și teamă, dar n-au vrut să le cerceteze mai amănunțit. Existau 
două mari oglinzi în cabină, unde uluirea lor a atins culmea. 
Too-wit a fost cel dintâi care s-a apropiat și ajunsese în mijlocul 
cabinei, cu fața către una și cu spatele către cealaltă, dar nu le 
observase încă. Ridicându-și ochii și văzându-și imaginea reflecta- 
tă în spatele sticlei, am crezut o clipă că sălbaticul o să înnebu- 
nească, iar când, întorcându-se pe călcâie ca să dea bir cu fugiţii, 
s-a zărit, a doua oară, în direcţia opusă, mi-a fost frică să nu-și dea 
duhul pe loc. Nimic nu l-a putut convinge să se mai uite o dată — 
azvârlindu-se la podea, cu fața îngropată în palme, a rămas așa 
până când am fost obligați să-l târâm noi pe punte. 

Toată mulțimea sălbaticilor a fost la fel primită la bord, pe 
rând, câte douăzeci o dată, lui Too-wit îngăduindu-i să fie prezent 

întreaga perioadă. N-am văzut la niciunul vreo înclinație către 
hotie și nu ne-a lipsit vreun obiect după plecarea lor. De-a lungul 
întregii lor vizite au arătat purtările cele mai prietenoase. Aveau, 
totuși, câteva apucături pe care nu le-am putut pricepe, de pildă, nu 
i-am putut face să se apropie de vreo câteva obiecte, inofensive — 
ca pânzele schoonerului, un ou, o carte deschisă sau un căuș cu 
făină. Am încercat să descoperim dacă aveau la ei niște lucruri 
care ar fi putut deveni obiecte de schimb, dar ne-a fost greu să ne 
facem înțeleși. Am aflat însă, spre marea noastră mirare, că insula 
era plină de țestoase uriașe de Galapagos și am văzut una în 
canoea lui Too-wit. Am văzut, de asemenea, și o biche de mer în 
mâinile unui sălbatic, care o mânca de crudă, cu mare lăcomie. 
Aceste lucruri nefirești — căci așa erau, dacă socotești după latitu- 
dinea la care se petreceau — lau determinat pe căpitanul Guy 
să-și dorească să cerceteze în întregime teritoriul, în speranța că va 
putea trage vreun câștig de pe urma descoperirii sale. În ceea ce 
mă privește, arzând de nerăbdare să știu mai multe despre aceste 
insule, totuși țineam încă și mai înverșunat să ne continuăm 
călătoria spre sud neîntârziat. Ne bucuram acum de-o vreme fru- 
moasă, dar nu se putea spune cât avea să mai dureze și, fiind deja 
la paralela 840, cu marea absolut liberă de orice obstacol în faţa 
noastră, cu un curent puternic, orientat spre sud, și cu vânt bun, 
nu-mi venea să plec urechea la vreo propunere de a ne opri pentru 
mai mult timp decât era strict necesar pentru refacerea sănătății 
echipajului și pentru reîncărcarea vasului cu provizii și combus- 
tibil. I-am arătat căpitanului că ne puteam opri în acest arhipelag la 
întoarcere, ba chiar și să iernăm aici, în caz că vom fi blocaţi de 
gheţuri. Într-un târziu, mi-a dat dreptate (căci, într-un fel, dar greu 
de spus de ce, dobândisem multă trecere pe lângă dânsul) și, în 
sfârșit, am stabilit ca, și în cazul în care vom găsi biche de mer, să 
nu rămânem aici decât o săptămână, cât să ne mai întremăm, după 
care să pornim mai departe spre sud, până unde ne va fi cu putință 
s-ajungem. Așadar, am făcut toate pregătirile necesare și, avându-l 
călăuză pe Too-wit, am adus-o pe Jane, printre recifuri, până 
într-un golfuleț minunat, complet înconjurat de pământ, aflat în 

partea de sud-est a insulei principale, având zece stânjeni 
adâncime și fundul de nisip negru, unde am aruncat ancora cam la 
o milă de țărm. La capătul acestui golfuleţ existau (ni s-a spus) trei 
izvoare bune cu apă de băut și am văzut că împrejurimile erau bine 
împădurite. Cele patru canoe ne-au urmat, la intrare, ținându-se, 
totuși, la o distanță cuviincioasă. Cât despre Too-wit, acesta a 
rămas la bord și, după ce am aruncat ancora, ne-a poftit să-l 
însoțim la țărm, ca să vizităm satul, aflat mai spre interiorul insulei. 
Căpitanul Guy a acceptat și, după ce zece sălbatici au fost lăsaţi la 
bord, ca ostatici, o parte din oamenii noștri, doisprezece la număr, 
s-au pregătit să-l urmeze pe șef. Am avut grijă să ne înarmăm până 
în dinți, dar fără să lăsăm să se vadă vreo urmă de neîncredere. 
Schoonerul și-a scos tunurile prin saborduri, și-a ridicat plasele din 
bastingaj, și s-au luat toate precauțiile cuvenite impotriva oricărei 
surprize. Secundului i s-a dat ordin să nu primească pe nimeni la 
bord în timpul absenței noastre și, în cazul în care nu ne-am fi 
întors în douăsprezece ore, să trimită cuterul, cu un tun mic, în 
jurul insulei, să ne caute. 

Cu fiecare pas cu care înaintam în interior, ni se întărea convin- 
gerea că ne aflam într-un ținut esenţial diferit de oricare altul 
vizitat vreodată de omul civilizat. Nimic din cele ce vedeam nu ne 
era cunoscut. Copacii nu semănau cu niciunul dintre cei care cresc 
în zonele tropicale, temperate sau înghețate din Nord, și se deose- 
beau și de cei din regiunile aflate la latitudinile inferioare sudice, 
pe care tocmai le traversaserăm. Rocile însele erau nemaivăzute, 
în compoziţie, culoare și stratificare, iar cursurile de apă, oricât de 
incredibil ar părea, aveau atât de puțin în comun cu acelea din alte 
clime, încât am șovăit să gustăm din ele și ne-a venit greu să cre- 
dem că însușirile lor ar fi pur naturale. La un mic izvor care ne tăia 
calea (primul întâlnit), Too-wit și însoțitorii săi s-au oprit să bea. 
Din pricina aspectului neobișnuit al apei, noi am refuzat să gustăm 
din ea, căci am presupus că era poluată; abia după un timp am 
reușit să înțelegem că așa arătau cursurile de apă din întregul arhi- 
pelag. Nu prea știu cum să fac să vă dau o idee clară despre natu- 
ra acestui lichid și nu pot să-l descriu fără să folosesc multe 

cuvinte. Cu toate că această apă curgea cu repeziciune pe toate 
pantele, cum ar fi făcut oricare apă obișnuită, totuși, niciodată, cu 
excepţia locurilor unde cădea în cascadă, nu avea limpezimea 
“obișnuită. Era, însă, la urma urmei, la fel de limpede ca orice apă 
calcaroasă, diferența constând doar în aspect. La prima vedere si 
mai cu seamă în locurile unde panta era lină, semăna puţin, în ceea 
ce privește consistenţa, cu o soluţie groasă de gumă arabică dizol- 
vată în apă obișnuită. Dar aceasta era numai cea mai puțin 
izbitoare dintre calităţile sale extraordinare. Nu era incoloră, dar 
nici nu era de o culoare uniformă — prezenta în faţa ochilor, asa 
cum curgea, toate nuanțele purpurei, ca reflexele mătăsii cu ape. 
Această variaţie de nuanţe se producea într-un mod care a stârnit 
în minţile celor din grupul nostru o uluire tot atât de profundă cât 
stârnise oglinda în cazul lui Too-wit. Când am umplut un lighean 
cu această apă și am lăsat-o să se așeze, am văzut că întreaga masă 
a lichidului era alcătuită din numeroase vinișoare diferite, fiecare 
de câte o culoare, că aceste vinișoare nu se amestecau între ele si 
Că, în ceea ce privește coeziunea, aceasta era perfectă între partic- 
ulele care alcătuiau o vinișoară și imperfectă în ceea ce priveşte 
particulele vinișoarelor alăturate. Trecând lama unui cutit de-a 
curmezișul acestor vinișoare, apa se închidea imediat în urma 
lamei, ca o apă de la noi, și, când o scoteam afară, toate urmele 
secționării se ștergeau într-o clipă. Dacă, în schimb, lama era tre- 
cută exact printre două vinișoare, rezulta o separare perfectă, pe 
care forța de coeziune n-o corecta imediat. Caracterul fenomenal 
al acestei ape a însemnat cea dintâi verigă din nesfârșitul lanţ de 
miracole, în care eu eram sortit să mă las, în cele din urmă, prins. 

Capitolul XIX 


Ne-a luat aproape trei ore până am ajuns la sat, fiind așezat la 
peste nouă mile în interiorul insulei, iar poteca până acolo traver- 
sând o regiune foarte accidentată. Cum mergeam așa, grupul lui 
'Too-wit (cei o sută zece sălbatici din canoe), se întărea, din clipă în 
clipă, cu câte un mic detașament de șase sau șapte oameni, care ni 
se alăturau, ca din întâmplare, la diverse cotituri ale drumului. 
Faptul aducea atât de bine cu un plan dinainte stabilit încât, până 
la urmă, mi-a trezit neîncrederea și i-am împărtășit căpitanului 
Guy temerile mele. Însă, acum era prea târziu, oricum, să mai dăm 
înapoi și am ajuns la concluzia că era mai bine, pentru siguranța 
noastră, să ne prefacem absolut convinși de buna-credință a lui 
Too-wit. Așadar, am continuat să mergem, cu ochii în patru la 
manevrele sălbaticilor, fără să le ingăduim să ne despartă, vârân- 
du-se între noi. Astfel, trecând peste o râpă prăpăstioasă, am ajuns, 
în sfârșit, la ceea ce ni s-a spus că era singura tabără de locuinţe de 
pe întreaga insulă. Când am intrat în raza vizuală a celor din sat, 
șeful a dat un chiot și ne-a tot repetat cuvântul Klock-Klock, care 
am bănuit că era numele satului sau, probabil, numele generic 
pentru sat în limba lor. 

Locuinţele aveau cea mai sărăcăcioasă înfățișare pe care ţi-ai fi 
închipuit-o și, deosebindu-se, din această privință, și de cele mai 
primitive rase de sălbatici cunoscute vreodată, nu erau construite 
toate la fel. Unele (Și acestea am înţeles că aparţineau mai-marilor 
insulei, numiți Wampoos sau Yampoos) erau constituite dintr-un 
trunchi de copac, tăiat la aproape patru picioare deasupra 
rădăcinii, peste care era aruncată o blană mare și neagră, care 
atârna în falduri până la pământ, iar sub aceasta își avea sălbaticul 
cuibul. Altele erau făcute din crengi de copac nedecojite, cu frun- 
zele lor uscate cu tot, puse înclinat, la un unghi de 45%, pe un 
morman de lut, îngrămădite unele peste altele, fără vreo formă 
regulată, și de vreo cinci sau șase picioare înălțime. Altele erau 
mai degrabă niște gropi, săpate perpendicular în pământ, și acope- 
rite cu niște crengi ca și cele dinainte, care se dădeau la o parte, 

atunci când ocupantul voia să intre, și erau trase la loc, după ce 
intra. Câteva erau făcute direct în copac, între două bifurcații de 
crengi, cele de deasupra fiind tăiate pe jumătate, cât să se 
răsfrângă peste cele de jos, închipuind astfel un adăpost de vreme 
rea mai bine căptușit. Însă cele mai numeroase nu erau decât niște 
mici hrube, care păreau scobite în peretele abrupt al unei stânci, 
de culoare întunecată, semănând cu lutul, care înconjura satul pe 
trei laturi. La gura fiecărei grote primitive din acestea, se afla o 
piatră pe care ocupantul o așeza cu grijă la intrare, când pleca din 
adăpostul său — din ce motiv, n-aș ști să spun, căci piatra nu era 
niciodată destul de mare cât să închidă mai mult de o treime din 
deschizătură. 

Acest sat, dacă merită să-l numim astfel, era așezat pe fundul 
unei văi destul de adânci, la care se putea ajunge numai prin 
partea de sud, peretele de stâncă despre care am vorbit 
împiedicând accesul prin toate celelalte părți. Prin mijlocul văii 
susura un fir de apă din aceea care arăta ca vrăjită, după cum am 
descris-o. Am văzut mai multe animale ciudate pe lângă locuințe, 
aparent toate domesticite. Cea mai mare dintre aceste vietăți 
semăna, la corp și la grohăit, cu porcul nostru de casă, numai că 
avea o coadă stufoasă, iar picioarele foarte svelte, ca ale antilopei. 
Umbletul său era deosebit de stângaci și șovăielnic și nu l-am văzut 
niciodată încercând să fugă. Am observat, de asemenea, și alte ani- 
male, foarte asemănătoare la înfățișare, dar cu trupul mult mai 
lung și acoperit cu o lână neagră. Exista o mare varietate de păsări 
îmblânzite, care păreau să constituie hrana de bază a băștinașilor. 
Spre marea noastră mirare, am văzut printre aceste păsări și alba- 
troși negri, complet domesticiți, plecând spre mare, din timp în 
timp, după mâncare, dar întotdeauna întorcându-se în sat, ca 
acasă, și folosind țărmul de sud, cel mai apropiat de sat, ca loc de 
clocit. Acolo, ca de obicei, li se alăturau prietenii lor pinguinii, dar 
aceștia din urmă nu-i urmau niciodată până în satul sălbaticilor. 
Printre celelalte păsări domesticite existau rațe, foarte puţin 
diferite de canvass-back de pe la noi, gâște-de-mare negre și o 
pasăre mare, asemănătoare cu uliul, dar fără să fie și carnivoră. Cât 

despre pești, aceștia păreau să fie din belşug. Am văzut, în timpul 
vizitei noastre, o mare cantitate de somon uscat, batog, delfini 
albaștri, macrou, blackfish, calcan, țipar, elefant-de-mare, chefal, 
limbă-de-mare, papagali-de-mare, leather-jackets, rândunici-de- 
mare, merluciu, caracude, paracutas și nenumărate alte specii. Am 
remarcat, de asemenea, că foarte mulți semănau cu peștii care 
trăiesc pe lângă arhipelagul Lord Aukland, la 510 latitudine sudică. 
Și broasca țestoasă de Galapagos se găsea din belșug. N-am văzut 
decât puţine animale sălbatice, niciunul mai mare sau din vreo 
specie pe care s-o cunoaștem. Unul sau doi șerpi, colosali, ne-au 
tăiat calea, dar băștinașii nu le-au dat atenţie, așa că am dedus că 
nu erau veninoși. 

Pe când ne apropiam de sat împreună cu Too-wit și războinicii 
săi, o mare mulțime de oameni s-a năpustit în întâmpinarea noas- 
tră, scoțând strigăte puternice, dintre care am putut distinge doar 
veșnicele Anamoo-moo! și Lama-Lama! Am fost foarte surprinși să 
vedem, cu una sau două excepții, că acești nou-veniți erau în 
întregime goi, pieile fiind folosite ca veșminte doar de cei din 
canoe. Toate armele din ţinut păreau, de asemenea, să fie în mâi- 
nile acestora din urmă, căci n-am zărit niciuna printre locuitorii sat- 
ului. Erau foarte multe femei și copii, cele dintâi nu lipsite de o 
oarecare frumusețe, ca să spunem așa. Se țineau drept, erau înalte 
şi bine făcute, cu o grație și o naturalețe în atitudini, pe care nu le 
întâlneşti într-o societate civilizată. Buzele lor, însă, ca și ale 
bărbaţilor, erau atât de mari și de cărnoase încât nici când râdeau 
nu li se vedeau dinţii. Părul lor era mai subţire decât al bărbaţilor. 
Printre toți acești localnici golași, dacă erau zece sau doisprezece 
îmbrăcați în piei negre, ca războinicii lui Too-wit, și înarmați cu 
sulițe și bâte grele. Aceștia păreau să aibă mare trecere în fața 
celorlalți și nu li se vorbea fără a fi cinstiți cu titlul de Wampoo. De 
asemenea, aceștia erau ocupanții palatelor acoperite cu piele 
neagră. Al lui Too-wit era situat în mijlocul satului, mult mai 
încăpător și, întrucâtva, mai bine construit decât celelalte de 
același tip. Arborele care închipuia suportul era retezat la o distan- 
tă de douăsprezece picioare deasupra rădăcinii, și, mai jos de 

tăietură, fuseseră lăsate câteva crengi, care serveau la întinderea 
acoperământului și-l împiedicau, astfel, să fluture, lovindu-se de 
trunchi. De asemenea, acoperământul, care era alcătuit din patru 
piei foarte mari, prinse între ele cu ajutorul unor țepușe de lemn, 
era fixat la bază cu țăruși, bătuți, prin ele, în pământ, Înăuntru, pe 
sol, era așternută o mare cantitate de frunze uscate, în chip de 
Covor. 

Către această colibă am fost conduși cu mare pompă, iar, în 
spatele nostru, s-a îmbulzit o droaie de băștinași, câţi au putut 
încăpea. Too-wit s-a așezat primul pe frunze și ne-a făcut semn 
să-i urmăm exemplul. I-am dat ascultare și, astfel, ne-am trezit 
într-o situaţie deosebit de încurcată, dacă nu chiar critică. Eram 
așezați pe pământ, doisprezece la număr, împreună cu sălbaticii, în 
număr de patruzeci, ghemuiţi pe vine și atât de înghesuiți în jurul 
nostru încât, dacă s-ar fi iscat vreo dezordine, ne-ar fi fost cu 
neputinţă să ne folosim de armele noastre sau măcar să ne ridicăm 
în picioare. Îmbulzeală nu era numai înăuntrul colibei, dar și afară, 
unde probabil că se adunaseră toate sufletele de pe insulă, Și doar 
sforțările necontenite și vociferările lui Too-wit au stăvilit mulțimea 
de a ne omori, strivindu-ne în picioare. Principala noastră apărare 
consta în prezența lui Too-wit printre noi, așa că ne-am hotărât să 
stăm lipiți de el, socotind că este singura noastră șansă de a mai 
ieși teferi din toată afacerea, ferm deciși să-l sacrificăm pe loc, la 
cel dintâi semn de intenții dușmănoase. 

După multă zarvă, s-a restabilit o oarecare liniște, când șeful 
ne-a ținut o cuvântare nesfârșită și foarte asemănătoare cu aceea 
pe care ne-o recitase în canoe, cu singura deosebire că acum repe- 
ta cu ceva mai multă stăruință Anamoo-moo! decât Lama-Lama! 
Am ascultat, într-o profundă tăcere, până la capătul acestui discurs, 
când căpitanul Guy a răspuns, asigurându-l pe şef de statornica sa 
prietenie și bună-credinţă, încheind ce avea de zis printr-un dar, 
constând în mai multe șiraguri de mărgele albastre și un cuţit. La 
cele dintâi, monarhul, spre marea noastră surpriză, a strâmbat din 
nas cu o expresie de dispreț, dar cuțitul i-a produs o satisfacție fără 
margini și a poruncit imediat să vină mâncarea. Aceasta a ajuns în 

colibă trecută din mână în mână, peste capetele celor de faţă, și era 
alcătuită din măruntaiele crude, încă aburinde, ale unui animal 
dintr-o specie necunoscută, probabil unul dintre porcii cu picioare 
subţiri pe care îi observaserăm în timp ce veneam către sat. 
Văzând că noi nu ştiam cum să începem, ne-a arătat el cum se face, 
înghițind, iard după iard, bucatele acelea ispititoare, până când noi 
n-am mai rezistat și ne-am manifestat atât de fățiș simptomele unor 
stomacuri întoarse pe dos, încât i-am stârnit majestăţii sale o 
uimire doar cu puțin mai mică decât aceea provocată de oglinzile 
de pe vas. Am refuzat, oricum, să ne înfruptăm din delicatesele 
întinse în fața noastră, și ne-am dat silința să-l facem să priceapă că 
nu ne era deloc foame, pentru că tocmai mâncaserăm pe săturate. 
Când monarhul a pus punct acestui ospăț, am început o serie 
de întrebări încrucișate, puse în cele mai ingenioase moduri care 
ne-au trecut prin minte, în scopul de a afla care erau principalele 
produse ale ținutului și dacă din vreunul dintre ele am fi putut 
trage vreun profit. Într-un târziu, a părut că s-a prins despre ce 
vorbeam și s-a oferit să ne însoțească într-un loc de pe țărm, unde, 
ne-a asigurat el, biche de mer (și ne-a arătat un exemplar) s-ar îi 
găsit din abundență. Am fost bucuroși de acest prilej atât de 
curând ivit de a scăpa de înghesuiala mulțimii și ne-am arătat 
nerăbdători să pornim într-acolo. Așadar, am părăsit coliba ȘI, 
însoțiți de întreaga populație a satului, l-am urmat pe șef către 
capătul sud-estic al insulei, nu departe de golfulețul unde era anco- 
rat vasul nostru. Am așteptat acolo aproape o oră, până când vreo 
câțiva sălbatici au adus cele patru canoe în locul în care ne oprise- 
răm. Atunci, întregul nostru grup s-a urcat într-una dintre ele și am 
vâslit de-a lungul barierei de recife de care am vorbit mai devreme 
și apoi a alteia, aflate mai departe în larg, unde am văzut un număr 
de biche de mer mai mare decât văzuse vreodată cel mai bătrân 
dintre marinarii noștri prin arhipelagurile situate la aceste latitu- 
dini, renumite pentru acest articol de comerţ. Ne-am oprit lângă 
aceste recife doar cât să ne convingem că puteam umple cu uşu- 
rință, dacă ar fi fost necesar, și o duzină de vase cu biche de An 
apoi am fost conduși înapoi la schooner, unde ne-am despărțit de 

Too-wit, după ce am obţinut de la el făgăduiala că ne va aduce, în 
termen de douăzeci și patru de ore, atâtea rațe canvass-bâck și 
țestoase de Galapagos câte aveau să încapă în canoea sa. Pe tot 
parcursul acestei aventuri, nu am văzut în purtarea băștinașilor 
nimic care să ne trezească bănuiala, cu singura excepție a modu- 
lui sistematic în care se înmulțise grupul lor pe drumul de la 
schooner până în sat. 


Capitolul XX 


Şeful s-a tinut de cuvânt și, în scurt timp, am primit din belșug 
provizii proaspete. Am ajuns la concluzia că testoasa este la fel de 
bună ca oricare alta pe care o mai mâncaserăm până atunci, iar 
rațele le întreceau pe cele mai bune specii ale noastre de vânat de 
apă, fiind deosebit de fragede, suculente și bine-mirositoare. În 
afară de acestea, sălbaticii ne-au mai adus, după ce i-am făcut să 
înțeleagă ce doream, o mare cantitate de țelină brună și de iarba- 
scorbutului, cu o canoe plină de pește, și din cel proaspăt, și din cel 
uscat. Ţelina a însemnat o adevărată delicatesă și iarba-scorbutului 
s-a dovedit neprețuită pentru întremarea acelora dintre oamenii 
noștri Care manifestaseră simptomele bolii. În foarte scurt timp, 
nu mai aveam nicio persoană pe lista bolnavilor. Aveam, de aseme- 
nea, o mulțime de alte provizii proaspete, printre care se cuvine să 
menţionez o specie de scoici, asemănătoare la formă cu midiile 
dar cu gust de stridii. La fel, creveţii erau destui, ca ṣi ouăle de 
albatros și de alte păsări, cu coajă neagră. Am mai luat la bord și o 
provizie considerabilă de carne de porc, din soiul pe care l-am des- 
cris mai devreme. Cei mai mulți dintre oamenii noștri au găsit-o 
acceptabilă, dar mie mi se părea că duhnește a pește și, la urma 
urmelor, nu-mi plăcea și pace. În schimbul acestor bunătăţi, le-am 
oferit băștinașilor mărgele albastre, podoabe de aramă, cuie, cuțite 
și bucăţi de pânză roșie, ei arătându-se pe deplin mulţumiţi de troc. 
Am stabilit o piață regulată la țărm, chiar în bătaia tunurilor 
schoonerului, unde negoțul nostru se desfășura întru totul cu 

bună-credinţă și într-o ordine la care nu neam fi așteptat din 
partea sălbaticilor, după cum se purtaseră în satul Klock-Klock. 

Lucrurile au mers așa, în bună înțelegere, mai multe zile la 
rând, timp în care grupuri de băștinași urcau adesea la bordul 
schoonerului, iar grupuri dintre ai noștri coborau adesea la țărm, 
făcând lungi excursii în interiorul insulei, fără să pățească ceva 
rău. Descoperind cât de ușor ne-ar fi să încărcăm vasul cu biche de 
mer, mulțumită dispozitiei prietenoase a insularilor și solicitudinii 
cu care ei ne-ar fi dat o mână de ajutor în strângerea prăzii, căpita- 
nul Guy s-a hotărât să înceapă negocierile cu Too-wit referitor la 
construirea unor case potrivite pentru pregătirea vânatului și la. 
răsplata cuvenită lui și celor din tribul lui care s-ar fi angajat să 
adune cât mai multe cu putință, în vreme ce el unul s-ar fi folosit 
de vremea bună pentru a-și continua călătoria către sud. Când i-a 
vorbit șefului despre această propunere, Too-wit s-a arătat foarte 
dornic să participe la învoială. S-a încheiat astfel un târg, perfect 
avantajos pentru ambele părți, și anume se convenise ca, după ce 
am fi făcut pregătirile necesare, cum ar fi găsirea unui loc propice, 
construirea mai multor clădiri, ca și îndeplinirea altor munci, la 
care ar fi fost nevoie de întregul nostru echipaj, schoonerul avea 
să își continue ruta, lăsând trei dintre oamenii săi pe insulă, pentru 
a supraveghea modul de îndeplinire a planului și a-i învăţa pe 
băștinași cum să usuce biche de mer. Cât despre modul de plată, 
aceasta avea să fie făcută în funcție de râvna în muncă a sălbaticilor 
în lipsa noastră. S-a stabilit cantitatea de mărgele albastre, de 
cuțite, de pânză roșie și așa mai departe, pe care trebuia s-o 
primească pentru fiecare picul de biche de mer, care avea să fie 
gata la întoarcerea noastră. 

O descriere a naturii acestui important articol de comerț și a 
metodelor de preparare ar putea fi de un oarecare interes pentru 
cititorii mei și nu văd alt loc mai potrivit decât acesta de a o intro- 
duce în povestire. Însemnarea completă de mai jos, referitoare la 
esenţa acestei chestiuni, este luată dintr-o istorie modernă despre 
călătoriile în Mările Sudului. 

„Ceea ce se cunoaște în comerț sub numele de biche de mer 
este o moluscă din Mările Indiei. Dacă nu mă înșel, ilustrul Cuvier 
o numește gasteropoda pulmonifera. Se găsește din belșug pe 
coastele insulelor din Pacific și este adunată în special pentru 
piețele din China, unde se vinde la un preţ piperat, probabil la fel 
scump ca vestitele cuiburi comestibile de rândunele, care sunt 
făcute, practic, din substanța gelatinoasă ciugulită de o specie de 
rândunele din corpul acestor moluște. Acestea nu au nici cochilie, 
nici picioare, nici vreo altă proeminență, nimic în afară de un organ 

„ absorbție și, în partea opusă, unul excretor, dar, cu ajutorul 
unor inele elastice, aidoma omizilor sau viermilor, ele se târăsc 
spre bancurile de nisip, unde, atunci când apa este mică, sunt 
zărite de o specie de rândunică-de-mare, care își înfige ciocul 
ascuțit în corpul moale al moluștei, din care extrage o substanță 
cleioasă și filamentoasă, substanță care, uscându-se, servește la 
întărirea pereților cuibului păsării. De aici îi vine numele de gas- 
teropoda pulmonifera. ă 

Molusca aceasta este lunguiață și de diferite mărimi, de la trei 
până la optsprezece inci lungime, dar am văzut câteva care aveau 
nu mai puțin de două picioare lungime. În secțiune, sunt aproape 
rotunde, doar puțin turtite pe o parte, aceea pe care stau pe fundul 
mării, și au de la unul la opt inci grosime. Urcă spre apele puţin 
adânci în anumite perioade ale anului, probabil pentru a se 
înmulți, fiindcă adeseori le găsim în perechi. Când soarele puter- 
nic încălzește apa, ele se apropie de țărm și, adesea, urcă până în 
locuri cu ape atât de scăzute încât, la reflux, rămân pe uscat, 
în bătaia soarelui. Dar nu-și cresc puii în ape mici, întrucât nicio- 
dată nu s-a văzut vreun exemplar tânăr, iar moluștele mature apar 
intotdeauna din ape adânci. Se hrănesc, în principal, cu zoofite 
dintr-acelea care produc corali. 

Aceste biche de mer sunt scoase, în general, de la o adâncime 
de trei sau patru picioare și, după ce sunt aduse la suprafață, sunt 
crestate la un capăt, incizia având un inci sau mai mult, după 
dimensiunea moluștei. Prin această deschizătură se storce mărun- 
taiele, care seamănă foarte mult cu ale oricărei mici vietăți din 

adâncuri. Ce rămâne este, apoi, spălat și fiert la foc potrivit, nici 
prea tare, nici prea slab. După aceea se îngroapă în pământ, pen- 
tru patru ore, apoi se fierb puţin, încă o dată, și se pun la uscat, la 
foc sau la soare. Cele uscate la soare sunt mai bune, dar, până obţii 
un picul (133 livre 1/3) uscat la soare, faci treizeci de piculi la foc. 
Odată ce au fost bine preparate, pot fi ținute, într-un loc ferit de 
umezeală, doi sau trei ani fără niciun risc; dar trebuie cercetate o 
dată la câteva luni, să zicem de vreo patru ori pe an, pentru a vedea 
dacă nu cumva a pătruns umezeala să le strice. 

Chinezii, cum am spus mai înainte, consideră biche de mer o 
delicatesă de preţ, crezând că întremează și hrănește minunat 
corpul și îl revigorează, după ce s-a istovit fără măsură în plăceri. 
Marfa de calitatea întâi se vinde la un preţ ridicat în Canton, fiind 
apreciată la nouăzeci de dolari un picul; cea de calitatea a doua 
face șaptezeci și cinci de dolari; cea de calitatea a treia, cincizeci 
de dolari; calitatea a patra, treizeci de dolari; a cincea, douăzeci de 
dolari; a șasea, doisprezece dolari; a șaptea, opt dolari; și a noua, 
patru dolari; cu toate acestea, se întâmplă adesea ca încărcături 
mai mici să obțină mai mult, dacă sunt vândute la Manilla, 
Singapore și Battavia.” l 

Aşadar, după ce am stabilit înțelegerea cu sălbaticii, am pornit 
imediat să debarcăm tot ce era necesar pentru construcții și pen- 
tru a curăța locul. Am ales un teren drept, de lângă țărmul de la 
răsărit de golfuleț, unde se afla din belșug și lemn și apă, și care 
era situat la o distanță convenabilă de principalele recife de unde 
avea să se culeagă biche de mer. Am trecut la treabă cu toții, 
muncind cu spor, și, curând, spre marea uimire a sălbaticilor, 
doborâserăm un număr suficient de copaci pentru ceea ce voiam 
să facem, aranjându-i rapid pentru a ridica scheletul caselor care, 
în două sau trei zile, au fost aproape gata, încât puteam să lăsăm 
liniștiți ce mai era de făcut pe seama celor trei oameni care urmau 
să rămână pe loc. Aceștia trei erau John Carson, Alfred Harris și 
un anume Peterson (toți din Londra, cred), care s-au oferit volun- 
tari pentru aceasta. 

Pe la sfârșitul lunii, aveam totul gata pentru plecare. Ne înțele- 
seserăm, totuși, să mai facem o vizită până în sat, de rămas-bun, iar 
“Too-wit stăruise cu atâta încăpățânare să ne ţinem făgăduiala încât 
ne-am gândit că nu era indicat să riscăm să-l jignim printr-un refuz. 
Cred că niciunul dintre noi nu avea, în acel moment, vreo cât de 
mică îndoială în ceea ce privea buna-credință a sălbaticilor. Se 
purtaseră tot timpul cu cea mai mare cuviință, ajutându-ne plini de 
zel în munca noastră, oferindu-ne bunurile lor, adesea pe degeaba, 
și niciodată, în nicio împrejurare, nu șterpeliseră vreun obiect, cu 
toate că, în mod vădit, după excesivele demonstraţii de bucurie 
manifestate întotdeauna când le făceam vreun dar, prețuiau foarte 
mult lucrurile noastre. Femeile, în special, erau foarte îndatori- 
toare, din toate punctele de vedere și, într-un cuvânt, ar fi trebuit 
să fim cele mai neîncrezătoare ființe din lume, dacă am fi bănuit 
chiar și un singur gând de perfidie din partea unui popor care se 
purta cu noi atât de bine. Însă, n-a trebuit să treacă prea mult timp 
ca să se dovedească faptul că această înșelătoare bunăvoință ma- 
nifestată era doar rezultatul unui plan bine pus la punct de a ne 
nimici și că insularii, pentru care ajunseserăm să nutrim un nemă- 
surat respect, erau dintre cei mai barbari, ipocriţi și însetați de 
sânge ticăloși care au făcut vreodată umbră pe fața pământului. 

Era 1 februarie când am coborât la țărm ca să vizităm satul. Cu 
toate că, așa cum am spus mai sus, nu aveam nicio umbră de sus- 
piciune, n-am uitat să ne luăm măsurile de precauție necesare. 
Șase oameni au rămas pe schooner, cu ordinul dea nu îngădui 
niciunui sălbatic să se apropie de vas pe timpul absenței noastre, 
sub niciun pretext, și să rămână permanent de pază pe punte. 
Plasele de bastingaj erau ridicate, tunurile au primit o dublă 
încărcătură de mitralii, iar tunurile mici, încărcătoare cu gloanțe 
de muschetă. Bricul stătea, cu ancora perpendicular sub el, cam la 
o milă de țărm, astfel încât nicio canoe nu se putea apropia din 
vreo direcție fără să fie văzută și expusă din plin tirului tunurilor 
mici. 

Fără cei șase oameni lăsaţi la bord, grupul celor ce aveam să 
mergem la țărm număra treizeci și două de persoane. Eram 

înarmaţi până în dinți, luaserăm la noi muschete, pistoale și săbii, 
în plus, fiecare avea un cuțit lung marinăresc, asemănător cu acela 
de vânătoare, atât de răspândit, astăzi, prin vestul și sudul țării 
noastre. O sută de războinici îmbrăcați în piei negre ne-au întâmpi- 
nat la debarcare, ca să ne însoțească pe drum. Am observat, totuși, 
surprinși întrucâtva, că nu aveau niciun fel de armă și, când l-am 
întrebat pe Too-wit despre acest lucru, el ne-a răspuns scurt că 
Mattee non we pa pa si — ceea ce însemna că nu-i nevoie de arme 
când toți suntem fraţi. Am luat de bune aceste cuvinte și am 
pornit. 

Am trecut de izvorul și de râulețul despre care am vorbit mai 
devreme și am intrat într-un defileu îngust, care trecea prin lanțul 
dealurilor de argilă ca săpunul, care înconjura satul. Defileul aces- 
ta eră tăiat drept în piatră și foarte accidentat, astfel că trecuserăm 
anevoie prin el la prima noastră vizită în Klock-Klock. Lungimea 
totală a trecătorii era de vreo milă și jumătate sau poate două mile. 
Se răsucea în toate direcţiile posibile în jurul dealurilor (fiind, la 
origini, după cum se părea, albia unui torent) și niciodată nu înain- 
tam mai mult de douăzeci de iarzi fără vreo cotitură bruscă. Pereţii 
acestei văioage sunt sigur că se ridicau, în medie, până la șaptezeci 
sau optzeci de picioare altitudine, pe toată lungimea ei, iar, în unele 
părți, atingeau o înălțime uluitoare, umbrind complet poteca, încât 
lumina zilei abia de mai pătrundea până jos. Lăţimea era, în gene- 
ral, de vreo patruzeci de picioare, dar, din când în când, se îngus- 
ta într-atât încât nu mai puteau trece mai mult de cinci sau șase 
persoane, una lângă alta. Pe scurt, nu poate exista pe lume un loc 
mai potrivit pentru a declanșa o ambuscadă și era mai mult decât 
firesc să ne căutăm cu grijă armele în momentul în care am 
pătruns în defileu. Când mă gândesc acum la curata noastră nebu- 
nie, motivul principal de uluire mi se pare faptul că ne-am putut 
vreodată încumeta să riscăm, în asemenea împrejurări, să fim atât 
de complet în puterea unor sălbatici necunoscuți, încât să le dăm 
voie să meargă o parte înaintea noastră și o parte în urma noastră, 
în timp ce străbăteam acest defileu. Totuși, în această ordine am 
pornit, orbește, încrezându-ne prostește în puterea noastră, în fap- 

tul că Too-wit și ai lui nu aveau arme, în efectul sigur al armelor 
noastre de foc (a căror funcționare încă era o taină pentru băști- 
nași) și, mai presus de toate, în prietenia pe care pretinseseră atâta 
vreme că ne-o poartă acești netrebnici mârșavi. Cinci sau șase 
dintre ei au luat-o înaintea noastră, chipurile să ne arate drumul, 
repezindu-se ostentativ să ridice pietrele mai mari și să le dea la o 
parte de pe potecă. După ei, venea grupul nostru. Mergeam 
strânși unul lângă altul, având grijă numai să ne ferim de a fi sepa- 
rați. În spatele nostru venea grosul trupei de sălbatici, păstrând o 
neobișnuită ordine și bună-cuviință. 

Dirk Peters, un om pe nume Wilson Allen și cu mine eram în 
dreapta tovarășilor noștri, examinând, în vreme ce înaintam, ciuda- 
ta stratificare a pereților prăpastiei în care ne aflam, ridicându-se 
mult deasupra capetelor noastre. O fisură în roca moale ne-a atras 
atenţia. Era destul de largă cât să permită unei persoane să se stre- 
coare prin ea fără să se forțeze şi se adâncea în deal până la vreo 
optsprezece sau douăzeci de picioare în linie dreaptă, cotind apoi 
la stânga. Înălțimea deschizăturii, atât cât puteam vedea noi din 
mijlocul defileului, era, probabil, de vreo șaizeci sau șaptezeci de 
picioare. Printre crăpături creșteau doar doi sau trei arbuști sfrijiți, 
care aveau un soi de alune și pe care m-am simțit curios să le 
cercetez mai de aproape, așa că am pornit iute către ei, întinzând 
mâna și culegând vreo cinci-șase dintr-o dată, apoi grăbindu-mă să 
vin înapoi. Când m-am întors, am văzut că Peters și Allen mă 
urmaseră. l-am rugat să se meargă înapoi, căci nu era destul loc de 
trecere pentru doi, și le-am zis că o să le și lor dau din alunele 
mele. Atunci, s-au întors și tocmai se cățărau pe unde veniseră, 
Allen fiind aproape de gura fisurii, când am simțit brusc o zgu- 
duitură care nu semăna cu nimic din ceea ce simțisem vreodată și 
care m-a dus vag cu gândul, dacă într-adevăr m-am gândit la ceva 
în clipa aceea, că temelia pământului întreg s-a surpat în bucăți și 
că începuse ziua sfârșitului lumii. 

Capitolul XXI 


Îndată ce am putut să-mi readun simţirile răvășite, m-am trezit 
în bezna cea mai adâncă, aproape sufocat și îngropat sub o imensă 
cantitate de pământ, prăvălită asupra mea din toate părțile, 
amenințând să mă înmormânteze definitiv. Îngrozit de această 
idee, m-am zbătut să-mi eliberez picioarele și, în final, am reușit. 
Apoi, am rămas nemișcat câteva clipe, încercând să-mi imaginez 
ce mi se întâmplase și unde mă aflam. Deodată, am auzit un 
geamăt înfundat, chiar lângă urechea mea, și după aceea glasul 
slab al lui Peters, chemându-mă, pentru numele lui Dumnezeu, 
să-i vin în ajutor. M-am târât unul sau doi pași înainte și am dat 
chiar peste capul și umerii tovarășului meu, care, după cum am 
descoperit imediat, fusese îngropat până la brâu într-un morman 
de pământ și se zbătea disperat să se elibereze de strânsoare. Am 
smuls bulgării din jurul lui cu toată energia pe care mi-o puteam 
porunci și, într-un târziu, am reușit să-l scot. 

Îndată ce ne-am revenit îndeajuns din spaima și din uimirea 
noastră cât să fim în stare să stăm de vorbă omenește, amândoi am 
ajuns la concluzia că pereții fisurii în care ne aventuraserăm, din 
pricina vreunui cutremur sau probabil din pricina propriei 
greutăți, se surpaseră peste noi și, prin urmare, că eram pierduţi 
cu desăvârșire, fiind înmormântați de vii. Multă vreme am zăcut 
pradă celei mai cumplite agonii și disperări, cum nu își pot lesne 
închipui cei care n-au fost vreodată într-o situație asemănătoare. 
Pot spune cu tărie că nicio întâmplare din cele ce apar de-a lungul 
vieții omului nu este mai în măsură de a da naștere unei extreme 
suferințe mentale și trupești decât una ca a noastră — să fii 
îngropat de viu! Bezna adâncă învăluind victima, teribila apăsare 
asupra plămânilor, aburii înăbușitori care se ridică din pământul 
umed, laolaltă cu morbidele consideraţii că s-a dus orice speranţă, 
că așa arată domeniul alocat morții, sădește în inima omului un 
sentiment de spaimă și de groază cu neputinţă de îndurat — şi 
imposibil de imaginat vreodată. 

Într-un târziu, Peters a propus să încercăm să ne dăm seama 
despre dimensiunile nenorocirii noastre și să ne pipăim temnita, 
căci mai era o rază de nădejde, a spus el, să dăm peste vreun loc 
rămas încă neastupat și să putem ieși. M-am atârnat cu nesaț de 
această nădejde și, adunându-mi toate forțele, m-am pregătit să îmi 
croiesc drum prin pământul prăbușit grămadă. Abia de am făcut 
un singur pas înainte și am zărit un licăr de lumină, suficient să mă 
convingă că, orice s-ar întâmpla, nu vom pieri în scurt timp din 
lipsă de aer. Am mai căpătat astfel ceva curaj și ne-am îndemnat 
unul pe altul să sperăm în cel mai bun lucru. Căţărându-ne peste 
un dâmb de sfărâmături care ne bloca înaintarea în direcția 
luminii, am descoperit că, după el, putem merge mai în voie și, de 
asemenea, am simțit o ușurare de povara îngrijorătoare care ne 
strivea plămânii. În scurt timp, am ajuns să deslușim obiectele din 
jur și am văzut că suntem aproape de capătul acelei porțiuni din 
crăpătură care mergea drept, după care cotea la stânga. Câteva 
eforturi și ajugeam la cot, când, spre bucuria noastră mai presus 
de cuvinte, am văzut o brazdă lungă sau o despicătură în perete 
care urca până sus, pe o mare distanţă, în general la un unghi de 
patruzeci și cinci de grade, deși, uneori, mult mai abrupt. Nu 
puteam vedea până în capătul acestei deschideri, dar, cum ajungea 
destulă lumină până jos, nu ne îndoiam că la buza ei (dacă am fi 
găsit vreun mijloc ca să ajungem până în vârf) vom da peste un 
pasaj de trecere spre afară. 

În clipa aceea, mi-am amintit că, din defileu, intraserăm trei în 
fisură și că tovarășul nostru, Allen, lipsea încă — ne-am hotărât 
neîntârziat să facem drumul înapoi și să-l găsim. După o îndelun- 
gată căutare, înfruntând marele pericol de a se surpa totul dea- 
supra noastră, Peters mi-a strigat, la un moment dat, că dăduse 
peste piciorul tovarășului nostru și că restul corpului era adânc 
îngropat sub dărâmături, cu neputinţă de a mai fi scos. Curând, am 
descoperit și eu că spunea adevărul și că, bineînțeles, Allen își 
dăduse duhul de mult. Cu mâhnire în suflet am lăsat, așadar, 
trupul neînsuflețit în plata Domnului și ne-am întors din nou la 
cotitură. 

Abia de încăpeam prin lărgimea despicăturii și, după unul sau 
două eforturi zadarnice de a ajunge sus, am început din nou să ne 
pierdem speranța. Am spus mai înainte că lanțul de dealuri prin 
care se strecura defileul era alcătuit dintr-un soi de rocă 
asemănătoare argilei de săpun sau steatitei. Pereţii fantei prin care 
încercam acum să urcăm erau din același material și atât de 
alunecoși, umezi fiind, încât nu puteam să ne ținem decât foarte 
greu, chiar și în porțiunile mai puțin abrupte; în unele locuri, unde 
urcușul era aproape vertical, dificultatea avea să fie, de bună 
seamă, și mai mare — într-adevăr, un timp am crezut că e cu 
neputinţă să răzbim. Totuși, de disperare, ne-am luat inima în dinți 
și, scobind niște trepte în piatra moale cu cuţitele noastre de 
vânătoare și riscându-ne viețile, ne-am atârnat de micile ieșituri ale 
unei specii de argilă tare, ca ardezia, care se ițeau, ici și colo, din 
masa generală, până când, în sfârșit, am ajuns pe o platformă 
naturală, de la care se putea distinge un petec de cer albastru, la 
capătul unei râpe împădurite. Uitându-ne înapoi, cu o oarecare 
ușurare, spre pâlnia prin care urcaserăm până atunci, am dedus, 
după aspectul marginilor sale, că era de dată recentă și am tras 
concluzia că acel cutremur sau ce-o fi fost care ne îngropase, ne 
deschisese, în același timp, și această cale de scăpare. Fiind sleiți 
de oboseală din pricina efortului de până atunci și atât de slăbiți 
încât abia mai eram în stare să stăm în picioare ori să rostim vreun 
cuvânt, Peters a propus să încercăm să ne chemăm tovarășii în aju- 
tor trăgând cu pistoalele pe care încă le mai aveam la brâu — pier- 
duserăm și puștile, și săbiile printre grămezile de pământ de pe 
fundul hăului. Întâmplările care au urmat ne-au dovedit că, dacă 
am fi tras, am fi regretat amarnic — din fericire, umbra unei 
bănuieli despre trădare îmi încolțise, între timp, în minte și ne-am 
abținut să le dăm de știre sălbaticilor despre locul unde ne aflam. 

După ce ne-am odihnit aproape o oră, am început să urcăm râpa 
și, nici nu înaintaserăm bine, când am auzit o suită de urlete 
înfiorătoare. Într-un târziu, am ajuns la ceea ce se putea numi fața 
pământului, căci, de când părăsiserăm platforma, cărarea noastră 
mersese pe sub o boltă de piatră și frunziș, arcuindu-se la o mare 


180 Edgar Allan Poe 


înăltime deasupra capetelor noastre. Cu mare băgare de seamă, 
ne-am furișat către o deschizătură îngustă, prin care am putut 
cuprinde cu privirea toată zona din jur și unde groaznicul secret al 
cutremurului ni s-a dezvăluit de la prima aruncătură de ochi. 
Locul de unde ne uitam nu era departe de vârful celui mai înalt 
deal al lanțului de steatită. Defileul în care intrase grupul celor 
treizeci și doi de oameni ai noștri se desfășura la vreo cincizeci de 
picioare în stânga. Dar, pe o distanță de cel puţin o sută de arzi, 
culoarul sau vadul acestui defileu era în întregime astupat de peste 
un-milion de tone de pământ și piatră, artificial prăvălite peste el. 
Mijloacele folosite pentru prăbușirea acestei imense mase fuse- 
seră pe cât de simple, pe atât de evidente, căci încă mai rămăseseră 
urme clare ale lucrăturii criminale. În mai multe locuri de-a lungul 
crestei peretelui dinspre răsărit al defileului (noi ne aflam acum pe 
cel dinspre apus), se puteau vedea niște pari de lemn, înfipți în 
pământ. În aceste locuri, pământul nu cedase, dar, pe toată 
lungimea peretelui din care se desprinsese masa avalanșei se 
vedea clar, după urmele lăsate în pământ, asemănătoare celor ale 
sfredelului spărgătorilor de piatră din cariere, că niște pari la fel cu 
aceia pe care îi văzuserăm încă în picioare fuseseră bătuți și aici, la 
nu mai mult de un iard distanţă între ei, pe o lungime de probabil 
trei sute de picioare și adâncindu-se până la aproape zece picioare 
de la marginea de sus a prăpastiei. Nişte coarde de viță solide erau 
legate de parii care încă mai rămăseseră pe deal și era limpede că 
niște coarde asemănătoare fuseseră legate și de fiecare dintre 
ceilalţi pari. V-am povestit deja despre stratificarea ciudată a aces- 
tor dealuri de argilă, iar descrierea pe care tocmai v-am făcut-o, a 


îngustei și adâncii fisuri prin care ne croiserăm drum, scăpând de 


a fi îngropaţi de vii, va completa imaginea despre natura sa. 
Stratificarea aceasta era în așa fel încât aproape orice zguduitură 
naturală ar fi spintecat pământul în straturi sau felii verticale, para- 
lele între ele, și încât un efort destul de mic, dar abil exercitat din 
partea cuiva, să fi fost suficient pentru a obține același rezultat. De 
această stratificare se folosiseră și sălbaticii pentru a-și duce la 
îndeplinire planurile trădătoare. Nu mai putea încăpea vreo 

îndoială că, prin șirul de pari, produseseră o desprindere parțială a 
pământului pe o adâncime de unul sau două picioare, după care, 
trăgând cu forță de capătul fiecărei coarde (coardele acestea fiind 
legate de vârful parilor și întinzându-se dincolo de buza 
prăpastiei), obținuseră o imensă pârghie, capabilă să dărâme, la un 
semn, întreg peretele unui deal în fundul abisului de dedesubt. 
Numai noi doi scăpaserăm de furtuna acestei prăbușiri nimici- 
toare. Noi eram singurii albi în viață de pe insulă. 


Capitolul XXII 


Situaţia noastră, așa cum ni se înfățișa în momentul acela, era 
doar ceva mai puțin înspăimântătoare decât atunci când ne soco- 
tiserăm îngropaţi pe veci. Nu vedeam înaintea noastră alte per- 
spective decât aceea de a fi uciși de către sălbatici sau aceea de a 
duce un trai mizerabil, de sclavi, printre ei. Am fi putut, desigur, să 
ne ascundem un timp de ochii lor prin fortăreața dealurilor, având, 
ca ultimă portiță de scăpare, pâlnia din care tocmai ieșiserăm — 
dar ar fi însemnat, oricum, fie să pierim de frig și de foame în lunga 
iarnă polară, fie să fim descoperiți, până la urmă, în strădaniile 
noastre de a găsi niște provizii. 

Întregul ţinut din jurul nostru părea să forfotească de băștinași 
şi de cârduri noi, care, după cum am observat acum, veniseră cu 
plutele din celelalte insule, de la sud, fără îndoială ca să dea o mână 
de ajutor în capturarea și jefuirea sărmanei Jane. Corabia încă 
stătea liniștită, ancorată în golfuleț, cei de la bord neavând, se 
părea, nicio știință despre pericolul care îi pândea. Cât n-am fi dat, 
în momentul acela, să fim împreună cu ei! ori ca să-i ajutăm să se 
salveze, ori să pierim cu ei, în încercarea de a opune rezistență. Nu 
vedeam niciun mijloc barem să-i avertizăm despre primejdie, fără 

să ne atragem imediat moartea asupra capetelor noastre, dar chiar 
și așa nu am fi avut decât slabe speranțe de a le fi de folos. Un foc 
de pistol ar fi fost suficient să-i vestim că se întâmplase ceva rău, 
dar împușcătura nu putea să-i informeze și că singura lor șansă de 

salvare era să iasă imediat în larg — nu le putea spune că niciun 
cod al onoarei nu-i mai obliga acum să rămână și că tovarășii lor nu 
mai erau printre cei vii. Auzind pistolul descărcându-se, nu ar fi 
putut fi mai bine pregătiți să întâmpine dușmanul, care acum era 
gata de atac, nu mai mult decât erau deja și decât fuseseră întot- 
deauna. Așadar, dintr-un foc de armă n-ar fi rezultat nimic bun, ci 
suferințe nemăsurate — iar, după o matură chibzuinţă, am 
renunțat. 

Următorul nostru gând a fost să încercăm să ne grăbim către 
vas, să punem mâna pe una dintre cele patru canoe abandonate la 
gura golfului și să încercăm să ajungem cu orice preț la bord. Însă, 
era absolut cu neputinţă să izbutim în această misiune disperată și 
de acest lucru ne-am dat seama curând. Ținutul, cum am spus mai 
devreme, pur și simplu colcăia de băștinași, la pândă prin tufișuri 
și prin ascunzișurile dealurilor, ca să nu poată fi zăriți de pe 
schooner. Foarte aproape de noi, mai ales, și tăindu-ne singura 
cale pe care am fi putut spera să ajungem la țărm în locul potrivit, 
se adunase întreaga armată de războinici îmbrăcați în piei negre, 
în frunte cu Too-wit, și se părea că nu așteaptă decât niște întăriri 
pentru a începe asediul asupra lui Jane. De asemenea, canoele 
care se aflau la gura golfului erau pline de sălbatici, neînarmați, 
ce-i drept, dar care neîndoielnic își aveau armele la îndemână. 
Așadar, eram siliţi, oricât ne-am fi dorit contrariul, să rămânem pe 
loc, în ascyunzătoarea noastră, simpli spectatori ai bătăliei care avea 
să pornească în curând. 

În aproape o jumătate de oră, am văzut cincizeci sau șaizeci de 
plute sau bărci cu fundul plat, fără pânze, ticsite cu sălbatici, încon- 
jurând cornul sudic al golfului. Aparent, nu aveau niciun fel de 
arme, în afară de niște ciomege scurte și de pietrele de la 
picioarele lor. Îndată după aceea, un alt detașament, mai mare 
încă, a apărut din direcția opusă și cu arme asemănătoare. Atunci, 
și cele patru canoe s-au umplut rapid cu băștinași, ieșind de prin 
tufișuri la marginea golfulețului și grăbindu-se să se alăture celor- 
lalte trupe. Astfel, în mai puțin timp decât mi-a luat mie să vă 
povestesc, Jane Guy s-a văzut înconjurată, ca prin farmec, de o 


...am văzut cincizeci sau şaizeci de plute sau bărci cu fundul plat, fără 
pânze, ticsite cu sălbatici, înconjurând cornul sudic al golfului. 

puzderie nesfârșită de sălbatici, evident chitiți s-o captureze cu 
orice risc. 

Că vor izbuti, nu mai încăpea nicio îndoială. Cei șase oameni 
lăsaţi pe vas, oricât de hotărâți ar fi fost să îl apere, erau prea puțini 
și să mânuiască armele cum se cuvenea, și să țină piept într-o luptă 
atât de inegală. Cu greu îmi puteam închipui că vor încerca totuși 
vreo rezistență — dar aici m-am înșelat, căci, în scurt timp, i-am 
văzut ridicând ancora și virând vasul, ca să-i lovească din plin, cu 
tribordul spre canoe, care, în momentul acela, se aflau la o bătaie 
de pistol distanță, plutele fiind la aproape un sfert de milă în vânt. 
Din nu știu care cauză, dar cel mai probabil din pricina tulburării 
bieților noștri prieteni, văzându-se într-o situație atât de disperată, 
prima salvă a dat greș. Nicio canoe n-a fost atinsă, niciun sălbatic 
n-a fost rănit, tirul fiind prea scurt, iar ghiulelele lovind apa înainte 
și ricoșând apoi peste capetele lor. Singurul efect asupra atacato- 
rilor a fost uluirea din pricina neașteptatei detunături și a fumului 
— uluire care a fost atât de mare încât, pentru câteva clipe, ai fi 
crezut că vor abandona definitiv lupta și se vor întoarce la țărm. Și 
cu siguranță că așa ar fi făcut, dacă oamenii noștri și-ar fi susținut 
salva printr-o șarjă de muschete, cu care, deoarece canoele se 
aflau atât de aproape, n-ar fi ratat ocazia de a-i secera pe câţiva, 
suficient cât să le mute gândul să mai înainteze, până ce și plutele 
ar fi ajuns în bătaia tunurilor. Însă, în loc de aceasta, ei s-au repezit 
la babord să ia plutele în primire, îngăduindu-le, astfel, celor din 
canoe să-și revină din panică și, uitându-se în jur, să vadă că nimeni 
nu pățise nimic. 

Salva de la babord a produs cel mai teribil efect. Proiectilul de 
mitralii și cele cu două focoase ale tunurilor mari au zdrobit șapte 
sau opt plute, făcându-le fărâme, și au ucis, probabil, treizeci sau 
patruzeci dintre sălbatici, în vreme ce alți o sută, cel puțin, au fost 
răsturnați în apă, majoritatea cu răni îngrozitoare. Cei rămași, 
înspăimântați de moarte, au început dintr-o dată să se retragă în 
grabă, fără să întârzie nici măcar să-și adune tovarășii schilodiţi, 
care înotau în toate direcţiile, țipând și urlând după ajutor. Totuși, 

acest mare succes a venit prea târziu pentru salvarea credincio- 
șilor noștri tovarăși. Sălbaticii din canoe erau deja pe bordul 
schoonerului, în număr de peste o sută cincizeci, cei mai mulți 
reușind să se cațere pe lanțuri și să treacă peste plase mai înainte 
de a se apropia chibriturile de fitilurile tunurilor de la babord. 
Nimic nu le mai putea opri acum turbarea acestor bestii. Oamenii 
noștri au fost doborâţi, striviți, călcaţi în picioare și, cât ai clipi, pur 
şi simplu sfâșiați în bucăți. 

Văzând aceasta, sălbaticii de pe plute s-au Fiat de spaimă și 


s-au întors grămadă să ia parte la jaf. În cinci minute, Jane a 


devenit o scenă jalnică a prăpădului și a vacarmului distrugerii. 
Punţile au fost sparte și scândurile smulse; parâmele, pânzele și 
tot ce se putea clinti de pe punte au fost demontate ca prin farmec, 
în vreme ce, împins de la pupa, remorcat de canoe și târât de 
ambele borduri de către cei care înotau cu miile în jurul vasului, 
schoonerul a fost, în cele din urmă, scos pe mal (cablul fiind filat), 
unde i l-au predat lui Too-wit, care, în timpul întregii încăierări, își 
păstrase, ca un general destoinic, poziția sa de siguranță și de 
veghe dintre dealuri, dar care, acum, că victoria fusese obținută 
după cum își dorise, catadicsise să coboare împreună cu 
războinicii săi îmbrăcaţi în piei negre, ca să-și ia partea de pradă. 
'Too-wit coborând, ne lăsase cale liberă să ne părăsim 
ascunzătoarea și să pornim în recunoaștere pe deal, în jurul pâl- 
niei. La aproape 50 de iarzi distanță de gura ei, am văzut un mic 
izvor, la care ne-am potolit setea arzătoare care ne mistuia. Nu 
departe de acest izvor, am descoperit câțiva arbuști cu alune, de 
soiul celor pe care i-am descris mai devreme. Gustând alunele, 
le-am găsit chiar gustoase, foarte asemănătoare ca aromă cu 
alunele englezești obișnuite. Ne-am umplut imediat pălăriile și 
le-am pus la păstrare în pâlnia noastră, după care ne-am întors să 
mai culegem. Pe când eram foarte ocupați să adunăm și a doua 
tranșă, un freamăt prin tufiș ne-a speriat și eram gata s-o luăm la 
sănătoasa înapoi la adăpostul nostru, când o pasăre mare, neagră, 
din familia buhaiului-de-baltă, a ieșit cu greu și încet dintre 
arbuști. Am fost atât de surprins încât n-am putut face niciun gest, 

dar Peters a avut suficientă prezență de spirit să se repeadă la ea 
mai înainte să-i poată scăpa și a prins-o de gât. Pasărea se zbătea și 
tipa îngrozitor, și ne-am gândit chiar să-i dăm drumul, ca zgomotul 
să nu atragă atenţia sălbaticilor care ar mai fi putut sta la pândă 
prin apropiere. “Totuși, o lovitură de cuţit de vânătoare a culcat-o, 
până la urmă, la pământ și am târât-o în văgăună, felicitându-ne că, 
pentru orice eventualitate, obținuserăm o provizie de hrană care 
să ne ajungă o săptămână. 

Apoi, am ieșit din nou afară ca să ne uităm în jur și ne-am 
încumetat, până la o distanță considerabilă, în jos pe panta sudică 
a dealului, dar n-am mai dat de nimic altceva care ne-ar fi putut 
servi de hrană. Așadar, am adunat o cantitate zdravănă de lemne 
uscate și ne-am întors, văzând una sau două cete mari de băștinași 
pe drumul către sat, încărcaţi cu prada de pe vas și de care ne-am 
temut că o să ne descopere, trecând pe la poalele dealului. 

Următoarea noastră grijă a fost să ne camuflăm ascunzătoarea 
cât mai bine și, în acest scop, am aranjat câţiva rugi peste 
deschizătura despre care v-am mai vorbit, aceea prin care 
văzusem peticul de cer albastru când ajunseserăm pe platformă, 
cățărându-ne din adâncul văgăunei. Am lăsat doar o fantă îngustă, 
numai cât să ne îngăduie să observăm golful fără a risca să fim 
descoperiți de jos. Odată ce ne-am aranjat astfel, ne-am felicitat 


“pentru siguranța poziției noastre, căci eram acum cu desăvârșire 


la adăpost de priviri indiscrete, cel puţin câtă vreme aveam să 
rămânem în văgăună și nu ne-am fi aventurat afară, pe deal. Nu 
zăriserăm nicio urmă care să ne arate că sălbaticii puseseră vreo- 
dată piciorul prin văgăuna aceasta, dar, într-adevăr, când am chib- 
zuit mai bine la faptul că fisura prin care urcaserăm noi se putea să 
se fi creat abia acum, prin prăbușirea peretelui defileului din față 
și că nu exista niciun alt drum prin care să ajungem până acolo, nu 
neam mai bucurat atât de mult la gândul că suntem feriți de 
atacuri, fiindcă ne-a cuprins teama că nu ne mai rămăsese nicio 
cale de a cobori. Ne-am hotărât să explorăm în întregime creasta 
dealului, când aveam să găsim un prilej favorabil. Între timp, am 

continuat să supraveghem mișcările sălbaticilor prin fereastra 
noastră. 

Deja distruseseră vasul în întregime și se pregăteau, acum, 
să-l pună pe foc. În scurt timp, am văzut fumul înălțându-se în nori 
groși din tambuchiul principal și, puțin după aceea, o vâlvătaie 
compactă a izbucnit de la teugă. Greementul, catargele și ce mai 
rămăsese din vele au fost cuprinse îndată de flăcări și focul s-a 
răspândit cu iuțeală de-a lungul punţii. Încă se mai aflau mulți 
băștinași cocoțaţi pe vas, izbind cu pietroaie, securi și ghiulele de 
tun în piroane și în celelalte ferecături de fier și de bronz. Pe plajă, 
atât în canoe cât și pe plute, stăteau, în imediata vecinătate a 
schoonerului, nu mai puţin de zece mii de băștinași, pe lângă 
puzderia celor care, încărcaţi cu pradă, se îndreptau spre interi- 
orul insulei și spre celelalte insule. Acum, ne așteptam să se întâm- 
ple un dezastru și nu ne-am înșelat. La început, a fost o scuturătură 
puternică (pe care am resimțit-o, în locul unde ne aflam, de parcă 
am fi atins o pilă galvanică), dar neînsoțită de vreun semn vizibil 
de explozie. Sălbaticii erau, bineînţeles, încremeniți de spaimă și 
s-au oprit pentru o clipă din îndeletnicirile și urletele lor. Erau pe 
punctul de a o lua de la capăt, când, deodată, o masă de fum a 
pufnit de sub punți, ca un nor negru și greu de furtună... apoi, din 
măruntaiele vasului a țâșnit o jerbă de foc orbitor, înaltă cam de 
vreun sfert de milă... apoi, a urmat o bruscă răspândire circulară a 
flăcării... apoi întregul văzduh s-a umplut, ca prin minune, într-o 
singură clipă, cu un amestec îngrozitor de lemn, metal și bucăți de 
trupuri omenești... și, în sfârșit, a venit cutremurul, în apogeul 
furiei sale, care ne-a luat deodată picioarele, trântindu-ne la 
pământ, în vreme ce dealurile își treceau vuietul de la unul la altul, 
iar o ploaie deasă de minuscule fragmente de rămășițe a început să 
cadă rapid, pretutindeni în jurul nostru. 

Ravagiile printre sălbatici au depășit cu mult așteptările noastre 
— într-adevăr, culegeau acum din plin roadele potrivite pentru 
trădarea lor. Probabil o mie pieriseră în explozie, în vreme ce pe 
puţin tot atâţia fuseseră oribil ciopârțiți. Întreaga arie a golfului 
era pur și simplu acoperită de acești nenorociţi, zbătându-se și 

inecându-se, iar la țărm lucrurile stăteau încă și mai rău. Păreau 
absolut îngroziți de neașteptata și desăvârșita lor înfrângere și nu 
făceau niciun efort să se ajute unii pe alţii. Într-un târziu, am obser- 
vat o schimbare radicală în purtarea lor. Din perfecta lor stupoare 
părea să fi trecut, pe neașteptate, în culmea agitației și alergau ca 
apucaţii peste tot, într-un continuu du-te vino până la un anumit 
punct de pe plajă, cu cele mai ciudate expresii — de groază, ames- 
tecată cu furie și o nestăpânită curiozitate — întipărite pe chipuri 
și răcnind cât îi ținea gura: Tekeli-li! Tekeli-li! 

La un moment dat, am văzut un grup numeros dând fuga către 
dealuri, de unde s-au întors, în scurt timp, cărând niște pari. Îi 
aduceau până în locul unde erau strânși cei mai mulți oameni, care” 
deodată s-au tras în lături, îingăduindu-ne astfel să vedem și noi 
motivul unei asemenea agitații. Am deslușit ceva alb zăcând pe 
pământ, dar nu ne-am putut da imediat seama ce anume era. 
Într-un târziu, am văzut că era trupul ciudatului animal cu dinții și 
ghearele stacojii, pe care schoonerul îl pescuise din mare pe 
18 ianuarie. Căpitanul Guy pusese să i se îmbălsămeze corpul, în 
scopul de a-l împăia și a-l duce în Anglia. Îmi amintesc că dăduse 
câteva ordine în acest sens chiar înainte să coborâm pe insulă și îl 
adusese în cabină, punându-l la păstrare într-unul din cufere. 
Acum, animalul fusese aruncat pe țărm de explozie, dar de ce stâr- 
nise atâta tulburare printre sălbatici, era mai mult decât puteam 
înțelege. Deși se adunaseră destul de strâns în jurul corpului 
acestuia, niciunul nu părea dornic să se apropie mai mult. Treptat, 
oamenii cu parii i-au așezat în cerc în jurul său și, nici n-au apucat 
să sfârșească bine acest aranjament, că întreaga mulțime a 
pornit-o în goană către interiorul insulei, strigând ca din gură de 
șarpe: „Tekeli-li! Tekeli-li?” 


Ravagiile printre sălbatici au depăşit cu mult aşteptările noastre... 

Capitolul XXIII 


De-a lungul celor cinci sau șase zile imediat următoare, am 
rămas în ascunzătoarea noastră de pe deal, ieșind afară numai 
când și când, cu mare băgare de seamă, după apă și alune. Ne 
făcuserăm, pe platforma din văgăună, un soi de șopron, unde așter- 
nuserăm un pat din frunze uscate și puseserăm trei pietroaie plate, 
care ne foloseau și de vatră și de masă. Aprindeam focul fără greu- 
tate, frecând două bucăți de lemn uscat între ele, una de esență 
moale, cealaltă, tare. Pasărea pe care o prinseserăm atât de la timp 
s-a dovedit a fi un aliment delicios, deși cam greu de mestecat. Nu 
era o pasăre oceanică, ci o specie de buhai-de-baltă, cu pene negre 
ca tăciunele și pete cenușii, cu aripile mult prea mici față de corp. 
Mai târziu, am mai văzut trei exemplare de același fel, în apropiere 
de intrarea în văgăuna noastră, care păreau s-o caute pe cea pe 
care o prinseserăm noi; dar, cum n-au coborât niciodată din zbor, 
n-am avut ocazia să mai punem mâna pe vreuna. 

Cât am avut această pasăre, n-am suferit din pricina izolării 
noastre, dar până la urmă s-a terminat și a devenit absolut necesar 
să ne căutăm alte provizii. Alunele nu ne puteau potoli foamea și, 
în plus, ne chinuiău, provocându-ne crampe dureroase în mărun- 
taie, iar, când mâncam prea multe, ne dădeau cumplite dureri de 
cap. Văzuserăm câteva țestoase mari lângă țărm, în partea de 
răsărit a dealului, și observaserăm că erau ușor de prins, dacă am 
fi putut ajunge la ele fără să fim zăriți de băștinași. Așadar, ne-am 
hotărât să facem o încercare de a cobori până acolo. 

Am început să mergem în josul dealului, pe panta care părea să 
nu ne dea bătăi de cap, dar nici nu făcuserăm o sută de iarzi (după 
cum anticipaserăm, privind din vârful dealului), când înaintarea 
ne-a fost curmată de o răscruce a defileului în care pieriseră 
tovarășii noștri. Atunci, am mers pe creasta aceea vreun sfert de 
milă, până când din nou am fost opriți de o prăpastie extrem de 
adâncă și, cum ne era imposibil să coborâm în lungul pereților săi, 
am fost siliți să facem cale-ntoarsă, pe lângă albia principală. 

Ne-am îndreptat, după aceea către est, dar cu exact același 
ghinion. După o oră de târât, cu riscul de a ne frânge gâtul, am 
descoperit că pur și simplu coborâserăm într-un vast puț de granit 
negru, așternut cu țărână fină pe fund, în care singura cale de 
acces era poteca povârnită pe care ajunseserăm noi jos. Urcând 
înapoi, cu mare trudă, pe aceeași potecă, am încercat apoi creasta 
de nord a dealului. Aici am fost obligați să umblăm cu cea mai 
mare băgare de seamă, fiindcă orice mică neatentie ne-ar fi expus 
din plin vederii sălbaticilor din sat. Ne-am târât, aşadar, în patru 
labe și, când și când, ne vedeam siliți să ne întindem la pământ cât 
eram de lungi, agăţându-ne de tufe ca să ne tragem trupurile. În 
modul acesta precaut, am înaintat, dar nu prea mult, căci am ajuns 
curând la o prăpastie încă și mai adâncă decât toate celelalte văzute 
până acum și ducând direct în defileul principal. Astfel, temerile 
noastre ni s-au confirmat — eram cu totul rupți de lumea de jos, 
orice cale de acces fiindu-ne tăiată. La capătul puterilor din pricina 
eforturilor de până atunci, ne-am croit drum, cum am putut, înapoi 
la platforma noastră, unde ne-am aruncat pe patul de frunze și am 
căzut într-un somn dulce și liniștit, timp de câteva ore. 

Timp de mai multe zile după această cercetare eșuată, am 
explorat fiecare palmă de loc de pe creasta dealului, ca să ne dăm 
seama de tot ce ne putea oferi. Am descoperit că de hrană nici nu 
putea fi vorba, cu excepţia alunelor acelora care ne făceau rău și a 
unei specii de iarba-scorbutului, care creștea pe un petic de 
pământ, cu latura nu mai mare de patru vergi, pe care, curând, am 
fi terminat-o. Pe 15 februarie, după câte îmi pot aminti, nu mai 
rămăsese nici fir din această iarbă, iar alunele se împuținaseră, 
așadar, cu greu ţi-ai fi putut imagina o situație mai de plâns?! ca a 
noastră. Pe 16, am dat din nou ocol zidurilor temniţei noastre, în 
speranța de a găsi vreo portiță de scăpare — însă, zadarnic. Am 
coborât și în falia în care fuseserăm îngropați, cu slaba nădejde de 
a descoperi, de-a lungul acestei pâlnii, vreo deschizătură către 


21 Ziua aceasta a fost una însemnată, întrucât atunci am descoperit spre sud 
câteva dintre trombele de aburi cenușii, de care v-am vorbit. (N. a.) 

vadul principal al defileului. Dar și aici am fost dezamăgiți, deși am 
găsit o muschetă, pe care am luat-o cu noi, sus. 

Pe 17, am ieșit hotărâți să cercetăm mai amănunțit prăpastia de 
granit negru, în care nimeriserăm la prima noastră explorare. 
Ne-am amintit că nu ne uitaserăm decât în treacăt la una dintre 
fisurile care brăzdau pereții acelui puț și eram nerăbdători s-o 
studiem îndeaproape, deși nu ne așteptam să descoperim vreo 
ieșire. - 

N-am întâmpinat prea mari piedici ca să ajungem în fundul 
puțului, cum făcuserăm și mai înainte, și eram acum destul de 


calmi ca să-l cercetăm pe îndelete. Era, într-adevăr, unul dintre - 


locurile cele mai ciudate cu putință și cu greu ne venea să credem 
că era doar opera naturii. Circumferința puțului, de la est la vest, 


era de aproape cinci sute de iarzi, dacă i-am fi desfășurat toate ` 


sinuozitățile; în linie dreaptă, distanţa de la est la vest nu depășea 
(presupun, fiindcă nu aveam niciun mijloc de a măsura cu pre- 
cizie) patruzeci sau cincizeci de iarzi. La prima noastră coborâre în 
prăpastie, adică până la vreo sută de picioare adâncime de la creas- 
ta dealului, observaserăm că pereţii acesteia nu semănau deloc 
între ei și, aparent, nu fuseseră niciodată uniți, căci unul era din 
argilă, celălalt din marnă, presărată cu granule dintr-o materie cu 
aspect metalic. Lățimea medie dintre cele două povârnișuri era, 
probabil, de șaizeci de picioare, dar nu erau dispuse perfect egal, 
căci aveau o formă neregulată. Coborând mai departe, sub nivelul 
de care v-am vorbit, distanţa dintre ei se îngusta rapid, iar pereții 
mergeau cumva paralel, deși pe o bună bucată continuau să se 
deosebească în privința materialului din care erau alcătuiți și al 
formei lor. Când am ajuns la vreo cincizeci de picioare de bază, a 
început o regularitate perfectă. Pereţii erau acum uniformi ca sub- 
stanță, culoare și direcția dispunerii, fiind alcătuiți dintr-un granit 
foarte negru și strălucitor, iar distanța dintre ei, în orice punct 
stând față în față, era fix de douăzeci de iarzi. Forma exactă a 
prăpastiei va fi mai lesne de înţeles după desenul pe care l-am făcut 
la fața locului — căci, din fericire, aveam la mine un carneţel și un 
creion, obiecte pe care urma să le păstrez cu deosebită grijă, de-a 

lungul nesfârșitei serii de aventuri viitoare, și cărora le datorez o 
mulțime de notițe despre multe subiecte care, altminteri, mi s-ar fi 
șters din memorie. 


fig. 1 


Figura prezentată (vezi figura 1) redă conturul general al 
prăpastiei, fără cavitățile laterale mai mici, foarte numeroase, 
fiecărei cavităţi corespunzându-i o protuberanță pe peretele opus. 
Fundul hăului era acoperit cu un strat de praf, de vreo trei sau 
patru inci grosime, atât de fin că aproape nu-l simţeai la pipăit, sub 
care am văzut că masa de granit negru se continua. La dreapta, în 
capătul cel mai îndepărtat, puteți observa un intrând ca o mică 
deschidere — aceasta era crăpătura despre care v-am vorbit mai 
sus și pentru care coborâserăm a doua oară, s-o cercetăm mai 
amănunțit. Acum, am pătruns înăuntrul acesteia cu mai multă 
hotărâre, tăind numeroși mărăcini care ne încurcau și dând la o 
parte o grămadă uriașă de așchii de cremene, ascuţite, semănând 
la formă cu vârfurile de săgeți. În ciuda acestor obstacole, ne-am 
simțit îndemnați să stăruim, fiindcă am zărit o rază de lumină 
venind din celălalt capăt al fisurii. Ne-am strecurat, în cele din 
urmă, cu greu, pe o distanță de vreo treizeci de picioare și am 
descoperit că deschizătura respectivă era o boltă scundă, regulat 
arcuită, având pe jos același praf foarte fin întâlnit și pe fundul 

prăpastiei. O lumină puternică se revărsa acolo deasupra noastră 
și, după un mic cot, ne-am trezit într-o altă canelură, înaltă, foarte 
asemănătoare cu cea din care veniserăm, mai puţin forma sa, mult 
alungită. Dăm, mai jos, schema sa generală. (Vezi figura 2.) 


fig. 2 


Lungimea totală a acestei falii, începând de la intrarea a și întor- 
cându-se de-a lungul curbei b către capătul d, este de cinci sute 
douăzeci de iarzi. În punctul c am descoperit un mic culoar, 
asemănător celui prin care ieșiserăm din cealaltă falie, și acesta, la 
rândul său, astupat de mărăcini și de o grămadă de pietricele albe, 
ascuţite ca vârfurile de săgeți. Ne-am croit drum prin el și am 
descoperit că avea vreo patruzeci de picioare lungime și dădea 
într-o a treia falie. Și aceasta era exact ca prima, în afară de forma 
sa lunguiaţă, după cum puteți vedea mai jos. (Vezi figura 3.) 


fig. 3 

Am calculat că lungimea totală a celei de-a treia falii era de trei 
sute douăzeci de iarzi. În punctul a se afla o deschizătură de 
aproape șase picioare lărgime, înaintând pe o distanță de vreo 
cincisprezece picioare în stâncă, unde se termina într-un filon de 
marnă, dincolo de care nu mai era nicio altă falie, după cum ne și 
aşteptam. Ne pregăteam să părăsim această falie, în care pătrun- 
dea doar foarte puţină lumină, când Peters mi-a atras atenția 
asupra unui șir de scobituri ciudate în peretele de marnă de la 
capătul fundăturii. Cu un foarte mic efort de imaginație, ai fi putut 
lua scobiturile din stânga sau cele situate cel mai la nord drept 
reprezentarea, neîntâmplătoare, deși grosolană, a unei figuri de 
om, stând în picioare, cu un braț întins. Celelalte scobituri 
semănau și ele întru câtva cu niște litere de alfabet, iar Peters 
părea gata să creadă că, neapărat, chiar asta erau. L-am convins, în 
cele din urmă, că se înșela, punându-l să se uite pe jos, unde, din 
pulberea ce acoperea fundul faliei, am cules, una după alta, mai 
multe bucăți mari de marnă, care era limpede că fuseseră 
desprinse de vreun cutremur din peretele în care găsiserăm sco- 
biturile, căci am găsit câteva colțuri care se potriveau perfect pe 
conturul scobiturilor, dovedind, astfel, că totul era opera naturii. 
Figura 4 prezintă o copie fidelă a ansamblului. 

fig. 4 


După ce ne-am încredinţat că aceste caverne ciudate nu ne 
ofereau nicio cale de a evada din închisoarea noastră, am făcut 
drumul înapoi, descurajați și deprimati, către culmea dealului. 

Nimic important nu s-a mai petrecut în următoarele douăzeci și 
patru de ore, în afară de faptul că, cercetând solul dinspre est 
al celei de-a treia falii, am găsit două găuri triunghiulare, foarte 
adânci, cu pereţii tot din granit negru. Ne-am gândit că nu merita 
efortul să încercăm să coborâm și în aceste găuri, pentru că se 
înfățișau ca niște simple puțuri naturale, fără vreo ieșire. Aveau 
vreo douăzeci de iarzi în circumferință, iar forma lor, ca și poziția 
față de a treia falie, este arătată în figura 5. 


i Ps. 


Capitolul XXIV 


În 20 ale lunii, văzând că este absolut cu neputinţă să o mai 
ducem doar cu alune, al căror consum ne provoca cumplite 
suferințe, ne-am hotărât să facem o încercare disperată de a cobori 
costișa sudică a dealului. Panta aceasta, prăpăstioasă, era din cea 
mai moale rocă de steatită, în schimb, se încheia cu un perete 
aproape perpendicular (cel puţin o sută cincizeci de picioare 
adâncime), pe toată întinderea sa, și, în multe locuri, se boltea dea- 
supra văii de dedesubt. După ce am cercetat-o îndelung, am 
descoperit o stâncă ieșită în afară, ca o terasă, foarte îngustă, la 
vreo douăzeci de picioare sub buza prăpastiei, pe care Peters a 
reușit şă sară, cu bruma de ajutor pe care i l-am putut da eu, ținând 
de capătul unei frânghii făcute din batistele noastre, înnodate între 
ele. Cu ceva mai multă greutate am ajuns și eu pe terasă, unde 
ne-am dat seama că puteam cobori până jos prin același procedeu 
prin care ne cățăraserăm pe peretele faliei, după ce fuseserăm 
îngropați de prăbușirea dealurilor, adică tăind niște trepte în 
peretele de argilă, folosindu-ne de cuțite. Este greu de imaginat 

cât de riscantă era această încercare, dar, cum nu aveam altă 
soluţie, ne-am hotărât s-o facem. 

Pe stânca ieșită în afară unde stăteam acum, creșteau câțiva 
arbuști de alune, iar de unul dintre aceștia am legat un capăt al 
frânghiei noastre de batiste. Pe celălalt i l-am trecut lui Peters 
peste mijloc și l-am coborât, peste marginea prăpastiei, până când 
sfoara de batiste s-a întins complet. Atunci, el a început să sape o 
gaură adâncă (de vreo opt sau zece inci), scobind marginea de 
deasupra pe o înălțime de un picior sau pe-aproape, ca să-și facă 
loc să bată cu patul pistolului un țăruș rezistent în suprafața netedă 
a stâncii. După aceea, l-am ridicat vreo patru picioare, ca să 
scobească o gaură asemănătoare cu aceea de dedesubt, bătând și 
aici un țăruș, obținând astfel câte un loc de sprijin pentru mâini și 
pentru picioare. Apoi, am dezlegat batistele de tufă, aruncându-i 
capătul frânghiei, pe care la legat de țărușul din gaura de sus, 
lăsându-se încet în jos, cam vreo trei picioare, adică până când 
frânghia de batiste s-a întins iarăși. Acolo, a mai săpat o gaură și a 
mai bătut un țăruș. S-a ridicat în sus, ca să-și sprijine piciorul în 
gaura proaspăt săpată, ținându-se cu mâinile de țărușul din cea de 
deasupra. Acum trebuia să dezlege batistele de țărușul cel mai de 
sus, ca să le înnoade de cel de-al doilea și astfel și-a dat seama că 
greșise făcând scobiturile la o atât de mare distanță una de alta. Cu 
toate acestea, după una sau două încercări nereușite și foarte 
primejdioase de a ajunge până la nod (trebuia să se țină agăţat cu 
mâna stângă, în timp ce se străduia să desfacă sfoara cu mâna 
dreaptă), a tăiat în cele din urmă frânghia, abandonând vreo șase 
inci în jurul ţărușului. Legând batistele de cel de-al doilea țăruș, 
s-a lăsat o treaptă mai jos sub cel de-al treilea, având grijă să nu mai 
coboare prea mult. În felul acesta (o modalitate care mie nu mi-ar 
fi trecut niciodată prin minte și pentru care îi eram îndatorat atât 
ingeniozității cât și curajului lui Peters), tovarășul meu a izbutit, în 
sfârșit, folosindu-se din când în când și de ieșindurile stâncii, să 
ajungă jos fără niciun incident. 

Mie mi-a luat ceva timp până să-mi adun curajul ca să-i urmez 
exemplul, dar, într-un târziu, m-am hotărât s-o fac. Peters își 

scosese cămașa înainte de a cobori și, din aceasta și cu a mea, 
mi-am încropit funia necesară pentru această întreprindere. După 
ce am aruncat muscheta găsită în prăpastie, am legat această 
frânghie de tufe și m-am lăsat în jos cu repeziciune, străduindu-mă, 
prin vigoarea mișcărilor, să-mi stăpânesc tremurul, pe care altfel 
n-aș fi reușit să-l înăbuș. Metoda mi-a reușit cu destul succes la 
primele patru sau cinci trepte, dar, deodată, imaginaţia mea a 
început să se înfierbânte la gândul adâncimii pe care încă o mai 
aveam de coborât și la nesiguranța țărușilor și a găurilor din argilă, 
care constituiau singurele mele puncte de sprijin. În zadar am 
încercat să-mi alung aceste idei și să-mi țin ochii pironiţi pe 
suprafața netedă a stâncii din fața mea. Cu cât mă sforțam mai tare 
să nu mă gândesc, cu atât mai vii și mai limpezi deveneau 
închipuirile mele. În cele din urmă, a sosit și criza de imaginaţie, 
atât de înspăimântătoare în cazuri ca acestea, criza în care 
începem să anticipăm senzațiile pe care le vom avea, negreșit, în 
timpul căderii — ne închipuim greața, și amețeala, și ultima 
zbatere, și începutul leșinului și amărăciunea din urmă a prăbușirii 
rapide, cu capul înainte. Iar, în momentul acela, toate aceste 
închipuiri începuseră să dobândească o realitate independentă de 
voința mea și toate grozăviile imaginate mă năpădiseră aievea. 
Mi-am simţit genunchii lovindu-se unul de altul din pricina tremu- 
rului, în vreme ce degetele mele, încet, dar sigur, slăbeau strân- 
soarea. Îmi suna ceva în urechi, la care eu mi-am spus: „Acesta 
este dangătul morții mele!” Atunci, m-am simțit cuprins de o 
dorință irezistibilă de a mă uita în jos. Nu puteam, nu voiam să îmi 
păstrez ochii ațintiți doar la stâncă și, cu o stranie, indescriptibilă 
emoție, pe jumătate groază, pe jumătate ușurare ca de o povară 
sufocantă, mi-am aruncat privirile până hăt departe, în prăpastie. 
Pentru o clipă, degetele mi s-au încleștat spasmodic, în strân- 
soarea lor, în vreme ce, tot atunci, firavul gând c-ar mai fi posibil să 
scap, totuși, mi-a trecut, ca o umbră, prin minte — dar, în clipa 
următoare, sufletul mi-a fost covârșit în întregime de dorința de a 
mă prăbuși, ca o poftă, ca un dor, ca o patimă nestăpânită. Am dat 
drumul dintr-o dată țărușului din mână și, întorcându-mă pe 

jumătate cu fața către prăpastie, am mai rămas puţin, clătinân- 
du-mă, pe stânca goală. Dar atunci am simțit cum mi se învârte 
capul; o voce ascuţită și faântomatică mi-a țipat în urechi; o arătare 
întunecată, drăcească și neclară s-a ivit chiar sub mine și, oftând, 
m-am prăbușit, cu inima bătându-mi mai să-mi spargă pieptul, în 
braţele sale. 

Leşinasem, iar Peters mă prinsese în cădere. Îmi urmărise 
mișcările din locul în care se afla, la picioarele stâncii, iar când a 
băgat de seamă primejdia care mă amenința, a încercat să-mi dea 
curaj, în toate modurile care i-au trecut prin minte; însă judecata 
mea era atât de tulbure încât nu am auzit ce-mi spunea, nici măcar 
nu eram conștient că îmi vorbea. Într-un târziu, văzând că mă 
clatin, s-a grăbit să urce să mă salveze și ajunsese în ultimul 
moment. Dacă aș fi căzut cu toată greutatea, frânghia de pânză ar 
fi cedat, desigur, și m-aș fi prăbușit în gol; așa, însă, el a reușit să 
mă facă să cad mai încet, astfel încât să rămân atârnat, în afară de 
orice pericol, până când îmi voi reveni în simțiri. Lucrul acesta s-a 
petrecut în cincisprezece minute. La trezire, tremurul îmi 
dispăruse cu totul, mă simţeam ca renăscut și, cu încă o mână de 
ajutor de la tovarășul meu, am ajuns, și eu, teafăr, până jos. 

Acum, ne aflam nu departe de defileul care devenise mormân- 
tul prietenilor noștri, la sud de locul unde se prăbușise dealul. 
Peisajul arăta ciudat de pustiit, amintindu-mi descrierile pe care le 
făceau călătorii despre acele locuri mohorâte pe unde se vedeau 
vestigiile Babilonului în ruină. Ca să nu mai vorbesc despre 
ruinele dealului fărâmat, care alcătuiau o barieră haotică, îngră- 
dind vederea în partea de nord, suprafața solului, la tot pasul, în 
toate direcțiile, era presărată cu uriași tumuli, care păreau vesti- 
giile unei gigantice construcții, deși, dacă te uitai mai bine, vedeai 
că nu fuseseră făcute de mâna omului. Era multă zgură, iar 
blocurile uriașe, informe, de granit negru, erau amestecate cu 
altele de marnă2 și, ambele, aveau granule de metal. Cât puteai 


22 Şi marna era neagră; într-adevăr, n-am observat nici o materie de culoare 
deschisă, nicăieri pe această insulă. (N. a.) 

cuprinde cu ochii, nu vedeai nici urmă de vegetaţie, pe toată întin- 
derea aceea dezolantă. Am zărit mai mulți scorpioni imenși și 
diverse reptile, cum nu mai găsești altele nicăieri la aceste latitu- 
dini. Cum mâncarea era urgenţa noastră dintâi, ne-am hotărât să 
ne croim drum către coastă, la numai o jumătate de milă distanță, 
ca să prindem niște broaște țestoase, din care văzuserăm unele din 
ascunzătoarea noastră de pe deal. Am străbătut câteva sute de 
iarzi, furișându-ne, cu ochii în patru, printre grămezile de pietre și 
tumuli, când, la o cotitură, cinci sălbatici s-au repezit asupra noas- 
tră dintr-o grotă micuță, culcându-l pe Peters la pământ cu o lovi- 
tură de bâtă. O dată căzut, întreaga șleahtă a dat fuga către el, 
să-și răpună victima, lăsându-mi răgazul să-mi revin din uluire. Mai 
aveam încă muscheta, dar țeava i se strâmbase atât de rău când o 
aruncasem în prăpastie, încât am dat-o deoparte, socotind-o 
nefolositoare, preferând să mă încred în pistoalele mele, pe care le 
păstrasem, cu grijă, în bună stare. Cu acestea m-am apropiat de 
atacatori, descărcându-le rapid, unul după altul. Doi sălbatici s-au 
prăbușit, iar un altul, care se pregătea să înfigă o suliță în Peters, a 
țâșnit în picioare, fără să-și mai ducă fapta la îndeplinire. Tovarășul 
meu fiind astfel eliberat, n-am mai întâmpinat alte piedici. Şi el 
avea pistoale, dar, din prudenţă, n-a vrut să le folosească, bizuin- 
du-se pe forța mușchilor săi, care era cu mult mai mare decât a 
oricărui om cunoscut de mine vreodată. Apucând o suliță de la 
unul din sălbaticii doborâţi, le-a crăpat ţeasta celorlalţi trei care 
mai rămăseseră, ucigându-i pe loc, dintr-o singură lovitură, și 
lăsându-ne, astfel, stăpâni pe câmpul de luptă. 

Atât de repede se desfășuraseră toate aceste fapte, încât abia de 
ne venea a crede că se petrecuseră într-adevăr și stăteam lângă 
trupurile morţilor într-un soi de prostraţie, când am fost brusc 
treziți la realitate de niște strigăte răsunând în depărtare. Era 
limpede că sălbaticii fuseseră alarmaţi de împușcături și că aveam 
puține șanse de a scăpa nedescoperiţi. Ca să ne întoarcem la panta 
abruptă pe care tocmai o coborâserăm, ar fi fost nevoie să ne 
îndreptăm în direcţia strigătelor și, chiar dacă am fi reușit să 
ajungem până la poale, n-am fi fost niciodată în stare să o urcăm 

fără a fi văzuți. Eram într-o mare primejdie și nu știam în ce parte 
s-o rupem la fugă, când unul dintre sălbatici — în care trăsesem eu 
și-l socotiserăm mort — a sărit iute în picioare și a dat s-o șteargă. 
L-am înhățat, însă, mai înainte de a face prea mulți pași și eram 
gata să-l omorâm, când Peters a venit cu ideea că, dacă l-am sili să 
ne însoțească, ne-ar putea fi de folos în încercarea noastră de a 
evada. Așadar, l-am târât după noi, făcându-l să priceapă că-l vom 
împușca, dacă va opune rezistență. În câteva minute era cu totul 
supus și alerga cu noi, printre stânci, în direcția țărmului. 

Până acum, terenul neregulat pe care îl traversaserăm 
ascunsese, cu câteva excepții, marea de privirile noastre. Când am 
ajuns s-o avem prima oară din plin în fața ochilor, se afla la vreo 
două sute de iarzi distanță. Pe când dădeam buzna pe plaja 
deschisă, am văzut, spre marea noastră spaimă, o mulțime uriașă - 
de băștinași revărsându-se dinspre sat și dinspre toate punctele 
vizibile de pe insulă, gonind spre noi, gesticulând cu furie turbată 
și urlând ca niște fiare. Eram gata să ne întoarcem pe același drum 
pe care veniserăm, încercând să ne asigurăm o retragere la adă- 
postul terenului accidentat, când am zărit vârfurile a două canoe 
ieșind pe după o stâncă mare, care se prelungea până în apă. Am 
pornit atunci mâncând pământul către acestea și, ajungând la ele, 
le-am găsit nepăzite și neavând altă încărcătură decât trei uriașe 
țestoase de Galapagos și numărul obișnuit de rame pentru șaizeci 
de vâslași. Într-o clipă, am pus stăpânire pe una dintre ele și, 
înghiontindu-l pe prizonierul nostru să urce, am împins-o în larg, 
cu toată forța noastră. 

Nici nu făcuserăm bine cincizeci de iarzi de la țărm și, venin- 
du-ne în fire, am priceput marea scăpare din vedere de care ne 
făcuserăm vinovați, lăsând cealaltă canoe pe mâna sălbaticilor, 
care, între timp, se găseau la o distanță de plajă numai de două ori 
mai mare decât a noastră, și veneau rapid după noi. Nu mai era 
nicio clipă de pierdut. Acţiunea noastră era disperată, dar nu 
aveam altă șansă. Era foarte puţin probabil, oricâte eforturi am fi 
făcut, că vom ajunge înapoi la timp ca să punem mâna pe cealaltă 
canoe înaintea lor, dar exista totuși o șansă. Am fi fost salvați, dacă . 

am fi izbutit, în schimb, dacă n-am fi încercat, ar fi însemnat să ne 
resemnăm cu gândul inevitabilului măcel. 

Canoea era construită la fel și la pupa și la prova, așa că, în loc 
s-o întoarcem, ne-am schimbat doar noi sensul de vâslit. Îndată ce 
sălbaticii ne-au văzut manevra și-au dublat răcnetele și viteza, 
apropiindu-se cu o repeziciune de neînchipuit. Am vâslit, totuși, cu 
toată energia disperării, și am ajuns la punctul disputat înainte ca 
primul băștinaș să-l fi atins. Acesta și-a plătit scump agilitatea 
neobișnuită, Peters împușcându-l în cap pe când venea către țărm. 
Cel mai apropiat din restul semenilor săi era la vreo douăzeci sau 
treizeci de pași distanță când am pus mâna pe canoe. La început, 
voiam s-o tragem în apă, ducând-o până acolo unde sălbaticii n-ar 
mai fi ajuns-o, dar, descoperind că era prea înţepenită în mal și 
cum nu mai aveam timp de pierdut, Peters, dându-i vreo două sau 
trei lovituri cu patul muschetei, a izbutit să-i desprindă o bună 
bucată din prova și una din laturi. Apoi, ne-am avântat din nou spre 
larg. În acest timp, doi băștinași se apucaseră cu mâinile de barca 
noastră și refuzau cu încăpățânare să-i dea drumul, până când 
ne-am văzut siliți să-i trimitem pe lumea cealaltă, cu pumnalele. 
Acum eram departe și ne îndreptam în forță către largul mării. 
Grosul sălbaticilor, când a ajuns la canoea spartă, a izbucnit în cele 
mai înfiorătoare urlete de furie și dezamăgire care se pot imagina. 
Într-adevăr, din tot ce am putut vedea de la acești ticăloși, mi s-a 
părut că sunt cea mai rea, mai ipocrită, mai însetată de răzbunare 
și de sânge, și de-a dreptul diabolică rasă de oameni din câte există 
pe faţa pământului. Era limpede că nu trebuia să ne așteptăm c-o 
să ne cruţe, dacă le-am fi picat în gheare. Au făcut o încercare 
nebunească de-a ne urmări cu barca spartă, dar, văzând că nu se 
poate, și-au dat din nou frâu liber furiei, într-o serie de groaznice 
vociferări, și au pornit în goană spre dealuri. Cu acestea, 
scăpaserăm, deocamdată, de primejdia imediată, dar situația noas- 
tră rămăsese încă destul de sumbră. Stiam că sălbaticii avuseseră, 
o dată, patru astfel de canoe, dar nu știam (căci am aflat mai târ- 
ziu, de la prizonierul nostru) că două dintre ele fuseseră spulbera- 
te la explozia lui Jane Guy. Așadar, socoteam că vom fi urmăriţi de 

îndată ce dușmanii noștri, înconjurând golful (vreo trei mile dis- 
tanță), vor ajunge în locul unde își trăgeau, de obicei, bărcile. 
Temându-ne de acest lucru, am făcut toate eforturile să ne înde- 
părtăm de insula din spatele nostru și tăiam grăbit valurile, silindu-l 
și pe prizonier să treacă la vâsle. În aproape o jumătate de oră, pe 
când făcuserăm deja vreo cinci sau șase mile înspre sud, am zărit 
o numeroasă flotă de canoe cu fundul plat sau plute apărând din 
golf, desigur, ca să ne urmărească. Însă, curând, s-au întors, 
pierzându-și speranța că ne vor mai prinde. 


Capitolul XXV 


Ne găseam, acum, în largul și pustiul Ocean Antarctic, la o lati- 
tudine de peste optzeci și patru de grade, într-o canoe șubredă și 
fără alte provizii decât cele trei țestoase. Pe deasupra, lunga iarnă 
polară nu putea fi prea departe și trebuia să chibzuim bine încotro 
să ne îndreptăm. Erau șase sau șapte insule înaintea noastră, 
făcând parte din același arhipelag, la cinci sau șase leghe distanță 
una de alta, dar nu ne dădea ghes să riscăm să mergem pe niciu- 
na dintre ele. Venind cu Jane Guy dinspre nord, lăsaserăm, treptat, 
în spatele nostru, ținuturile aspre ale ghețurilor — acest lucru, 
oricât de puțin s-ar potrivi cu noțiunile general răspândite despre 
Antarctica, era un fapt, iar experiența noastră nu ne permitea să-l 
negăm. Așadar, să fi încercat să ne întoarcem pe acolo, ar fi fost 
curată nebunie — mai ales într-o perioadă atât de târzie a anotim- 
pului. O singură cale părea să ne fi rămas deschisă speranţei. 
Ne-am hotărât să ne îndreptăm cu curaj spre sud, unde exista cel 
puţin o șansă ca să descoperim alte pământuri și mai mult de una 
ca să întâlnim un climat și mai blând încă. 

Până în momentul acela, în Oceanul Antarctic, ca și în cel 
Arctic, fuseserăm, în mod ciudat, scutiţi de orice furtună violentă 
sau de valuri zbuciumate, dar canoea noastră, deși mare, era 
șubredă, dacă nu mai rău, și ne-am apucat s-o facem cât mai 
trainică, în limita mijloacelor de care dispuneam. Corpul canoei 

era pur și simplu o scoarță de copac — un copac necunoscut. 
Scheletul era din răchită tare, foarte potrivită pentru scopul în care 
fusese folosită. Aveam un spațiu de cincisprezece picioare 
lungime, de la un capăt la altul, între patru și șase picioare lățime 
și patru picioare și jumătate în adâncime — așadar, ambarcaţiunile 
acestea se deosebeau foarte mult de ale oricăror altor locuitori ai 
Mărilor Sudului, cunoscuţi de popoarele civilizate. N-am crezut 
niciodată că ar fi fost opera insularilor aceia înapoiați, în stăpânirea 
cărora se aflaseră, iar, câteva zile mai târziu, am înțeles, punându-i 
“urebări prizonierului nostru, că, într-adevăr, fuseseră construite 
de locuitorii unui arhipelag situat în sud-vestul ținutului în care le 
găsiserăm și că le picaseră întâmplător în mână sălbaticilor pe care 
îi întâlniserăm. Tot ceea ce am putut face pentru întărirea rezis- 
tenței bărcii noastre a fost, într-adevăr, foarte puţin. Descoperi- 
serăm câteva crăpături largi la ambele capete și ne-am străduit să 
le astupăm cu bucăți dintr-o haină de lână. Din vâslele de care nu 
aveam nevoie, foarte numeroase, de altfel, am construit un soi de 
schelet în jurul provei, ca să spargă orice val care ar fi ameninţat 
să ne umple cu apă în zona aceea. De asemenea, am ridicat două 
vâsle în chip de catarg, față în față și proptindu-le una într-alta, 
fiecare pornind din câte o latură, ca să nu mai avem nevoie de 
vergă. De aceste catarge am prins o pânză făcută din cămășile 
noastre — o treabă care ne-a dat destul de furcă, întrucât nu l-am 
putut îndupleca nicicum pe prizonierul nostru să ne dea o mână de 
ajutor, cu toate că arătase râvnă în muncă la alte operațiuni. 
Vederea pânzei, însă, părea să-l impresioneze în mod deosebit. Nu 
's-a lăsat convins s-o atingă, nici să se apropie de ea, apucându-l 
tremuratul, când am încercat să-l silim, și strigând Tekeli-li! 

După ce ne-am terminat aranjamentele în privința siguranței 
bărcii, am îndreptat pânzele spre sud-sud-est, urmărind să dublăm 
insula aflată cel mai la sud, din arhipelagul din faţa noastră. Odată 
ce am trecut de aceasta, am întors prova drept către sud. Vremea 
nu se putea considera cu niciun chip neplăcută. Aveam un vânt sta- 
tornic și foarte blând dinspre nord, o mare calmă şi o permanentă 
lumină de zi. Nu se vedea niciun fel de gheață — nu mai 

văzuserăm vreo urmă de gheață de când depășiserăm paralela 
Insulei Bennet. Într-adevăr, temperatura apei era, aici, mult prea 
ridicată pentru ca gheaţa să poată rezista, indiferent în ce cantitate. 
După ce am omorât-o pe cea mai mare dintre țestoase și am făcut 
rost de la ea nu doar de mâncare, dar și de o provizie îndestulă- 
toare de apă, ne-am continuat ruta, fără să ni se întâmple ceva 
deosebit, vreme de șapte sau opt zile, perioadă în care străbătu- 
serăm, probabil, o mare distanţă către sud, fiindcă vântul suflase 
constant în pânzele noastre și un foarte puternic curent se îndrep- 
ta necontenit în direcția pe care o urmam noi. 

1 martie. Multe fenomene nemaivăzute ne arătau, acum, că 
intram într-o regiune necunoscută și minunată. Un brâu lat de 
aburi cenușii apărea mereu la orizont, spre sud, spintecat la răs- 
timpuri de niște fulgere, când de la est la vest, când de la vest la 
est, și apoi din nou adunat într-o fâșie cu aceeași lățime peste tot 
— pe scurt, prezentând toate uluitoarele variaţii ale aurorei bore- 
ale. Media înălțimii la care se ridicau acești aburi, cel puţin de 
unde priveam noi, era de aproape 25 de grade. Temperatura mării 
părea să crească dintr-o clipă într-alta și se observa o modificare a 
culorii sale. 

2 martie. Astăzi, prin întrebări repetate puse prizonierului nos- 
tru, am ajuns să cunoaștem mai multe amănunte despre insula sa, 
pe care se petrecuse măcelul alor noștri, despre locuitorii săi și 
despre obiceiurile acestora — dar cum să îi mai rețin acum atenţia 
cititorului cu acestea? Aș putea spune, totuși, că am aflat că erau 
opt insule în arhipelag; că acestea erau conduse de un singur rege, 
pe nume Tsalemon sau Psalemoun, care locuia pe una dintre cele 
mai mici, că pieile negre care închipuiau veșmintele războinicilor 
proveneau de la un animal de o mărime uriașă, care trăia numai 
într-o vale din apropierea curţii regelui; că locuitorii arhipelagului 
nu construiau altfel de bărci decât dintr-acelea cu fundul plat sau 


23 Din motive evidente, nu pot pretinde precizia absolută a datelor. Acestea 
au fost menţionate în principal pentru limpezimea povestirii și transcrise așa cum 
le-am găsit în notițele mele, făcute cu creionul. (N. a.) 

plute, cele patru canoe fiind singurele de acest soi pe care le avu- 
seseră, dar și acestea obținute pur și simplu întâmplător, de pe o 
insulă mare din sud-vest; că numele prizonierului era Nu-Nu; că el 
unul habar n-avea de Insula Bennet și că numele insulei pe care o 
părăsise era Tsalal, Începutul numelor Tsalemon și Tsalal era 
redat printr-un șuierat prelung, pe care ne-a fost cu neputinţă să-l 
imităm, chiar și după exerciţii repetate, și care era absolut identic 
cu țipătul buhaiului-de-baltă negru, pe care îl mâncaserăm noi în 
vârful dealului. 

3 martie. Temperatura apei este deosebit de ridicată, iar culoa- 
rea a suferit o rapidă schimbare, nemaifiind transparentă, ci albă 
ca laptele și de consistenţa acestuia. În jurul nostru, valurile se 
arătau îndeobște foarte mărunte, niciodată crescând cât să ne 
pună barca în primejdie — dar adeseori eram surprinși să vedem, 
ba la stânga, ba la dreapta, la diferite distanţe, bruște și întinse 
frământări la suprafață. Acestea, am observat într-un târziu, erau 
întotdeauna precedate de bizarele străfulgerări din regiunea 
aburilor de la sud. 

4 martie. Astăzi, ca să ne mărim pânza, fiindcă briza dinspre 
nord scădea simţitor, am scos din buzunarul hainei o batistă. 
Nu-Nu stătea așezat foarte aproape de mine, iar când batista, flu- 
turând, i-a atins din greșeală fața, a început să se zvârcolească. Pe 
urmă, a căzut în prostrație, ca paralizat, murmurând pierdut: 
` „Tekeli-li! Tekeli-li” 

5 martie. Vântul s-a oprit de tot, dar era evident că ne îndrep- 
tam în continuare în viteză spre sud, mânatți de curentul puternic. 
Deși acum, într-adevăr, ar fi fost foarte firesc să ne simțim cumva 
îngrijorați de mersul evenimentelor despre care vă vorbesc, noi nu 
aveam nicio temere. Chipul lui Peters nu trăda nimic de genul 


acesta, deși lua, la răstimpuri, o expresie pe care n-o puteam - 


descifra. Iarna polară părea să fie pe drum, dar fără nimic din 
grozăviile sale. Eu simțeam o toropeală în trup și în creier — o 
senzație că visam cu ochii deschiși, dar atâta tot. 

6 martie. Aburii cenușii s-au ridicat, acum, la mai multe grade 
peste linia orizontului și, treptat, și-au pierdut culoarea cenușie. 

Căldura apei era neobișnuită, chiar neplăcută la atingere, iar 
nuanța lăptoasă era mai evidentă ca oricând. Astăzi, o violentă 
frământare a apei s-a pornit foarte aproape de canoe. A fost înso- 
țită, ca de obicei, de o ciudată străfulgerare sus, în vârful brâului 
de aburi, și de o trecătoare separare la baza sa. O pulbere fină, 
albă, semănând cu cenușa — dar, cu siguranță, nu era cenușă — a 
căzut peste canoe și pe o bună porţiune de apă din jur, în timp ce 
fulgerul s-a stins printre aburi și tremurul mării s-a potolit. Nu-Nu 
s-a aruncat cu faţa în jos pe fundul bărcii și nimic nu l-a înduplecat 
să se ridice. 

7 martie. În ziua aceasta lam descusut pe Nu-Nu despre 
motivele pentru care semenii săi îi uciseseră pe tovarășii noștri, 
însă părea atât de copleșit de spaimă încât nu a putut să ne dea niciun 
răspuns inteligibil. Zăcea întins cu încăpățânare pe fundul bărcii și, 
când am reluat întrebările, s-a pornit să facă niște gesturi prostești, 
ca de pildă să-și ridice cu degetul arătător buza de sus, arătându-și 
dinții de sub ea. Dinţii erau negri. Nu mai văzuserăm niciodată 


până atunci dinţii vreunui locuitor din Tsalal. 


8 martie. Astăzi a trecut plutind pe lângă noi unul dintre acele 
animale albe, a cărui apariţie pe plaja din Tsalal stârnise atâta tul- 
burare printre sălbatici. Aș fi vrut să-l prind, dar m-a cuprins deo- 
dată un soi de apatie și am renunțat. Apa s-a încălzit încă și mai 
tare, deja nu mai putem ține mâna în ea. Peters abia de mi-a vor- 
bit, iar eu nu mai știu ce să cred despre amorțeala sa. Nu-Nu 
respiră, dar atât. 

9 martie. Pulberea aceea ca o cenușă cade, acum, în continuu 
în jurul nostru, în cantitate foarte mare. Brâul de aburi de la sud 
s-a ridicat foarte mult la orizont și a început să capete un contur 
mai clar. Nu îl pot asemui cu nimic, decât cu o cataractă nesfârșită, 
rostogolindu-se silențioasă în mare, de pe culmea unui imens și 
foarte îndepărtat meterez din cer. Uriașa cortină se întinde pe 
toată lungimea orizontului, la sud. Nu scoate niciun zgomot. 

21 martie. Un întuneric sumbru plutește, acum, deasupra noas 
tră — dar din adâncurile lăptoase ale oceanului se înalță o lumir 
vie, care învăluise marginile bărcii. Suntem aproape îngropaţi s 

ploaia deasă de cenușă albă, care se așterne peste noi și peste 
canoe, dar se topește de îndată ce atinge apa. Creasta cataractei 
s-a pierdut cu totul în întuneric și în depărtare. Totuși, este foarte 
clar că ne apropiam de ea cu o viteză năucitoare. Din când în când, 
masa aceea se despică, apărând niște crăpături largi, dar care 
durează numai câteva clipe, iar prin aceste falii, înăuntrul cărora 
fâlfâie haotic imagini nedeslușite, se năpustește un vânt puternic, 
dar mut, sfâșiind oceanul clocotit în trecerea lui. 

22 martie. Bezna a sporit simțitor, destrămată numai de 
strălucirea apei, reflectată de cortina albă din fața noastră. Multe 
păsări uriașe și albe zboară, acum, necontenit, dincolo de văl, iar 
strigătul lor este veșnicul Tekeli-li/, pe care îl scot fugind din calea 

“noastră. În timpul acesta, Nu-Nu a tresărit, pe fundul bărcii, dar, 
când am pus mâna pe el, am descoperit că își dăduse duhul. 
Atunci, barca noastră $-a repezit în braţele cataractei, unde o pră- 
pastie s-a deschis de la sine, să ne primească. În clipa aceea, s-a ivit 
în calea noastră o figură de om, parcă învăluit într-un lințoliu, dar 
cu mult mai mare decât oricare muritor de pe pământ. Iar culoarea 
pielii sale avea albeața imaculată a zăpezii... 

NOTA EDITORULUI 


Împrejurările din ultimul timp, legate de subita și întristătoarea 
moarte a domnului Pym, sunt deja bine cunoscute publicului, din 
presa cotidiană. Ne temem că acele câteva capitole neterminate, 
cu care trebuia să-și completeze povestirea și care se aflau asupra 
sa, ca să le revizuiască, în vreme ce primele erau sub tipar, au fost 
irecuperabil pierdute în accidentul în care s-a sfârșit și el. S-ar 
putea, însă, ca lucrurile să nu se fi întâmplat astfel și, atunci, dacă 
se vor găsi în cele din urmă, hârtiile vor fi publicate. 

S-au încercat toate soluțiile pentru a remedia această problemă. 
Domnul al cărui nume este menționat în Nota introductivă și care, 
după afirmaţiile făcute acolo, s-ar fi putut crede că ar fi în măsură 
să umple acest gol, a refuzat această sarcină — din pricina unor 
motive întemeiate, legate de inexactitatea generală a detaliilor 
care i se povestiseră, și din pricina neîncrederii sale în adevărul 
părților finale ale naraţiunii. Peters, de la care ne așteptăm să 
primim niște informații, este încă în viață, locuind în Illinois, dar 


„n-a putut fi găsit până în prezent. S-ar putea să dăm de el mai 


târziu, și atunci, fără nicio îndoială, vom obţine materialul pentru a 
încheia relatarea domnului Pym. 

Pierderea celor două sau trei capitole finale (căci numai două 
sau trei mai erau) este cu atât mai adânc regretată cu cât, fără 
îndoială, conțineau date referitoare la Pol sau, cel puţin, la regiu- 
nile de foarte aproape de acesta și, de asemenea, cu cât afirmaţiile 
autorului privitoare la aceste regiuni ar fi putut fi în scurt timp veri- 
ficate sau infirmate de expediţia guvernamentală care se pregă- 
tește, în prezent, să pornească în Oceanul Sudului. 

Am putea face unele remarci asupra unui punct din povestire; 
iar autorul acestei anexe s-ar bucura foarte mult dacă observaţiile 
sale ar putea, într-o cât de mică măsură, înclina balanța în favoarea 
veridicităţii paginilor pe care le publicăm acum. Facem aluzie 
la faliile găsite pe insula Tsalal și la toate desenele de la paginile 
193-196. 

Domnul Pym dă schițele faliilor neînsoțite de vreun comentariu 
şi spune cu toată fermitatea despre scobiturile găsite în capătul 
celei mai estice dintre aceste falii că aveau doar o vagă asemănare 
cu literele alfabetului și, pe scurt, cu siguranță că nu erau litere. 
Această afirmaţie este făcută într-un mod atât de simplu și 
susținută de un soi de demonstraţie atât de convingătoare (respec- 
tiv potrivirea contururilor bucăţilor găsite prin praf cu acelea ale 
scobiturilor din perete), încât ar trebui să fim siliți să-l credem 
întru totul pe autor și niciun cititor cu judecată nu ar trebui să pre- 
supună că lucrurile ar sta altfel. Dar, cum faptele care au legătură 
cu toate figurile sunt absolut neobișnuite (mai ales dacă facem 
legătura cu restul afirmațiilor din povestire), probabil că n-ar fi rău 
să spunem un cuvânt sau două despre acestea — fireşte, mai ales 
pentru că faptele în discuție au scăpat, fără îndoială, atenției dom- 
nului Poe. 

Dacă punem una lângă alta figura 1, figura 2, figura 3 și figura 
5, exact în ordinea în care se prezentau faliile și înlăturăm micile 
ramificații laterale sau bolțile (care, vă reamintesc, serveau doar 
ca mijloc de comunicare între „încăperile” principale și aveau un 
caracter absolut diferit), obținem rădăcina unui cuvânt etiopian, și 
anume AAN , care înseamnă „a fi umbrit” și din care provin 
toate flexiunile cuvintelor legate de „umbră” și „întuneric”. 

În legătură cu falia aflată „la stânga sau cel mai la nord”, din 


figura 4, este mai mult decât probabil că opinia lui Peters era 


corectă și că scobiturile care semănau cu niște hieroglife erau 
chiar opera mâinii omului și intenționat reprezentate sub forma 
unui om. Dacă cititorul are schița înaintea ochilor va putea — sau 
nu — să remarce asemănarea sugerată; dar restul scobiturilor 
întărește puternic opinia lui Peters. Rândul de sus este, evident, 
rădăcina cuvântului arab SLAB care înseamnă „a fi alb”, de 
unde derivă toate cuvintele legate de strălucire și albeață. Rândul 
de jos nu este la fel de simplu de descifrat. 

Hieroglifele sunt ciobite și, într-o oarecare măsură, dezmem- 
brate; totuși, nu încape indoială că, în starea lor perfectă, acestea 

laolaltă formau cuvântul egiptean MAWYPmC. care înseamnă 
„Ținutul din Sud”. Se observă că aceste interpretări confirmă 
părerea lui Peters referitoare la „cea mai nordică” dintre figuri. 
Brațul figurii este întins către sud. 

Astfel de concluzii deschid un vast câmp de speculații și de 
ipoteze pasionante. Ar trebui judecate, probabil, în legătură cu 
unele dintre cele mai puțin detaliate episoade din această poves- 
tire, căci, deși nu sunt ușor de identificat, lanţul acestor conexiuni 
este complet. Tekeli-li! era strigătul băștinașilor îngroziți din 
Tsalal când au descoperit corpul animalului alb, cules de pe mare. 
Aceasta era, de asemenea, exclamaţia înfiorată a locuitorului din 
Tsalal când a descoperit obiectele a/be aparținând domnului Pym. 
Aceasta era, de asemenea, țipătul păsărilor albe și uriașe care zbu- 
rau atât de repede, ieșite din cortina albă de aburi din sud. În 
Tsalal nu se găsea nimic alb și, dimpotrivă, nimic nu era altfel 
decât alb în călătoria de după aceea, spre regiunile mai coborâte 
spre Pol. Nu este imposibil ca „Tsalal”, numele insulei faliilor, să 


__ dezvăluie, la o amănunțită cercetare filologică, ori o legătură cu 


faliile înseși, ori vreo referință la caracterele etiopiene cioplite în 
chip atât de misterios în cotloanele lor. 

„Am scris aceasta în inima 

dealurilor și răzbunarea mea, 


în pulberea stâncii.” 

